
A NÉMA GYERMEK. 

A nyolczvanas években a Szent- Gotthard vasútvonalon 
utaztam Parisnak. Az Olaszország felől jövő utasok már 
mind elfoglalták a hálókoesiosztályokat. Egy kis borra- 
való segélyével hozzájutottam egy félkupóhoz, a hol éjsza- 
kára (addig, a meddig) elhelyezkedhetém. Igaz, hogy a 
leghátulsó kocsiban kaptam helyet, a mivel az a kelle- 
metes helyzet van összekötve, hogy a ki nem tud más- 
képen aludni, mint ha ringatják, hát ebből kaphat eleget ; 
azonkivül ama nagy köralagutaknál, a melyek a Gotthard 
hegy mélyében körül forognak, a vasúti plesiosaurus far- 
kán ülő folytonosan abban az érzésben részesül, mintha 
fejtetővel előre bele akarna repülni a holdba. 

A kalauz iparkodott kimenteni a helyzetet. Egy dús- 
gazdag nábob fia utazik a vonaton egész fejedelmi kÍ3é- 
rettel : van velük házi orvos, gouvernante, szakács, uti- 
marsall, szerecsen inas, pikkoló és fürdőszolgáló ; azok 
foglaltak le minden előkelő helyet, a princz maga egy 
salonnal, egy kabinnal és egy toiletteszobával rendel- 
kezik. 

Jól teszi ! Én is így tennék, ha princz volnék. 

A vasúton úgy vagyok, mint a molnár a malomban: a 
míg zakatol a kerék, addig aluszom ; ha megáll, a csendre 
fölébredek. Valami kisebb állomáson, a hová éjjel érke- 
zénk — s a minek a nevét elfelejtettem — hosszabb ideig 
tartott a vesztegelés. A vonatot előre-hátra tolták, a moz- 
dony füttyöngetett, a kalauzok is füttyöngettek ; egyszer 
csak felnyílt a kupém ajtaja s bejött rajta az én kalauzom, 

a lámpás mellére akasztva. Azt a szomorú hírt közié 
velem, hogy a salonkocsi tengelye izzóvá lett, azt most ki 
kellett kapcsolni s a közbeeső állomáson hátrahagyni. 
Már most az egész illustris társaságot, addig, a míg egy 
főállomáson ismét másik salonkocsit lehet beakasztani, 
kénytelenek szétosztani a többi kupékba. Nekem is jut 
belőle kettő. 

Hát jól van. Megnyugszom benne. 

Még azt akarta tőlem megtudni a kalauz, hogy miféle 
vallású vagyok? 

Megmondtam neki, helvét hitvallású evangélikus. 

Úgy jól van. Akkor magát a princzet meg a gouvernan- 
teját kapom utitársakul. (Ha valami nagyon régi vallású 
lettem volna, úgy bizonyosan a szerecsent kapom meg.) 

A kalauz, látva, hogy olyan emberrel van dolga, a kit 
kenyérre lehet kenni, még egy nyájaskodásra vállal- 
kozott. 

— A doktor úr is szeretne a princzczel együtt maradni. 

— Itt azonban csak három hely van. 

— Azt mondta a doktor úr, hogy a ki helyet cserélne 
vele, annak az egész uti költségét megtérítené Zürichig. 

No már ez gavalléros ajánlat. 

— Hát ha helyet akar cserélni a doktor úr, cseréljen a 
katlanfűtővel. 

A kalauz elkotródott: nyomban következett utána a 
doktor. 

Igen jeles, distingvált férfiú volt. Bemutatta magát : 
Dr. Mayer. 

Ezerszer bocsánatot kért, hogy a kalauz rosszul tolmá- 
csolta az izenetét. nem szándékozott megsérteni. Hanem 
hogy a védencze nem szokott idegenekkel utazni, meg hogy 
nem jól szíveli a szivarfüstöt. Minthogy azonban meg- 
ígértem, hogy nem fogok szivarozni, a míg együtt utazunk, 
ez iránti aggodalmait elpihenteté. Majd azt kérdezte tőlem, 
hogy ugyebár orosz vagyok ? (Asztrakán süveg volt a feje- 
men s ugyanolyan prém a felső kabátomon.) 

Mondtam neki, hogy még nem vagyok az : egyelőre be 
kell érnem annyival, hogy magyar lehetek. 

Az ellen sem volt kifogása. Csupán azt tudakolta még, 
hogy nem grassál-e jelenleg Magyarországon olyan nagyon 
a szemcsés köthártyalob, meg a roncsoló toroklob, mint 
a múlt években. 

Biztosítottam felőle, hogy mindezek megszűntek, sőt 
még a köröm- és száj fáj ás is eltűnt. Erre aztán teljesen 
megnyugodott s biztosítva nagyrabecsülése felől, jelt adott 
a folyosó ablakából, hogy jöhetnek egész biztossággal. 

Először egy hölgyalak kapaszkodott fel a doktor segít- 
ségével, a kinek tele volt a két keze uti necessaire-rel és 
dobozzal. Ez lesz a gouvernante. Utána jött egy trabá- 
lis szerecsen arany paszomántos kalappal, fehér-medve- 
prémes kabátban, az hozta karján a kis princzet. 

Ez egy öt éves fiúcska volt, egészen begöngyölgetve 
shawlba, mint egy baba ; fejére utazó sipka húzva. 

A hölgy minden nyelven beszélt. A doktorral németül, 
a kalauzzal francziául, a négerrel angolul. Az arczát nem 
láthattam, mert az állig le volt takarva a kalapfátyo- 
lával. 

A hölgy a jobb oldali ablaknál foglalt helyet, én a balol- 
dalinál ültem, a kis fiút a középső ülésben helyezték el. 

Halavány arczú, méla tekintetű gyermek volt, vékony, 
összefogott ajkakkal és nagy sötétkék szemekkel. A míg a 
néger elhelyezte a magával hozott szőnyegek és szélván- 
kosok közé, úgy hagyott magával bánni, mintha akarata 
sem volna. A néger fényes fekete arcza egyre nevetett, 
mi alatt mindenféle hízelgő torokhangokat adott ki, hűsé- 
ges háziállatok csahintásához hasonlókat, a mik a gyer- 
mekre mind nem látszottak hatni. Hanem a mikor a né- 
ger a gyermek kis kezét a szájához húzta (a száj nagyobb -• 
volt, mint a kéz) akkor a gyermek boszusan rántotta visz- ^ 
sza a kezét a csók elől s a homlokára ütött a négernek a 
tenyerével. A néger azon is nevetett s aztán elkotródott a 
legsötétebb Afrikájával. 

Végre mindenki elhelyezkedett, a kalauzok becsukták 
a kocsíajtókat, a Yonat megindulhatott. 

Én, látva, hogy a nyitott ablak alkalmatlan a hölgynek, 
felajánlottam a szolgálatomat annak betevósóre. Meg- 
köszönte szépen s egyúttal mentegetőzött az alkalmatlan- 
ságért, a mit nekem kénytelen volt okozni a salorkocsi 
balesete miatt; 

En siettem a fölötti megelégedésemet kifejezni, hogy 
valami nagyobb katasztrófa nem lett ennek a « fatál acci- 
dent»-nek a következése; mire a hölgy megjegyzé, hogy 
ö, amerikai nő létére, hozzá van szokva a vasúti balese- 
tekhez : maga is háromszor vett már részt vonatok össze- 
ütközésébeuj csoda által menekült meg. Az amerikai vona- 
tokon egy év alatt 28 ezer ember jár szerencsétlenül, s 
3600-ra megy a halálesetek száma. 

Németül társalogtunk. 

A hölgy egyre beszédesebb lett s igen fennhangon tár- 
salgott: elmondta, hogy miszter Jemmyt (a kis fiú neve) 
nem zavarja a beszéd, mert süketnéma. 

Én azt kérdeztem, hogy születésétől fogva az ? 

— Nem. Monda a hölgy. Három esztendős koráig gagyo- 
gott ; egyszer a kis kecskevontatta hintájából kibukfencze- 
zett s azóta néma. 

— Akkor talán még visszanyeri a szavát. Én ismertem 
egy fiút, a ki tíz éves koráig néma volt. És most letette az 
érettségi vizsgát. 

Erre aztán a hölgy beavatott az eddig történtekbe : a 
kis fiút az atyja sorba küldözi Európa minden süketnéma- 
ápoló intézetébe. Most éppen egy olaszországiból jönnek. 
De ezek mind csak a jelbeszéd elsajátításáig vitték. Most 
aztán megkísértik a németországiakkal, a hol a Heinike- 
rendszer alapján a süketnémákat szájbeszédre is megtudják 
tanítani, a nyelv- és a szájmozdulatok megfigyelése által. 

Ilyenre is tudtam példát. Ismerek egy siketnéma betű- 
szedőt, a ki érthetően beszél, felolvas : csakhogy a hangja 
olyan mint a madáré. 

— Addig nem fogják miszter Jemmyt a zürichi magán- 
intézetből YÍsszahozni, a míg beszélni nem tanul. 

Mindezt a discursust a kettőnk közt ülő fíúcskán keresz- 
tül cseréltük ki : ő mozdulatlan, érzéketlen ült ott, szemeit 
félig lezárva. 

Én nekem, — magam sem tudom, hogyan ? — egyszer 
csak az anyanyelvemen szaladt ki ez a félsóhaj a szá- 
mon : « szegény fiúcska !» 

S erre a mellettem ülő gyermek egyszerre felrezzent, 
felnyitotta azokat a nagy, holdvilágos szemeit és rám 
bámult velük. S ugyanakkor azok az összefogott vékony 
ajkai is szétnyíltak, mintha mosolyogna. 

Ez alatt a hölgy se a kalapját nem vette le a fejéről, 
se a fátyolát nem tűrte fel. 

Elővett a nagylelkűség. 

Felkerekedtem s azt mondtam a hőidnek, hogy kime- 
gyek a folyosóra, a hol szivarozni lehet. Foglalják el ket- 
ten az egész kupét. Én addig, a míg egy főállomást érünk, 
a hol új kocsit csatolhatnak a vonathoz az együttutazó 
társaság számára, majd elgyönyörködöm a szép helvécziai 
jégmezőkben. 

Ajánlatom nagy köszönettel lett fogadva. Jelbeszéd által 
megértettem miszter Jemmyvel is, hogy most már az 
én helyemen is végignyujtózhatik. A kis fiú lopva végig 
simogatta a kis kezével a kabátom prémes kézhajtókáját. 
A némáknál ez bizonyosan a háladatosságot fejezi ki. 

A hölgy megkínálta őt egy kis üveg-kulacsból valami 
innivalóval, a fiúcska a fejét rázta : nem kellett neki. 

És aztán a számára hagyott kettős helyen sem feküdt 
végig, hanem odahúzódott az én elhagyott helyemre.Vala- 
hányszor a folyosón végigsétálva odapillantottam, min- 
dig észrevehettem az ő halvány arczát, a mint nagy sze- 
meivel utánam bámult, a függöny szélét fölemelve. A jó 
világhoz szokott hölgy természetesen minden gardinát 
lehúzott a kupé ablakára. Valószínűleg letette — a kalap- 
ját a fejéről. 

Én aztán ott ácsorogtam a folyosó ablakánál, s gyö- 
nyörködtem a hold feljövetelében és lementében. A tele 
hold minden órában legalább kétszer felment s megint 
kétszer lement : a szerint, a hogy a vasút kanyarodott. 
Néha tiz perez alatt megtette a feljövetele és leáldozása 
közötti utat. Felváltotta e csodás tüneményt a meg- 
megtérö sötét éjszaka az alagutakban. A vonat zöreje itt 
pokoli zenévé emelkedik. Mintha a titánok törnék a bör- 
tönfalat a Pelion alatt. 

Kégen keresztül is törték azt már ! 

Vájjon ha a régi görög istenek fölébrednének, kidugnák 
a fejeiket ledült templomaik pilasterei alól, mit szólnának 
a mai világhoz ? Ha Pallas-Minervának beszélnénk Ame- 
rikáról, a miről neki sejtelme sem volt? Ha Helios- Apolló 
meghallaná Wagner zenéjét? Ha Zeusz Jupiter belenézne 
a londoni csillagda távcsövébe s meglátná, mi lett abból a 
tejútból, mely Amalthea kicsordult tejéből származott ? 
Ha megtudná, hogy mi az ö villámait hámba fogtuk s 
szekeret huzatunk velük, s járunk keresztül-kasul az. ő 
hegyeinek sziklagyomrán, tűzszemű, mennydörgő leviat- 
hanjainkkal ? — És aztán mibe kerülne neki még most is 
felséges orrának egy prüsszentésével reánk dönteni eze- 
ket a sziklákat s olyan fergeteget támasztani, a mi végig 
söpri a földet és tengert és összezúz mindent, a mit em- 
ber teremtett. Vájjon nem ébred-e fel néha-néha? 

Ilyen gondolatok támadnak az ember agyában, mikor 
a vasúton a kényelmes fekhelyét átengedi másnak s maga 
kiszorul a folyosóra s aztán lesi, hogy hányszor jön fel 
még ezen az éjszakán a holdvilág? 

A vasút tekergőzik, mint egy gordiusi bog, elvész, 
meg újra előjön a hegyből, ugyanazon a helyen, a hol 
bemélyedt, csakhogy messze fölötte, aztán fut szédítő 
meredélyeken végig, völgyeket áthidaló filigran-munka 
vasrácsokon keresztül, melyek alatt tomboló hegyi folyam 
zuhog alá egyik toronymagas lépcsőről a másikra. Az is 
egy tunnelből tör elő ; hogy hogyan fúrta azt keresztül ? 

az még nincsen leirva. Vájjon Vulcan volt-e az építőmes- 
tere, vagy Neptun ? Talán még Enkeladosz vállalkozó ide- 
jében lehetett : a mikor a titánok megkracholtak. 



A FEKETE ISTEN. 

A vonat gyorsított futammal robog, hogy azt az idő- 
mulasztást helyrepótolja, a mit a megtüzesült tengelyű 
waggon kikapcsolása- okozott. Ezt a sietséget legjobban 
érzik a vonat farkán utazók. Nekem ugyancsak meg kell 
fogóznom az ablakot elzáró rézrudba, hogy a két lábamon 
megállhassak. A kisebb állomások előtt csak nagyot füty- 
tyent a mozdony s vágtat odább. A váróházak lámpái 
sebesen tűnnek el mellettünk. Egyszer aztán eltakarja 
előlem a panorámát a köd. A mély völgyből szállt fel, a 
hol eddig a tengerszem fölött pihent, egyenesen s a míg 
a völgy két oldalát körülfutotta a kocsisor, már betöltötte 
a kis hegy közét: mint egy vészjósló kisértet. 

De a kisérteten is keresztül tör az érczkigyó ; legf el- 
jebb többet fütyül még, míg benne jár. Még egyszer eltű- 
nik a vonatunk a hegy mélyében s mikor ismét kibukka- 
nik, akkor már nincs ködbálvány sehol, más völgy felett 
járunk : ismét a sötétkék ég van felettünk, csillagcsodái- 
val; a hold egy hegyoromra látszik odaszegezve. 

Az a Eoszberg. 

Egy elpusztult világrész képe áll előttem. A hegy felénk 
forduló oldala kopár, növénytelen, ördögbarázdákkal 
végigszántva ; a völgy tele szórva rengeteg szikladarabok- 
kal,'a mik között a havasi növényzetnek irtatlan bozótja 
burjánzik. Az egész völgy egy nagy temető. A század ele- 
jén a Eoszberg egyik orma leszakadt, s négy falut elte- 
metett. Éjszaka volt: az emberek aludtak. Azoknak a 
temetője ez az egész völgy. 

A vasút ezen a néptemetőn fut keresztül. 

A mint a vonat sebesen haladt erős lejtőben, a hold 

gyorsan iparkodik a hegyorom sziklacsompói közt elbújni, 
a mik belé harapdáltak fényes korongjába. A vasút men- 
tén van egy őrház, a sziklaoldalba építve, a mihez kes- 
keny lépcsősor vezetett föl. A Roszberg felőli oldalán a 
vasútnak magas kőmellvéd volt húzva végig, ujabb szikla- 
omlások ellen. 

Az egymásra düledezett sziklakolonczok között kecskék 
legeltek. Nem messze tőlük pásztortűz égett, a kecskepász- 
tor a tűz előtt állt. 

Ügy emlékezem mindezekre a részletekre, mintha most 
is előttem állnának; a fehér kecskék, a mik felágaskodva 
tépik a rekettyét, a pásztor, a kinek fekete alakját kör- 
vonalozza a tűz ; a fehér őrház fekete palakőtetejével, a 
magas jelző pózna, melyre hirtelen egy vérveres tüzcsil- 
lag emelkedik föl. 

Egyszerre egy olyan taszítást kap a vonat, mintha va- 
lami akadályba ütközött voln^,, hallottam az elébb járó 
waggonok összezökkenését, s volt időm elkészülni a 
lökésre, a míg a «mopsz)) az utolsó waggonhoz is eljut; 
mégis úgy visszatántorodtam tőle, hogy a szakasz falá- 
hoz ütődtem. 

A vonat azonban haladt tovább a síneken, tehát nem 
siklott ki. A kalauzok futták a kürtjeikét s a waggonok 
ajtajait nyitogatták ki, a mozdony fütyült s fujtatta az 
alul kibocsátott gőzt prüszkölve ; a dörzsölő fékezök karis- 
tolva csiszolták a kerekeket. Én kihajoltam az ablakból, 
előre tekintve, hogy tán valami vonat jön ugyanezen a 
vágányon szemben ? Nem láttam semmit. 

Hanem a kecskepásztor odafenn a hosszú botjával 
felfelé mutatott. 

Odanéztem. Akkor láttam elszörnyedve, hogy a Rosz- 
berg vágányán egy sziklatömeg csuszamlik alá: elől egy 
óriási csompó, utána omlékony görgeteg. 

Nem vártam, míg a kalauz kinyitja a waggon ajtaját : 
ki tudtam azt nyitni magamtól. A többi waggonokból már 
ugráltak ki az utasok, koczkáztatva a lábtörést : a vonat 

még mindig gyorsan haladt : mert a pályának csapinós 
iránya volt itt e fordulónál. 

Félrerántottam a kupé ajtaját, hogy útitársaimat is 
felneszeljem. 

Azok is ébren voltak már odabenn. A gyermek, ha nem 
hallotta is a vész zaját, de a lökéstől fel lett zavarva. 

— Miszisz ! kiálték a hölgynek. Katasztrófa jön. 

— Mentse ön meg a gyermeket ! Monda a hölgy. 

Én azzal hirtelen nyalábra kaptam a kis fiút s futot- 
tam vele a kocsiajtóhoz. A vonat még mindig haladt. 

Nekem eszembe jutott a regula, hogy vágtató kocsiról 
csak a roham irányában éles szögletben szabad leugrani : 
a ki hátrafelé vagy oldalt szökik le, okvetlenül a kerék 
alá kerül, vagy a lábát töri. 

Szerencsésen a földre jutottam. A két térdem, meg a 
jobb tenyerem ugyan megütötte a földet ; de nem törött 
semmi porczikám. A gyermeket nem ejtettem el a bal- 
karomról. Azonban a rémülettől elájult. Lefektettem az 
útfélre: ott maradt. Azzal szaladtam a waggon után, 
hogy a hölgynek segítsek a leszállásnál. Az már ott állt 
a waggon lépcsőjén. Kezemet nyujtám neki. — « Gyorsan 
miszszisz ! » 

Már fogta a kezemet. Akkor elkiáltja magát: «ah a 
kalapom !» 

Persze a nélkül az átkozott fátyolos kalap nélkül nem 
lehet a világban helyet foglalni ! 

Azzal vissza ugrott a kupéba az otthagyott kalapjáért. 

Nem is került aztán többet elő. 

E perczben azt éreztem, hogy a föld rázkódik a lábam 
alatt. Sokkal erősebb reszketés volt az, mint a minőt a 
vonat robogása okoz. Egy perez múlva siketítő robaj hal- 
latszott, emberi jajkiáltások kardalával összevegyülve : az 
alágördülő sziklatömeg keresztül törte az ellenállásra szánt 
kőmellvédet s egyenesen a gőzmozdónyra rohant. A füst- 
okádó leviathán egy perez alatt tönkre volt zúzva, a gép 
aczél és brpncz alkatrészei szerteszét repültek, három futó 

kereke összetörött s azzal a nehéz érczkolossz megfenek- 
lett a vágányokon. A szeneskocsi azután rárohant a moz- 
donyra. A waggonok egymásután ágaskodtak fel egyik a 
másik hátára, recsegett-ropogott, tört, zúzott minden. 8 ez 
mind nem volt elég a szerencsétlenséghez. Azon a résen 
át, melyet a házmagas koloncz szakított a mellvéden : 
tódult alá az egész utána futó görgeteg. Az apraja ágyú- 
golyó, az örege hardónagyságú. Egész hadoszlopban. Ez a 
roham aztán letaszította a gőzmozdonyt, a tenderrel, meg 
a rátódult waggonokkal együtt a vasút túlsó oldalán 
tátongó mélységbe. Láttam, a mint az egymáshoz csatolt 
waggonok sorban aláfordúltak, egyik a másikat maga után 
rántva. Legutolsó volt az a waggon, a melyben én utaztam. 

A sziklaomlás még egyre tartott. Bombanagyságu kövek 
rémséges bugással repültek el a fejem fölött, keresztül 
ugrálva a kőmellvéden. 

En első rémületemben bénultan támaszkodtam a mell- 
védnek háttal. Az omló kövek azonban akkorákat ütöttek 
a mellvédre, hogy innen menekülnöm kellett. 

Közel volt az őrház feljárója. Karomra emeltem az alélt 
gyermeket, s egy perczig koczkáztatva, hogy a repülő 
kövektől lesujtatom, felfutottam a szűk lépcsőzeten. Elfe- 
lejtettem, hogy asthmám van. Egy perez alatt fenn vol- 
tam az őrháznál. 

A házikóban csak egy asszony volt, a ki egy kecskét fejt. 
A szögletben volt egy nyoszolya, a középen egy asztal ; 
falra akasztott petróleum-lámpás világított. 

A mint az asszony meglátott : elkezdte a mondókáját. 

— A Jörgel nem oka a hibának. A Jörgel elég jókor 
megadta a vészjelt. A Jörgel már tegnap figyelmeztette az 
urakat, hogy a Gnippenen egy nagy szikla le akar válni ; 
de nem hederítettek rá. 

— Jól van, asszony. Tanúskodni fogok a Jörgel mel- 
lett. Mondám. Hadd fektessem ide az ágyra ezt a gyer- 
meket. 

Az asszony fejte tovább a kecskét. 

Én, a gyermeket az ágyra lefektetve, az asszonynak lel- 
kére kötöttem, hogy igyekezzék öt valahogy életre hozni 
8 aztán adjon neki vizet : vagy nem tudom én, mit csinál- 
jon? Azt sem tudom, hogy egyátaljában mondtam-e neki 
valamit. A nagy irtózat egészen álomszerűvé tette az esz- 
méletemet, 

Az őrházból kijövet, egy embert láttam alá s fel szalad- 
gálni a szűk sziklaionkán. Ez volt a Jörgel. 

A jelző póznát kereste, s a közben kiabált: noda a 
kenyerem !» 

Mutattam neki, hogy itt van az orra előtt a pózna. 

Arra megállt és felbámult. 

— Nini ! Hiszen rajta van a veres lámpás, hebegé meg- 
könnyűlt szivvel. Még sem csaphatnak el. Nem én vagyok 
a hibás. 

Neki természetesen az volt a legnagyobb szerencsétlen- 
ség, hogy elcsapják. 

— Most ne azon lamentáljunk atyafi, hogy mi belő- 
lünk mi lesz ? hanem lássunk utánna, hogy mi lett azok- 
ból, a kik lefordultak a töltésről ? Az egész vonat lezuhant 
a mélységbe. 

— Akkor azoknak az Isten legyen irgalmas ! 

— Hátha megmenthetünk valakit. Jöjjön velem. 

— Én nem hagyhatom el a posztomat. Mert akkor el- 
csapnak. 

Magam siettem hát le a katasztrófa színhelyére. 

Eddig még nem hallatszott emberi hang odalent a 
pálya mentén. A katasztrófa első pillanataiban meg van 
az ember dermedve : idegzete elzsibbad, szava eláll. Csak 
a sziklatörmelék omlása dörgött a bérez vápáiban. Az ele- 
mek beszéde rettenetes ! A zengő ég, a háborgó tenger 
ordítása I De Taiamennyinél ijesztőbb, mikor a föld beszél. 
Ez a hang hasonlatos volt ahoz, a mit a Vezuvnál hallani, 
mikor a láva kitör. 

A szerencsétlenül járt vonatról többen idején leugrál- 
tak, koczkáztatva kisebb-nagyobb zuzódásokat. Az első 

perczekben nem érzi az ember a sebesülést ; a csonttörést 
is csak akkor tudja meg, mikor a tagjának nem bírja hasz- 
nát venni. Ezek bizonyosan félrehúzódtak a mellvédnek 
épen maradt félboltozatai alá s ott lappangtak, a míg a 
kőomlás véget ért. A kik a waggonokban maradtak, azok- 
ból mi lett? A pattogó, visszaugrott kavicslövegek épen 
abba az irányba hullottak, a hol a vonat a lonkáról lefor- 
dult. Mi történt azokkal, a kik a kocsikban rekedtek? 

Nem sokára megfelelt e rémkérdésre valaki. Egy új rém 
emelkedett ki előttem, nagy boglyos fekete fejét a mélység- 
ből tolva elé. Ezer szeme volt tűzből. Egy füstbálvány. 

A gőzmozdony (egyike a legnagyobb hegyi vontatóknak) 
legalul esett. A szenes kocsi annak a tetejébe, s aztán a 
többi waggonok erre a kettőre. Azokból ott most egy óriási 
máglya támadt, mely alulról van meggyújtva a gőzmoz- 
dony katlantüze által. 

Ezzel aztán feltámadt az emberi jajkiáltás hangja is, s 
túlüvöltötte a kövek dörgését. 

Azok oda alant segélyért ordítottak, s idefenn a meg- 
menekültek a kétségbeesés kiáltásával rohantak elő fedett 
menedékeikből : elfeledkezve a saját fejeik felett süvöltő 
halálról. 

Én is lefutottam az őrháztól a feldúlt vaspályára, mely- 
nek sinei, mint elgörbített sodronyok meredeztek fölfelé, 
némelyik végig volt hasadva, mint egy nádszál. 

Ha én azt le tudnám írni, a mit e perczek alatt láttam ! 
Idegeim most is lázba jönnek, mikor rájuk kényszerítem 
a visszaemlékezést. 

A vasútvonalnak a mélység felőli oldalán is volt egy 
derékig érő kőmellvéd. A megmenekültek épkézláb cso- 
portja a mellvéd hosszában szaladgált, egymást taszi- 
gálva. A kiknek a lábuk törött, úgy csúsztak az altestü- 
kön, a tenyereikkel tolva magukat előre. A legtöbben 
kerestek valakit, a ki hozzájuk tartozott. Valamennyi 
iparkodott, a mellvéden kihajolva, az alábukott vonatot 
megtekinteni. 

S az rettenetes tekintet volt ! 

A lebukott gőzmozdonyt feltartotta egy házmagasságú 
kökoloncz. Bár ne tartotta volna ! Hadd zuhant volna le 
a szakadékba. A többi waggonok mind hegyibe omlottak. 
Az egyik kocsi zilált tömeggé volt zúzva, a másik laposra 
nyomva; egy a kerekeivel állt fölfelé, más egyenesen 
ágaskodott fel és valamennyinek a romjai közül vonagló 
emberi tagok meredtek elő. Két imára kulcsolt női kéz s 
fölöttük két férfikar, mely emberfölötti erővel akarja fel- 
emelni a vasfödelet ; egy félig kiszabadult test, mely az 
összesajtoló teher alól nem tud kívonaglani ; a felfordult 
szekerek szétnyilt fenekein kibukkanó félalakok, kik véres 
körmeikkel tépik a rést, fogaikkal harapják a deszkákat. 
És mindenütt rémordítás, halálsikoltás a szilánkká zúzott 
romhalmaz között, melyet egyszer-egyszer, mint egy 
szemfödéllel eltakar a lomhán alászálló fekete füst. A leg- 
első waggonok már égnek. 

A legutolsó waggon, a melyben ón utaztam, bukfenczet 
vethetett esés közben, mert egészen a kerekein állt ; ha- 
nem a födele össze volt lapítva. S az aczéltető és a vas- 
tengelyzet között ott látható a néger szolgának az alakja 

félderekig. Most is nevetett; hanem az ijesztő nevetés volt : 

a halál kínvigyorgása. 

A füstfelhőn keresztül egy-egy veres lángnyelv nyalt 

végig a rettenetes autodafé máglyáján. Hányan lehetnek 

még életben? 

S nem lehet nekik segítséget hozni. A völgyszakadék, 

a melybe a vonat alázuhant, tiz méternyi mélyen volt a 

mellvédtől. 

Kötélen kellett volna aláereszkedni ; de az nem volt sehol. 
— Egy kötelet ! Ezer márkát egy kötélért I Kiabált egy 

fiatal ember, végig szaladgálva a mellvéd párkányán. 

Fiatal házas volt : nászutazáson a menyasszonyával ! 

((Adjanak egy kötelet, hadd szállok alá! Ott van a felesé- 
gem ! Megismerem a fekete keztyűs kezéről I Felém nyújtja 

az ablakból : ott van ! ott van ! » 

Senki sem ügyel rá. Másnak is fáj I 

Egy fiatal anya, szétszórt hajzattal, megvonulva kupo- 
rog a mellvéd oszlopánál s egy szíjjal összeszorított plaidet 
szorongat a karjai közé; annak suttogja: «csicsijj a babája! 
Alugyál kicsikém !» Azt hiszi, hogy a kis csecsemőjét sza- 
badította meg. Tán meg van örülve. Úgy nevet, úgy 
gügyögtet. «Ája pupája, kedveském !» s ringatja a cso- 
magot. 

Egy vén lengyelzsidó, hasmánt fekszik keresztül a mell- 
véden, két karját hosszan leeresztve, hadarja sebesen nem- 
zete imáit, a miket csak az ős Jehova ért meg ; az imaszíj 
oda van szorítva a hüvelykéhez és kézcsuklójához ; két 
ágú szakálla csigának csavart hajtíncsei úgy reszketnek 
az imaéneklés. alatt. Szemei kimeredve néznek egy wag- 
gonra. Mije van abban? Felesége? Fia? vagy az érték- 
papiros táskája, egész világi vagyona ? Nagyokat sikolt s 
tovább hadarja az imát. 

Mindenki szalad, kiabál, rimánkodik, eszét vesztve. 

Hanem egyik kirúgó párkányán a mellvédnek ül, két 
lábát maga alá szedve, egy fiatal festő, mefistó szakállal 
s vázlatos könyvébe sietve kapja le a sensatiós látványt. 
Az illusztrált lapok háládatosok lesznek érte. 

Egy hatalmas oldalbaütés figyelmeztet rá, hogy vak- 
kinek útjában állok. Egy magas, csontos angol nézett 
levegőnek s keresztül sétált rajtam. Az óráját tartotta a 
kezében : úgy látszott, hogy a késés perczeit számlálta. 

Azonban egyszerre megragadta a figyelmemet valami 
heves szóváltás és dulakodás, egy nő és egy férfi között, 
a mellvéd közelében. Birkóztak. A férfi erőszakosan ölelte 
át a nőt, míg a nő mind a két kezével ütötte verte a férfi 
fejét, karmolta az arczát, tépte a szakállát, míg egyszer 
a férfinak sikerült hátulról szorítani át a nő derekát s aztán 
a két karját hátrafacsarni. 

— Mit csinál ön azzal a nővel? kérdezem felháborodva 
a férfitól. 

— Óh uram I Az Isten irgalmára kérem : segítsen ! én 

már nem bírok vele. Eiménkodék a férfi. (Kiejtéséről 
észrevehetem, hogy lengyel.) A feleségem erővel le akar 
ugrani a mélységbe. 

A nő lengyelül kiáltozott. Az ajkai tajtékzottak. 

— A gyermekei ott maradtak a waggonban, lihegé a 
férj. S most ő le akar ugrani utánuk a mélységbe. Hiszen 
nem szabadíthatja meg őket. Ö maga is el fog veszni. 

Láttam, hogy a férfinak kell segítenem, nem a nőnek. 

— Legyen ön irgalommal és segítsen őt megkötöznöm. 
Külömben elöli magát. Oldozza le nyakkendőmet s kösse 
össze a nőm kezeit, a míg én hátrafeszítve tartom a 
karjait. 

Úgy tettem, a hogy kívánta. Leoldoztam a selyem 
shawlt a nyakáról s átkötöttem vele a nőnek a két kezét 
erősen. 

A nő szidott, átkozott, s az arczomba fújta a tajtékát, 
átkozódásaiból csak azt az egy szót értettem meg: ((Cserni 
Bózs». 

«Cserni Bózs» — vagy, a hogy a csehek mondják 
flCserni Boh», vagy az oroszok «Cserni Bog* — a « fekete 
isten ! » 

A mint aztán a kezei hátra voltak kötve a nőnek, a férj 
felvette őt az ölébe s elvitte őt a veszedelmes helyről, a 
hol még folyvást súgtak-zúgtak a fejük fölött a repülő 
kövek. A boldogtalan asszony arczát az ég felé emelve 
sikoltozá fel az átkait a csillagok felé. Ha szavait nem 
értettem is, a hangjában benne volt az átok. Átkozott 
minket, hogy nem engedtük a gyermekeivel együtt meg- 
halni. 

Most már nem fekete volt a füstoszlop, mely onnan 
alul a mélységből feltódult ; hanem veres. A máglya vígan 
égett. A kínordítás kardala pedig egyre hangosabb lett. 

A festő számára nagyszerű kép támadt. A lángvörös 
bérezek, a fekete fenyő- erdőkkel; a millió tűzsziporka 
között egy darab csillagos ég ; az őrjöngő alakok ; az imád- 
kozó zsidó fekete talárjában. 

Jókai: NinoMn firdög. — A Mngláyogalád. - A ki holta ntán. ^ 

Most egyszerre elkezdtek többen rémségesen kiabálni. 
Mi új dolog van? Az a kétségbeesett fiatal férj a széthaso- 
gatott kabátjából kötelet bogozott össze s azon lebocsát- 
kozott a mélységbe. A nyaktörő merénylet sikerült neki : 
egy koczkáztatott ugrássaí lejutott a vonat romhalmazá- 
hoz. A fekete keztyüs kéz akkor is integetett felé az ablak- 
ból. Hanem az az ablak úgy össze volt tolva, hogy egy 
emberi test nem férhetett ki rajta. A fiatal férj fogott egy 
nagy követ; azzal kezdte el betörni a waggon oldalát. 
Valaki lehajított neki felülről egy vasrudat. Akkor ezzel 
kezdte el feszegetni a rést. Már annyira tágította azt, hogy 
a vállaival befurakodhatott rajta. Már a karjai között tartá 
a kedvesét. Ekkor egy fülrepesztő pukkanás hangzott 
oda alant. A mozdony gőzüstje felrobbant. A forró gőz- 
felleg elborított mindent. A mellvédtől is menekül- 
nünk kellett. Mire a gőz elvonult, már íikkor nem volt 
ott se férj, se feleség. A romhalmaz uj alakot kapott. 
Legalább együtt folytatták a nászutat egy boldogabb 
planéta felé. 

A piktor újra kezdhette a vázlatát. 

Az angol utazó ismét belém botlott. Ezúttal észrevett. 
Megszólított. 

— Szőr ! tud ön németül ? Szőr ! 

— Tudok. Szőr. 

— Kiáltson Szőr, annak a kecskepásztornak, hogy jöj- 
jön ide, Szőr. 

Odahívtam a kecskepásztort, a ki ez ideig ezt az egész 
dolgot igaz helvéta hitű praedestinatiós flegmával nézte, a 
hosszú botjára támaszkodva. 

Holmi ((kedves barátom », ((édes atyámfia » féle meg- 
szólításokat nem értett meg a legény, hanem mikor azt 
kiáltottam neki, hogy witt van valami megszolgálni való !» 
az elég jó németül volt mondva. Nagyokat ugrott egyik 
szikláról a másilíra, a hosszú botjával vetve magán. 

Én tolmácsoltam, a mit az angol proponált. 

— Mennyire van ide a legközelebbi állomás ? 

— Nagy futamodás. . . . 

— Jól van. Ha te gyorsan odafutsz, hírt viszesz a sze- 
rencsétlenségről, s visszajösz a segélyvonattal, kapsz tőlem 
kétszáz frankot. 

— A kecskéimet nem hagyhatom. 

— Hány kecskéd van ? 

— Hat. 

— Mi az ára egy kecskének ? 

— Valami tizenöt frank. 

— Adok száz frankot a kecskéidért a fáradságod jutal- 
mán kívül. (Ezt már tolmács nélkül is megérté a kecskész.) 

Az angol kivette az oldalzsebéből az öt Napóleont s 
odanyújtá a ficzkónak. 

Az az egyik markát tartotta az aranynak, a másikkal 
vakarta a fejét a hegyes kalapja alatt. 

— Hát aztán ki 'őrzi a kecskémet ? 

Praktikus helveta ! El is akarja adni a kecskéit, s meg 
is akarja tartani. 

— Majd őrzöm én addig kecskéidet, míg visszajösz. 
Monda az angol. 

A legény ráállt az alkura. Az aranyakat a zsebébe 
sülyeszté, s azzal odanyújtá a görbe fogantyús botját az 
angolnak. 

— Hanem a kecskéim elszélednek, ha nem hallják a 
kürtszót. 

— No hát hadd itt a kürtödet, majd fújok egyet rajta, 
ha szükség lesz rá. Most aztán szaladj. Fogd ezt a veres 
kendőt; ezzel lobogtass. 

A kecskepásíítor hozzá fogott az iramodáshoz a pálya 
mentében, az angol veres shawlját lobogtatva a kezében. 

Az angol pedig nyakába akasztotta a tülköt, markába 
fogta a pásztorbotot, s ment a sziklák közé a kecskéket 
őrizni, a míg a pásztor oda jár. Okosabbat nem tehetett. 
Ez volt az egyetlen praktikus ember közöttünk. A többi 
mind elvesztette az eszét. Nem is csoda. 

Az egész völgykatlan beillett volna már a pokol torná- 

czának. A lángok egész a mellvédig felcsapkodtak ; a hulló 
zsarátnok, s még inkább az a rettenetes fojtogató bűz, 
mindenkit elűzött a köpárkányzatról. Csak a lengyelzsidó 
maradt még ott. Térden állt a mellvéd párkánya fölött; két 
karját az ég felé terjengetve, s egyre énekelve, hadarva, 
sikoltozva istenostromló imáját. A süvegén a prémet, a 
szakállát, a haját összeperzselte már a ráhullott szikra, 
még sem tágított a helyéből. Mikor aztán látta, hogy 
hasztalan minden éneklés : akkor egyszerre felegyenese- 
dett ; tenyerével odacsapott a lángok felé s azzal bele- 
köpött a tűzbe ; ((pchü.o 8 aztán ájultan esett hanyatt a 
párkányról. 

A hőség és a sziporkaeső miatt nem lehetett a párkány 
közelében maradni. 

Le kellett mondani arról a szándékról, hogy egy élő 
embert meg lehessen menteni ebből a rémhalálból. 

S azok még is ordítottak odaalant. 

A mit mi, épen megmenekültek tehettünk, mindössze 
az volt, hogy a pályamentén heverő csonttörött utazókat, 
az elájult asszonyokat felhordtuk az őrházhoz, s ott a 
szobában elhelyeztük. 

Aztán jöttek azok a végtelennek tetsző perczek, melyek 
alatt a segélythozó vonatot vártuk a közeli állomásról. 
Hangzik- e már a füttyszó? Néha megszólalt a kürt. Az 
angol hivogatta össze a kecskéket. 

Milyen rossz gondolatok bántottak e perczek alatt ! 

— Hát mit vétett ez az embercsoport, a kinek most 
ily nyomorultul kell elveszni a legiszonyúbb kínhalállal? 
A kik tegnap szeretteiktől elbúcsúzva, örömérzettel keltek 
útra, reményteljes terveik voltak! Talán haza siettek: 
otthon várják őket. Vagy nem is tudatták a jövetelüket : 
meg akarták lepni a kedveseiket ? Az a menyasszony, a 
ki egy napos férje mellől elszakadt? Azok az ártatlan 
gyermekek, a kiket az anyjuk nem menthetett meg? Azok 
a kötelességtudó szolgái a közönségnek, a kik a vész per- 
czében helyükön maradtak; a gépész, a fűtő és vala- 

mennyi kalauz, a ki a saját életét megmenthette volna, 
miért bíínhődik ? ... Ki rúgta me^ a sarkával azt a szikla- 
tömeget, hogy épen most zuhanjon alá ? . . . Ei az, a ki 
gyönyörködik ebben a kínzsolozsmájában a haldokló 
martyroknak ? — Ki az, a kinek az oltártüzébe az a vén 
zsidó beleköpött ? Hát csakugyan volna a világon az a 
« fekete isten ?» A szarmata pogánymythosz ^Cserni 
Bog » -ja? A ki cselekszi a rosszat, azért mert rossz : a ki- 
nek ereje a rombolás, gyönyöre a fájdalom, imádása az 
átkozás. 

De még nem ezek voltak a legrosszabb godolataim. 

Ha van az a «czerni Bog» s az gyönyörködik ebben a 
rémjelenetben : hát az egészen az ő fekete jellegéhez illő. 
De hogy én nekem : az érző embernek az a legutolsó gon- 
dolatom, hogy lám milyen jó, hogy nem én velem történt 
az a nagy szerencsétlenség ! Ez szégyen és gyalázat. 

Pedig úgy van. 

Az irtózásnál erősebb a lelkemben az a megelégedés, 
hogy én magam kimenekültem ez ádázatból, mely engem 
is magával sodorhatott volna. Hogy milyen nagy sze- 
rencse ért engem ! — Mennyivel külömb lény vagyok most 
a többieknél ? — Lám engem megőriztek az angyalok ! — 
Milyen szerencsésen megmenekültem. 

Eh ! Én bennem is itt van a czerni Bog : itt lakik a má- 
jamban, a zsigereimben a fekete Isten! 

A vonat egyszer csak megérkezett : virradat felé. 

Távol állt meg a katasztrófa szinhelyétől. 

Jöttek vele seborvosok, tűzoltók, csendőrök, munkások. 

Eögtön hozzáfogtak a dologhoz. 

A sebesülteket bekötözték, az aléltakat felocsították, a 
pályaőrt és az utasokat kikérdezték ; többen megkisérték 
köteleken lebocsátkozni a lezuhant waggonokhoz. Néhá- 
nyat azok közül megkimélt addig a tűz : ott még talán 
élő embert lehet találni. 

A munkások pedig a feldűlt pályatest helyreállításához 
fogtak : a mérnökök tanakodtak, hogyan kellett volna a 

mellvédet elkészíteni, hogy ilyen sziklaomlás keresztül no 
törhessen rajta? 

Az őrház előtti lonkáról többen kiabálták e szót: mon- 
sieur d'Astrakan ! 

Végre egy munkás megrántja a kabátomat. 

— Herrle ! önnek kiabálnak odafenn. 

— Úgy? Nem is tudtam, hogy monsieur d'Astrakán a 
nevem. 

Persze ! A pályaőr meg a felesége csak arról ismernek, 
kogy asztrakános süvegem és mencsikoflfom van. 

Csak akkor jutott eszembe, hogy hiszen én egy gyerme- 
ket vittem fel oda. De ez már olyan régi időnek tetszett, 
hogy egészen elfeledkeztem róla s nem csodáltam volna, 
ha ugyanaz a fiú most, mint felnőtt ember jön rám 
szemközt. 

Siettem fel az őrházhoz. 

Egy hivatalnoki egyenruhában pompázó uraság már 
türelmetlenül várt a feljárónál. 

— Jöjjön uram, mi nem tudunk ezzel a kis fijival be- 
szélni, a kit ön hozott ide. 

— Elhiszem azt, hogy nem tudnak vele beszélni ; de 
én sem tudok, mert néma. 

— Dehogy néma ! Beszél az folyvást. 

— Akkor az a csoda történt vele, hogy a nagy rémü- 
lettől visszanyerte a szavát. Hát mit beszél ? 

— Épen azt akarjuk megtudni : olyan nyelven szól, a 
a mit senki sem ért. 

— Hát akkor én hogy értsem ? 

— Hát kié az a gyermek ? 

— Azt sem tudom. Véletlenül került hozzám. A vele 
együtt utazók mind odavesztek. 

— Talán még is fog ön valamire boldogulni vele. 
Bementem a hivatalnokkal az őrházba. 

A megsérült utasokat már akkor mind elhelyezték a 
betegszállító waggonokba. Az őrjöngő asszonyok is gon- 
dozás alá kerültek. 

Csak a kis fiú volt odabenn, meg az én praktikus ango- 
lom, a ki azóta visszaadta a kecskéit a pásztornak. 

A mint a gyermek engem meglátott : egyszerre meg- 
szűnt sírni. Könnyein keresztül ragyogott az öröm, felém 
nyujtá a kezeit s azt monda : « Jöjjön ! Kérem. Jó leszek. 
Beszélni fogok.)) 

Az, hogy egy néma gyerek megszólal, már magában is 
elég csoda ; de még nagyobb volt az, hogy mindezeket a 
szavakat magyarul mondta. Egy amerikai nábobnak az 
öt éves fia, a kinek az egész kisérete csupa angol, német 
és szerecsen. S ez magyarul szól ! 

Odamentem hozzá s akkor átölelte a nyakamat. 

— Vigyen az atyámhoz. Nem leszek rossz. Félek nagyon. 
Ezt is mind magyarul mondta. 

— Ki az ön atyja? Hogyan hivják? Kérdezem tőle én 
is anyanyelvemen. 

Arra a kezeivel tapsolt. Megörült neki, hogy ilyen szót 
hall. S aztán kis gondolkozás után felelt : 

— Úgy hiják: a <(Silver-King,» 

Ezt a szót az angol utazó is megérté. 

— A Silver-King? monda, hisz az miszter Du Many 
Kornél. 

— Igen! monda a gyermek. Mama úgy hivja apát: 
Kornél. 

(Tehát ez a gyermek nem is volt süket soha, csak 
«bikács» néma.) 

— Én azt az urat ismerem. Monda az angol utas. 
Amerikai úr. Nagy úr. 

— Talán elvállalná ön, hogy a gyermekét hozzá vigye ? 
mondám neki angolul. 

— Nem ! Nem ! kiáltá fel erre a gyermek. Én önnel 
akarok apához menni ! s erőszakosan a nyakamba csim- 
pajkozott. 

E szerint ért angolul. Hát mért nem beszél? Mért nem 
felei, ha angolul kérdezik ? Ez is beteges megbikacsolás ? 

— Csodálatos, hogy ez a fiú magj^arul beszél. 

— Én nem találom csodálatosnak, monda az angol. 
Majd az állomáson táviratozni fogok az atyjának. — Ná- 
lam az adressze. — Parisban lakik. — Várni fogja önt a 
perionon. Csak vigye ön a gyermeket hozzá. Ön tud vele 
beszélni, én nem. Ez nem csodálatos. r^ , ,, s 

— God bye szőr. ' / " * 

A NÉMA ANYA. 

Reggel hét órakor érkezik meg a Zürich felől jövő vo- 
nat a keleti pályaudvarba. Parisban még ekkor nem kez- 
dődik el a nappal. Az utczákon nem jár más, mint a kit 
a vasúthoz siettet a kérlelhetlen végzet. 

A perronra itt nem eresztenek senkit, a mióta divatba 
jött a berobogó vonat elé vetni magukat az öngyilkosok- 
nak. Hozzájárul a vámőrök kiváncsisága is az utimálhák 
tartalmának megvizsgálása iránt. A váró közönségnek a 
foyerben kell tartózkodni. 

Nekem még az a szerencsém is volt, hogy a bőröndö- 
met előre elküldtem, mint teherszállítmányt ; az nem ve- 
szett ott az elégett vonaton. Velem nem volt más, mint 
az oldaltáskám, a mi velem együtt megmenekült. Még a 
jó magyarországi szivarjaim is elfogytak az útban. 

Ezért a legelső utasok között voltam, a kik az előcsar- 
nokba kisiettek. A kis fiút a kezemen vezettem. 

Még ki sem léptünk az ajtón, a midőn a gyermek ki- 
szakította a kezét az enyimből, s előre futott, hangosan 
kiabálva : «Apám ! kedves jó apám !» 

A tourniquet mellett egy férfi és egy hölgy állt. 

A hölgyet hamarább megláttam. Csodamódon hasonlí- 
tott az arcza a kis fiúéhoz. Ugyanazok a nagy szemek, az 
a hegyes gödröske áll, a finom orr, a csigametszésü száj. 
Alig lehetett több huszonnégy évesnél. A férfi magas, 
izmos termetű alak volt, derékban karcsú. Barnapiros 
arcza, az oldalszakál kivételével, simára borotválva. Fején 

gömbölyű ueinez kalap, felső kabátja kék rókával pré- 
mezve ; nyakkendőjében gyéniántpatkós melltű. A hölgy 
igen egyszerű fekete ruhát viselt. 

A férfit negyven évesre becsültem. — « Gyerek ember !» 
A kis fiú tehát előre rohant, két karját kiterjesztve s 
ismét csak magyarul kiabált. 

A férfi eléje szökött, ott hagyta állni a hölgyet s futtá- 
ban felkapta két kézzel a gyermeket az ölébe. S aztán el- 
halmozta csókjaival, az arczát, a szemeit, a kis kezeit. 
Az apa sírt, a gyermek kaczagott. A gyermek sikongatott 
magyarul: «apám, apám». Az apa pedig indulatosan 
rebegé : «my little fool !» (Kis bolondom !) — angolul. 

Azután valamit súgott a fiúnak fülébe, mire az elkomo- 
lyodott, széttekintett s aztán ő is csak suttogva beszélt 
még az apja füléhez hajolva, s a közben mind a két kar- 
jával átölelte annak a nyakát. 

Az apa erre odavitte a gyermeket a hölgyhöz. 
— Nézd ! Itt a mamácskád. 

Minden közönséges emberi indulatjárás szerint úgy 
kellett volna következni, hogy az anya, kinek az oly irtóz- 
tató halálveszélyből megmenekült gyermekét eléje hoz- 
zák : egy gyermeket, a kit elbocsátott, mint némát s visz- 
szakapta, mint csevegőt, hogy ez a nő az őrjöngés extási- 
sával szorítsa, tépje, csókolja ezt a kincsét. — Megfogha- 
tatlan ! A hölgynek az arczát egy mosoly nem deríté fel, 
a szemeiben egy köny nem ragyogott: a két kezeamufifba 
volt dugva. 

Es a gyermek, a mint az apja odanyujtá, a két karján 
emelve az anyja felé, egyszerre olyan lett, mintha kicse- 
rélték volna. A szempilláit lesülyeszté, hogy a nagy sze- 
mei elborultak s a száját úgy összeszorítá, hogy az ajkai 
eltűntek, mintha menekülni akarnának a csók elől. N^m 
hasonlított már a hölgyhöz épen semmit. 

A hölgy aztán egy olyan lehelletszerü csókot adott a 
gyermek homlokára. De nem szólt semmit. A gyermek 
pedig végig czirógatta kis kezével a hölgynek az agutipré- 

mes karmantyúját - - a mibe a két keze dugva volt. Épen 
úgy, mint a waggoriban az ón asztrakánomat. — Mi ez ? — 
Amerikai szokáB ? 

De hát mi közöm nekem mind ezekhez a talányokhoz ? 
Mit nézem én ezt a családi jelenetet ? Ha valami jámbor 
cockneynek a gyermekét mentettem volna meg: most 
azzal szivesen kezet szorongatnék s aztán betérnénk a 
vasúti étkezőbe, s ott egy pohár forró punch mellett meg- 
kötnénk a barátságot ; de egy amerikai nábobnál bemuto- 
gatni magamat semmi kedvem. Azt hihetné, hogy várom 
a remuneratiót. — Idáig. elhoztam a gyermeküket, meg- 
kapták, karjaik között van, — a többit elolvashatják a 
hírlapokból, én megyek a málharaktárba a bőröndömet 
felkeresni. 

Azonban alig haladtam el mellettük néhány lépésnyire, 
a férfi utánam kiáltott. A nevemet ejté ki. 

No hát ezt bizonyosan a táviratból tudta meg. De hát 
tartozom én — itt az idegenek földén — a saját nevemre 
megfordulni? — Voltam én már «monsieur d'Astrakan)) 
is. Úgy tettem, mintha nem én volnék az. 

A férfi azonban utánam eredt, folyvást az egyik karján 
tartva a fiúcskát, s megragadta a karomat. — Fran- 
cziául szólított meg. 

— Ohó uram. így nem lehet én tőlem elosonni. 
Nagyot bámultam rá. 

— Hát hogy tudja ön, hogy én, meg az a név egymás- 
hoz tartozunk ? 

Nevetett nagyon. Szép fogai voltak. Ha igaziak. 

— A táviró mindent meghozott, még a személyleirást is. 
Ön tőlem nem menekül meg. A mig Parisban lesz, addig 
az én házamban lesz az otthona. — Engedje meg, hogy 
bemutassam a feleségemnek. 

S azzal odavitt a misztresshez, megmondta neki a ne- 
vemet, egész helyes kiejtéssel ; a társadalmi állásomat, 
melyet Magyarországon elfoglalok ; még a választókerü- 
letemnek a nevét is tudta. 

Ennek is megtaláltam a magyarázatát. A határon meg 
kellett mutatnom az lítlevelemet. De hogy az a hivatal- 
nok, a ki azt elolvasta, rögtön meg is táviratozta az abban 
talált adatokat miszter Du Manynak. Nem hiába ö a 
Silvar-King. 

A delnő könnyedén meghajtá a fejét a bemutatásra. 

— Ö az, a ki megmenté a katastrófából a mi kis 
Jemmynket. Magyarázá az apa. 

Arra a hölgy elővette a tuszliból az egyik kezét, szép 
keskeny finom kezecske volt, zergebőr burokban, s azt a 
kezembe tette. Egy kicsit meg is szorítá a kezemet. — 
Oly mértékben, mintha csak egy útban elhagyott kapuczi- 
nus majmát hoztam volna a helyébe. — Nem ! Láttam 
már valakit a kapuczinus-majomért is extasisba jönni. 

De még akkor sem szólt semmit. 

Ez a hölgy néma ! 

Vagy talán az az amerikai etiquette, hogy egy hölgynek 
nem szabad nyilvános helyen családi érzelmeket se szó- 
val, se arczczal kifejezni? 

De hogy a gyermek, a kit még Jemmynek hínak, az is 
ilyen komollyá legyen egyszerre, mikor az anyjával talál- 
kozik s a helyett, hogy kérkednék vele, hogy ime újra tud 
beszélni, úgy összeszorítja a száját, mint egy hajóskapi- 
tány, mi ennek az oka ? 

Igaz, hogy nem sokat nyerne vele a misztress, mert a 
fiú csak magyarul beszél, azt pedig a misztress nem érti. 

Váljon ki tanította ezt a gyermeket magyarul beszélni ? 
De ki tanította megnémulni ? 

Talányok, a melyeket nem birok kihüvelyezni I 

Miszter Du Many hátra szólt egy hozzá tartozó 
cselédnek. 

Az egy áthletai termetű vadász volt, fényes ezüstös 
egyenruhában. Arról szólt neki, hogy vegye ki a málhái- 
mat. 

Én igyekeztem menekülni. Szeretem a vendégszeretetet 
— odahaza a magam szülőföldén, mikor vidéken utazom, 

de ha Parisba jövök, akkor szeretek a magam ura lenni, 
8 többre becsülök egy udvarszobát a Spanyol-magyar ven- 
déglőben, vagy a hotel Jákobban, mint a legpompásabb 
vendéglakást egy szt.-germainei pénzkirály palotájában. 
Mr. Du Many azonban nem azért volt amerikai, hogy 
ha egyszer valamit megfogott, azt elereszsze. 

— Csak adja ön meg magát szép békességesen. Ez önre 
nézve jobb lesz. Mert ha ön most egy vendéglőbe száll 
meg, úgy el fogják lepni a reporterek, a fotográfusok, 
hogy éjjel-nappal nem lesz nyugta. Az mind ráspolyozni, 
gyalulni fogja önt a roszbergi kq^tasztrófa részleteiért s 
egy hétig ott fogja ön magát látni az illusztrált lapokban. 
Tudom, hogy ez önnek nem lesz kellemes. 

Ezt jól eltalálta. 

— Ha pedig az én házamnál száll ön meg, ott oly 
absolut nyugalmat fog találni, olyan világtól elzárt csen- 
dességet, mintha csak a Hortobágyon volna egy gulyás 
karámjában. 

(Hát már ez honnan tudja azt, hogy van a világon egy 
hely, a mit Hortobágynak hínak, s azon gulyások, a kik 
karámokban laknak, s hogy az nekem kedvencz tanyám ?) 

Megadtam magamat. 

Erre aztán a nábob rendelkezni kezdett. Az egyik lan- 
daueren a misztress megy előre Jemmyvel, a másikon mi 
ketten. (Két hintóval jöttek a vasúthoz.) 

A kis Jemmy azonban semmi áron sem akart leszállni 
az apja öléből. És igy a misztressnek egyedül kellett menni 
az egyik hintóval, az apa és én a másodikra szálltunk. 
A kis Jemmyt kettőnk közé vettük. 

A «SILVEK KING.» 

Megvallom, hogy nagyon érdekelt ez az ember, a kinek 
az aura popularis ezt a melléknevet adta: «az ezüst- 
király. » Nem a gazdagságáért, mert én a pompát meg nem 
látom. Le tudok irni egy tökkel befuttatott nádgunyhót, 
egy megható várromot, de eleven palotát nem. De érde- 
kelt főképen azon talány miatt, hogy mi vonatkozás lehet 
ezen délamerikai idegen család, meg az én szegény kis 
rokontalan nemzetem között? Hogy kerül a magyar 
beszéd egy amerikai Croesus öt éves fiacskájának a szá- 
jába ? — Gyermek koromban ugyan ismertem egy kis öt 
éves fiút, egy rendkivüliségéröl hirhedett grófnak a fiát, 
a ki «csak» latinul beszélt. Hanem hát a latin nyelvnek 
van professora; de ki gondol a finn-ugor nyelvtanra 
Amerikában ? 8 micsoda marotte lehet az egy ilyen kiváló 
családnál, hogy a fiú olyan nyelven beszéljen, a mit 
senki sem ért meg ? Valakinek még is kell lenni, — de 
ki lehet ez a valaki ? (A süketnéma intézetekben csak né- 
metül tanítanak.) 

Útközben, a mig a vasúttól Mr. Du Many lakásáig ko- 
csiztunk, megismertetett egygyel mással, a mit a vendég- 
nek szükséges tudni. Hogy kilencz órakor van a reggelizés, 
tizenkettőkor a falatozás, hat órakor az ebéd. Egyébiránt 
teljes szabadságomban van azokon megjelenni, vagy el- 
maradni. Ha nem vagyok ott, nem várnak rám; ha 
később jövök, újra tálalnak, rendelkezhetem a szakácscsal 
a hogy tetszik. A mai napot jó lesz talán a nyugalomnak 
szentelnem — ily izgalmas utazás után. 

Én viszont a magam részéről elmondtam, hogy sem- 
miféle szokásaim nincsenek : akkor eszem, iszom, alu- 
szom, a mikor hozzájutok, fáradt soha sem vagyok, a 
nappalt alvásra nem vesztegetem és így, ha tetszik, 
ma is együtt reggelizhetünk. 

Hát így még jobb. 

Mr. Du Many azután kimenté a nejét, bogy az a mai 
kilenczórai reggelinél nem fogja a háziasszonyi tisztjét 
teljesiteni, mert az egész éjjel fenn virrasztott, hogy korán 
reggel kinn lehessen a vasútnál ; most azután egy pár órára 
le fog pihenni, azután pedig a gyermekeit mozsdatja, 
öltözteti, s csak ezek után jön elő. 

. (A gyermekeit mozsdatja, öltözteti ! Tehát mégis van 
ott anyai érzés! a kis Jemmy tán csak mostoha gyer- 
meke ?) 

— Van több gyermeke is a misztressnek ? kérdezem. 

— Még két fiú és két leány. 

— Négy gyermek ? 

— De ezzel az első szülöttével együtt öt. 

— Ah ! Ilyen fiatalon. 

— Huszonöt é . es. Hét év óta vagyunk házastársak. Hát 
mit tehet róla az ember ? — Nekem nincs több feleségem 
ennél az egynél ; ő is mindig hozzám tart : így aztán soha 
sem jövünk ki a keresztelőből. 

(Ez elég délamerikaiasan van mondva, de magyarnak 
is beválik. Nekünk ez nem «shoking!») 

Tehát a kis Jemmy első szülötte misztress Du Many- 
nak ; e szerint nem mostoha gyermek. 

Ezzel azt a magyarázatot is elvesztettem, a mit addig 
adtam az anya és gyermek közötti felötlő idegenke- 
désnek. 

Mr. Du Many palotájába megérkezésünkor mind moz- 
gósítva találtuk már a cselédséget. Eiki tudta a maga 
teendőjét. A komornyik engemet a rendelkezésemre álló 
lakosztályba vezetett, mely el volt látva a legnagyobb 
kényelemmel : háló, füi;dő, dolgozó, elfogadó szoba egy- 
más mellett. Mindenben a legnagyobb választékosság, jó 
Ízlés és comfort, minden fitogtató pompa nélkül. 

Mikor az átöltözéssel készen voltam, a komornyik (a ki 
zárjelben mondva elsassi franczia volt, s hozzám németül 
beszélt : tudta, hogy ez nekem jól esik, minthogy magyar 
vagyok) azt a praktikus indítványt tette, hogy ha levelet 

Digitized by VjOOQ IC 



31 

akarok irui, itt van az Íróasztal, ha pedig inkább szere- 
tem olvasással tölteni az időt, a következő szobában meg- 
találni a hirlapokat. 

Én szépen megköszöntem a kalamárist : de- ma nem 
kérek belőle. Leveleket, a hová kellett, már Zürichből 
Írtam. 

Az olvasószobába lépve, ott találtam az asztalon körbe 
rakva a legújabb hirlapokat : csupa franczia, angol, olasz 
lap volt, sőt egy németországi is; de Magyarországból 
semmi : még egy Pester Lloyd sem. 

Volt ott egy könyvtár is : abban mindenféle tudomá- 
nyos és szépirodalmi munkák. x\zok közt sem volt semmi 
magyar : még fordításban sem. 

Az olvasó szobából nyílt egy biliárd terem : annak a 
falait pompás freskók kerítették, melyek gyöngéd szín- 
kezelése franczia iskolára vallott. Csupa népies alakok 
voltak, normandi, baszk, breton, kabyl, uszkók tájakról. 
Biz azokközött a hortobágyi csikósélet nem volt képviselve. 
Egy mellékszoba tele volt ethnographiai ritkaságokkal, de 
még azok között sem találtam bár csak egy karikás ostort, 
"^ö-gy ®gy csikóbőrös kulacsot sem, mely az én fajtámra 
emlékeztetett volna. — Lehetetlen, hogy annak a háznak 
az ura Magyarországon járt volna, mert akkor valami 
népjellemző különösséget csak hozott volna el magával. 

Néhány perez múlva ő maga is odaérkezett. A reggeli 
fel volt adva. Egy théázó szobába mentünk át, útba ejtve 
egy amerikai ejtőző szobát, mely félkört képezett, hajó- 
kabin mintára gömbölyű kis ablakokkal s az ablakok 
közeiben hasonló gömbölyű keretbe foglalt csendélet 
képekkel. 

A reggeliző szobában szemembe tűnt egy Meissonier- 
féle arasznyi nagyságú kép, kétszer olyan széles rámában, 
meg egy Alma Tademaféle színvázlat. 

Mr. Du Many észrevéve érdeklődésemet, sietett meg- 
jegyezni, hogy ezek a képek csak ideiglenesen vannak 
itten elhelyezve : az lévén a hivatásuk, hogy az óceánon 

túl szállíttassanak, a hol az ezüstkirály newyorki palotájá- 
ban rangjukhoz méltó társaságban foglalhatnak helyet. 

Én megjegyzem, hogy nekünk scytháknak is vannak 
már számbavehető művészeink. 

— Jól tudom : monda M. Du Many. Nekem is van a 
newyorki gallériámban egy Munkácsy génre, egy Zichy 
Mihály aquarell és egy Benczúr. Itt csak a franczia és a 
német művészeket tartom. 

Tehát a magyar festőművészeket mégis csak ismeri ! 

Ez az első lépés a nemzetközi elismertetésre : a fes- 
tészet. 

A festőművészet után következik a «lÍ8zt». — Rossz 
élez biz az és más nyelvre lefordíthatatlan ; de már meg- 
van : hogy a leghíresebb magyar zeneművésznek a neve 
azonos azzal a gőzmalmi productumával Magyarország- 
nak, a miből a finom süteményt készítik; de ezt az 
utóbbit Dél-Amerikában még jobban kedvelik, mint az 
előbbit. 

Mr. Du Many megjósolta, hogy a magyar lisztnek vala- 
mikór nagy keleté lesz Dél-Amerikában. 

Erről a tárgyról áttértünk arra a közeleső körülményre, 
mely szerint az amerikai búza nemsokára el fogja özön- 
leni Európát, s ha még a védvámos politika is érvényre 
jut Német- és Francziaországban, akkor a magyar gazdák 
nagy árhanyatlást fognak megsinyleni. 

Erről áttértünk a nemzetgazdászatra, arról megint a 
financziákra. Ezekben az én gazdám egészen otthon volt. 
A magyar rente akkor lett először bevezetve az európai 
pénzpiaczokon. Mr. Du Many a legszebb reményeket táp- 
lálta a pénzügyi mívelet irányában. Nem késlelkedett ki- 
mondani, hogy ezt rövid időn követni fogja a «rente con- 
versio)). Nem ád neki tiz esztendőt, hogy Magyarország 
40/0-os jövedék-papirokat fog kibocsáthatni. Ebből bele- 
vitorláztunk az általános politikába. Az én házigazdám e 
téren is teljesen a horizon fölötti álláspontját constatálta. 
Nagy bámulója volt Andrássy Gyulának, föltétlenül helye- 

selte annak bosniai politikáját ; nagy eredményeket várt 
Tisza Kálmántól, b komolyan sajnálta Apponyi Albert 
grófnak az ellenzékhez való csatlakozását ; beszélt Kos- 
suthról is és a függetlenségi pártról : azt a nézetét fejtve 
ki, hogy ez a párt egészen a czéljával ellenkező irányban 
működik, s hogy első feladata Magyarországnak a jó 
pénzügyi helyzet, mert a nélkül nincs független állam a 
világon. 

Mindezekből én azt eszeltem ki, hogy az én házi gaz- 
dám nagyon sokat olvasott Magyarországról s érdeklődik 
iránta. Hanem azért holmi pathetikus hangulatba nem 
engedte magát átbugzoltatni. Színházakról, irodalomról 
nem folytatta az általam megkezdett diskurzust, s ha én 
a magyar költőkről beszéltem neki, ő a plattdeutsch, meg 
a langue d'oc költészet gyöngyeiről értekezett: mintha 
ezek mind egy színvonalon állnának. 

Annyit el kellett ismernem, hogy mr. Du Many sokkal 
többet tud Magyarországról, mint Parisban szokás tudni ; 
a czigányokat nem tartja uralkodó néptörzsnek hazánkban 
s a rablóromantikát nem nézi magyar specziálitásnak. De 
azért valami különös rokonszenvekkel nem akar meg- 
vesztegetni, s mindenféle mirobolans magasztalásától a 
magyar hősi erényeknek ugyan tartózkodik. 

Félbeszakítá a beszélgetésünket mr. Du Many komor- 
nyikja, ki két levelet hozott be az urának. 

— Megengedi ön, hogy elolvassam a leveleket? 

— Kérem. 

— Válasz van bennük, két meghívóra, a mit ma reggel 
elküldtem. 

Azzal felbontá a két levelet, s beléjük pillantott. Azután 
visszatette mind a kettőt a tálczára, min a komornyik 
hozta. 

— Adja át a komornának a leveleket, tegye a feleségem 
asztalára, ha fölkel. 

Azután én hozzám fordult mr. Du Many. 

— Két urat hívtam meg a mai ebédünkhöz ; az egyik 

Jókai: NixiMMi özdög. — A Magláj-osaiád. — A ki holU atáu. 3 

a belügyminiszteri államtitkár, a másik a 8t. Germaine 
L'Auxerroi-i lelkész. Szép tőlük, hogy napján a meghívás- 
nak elfogadták azt. Gondolom, nem lesz önnek ellenére 
ezzel a két derék nrasággal megismerkedni. 

— Nagyra fo^om becsülni az ismeretséget. 
Nyomban visszatért a komornyik. Ezúttal nekem hozott 

izenetet. 

— Madame la comtesse kéreti monsieurt, hogy fáradjon 
át hozzá. 

A KÖZTÁESASÁGI GKÓFNÖ. 

Madame la comtesse. 

Perui, vagy laplatai grófnő? Ez sem mindennapi 
tünemény. 

Siettem eldobni a szivaromat s hagytam magamat a 
grófnő boudoirjába átvezettetni. 

A közbeeső termekben futtában szétnézve, ismét csak 
azt láttam meg, a mi nincs ott. Az ősök arczképei. Azok 
a vertugadinos, fehérre puderozott hajú ősanyák, meg a 
pánczélos szép apák, csipőjökre támasztott marsohall- 
bottal. Egy sincs ottan. Talán ezek is a newyorki kép- 
tárba vándoroltak. A másik volt teljes hiánya mindenféle 
élő állatnak, a mi előkelő úrhölgyek szobáiban alkalmat- 
lankodni szokott, semmi papagáj, majom, selyempincs és 
bernáthegyi. 

Annál inkább meglepett a boudoir berendezése. 

Ajtó nem volt rajta ; nehéz brocat függöny takarta félig 
a bejárást. A belépő csakugyan azt hihette, hogy a tündér- 
ország tárul fel előtte. Volt valami hasonlatosság a Capri 
szigeti kék barlang és e szoba között. Kék világításban 
minden. Szemközt valami nagy lufas forma látszott ame- 
rikai folyondárokból s annak a hátteréből jött a világos- 
ság a szobába. S ez a háttér egy végtelennek látszó téli 
kertet mutatott, csoportosítva üde, virágzó tropikus nö- 
vényzettel. S e keletindiai pagonyban tarka-barka apró 

madársereg repkedett, csicsergett az örökzöld lombok 
között, veszekedve a fészkek felett. Az egész téli kert felül- 
ről kapta a világítását, s ez tette olyan tündérgi:ottaszerüvé 
a boudoir félhomályát. 

S hogy a téli kert növényzetének kipárolgó ambrájától 
gutaütést ne kapjon az ember, az egész nyilas el volt 
zárva valami átlátszó lemezzel. Csak hogy ez a lemez nem 
üvegből volt, hanem vizből. Valami folytonos vizesés 
képezett egy olyan üvegvékonyságu lemezt a téli kert és 
a boudoir között, hogy azon keresztül lehetett látni. Ez az 
állandó vizablak zárta el a téli kert forró és fűszertelt 
legét a boudoirtól. A madárkák is óvakodtak annak neki 
repülni. Egy rugó nyomásával meg lehetett szüntetni az 
átjáró előtti vizesést, s akkor be lehetett lépni a téli 
kertbe. — ügy hangzott folyvást, mintha csendes eső 
esnék. 

A tündérlugassal szemközt volt egy kerevet, az előtt 
indus faragványu asztal, fölötte egyszerű rámában mr. Du 
Many Kornél életnagyságú arczképe. 

A grófnő reggeli toiletteben volt, a mi, ha jól sejtem, 
nyers selyemből lehetett. A fején nem volt semmi, csak 
hosszú, tömött szőke hajfonadék volt háromszoros tiará- 
nak körüle csavarva. 

Olyan leányos termete volt : karcsú és hajlékony, az 
ember azt hihette, hogy hajadon. 

Ebben a különös világításban olyan fehér volt az arcza, 
hogy szinte félelem volt rá nézni. Mintha egy alabástrom 
szobor nézne azokkal a sötétkék szemekkel s beszélne a 
karminpiros ajkakkal. 

Helyet mutatott számomra egy karszékben : ő maga az 
ottomanon telepedett le. 

— Bocsásson meg, hogy ide kérettem, szólt simán folyó 
hangon, s jól artikulált franczia nyelven, a hogy azok 
beszélik, a kik könyvből tanulták. A férjem ma estére két 
vendéget hitt : az egyik egy kormányhivatalnok, a másik 
egy pap. Az elsővel a férjemnek vau dolga, a ki a rosz- 

bergi catastrofánál szerencsétlenül járt utasok hozzátarto- 
zóinak óhajt pénzbeli kárpótlást adni. Szegény kárpótlás, 
mondhatom. A papot pedig én kértem fel, hogy az ott 
elveszettek lelki üdveért tartson holnap requiemet. — 
Nagy vonásokban Mr. Du Many minden áldozatra kész, 
de a részletekhez ő nem ért. Ilyenhez asszonyok inkább 
értenek. Azt sem tudjuk még, kik voltak ? hányan ? mi- 
féle emberek, a kik ott szerencsétlenül jártak ? Ki mene- 
kült meg? És milyen állapotban ? Segitett-e rajtuk valaki? 
Hát a mi hozzánk tartozókból maradt-e valaki élve? Mind- 
ezekről ön adhat nekünk legjobban felvilágosítást. Azért 
kérettem ide : mondja el nekem az egész vasúti szeren- 
csétlenségnek a részleteit, úgy a hogy azokat tapasztala. 

— Grófnő, mondám, ezeket a részleteket végighallgatni 
nagyon erős idegzet szükséges. 

— Az idegeim semmivel sem érzéketlenebbek, mint 
más asszonyé; — hanem én tudok nekik parancsolni. 
S aztán elvégre is, hadd fájjon nekem is. Ez vezeklés. Ne 
kimélje ön a flagellumot. Kezében van ! üssön vele! 

S ez a nő igazán magas fokra tudta vinni az önkinzást. 
Nem engedett elhallgatnom semmit; kényszerített elmon- 
danom a legizgalmasabb részleteket, s mikor legjobban 
borzadozott, akkor lehajtotta a fejét s kezével •csendesen 
ütve a mellét, suttogá: «mea culpa!)) 

Már azon is megütődött, hogy a salonkoosi kikapcsolása 
miatt támadt a vonatkésés. 

— E szerint az a baleset egészen a mi rovásunkra 
megy. Ha a mieink is a rendes kocsikban foglaltak volna 
helyet, a hol más tisztességes ember megfér egymással, 
akkor a vonat hamarább áthalad a veszélyes helyen, mint 
a sziklaomlás bekövetkezik. De hát a Silverking fiának 
salonkocsit kell berendezni : ez nem szíhatja azt a 
levegőt, a mit más Istenembere. 8 ezért a mi bolond 
kevélységünkért kellett annyi jó embernek kinhalált 
szenvedni. 

Ennek a combinatiónak bizony elég alapja volt. 

Tovább beszéltem : a hogy a nő kívánta. 

Iszonyút kellett neki kiállani, mikor a vész közeledtét 
elmondtam előtte : a catastropha előtti perez eket. A szive 
dobogását lehetett hallani a szünetekben. 

Mikor már a kezemben volt a keze a gouvemantnak, 
hogy lesegítsem a lépcsőről, a hölgy úgy segített volna 
neki : úgy taszította volna mind a két kis kezével, úgy 
hivta a nevénél: «no hát! Alice! ugorjon hát!» 

— Megint visszament a waggonba a kalapjáért. 

Erre görcsösen felkaczagott a hölgy és két kezét a feje 
fölé kapta. 

— Hahahal A kalapjáért! Ilyen bolond volt mindig. — 
Hahaha! Soha sem jött az asztalhoz kalap nélkül. Azt 
hitte, hogy szégyen, ha a fülét meglátja valaki. Hahaha ! 

Szerencsére megjöttek a könyek : ezek elolták a kaczaj- 
görcsöt. 

— Szegény jó Alice ! Legjobb barátnőm volt a világon. 
Hogy szerette azt a gyermeket I Inkább anyja volt neki, 
mint én. Miért engedtem meg neki, hogy a gyermeket 
kisérje ? 

Elmondtam azt is, hogy a gouvernante a vész pillana- 
tában is legelőször arra gondolt, hogy a gyermeket szaba- 
díttassa meg velem. 

— És nem látta ön őt többet soha ? Nem került elő a 
lezuhant kocsiból ? 

Eltagadtam, hogy láttam még egyszer. Ez már csak- 
ugyan nem női életszervek számára való leírás lett volna. 
Azt mondtam, hogy a vonat nem várt : a sebesültekkel 
gyorsan kellett tovamennünk. 

— És a többiekről mit tud ön? A hozzánk tartozókról? 
A kik a gyermeket kisérték. Mint* egy uralkodó fejedelem 
fiát ! Egész suite-tel ! A derék doktor Mayer ? 

— A legelső waggonban volt, mely összeégett. 

— Hát Tom, a szerecsen ? 

— Azt agyonnyomta az összelapított koosirom. 

-7- Leghűségesebb cselédem volt. Egyszer egy alligá- 

tortól szabadított meg. Vasruddal verte agyon a szörnyet. 
Nehéz sebeket kapott tőle. S csak nevetett rajta. 

— A halálban is nevetett. 

— És a szegény kis Topsi ? a kis játszó társ? Jemmy- 
nek a tejtestvére. Az ő anyja volt a Jemmy dajkája. Úgy 
a lelkemre kötötte a gyermekét, hogy felneveljem : papot 
csináljak belőle ! Szépen szavamnak álltam. Szentet, mar- 
tyrt csináltam belőle ! — És egyet sem lehetett közüiök 
megmenteni ? 

Én felvilágosítottam a hölgyet a körülmények felől, 
melyek a mentést lehetetlenné tevék a segélyvonat meg- 
érkeztéig; akkor pedig már késő volt. 

— Tudom már. Azon az éjszakán elfelejtettem imád- 
kozni. — Estélyen voltunk; ott nem jutottam hozzá. 
Pedig úgy bántott valami. Az az elmulasztott imádság. 
Csak egyszer sóhajtottam fel, mikor senki sem vette észre : 
«God bless us !» — Akkor történt meg az irtóztató csapás. 
Hát ki az a rettenetes lény : a ki ránk les, s ha rajta kap, 
liogy egy este, egy reggel elmulasztottuk az Istenhez 
fohászkodni, letaszítja az örvénybe azokat, a kik hozzánk 
tartoznak ? Ki az ? 

Az a fehér arcz, azokkal a nagy kék szemekkel olyan 
volt e beszéd alatt, mint valami sirőrző nemtő. 

— Talán az az egy fohász: «God bless us!)) őrzé meg 
önnek a kedves gyermekét a nagy veszélytől. 

— A Jemmyt ? Ez a szerencsétlenség gyermeke ! Ö 
miatta kellett elveszni annyi ártatlan embernek! Meg 
volt átkozva az az óra, a melyben ez a gyermek szüle- 
tett. — Nem ! Nem ő az átkozott ! ö ártatlan. Nem tehet 
róla. Én vagyok a bűnös, a ki őt világra hoztam. — Mond- 
jon ön uram még több rémlátást; hadd szenvedjek ki 
benne. — Nekem ez jól esik. 

őriztem a számat ettől a kegyetlenségtől. Inkább egyet 
fordítottam az előadáson s beszélni kezdtem a hölgynek 
az angol utazóról, ki a pásztor kecskéit őrzi, a míg az a 
szomszéd állomásig elszalad ; — aztán meg a phlegmati- 

CHS festőről, a ki az egész rémjelenetet lekapja a vázlatos 
könyvébe. 

— Azt a képet nekünk minden áron meg kell szerezni. 
Egy fogadalmi kápolnában fogjuk elhelyezni. 

Kezdtem arra a gondolatra jönni, hogy mrs Du Many 
kedélyének alapját vallási rajongás képezi. Ebből ered a 
mély bűnbánat, mely a szerencsétlenség okát arra a kis 
gyermekre hárítja. Ez okoz/a az anyának feltűnő idegen- 
kedését saját szülötte iránt. — Azonban ezt még sem 
találtam elég felvilágosításnak. Ez nem elég ok arra, 
hogy egy anya, a líal álból megszabadult gyermekét meg 
ne ölelje. 

— Minő szerencsétlenség! rebegé, összekulcsolt kezeit 
térdére feszítve. Minő lélekkárhozat ! Hogy jelenhetünk 
meg az Isten előtt ? 

Én megkísértem őt csillapítani. Felemlítettem előtte, 
hogy most rövid idő alatt mennyi nagy catastropha ren- 
díté meg Európát. Az eszéki híd leszakadt a vonat alatt, 
s egy egész század derék huszár lelte halálát a Dráva 
folyamban. Hát a skócziai hidszakadás, a melynél egy 
lélek nem menekült meg a hullámokból. Aztán Szeged 
elpusztulása az árvízben. Egy egész város romba dőlve. 
Majd az Arrogante hadihajó elsülyedése. Legközelebb az 
ischiai földindulás, melynél nyolczszáz embert zúztak 
agyon a romok. És maga ez a roszbergi hegyomlás, mely 
már a század elején, ugyanazon a helyen négyszázhatvan 
embert temetett el. — Nem az églakók haragja intézi ezt, 
hanem planétánk geológiai és meteorológiai phasisai. Ha 
valakit hibáztatni lehet a mostani balesetnél, úgy legfel- 
jebb a vasúti mérnök az, a kinek a veszélyes roszbergi 
hegy-vápa előtt nem mellvédet, hanem bástyát kellett 
volna emelni. 

Félbeszakította a beszélgetésünket mr. Du Many közbe- 
jötte. A férjnek persze nem szükség magát bejelentetni. 

Azzal az ürügygyei lépett be, hogy levelek és hirlapok 
érkeztek a számomra. 

— Hogyan ? Hát mint tudhatja a postás, hogy én itt va- 
gyok ? Én a Hotel d'Espagnehoz czimeztettem azokat. 

— Már értesítve lett, hogy idehozza. 

Azzal kezembe adta a «A HON» példányait, meg egy 
pár levelemet. 

Aztán a nejéhez fordult. 

— Nos? Eleget dobzódott ön a keserű pohárból ? Ki 
itta fenékig? 

A nő válasz helyett a nyakába borult s elkezdett heve- 
sen zokogni. 

— Legalább most már meg fog nyugodni. 

Én siettem visszavonulni. Leveleim sürgetős feladatok- 
kal voltak megterhelve. (Még ugyan nem bontottam fel 
őket ; de ürügynek jó volt.) 

Pontos voltam az ebéden való megjelenésnél; tudtam, 
hogy az angolok ebben nagyon szigorúak. 

A két meghivott vendég úr már akkor elintézte a maga 
ügyét a háziurral és úrnővel. 

Gyors megismerkedés után a vendégtársakkal, mind- 
kettő közlékenysége nagyhamar a helyzet szinvonalára 
segített emelkednem. Az államtitkártól megtudtam, hogy 
mr. Du Many nyolczszázezer frankot bocsátott a két kor- 
mány, a schweizi és a franczia rendelkezésére, a szeren- 
csétlenség következtében meghaltak családjainak, s a 
munkaképtelenné lett megmentettek kárpótlása czéljából. 
Azonkívül a szolgálatból elbocsátott vasúti őrnek, a hírt 
vivő kecskepásztornak egyenkint tízezer frankot. Szintén 
tetemes összeget a segélyvonat személyzetének. Azonkívül 
elrendelte a baleset színhelyén leendő emlékkápolna fel- 
állítását. 

Mrs Du Many pedig gondoskodott róla, hogy a holnapi 
requiem a legnagyobb pompával legyen megtartva, s ala- 
pítványt tett évenkint e napon megtartandó gyászmise 
ceremóniáira. 

Az ebédhez mrs Du Many fekete ruhában jelent meg, 
8 egyetlen ékszere volt egy szalagon függő kereszt a leg- 

sötétebb gyémántodból. Az a kereszt egészen feketének 
látszott, csak a kivillanó kék, zöld, veres szikrák árulák 
el, hogy azok gyémántok. 

A lakoma olyan ünnepélyes hangulatban folyt le, mint 
akármely halotti tor : a mihez elég jogczime is lehetett. 
A menü becsületére vált a franczia szakácsművészetnek. 

Kilencz órakor a két vendég úr felkerekedett és búcsút 
vett. 

Én, mint a házhoz tartozó vendég, ott maradtam. 

Mrs Du Many bocsánatot kért tőlem, hogy eltávozzék ; 
de ilyenkor már a gyermekeit kell lefektetni. 

Mr. Du Many közölte velem, hogy a mrs ezt soha nem 
engedi másnak, s ha az operában, vagy a theatre fran§ais- 
ban van is, kilenczre haza jön ; s ezért nem tudja soha, 
hogy mi a vége a darabnak. Neki ez a legkedvesebb szin- 
ház. — Én ez által nagyon meg voltam hatva. — Valami 
olyanformát koczkáztattam, hogy nálunk Magyarországon 
is így szokták a hölgyek. 

— Mi férfiak azonban még nem mehetünk aludni ; 
mit csinálnánk reggeli kilencz óráig ? 

Ellenben még egy csésze theára s egj pár szivar el- 
hamvasztására átmehetünk mr. Du Many hálótermébe. 

Igazán terem volt. Magas, mint egy templom. Ha volna 
bennem chauvinismus, azt mondanám, hogy nemzeti 
szinű világítás volt benne. A remekművű függő lámpa 
adta a zöld fényt, a kandalló parazsa a veresét, s a gyö- 
nyörű faragványu ágymennyezet párkányán végig pislog- 
tak, mint álomőrző csillagok, a fehérfényű villanylámpák. 
A szoba csillagfényben derengett tőlük, míg a mennyezet 
alatt álomtápláló sötét lehetett. A kárpitok le voltak 
eresztve. 

Alig jártunk végére az első szivarnak, a midőn egy sző- 
nyegajtó megnyílt s belebbent rajta mrs Du Many. Ezút- 
tal fehér, gazdagon hímzett pongyolát viselt, mely karjait 
egész vállig engedé látni. 

Nem jött egyedül, a kis Jemmyt hozta magával. 

— Ez a gyermek mindenképen az apjánál akar aludni. 
A bogy szokta, mielőtt az intézetbe küldtük. 

A. gyermek nyafogott, nyűgösködött. Alkalmasint álmá- 
ból verték föl. ' 

Mr. Du Many aztán. ölébe vette a kis fiút, kigombolta a 
czipőcskéit, lehúzta a harisnyáit. A mistress nézte csen- 
desen. — Már ezt bizony ő maga is megtehette volna. 

Egyszer aztán jojczakát kivánt s ott hagyta a gyerme- 
ket az apjánál. 

Mr. Du Many levetkőztette a kis fiút, s szépen dajkál- 
kodva odavitte az áfához; félrehúzta a függönyöket: le- 
térdelteté az ágyba, összetetette vele a két kezét s meg- 
imádkoztatá. Olyan suttogva mondta a gyermek, hogy 
nem lehetett a szavakat kivenni. 

Akkor aztán lefekteté, betakarta az angóra pokróczczalj 
s jó éjt kivánt neki. A függönyöket összehúzta. 

Aztán visszatért az apa a kandallóhoz. 

Alig ült le, midőn a nyoszolya felől pisszegés hangzott. 

«Sztt! Sztt!)) 

A gyermek széthúzta a függönyöket s a fejét kidugta 
rajtuk. Olyan volt, mint egy kis cherub. 

— - Nos ? Mi kell még ? kérdezé az apa, visszatérve hozzá. 
Hát csak az kellett neki, hogy még egyszer meg akarta 

csókolni az apját. Akkor aztán csintalanul vihogva bujt el 
az ágytakarók közé. 

Mr. Du Many visszajött ismét a kandallóhoz. Azonban 
észrevéve, hogy nekem kialudt a szivar a számban. 

— Ön álmos ? 

— Két éjjel nem aludtam. 

— Akkor keressük fel a hálószobáját. 

S ő maga vette kezébe azt a kis sárkányalakú japán 
gyertyatartót, melynek viaszgyertyájánál a szi varainkat 
felelevenítettük, hogy majd a szobámba vezet. 

— De azt már nem engedem. Majd megmutatja a ko- 
mornyik, hogy merre van az ajtóm. 

De legalább az ajtóig elkisért. 

Ott aztán megszorította a kezemet s azt monda : 

— Jóéjszakát. Alugyék jól. 

Ez Hgyan csak három szó ; de azért még is elég volt 
arra, hogy én nekem az álmot kiverje a szememből. 

Magyarul volt mondva. 

Szemem, szám nyitva maradt, úgy rábámultam. 

Mr. Du Many pedig olyan jóságos ravaszkodással mo- 
solyga. 

— Ön nem ismert én rám. Én pedig önt nagyon jól 
ismerem. — Hiszen kollégák voltunk egykor. 

— Kollégák? Hol? 

— Hát Budapesten.. A Sándor-utozai országházban. 

— Ön képviselő volt ? Mi neve volt akkor ? 

— r Ugyanaz, a mi most. Csakhogy magyar orthographiá- 
valirva: «I)umány Kornél ». 

— Még így sem emlékszem sem a névre, sem az arczra. 

— Nem ám. Mert csak egy napig lehettem képviselő. 
Másnap kidobtak az ajtón. 

— Ah ! Most jut eszembe valami. Ön volt az a bizo- 
nyos «egy halott képviselője ». 

— Hát igen bizony. — Én voltam az egy halott kép- 
viselője. 

AZ EGY HALOTT KÉPVISELŐJE. 

Egy ilyen meglepetés magát a «hétalvót» is képes lett 
volna az álmától megfosztani egy éjszakára. 
Visszatértem az ajtóból. 

— Uram I mondám Du Many urnák, kit ezentnl nem 
fogok «miszter»-nek czímezgetni. Lehet én nekem valami 
igényem önnek a hálájára? 

— Uram, barátom ! szólt mind a két kezét kezembe 
téve, fehér lapot adok önnek, a nevem aláírásával : azt 
Írja ön fel rá, a mit akar. 

— Elfogadom s mindjárt írok fel rá valamit. Mondja 
ön el nekem annak a történetét, hogyan lett « tekintetes 

és nemes Dumány Kornél úrból, a kis kastélyos magj'ar 
gentryből, a fidelis garconból, a visszaküldött ország- 
gyűlési képviselőből, Du Many Kornél, az ezüst király, a 
délamerikai nábob, egy csodaszép grófnő férje, öt gyerme- 
kes családapa, a solid vállalatairól, jótékonyságáról hirhe- 
dett celebritás?» — Ezt kérem öntől és semmi egyebet. 
Dumány Kornél úr megcsóválta a fejét s a fogaihoz 
kezdte kopogtatni a körmei hegyét, majd ismét mind a 
két kabátzsebébe mélyeszté a kezeit, s aztán a megszorult 
adós keserves mosolygásával monda : 

— Kedves édes barátocskám . . . most ön csakugyan 
olyan összeget irt fel a fehér lapomra, a mit «a vista» 
nem tudok kifizetni. Ez a történet, a minek a közlését ön 
várja tőlem, csak fele részben az enyim, a másik fele a 
nőmé. Engedje meg, hogy elébb ő vele értekezzem s ki- 
eszközöljem tőle a «giro in bianco»-t, ha lehet. 

Megadtam a moratóriumot. 

Dumány úr ugyanazon a szőnyegajtón át, a melyen az 
imént a neje belépett, elhagyta a hálószobát. Én egyedül 
maradtam ott. 

De még sem egyedül. 

Áz ágyfüggönyök mögül nehéz nyögés hangzott, mint 
mikor valaki rosszat álmodik s nem tud felébredni. A kis 
Jemmy. 
' Odamentem. Széthúztam a függönyöket. A világosságra 
felébredt a gyermek, nagyot sikoltva. 

— Apám ! 

— Mindjárt jön apa, biz tatám én, az előtte ismeretes 
nyelven. 

— Ah. Magyar bácsi ! Az is jó. 

S azzal a kezem után nyúlt, a hüvelykujjamat átmar- 
kolta erősen. 

— Eosszat álmodott kicsikém ? 

— Nagyon rosszat. Nem tudtam beszélni. Pedig akar- 
tam beszélni. Nem tudtam. Egy kigyó összeszorította a 
torkomat. — Ugy-e nincs ott kigyó? 

— Nincs. Ne féljen semmit. 

— ügy-e itt fog maradni ? 

— Itt. A mig apa visszajön. 

— Azután is. Mindig. Soha sem megy el innen. Az jó 
volna apának. Apa sokszor mondta nekem : Szólj fiacs- 
kám. Beszélj hozzám. Senki sincs, a kivel «igy» beszél- 
jek, csak te fiacskám. Bácsit is szeretné majd apa. 

Mondtam neki, hogy soká itt maradok. Arra nyomban 
elaludt. 

Mire Dumány úr visszajött, én már ismét a kandalló 
előtt ültem. A mit a gyermekajk csevegett, olyan kedves 
fényt vetett e férfi kedélyvilágára. 

Derült arczot hozott magával. 

— Nőm beleegyezett. Azt mondta, gyónás ideje van. 
Holnap ő fog mindent meggyónni a papnak, ma én gyó- 
nom meg mindazt önnek. A realitás szempontjából is, 
sokkal jobb, ha megtudják rólunk a valót, mint ha azokat 
a válogatott meséket terjesztik tovább, a mikkel bennün- 
ket az ó és új világban illusztrált a hirlapirói fantázia. 

Azzal becsengette a komornyikot. Kiadta neki az egész 
campagnera való utasítást. Most készítse el a samovárt a 
theának mandarin likőrrel. Tizenkét órakor hozza fel a 
punchot, gyümölcscsel, két órakor fekete kávét, öt óra- 
kor adja fel a fajdtyúkot hidegen, pezsgővel. 

— Eemélem, hogy ön kibírja az éjszakázást ? szólt 
hozzám fordulva. 

— Kérem : Fő-fő kortesvezér vagyok odahaza. 

— Elég. Akkor ismerem a kaliberét. 

— Eemélem, hogy az egész menü mind saját ter- 
melés ? 

— Természetesen. A thea a hongkongi kertem zsen- 
géje ; a mandarin szeszt a borneoi narancsligetem gyü- 
mölcséből főzik, a kávét a Cuba szigeti telepem adja, a 
«gizr» szeszszel együtt, a mi a kávébab-cseresnye gyü- 
mölcséből készül. A bor is a saját termesztményem. Ne- 
kem ez mind nem kerül semmibe. Csupán a sütemények- 

hez való .lisztet veszem pénzért. Az magyarországi. — 
Ott én nem birok semmit. 

— Pedig önnek szép birtoka volt ott a felföldön. 

— Nem hallotta volna ön, hogy azt adósságok miatt 
elkótyavetyélték ? 

— S ön ezt meg engedte történni 9 

— Majd ha végig hallgatta ön az én történetemet, ak- 
kor természetesnek fogja találni, hogy azt tettem. De vég- 
kép még sem szakadtam el a hazámtól. A hajdani kas- 
télyom kertjében igen szép káposzta termett. Ezt se 
Franczia-, se Olaszországban, se Amerikában nem tudják, 
hogy mire használható. Én azt minden évben felvásárol- 
tatom, s szokás szerint hordóba betaposva, posajtott álla- 
potban elszállíttatom oda, a hol épen tanyát ütöttem, 
Parisba, Palermóba, vagy New-Yorkba. És abból én ne- 
kem a feleségem alkalmilag pompás « korhely-levest* szo- 
kott készíteni. 

— « Korhely-le ves!» Koronája a magyarországi dári- 
dóknak. 

— S ért ahoz a grófnő ? 

— Hahaha ! kaezagott az excollégám. Hiszen olyan 
magyar grófnő az, mint azok, a kik odahaza a Tisza- 
Duna között francziául beszélnek, nem azért, mintha ma- 
gyarul is nem értenének, hanem azért, mert ez az anya- 
nyelvük ; aztán meg, mert a magyarnak az a rossz szo- 
kása, hogy a ki egy hibát ejt a beszédben, annak a szeme 
közé nevet. 

Ezzel a revelatióval az egész eddigi eombinatiom is 
gyökerestül ki lett irtva. Azt gondoltam, hogy az én ma- 
gyarom egy amerikai pénzkirály lányának szivét hódí- 
totta meg s annak a kezéből kapta a számlálatlan millió- 
kat : (dollárokban számítva, a mi a mi pénzünkben, arany 
ágióval együtt 2 frt 40 kr.) 

Dumány úr az arczomról olvasta le a gondolataimat. 

— Otí meg fogja tudni, hogy én se nem raboltam, se 
nem házasodtam a vagyonomat : még csak az eszemmel 

sem szereztem azt a Dárius kincsét, a mivel most való- 
sággal rendelkezem. Elmondom az utat és módot, a me- 
lyen hozzá jutottam — mások elrettentő példájára, — de 
senkinek sem tanácsolom, hogy azt utánam csinálja. De 
nem is hiszem, hogy még egy ilyen történet valaha ismét- 
lődjék, s még egyszer szülessen a világra két olyan 
rhinoceros idegekkel ellátott ember, a ki e^t keresztülélje, 
mint a milyenek ennek a szerepvivői valának. Még azt is 
hozzátehetem, hogy az az ár, a mit én ezért adtam, azok- 
kal a számokban kifejezhető kincsekkel, a miket nyere- 
ségül kaptam, soha sincs kifizetve; — hanem valami 
mással,' a mit a mathesis meg nem határoz : — azzal 
igen. 

Ezzel letelepedtünk a theázó asztal mellé. Dumany úr 
néhány hasáb illatos czédrusfát dobott a kandallóra. — 
A tűz hangos pattogása s az álló óra méla tiktak ketye- 
gése kisérte az egész elbeszélést. S már most ettől a 
percztő] kezdve nem én irom a regényt, hanem Dumány 
Kornél úr. 

— Mindenek előtt állitsuk helyre az alkotmány szerű 
jogfolytonosságot, mely szerint a magyar parlament tagjai 
egymást tegezik. 

Egy kupicza mandarin szentesité az ősi szokást össze - 
koczczintva. 

— Szervusz ! 

— Krisztigott. 

Úgy hiszem, hogy nem szükséges előtted kö- 
rülményesen leirnom a « csepegőid választó-kerület eth- 
nografikai sajátságait. Meg vannak azok örökitve az 
országgyűlési annálisokban. Nincsenek ugyan ottan cse- 
pegőkő barlangok, de vágynak háromezer honfias nyel- 
deklők, melyeken már sok nemes nedv lecsepegett. Az 
egész csepegői választó-közönség két kategóriába soroz- 
tatik. Az első rendbeliek azok, a kik nagyon sokat isznak, 
a második sorozatbeliek pedig, a kik még többet isznak. A 
tótok pálinkát isznak, a svábok sert isznak, a finnugorok 

bort isznak: az intelligenczia mind a hármat issza; az 
Isten kiválasztott népe pedig szolgáltatja mind a hármaL 
a mi még nagyobb eredményre vezet, mint ha inná. 

Ha Dante Magyarországon járt volna, okvetlenül bele 
került volna a csepegői képviselőválasztás a pokol leirá- 
sába. 

És. a mellett megkivánják a tisztelt választók, hogy 
hazafias meggyőződésük nyomatékos argumentumokkal 
megszilárdítassék, a mi curzus szerint variál s a válasz- 
tás napján négy angyalra is fölemelkedik.* 

Vannak szilárd jellemű választók, a kik csak consor- 
tiumban en bloc engedik magukat megvásároltatni ; van- 
nak ellenben speculativ szellemek, a kik mind a két fél- 
nek eladják magukat. A kik pedig a minden eddigelé 
ismeretes camorristák, brigantik és kleftek elől elnyerik a 
pálmakoszorut, azok az úgynevezett kortesvezérek. 

Nem akarlak untatni azokkal az előzményekkel, a 
mikkel a magyar hirlapok a választási campagne alatt 
tele tömik a hazai közönséget. (Jó szerencse, hogy az 
egész világon senki sem érti a nyelvünket.) Meg lehetsz 
felőle nyugodva, hogy sem az én kort€?Beim, de az ellen- 
jelölteméi sem hagytak semmi eszközt felhasználatlan, a 
mi a kívánt diadalra vezet. Én a conservativ-nemzeti- 
clericalis pártnak a zászlóját lobogtattam, ellenfelem 
pedig a liberális-pánszláv-reformpárt oltárán áldozott. 

Csupán a választási nap óráinak élményeit adom elő. 

Délután hat óráig mind a két párt kimerítette lelemé- 
nyességének egész tárházát. A veres toUnak a szavazatait 
(én voltam a veres toll) a zöld toll szavazatai • épen egy- 
gyel haladták túl. 

«Ezt nem lehet engedni !» kiabálták a kortesvezetők. 

a:Hol van még egy szavazó ? Nézzük a lisztát ! • 

A liszta még mutatott egy szavazót a szomszéd Bögre - 
szegről: «Tóth Jánost » a gelencsért. 

* Az 50 és 100 frtos bankjegyeken látható jelvények. J. M. 

«Hol van Tóth János, a gelencsér, Bögreszegről ?» 

A bögreszegi biró (a mi hívünk) jelenté alássan, hogy 
TIfíth János a gelencsér czudarul megrágta a szíjat; mert 
a helyett, hogy eljött volna szavazni, tegnap este elment 
deszkát árulni Földvárra. 

Ez annyit jelent magyarul, hogy «meglialt». 

Ez már baj ! 

Hogy az ördögbe tud valaki meghalni a választás előtti 
napon ? 

« Nincs a faluban több Tóth János ?» 

«Van. De az tyukász. Nincs beírva a lajstromba; mert 
nem fizet adót. Ellenben itt van: fuvaros- minőség- 
ben. » 

«Ide vele !» 

Előhozták a tyukászt : szájába rágták, hogy most róg- 
tön be kell mennie a sátorba Dumány Kornélra szavazni 
Tóth János, a gelencsér helyett. Úgy is egy házban lakott 
a megboldogulttal: 

Szabadkozott, hogy az Tehetetlen, hisz a gelencsér Tóth 
Jánosnak az a mellék neve, hogy « csorba)). Bászakadt az 
agyagpart egyszer, s kiütötte az első két fogát. A zöld 
tollasok bizalmi férfiai egytföorre rá fognak ismerni, hogy 
nem ő a Csorba Tóth János^.mert neki mind a harmincz- 
két foga megvan. \ "^. 

•Hacsak ez a baj: itt a köááriszi tilógus, míngyárt 
kirántja kendnek a két első fogát4»-** , v .\ 

A tyukász vonakodott a műtéttől.' ígértek, neki pénzt : 
egész fel hatszáz forintig. %' 

•Azt a szent kirilájzumát! Két rongy fogérti Verbőczy 
sem diktál többet 10 forintnál darabjáért. Marad még 
kendnek harmincz ! S azokról jól lesz gondoskodva. » 

A tyukász utoljára kötélnek állt s ki hagyta rántani a 
két első fogát : aztán mehetett bátran a meghalt gelen- 
csér helyett én rám szavazni. 

Ezzel egyenlő számra lett emelve a veres és zöld toll 
szavazatsora. 

Jókai: Nincsen ördög. — A Magláy-cealád. — A ki holta utáu. ^ 

De még ezzel semmi sincs megnyerve : legfeljebb egy 
új választás. 

((Ezer forintot még egy szavazatért!* 

Valaki fölfedezte, hogy van még egy szavazó itt hely- 
ben a választási központban: a « Nyakigláb » zsidó. Derék, 
becsületes szegény ember. A kinek teljes világi életében 
mikor kalapja volt, akkor csizmája nem volt, s mikor 
csizmája volt, akkor kalapja nem volt. Hanem azért 
bejegyzett iparos volt : ablaküveges ;' a kinek csak akkor 
van keresete, ha jégeső esik. Hanein azért van egy fele- 
sége, meg hét gyermeke. Ez segíthetne mi rajtunk, mi 
meg ő rajta. 

Csak az az egy baj van vele, hogy a szegény Nyakigláb 
épen haldoklik : az egyik lába már a koporsóban. 

Hátha megtenné a mi kedvünkért, hogy még egy kis 
fél órácskát itt időzzön. Hiszen vár az a Bammelczug. 

Odaszaladtak a kortesek a butikjához. 

Hiszen régi példabeszéd az a magyaroknál, hogy («úgy 
húzza halasztja, mint a zsidó a halálát". Hátha ez is 
tudja halasztani. 

Először a feleségét fogták elő. Felvilágosították a szer- 
ződés előnyei iránt. Csak egy névnek a kimondása a sza- 
vazatszedő bizottság színe előtt, s ezer forintot hagy vele 
örökségül a családjára. 

Akkor a feleség és a hét gyermek rohant a haldokló ágyá- 
hoz. Egész életük boldogsága függ ettől az egy szótól. 

A főkortes megmutatta a haldoklónak az ezeres bankót. 

Ilyen lehet a paradicsom ajtajának a firhangja ! 

Szegény már nem tudott neki örülni. 

Utoljára a kortesek felkapták a beteg nyoszolyáját négy 
lábánál fogva (az idő drága, az elnök kitűzte a zárórát) s 
hozták nagy diadallal a szavazatgyűjtő sátor elé. A fele- 
ség ott ment az ágy mellett, s vigasztalta, biztatta a bete- 
get : (»csak még egy kicsit !» 

Szerencsésen eljutottak vele, cseppentett pontosan a 
záróra utolsó perczében a bizottság elé. 

(íiczíg Maykáfer: másnéven Nyakigláb üveges. Nro 
1501 » hangzott a jegyző szava. 

«Kire adja ön a szavazatát ?» Kérdé az elnök. 

Az üveges nem hallott már semmit. Száraz, hideg keze 
ott nyugodott a felesége kezében, megtört szemei felfelé 
fordultak, véglehelletével ezt rebegé : 

«Du meine Liebe.» 

oDumány Nellire.» Kiálták az én bizalmi féríiaim. 
Világosan mondta «'Dumány Nellire» (Nellinek neVeztek 
a barátaim.) 

Az ellenfél bizalmi férfiai ellenben követelték, hogy 
vüágosa'bban szóljon a szavazó. 

De már az nem tette meg ezt a barátságot, mert meg 
volt halva. 

S miután az első szava csakugyan úgy hangzott, hogy 
wDumány)), a jegyzők beirták a szavazatát az én rova- 
tomba. 

Az elnök kihirdette az eredményt, mely szerint Du- 
mány Kornél úr a mai napon alkotmányosan megejtett - 
képviselőválasztásnál 1501 szavazattal az ellenjelölt 1500 
8zavazat.a ellenében Csepegő kerület képviselőjének meg- 
választatott. 

Ámde a mandátumnak sarkára taposott az ellenfél 
petitiója. 

Megtámadták az egy halott szavazatát. 

A képviselőház kiküldött egy biráskodó tagot, szigorú 
vizsgálatot tartani. 

Az Iczig szavazata megdönthetetlen volt. 

Azokkal szemben, a kik azt allegálták, mintha Iczig 
nem az én nevemet mondta volna, hanem azt hogy «Du 
meine Liebe* tíz tanú állt elő, a ki kész volt megesküdni 
rá, hogy először is az üveges nem tudott németül és má- 
sodszor oly szilárd karakterű hazafi volt, a kiről fel nem 
lehet tenni, hogy élete végperczében a Jehovát német 
szavak kimondásával indítsa méltó haragra. 

Ekkor aztán az ellenfél a másik halottba kapaszkodott. 

Utána jártak a bögreszegi papnál, hogy a választás előtti 
napon eltemette a Tóth Jánost. De a pap nem tudta, 
hogy melyik volt a kettő közül : a gelencsér- e, vagy a 
tyukász. (A tyukászt elküldtük hosszú fuvarba Galli- 
cziába.) 

Ekkor elrendelte a vármegye a vizsgáló képviselő 
felbivására a halott exhumáltatását és agaoscáltatását. 

De mire a mixta commissio kijött, akkorra az én 
embereim úgy eltették láb alól az egész corpus delictit, 
hogy soha senki sem talált rá többet. 

Nem is derült volna ki ez a pia fraus soha, ha egyszer 
csak mint egy diabolus rotae elő nem ugrik az a falusi 
borbély, a ki a rám szavazandó Tóth Jánosnak a kritikus 
órában két ép fogát kivette a pelikánjával. Pedig kemé- 
nyen volt érte fizetve. - 

Hiszen tudhattuk még Midás király történetéből, hogy 
borbélyra nem lehet titkot bízni. Csakhogy ez nem a 
nádasnak beszélte el a titkát, hanem a vizsgáló biró- 
ságnak. 

Ezzel aztán mindnyájunkat megborotvált a borbély. 

A képviselőház azonban e miatt megsemmisítette az én 
megválasztásomat s én mehettem haza, ezzel a hátamra 
ragasztott gúnyczímmel: «az egy halott képviselője » 
zabot hegyezni, vagy újra kezdeni a választási « kutya- 
lagzit». 

DIOGENES BÁCSI. 

Hát a ki ezt az episodot ismeri az életemből, az (miként 
te is czimborám) ilyenforma vázlatot csinál a jellemzé- 
semből : 

«Hiú, elkapatott gentry kamasz, a ki keresztül bukott 
az érettségi vizsgán, annál fogva egyedül a képviselői 
állásra bírván kvalifikáczióval, be hagyja magát ugratni a 
politikai hajczihőbe a kutyúpajtások által s a hiú ambi- 
cziójáért elvesztegeti az őseitől ráhagyott tisztességes bir- 

tokát. Ez is sport neki, mint az agár és lóverseny. Egy- 
formán virtusnak tartja a csalást : a turfon, a kártya- 
asztalnál és a politikában, s aztán átkozza a világot, 
mikor megtudja, hogy mások még jobban tudnak csalni, 
mint őw. 

Hát ugyebár te is ilyenforma portrait-t vázoltál felő- 
lem ? 

Lásd pedig én már huszonhat éves koromban doktor 
medicináé voltam s harmincz éves koromban a hirlapok 
emlegettek, mint igen keresett speczialistát idegbajokban. 
Bécsben voltam letelepedve, a hol pedig ugyancsak erős 
a verseny, s a hazafiúi buzgalom nem tol előre senkit. 
A legkomolyabb embernek tartott mindenki, még saját 
magam is. 

S erre elég jó okaim voltak. 

Az apám mindig buzgó hazafi volt : élénk részt vett a 
politikai küzdelmekben. A forradalom után be is volt zárva 
egy időre Olmützben. Az alatt nekem kellett a gazdasá- 
gunk után látnom. Nagy kamasz voltam már, abban a 
korban, a mikor életpályát kellene választani. Tudhatod 
jól, hogy akkoriban nagyon kevés válogatás volt magyar 
fiúk számára. Csehül állt a világ idehaza. 

Nekem sem tetszett az apám mestersége. Láttam, hogy 
tönkre megyünk. Mikor visszakerült az öreg az államfog- 
ságból, ismét a mi házunk lett az elbúsult hazafiak talál- 
kozója. Soha ki nem fogytunk a vendégből, s reggelig 
eltartott a tanácskozás, természetesen poharak mellett. 
En nem vettem azokban részt ; a míg az elkeseredett cele- 
britások a lelkesítő dalokat énekelték, én az alatt a magam 
kis szobájában a német és franczia nyelvtanokat búvár- 
kodtam. 

Vadászni sem lehetett, mert puskaengedélyt oly gyanús 
embereknek, mint az apám, nem osztogattak. 

Egy szép napon aztán azt mondtam az apámnak, hogy 
én valami életpályához akarok kezdeni, a mi kenye- 
ret ád. 

— Csak nem akarsz Beczirker lenni ? 

— Az nem ! Hanem orvos. 

— Micsoda ? Borbély ? Felcser I A Dumány család ulti- 
mus surculusa doktor ! Mingyárt agyonlőlek 1 

— Hiszen nincsen hozzá puskád. 

— Kiátkozlak ! 

— Ahoz meg nincsen puskaporod. Én se átokra, se 
áldásra nem adok semmit. Azokat a chemia már mind 
analyzálta. A Frauenhofifer- vonalak még azt is megmond- 
ják, hogy mi van a pokolban. Hát ettől én nem félek. 
Hanem a mitől félek, az, hogy mi tönkre fogunk menni. 

Ez nagyon érzékeny oldala volt az öregnek. Felpattant, 
leszamarazott. 

Én aztán megmutattam neki a távolléte alatt vezetett 
számadásaimat, a mik nagyon kedvezőtlen arányokat 
mutattak ki a bevételeink és a kiadásaink között. Látni 
sem akarta ezt a fertelmes dolgot. 

— Ne legyen neked semmi aggságod ! Ha momentán 
egy kicsit meg is van rigázva a gazdaságunk : majd re- 
gresszirozni fogjuk magunkat. 

«Eegresszirozni!)) Ez az igazi magyar szó. Ha ezt a 
szót a tudós társaság ki próbálná irtani a magyar szótár- 
ból, lebontanák a hazafiak az akadémia palotáját ! 

— Itt van Dienes bátyád, ne félj lurkó ! Nyolcvanhét 
esztendő nyomja már a vállát. Isten nyugtassa meg. Fel- 
veti a pénz! Ha meghal, mindene ránk marad. Legköze- 
lebbi agnátusai mi vagyunk. Azzal egyszerre regresszi- 
rozva leszünk. Jobb lenne, ha azt kultiválnád. Az öreget 
kultiválnod kellene. Oda kelleiie hozzá menned. Azt dok- 
torolnád ! 

Én azonban erre sem álltam rá. Felvilágosítottam róla 
az öregemet, hogy nem bizonyos az a virtualitás. Az ősi- 
ség el van törülve, mindenki annak testálhatja a saját 
vagyonát, a kinek akarja. 

— Épen ezért kellene kultiválnod az öreget. Én nem 
adhatok neked egy garast sem, hogy nekem doktorságot 

tanulj. Eredj, kérj a Dienes bátyádtól. Ha ö ád, akkor 
beleegyezenL 

— Már voltam nála és adott is. 

— Mit? Mennyit? 

— A mennyivel az egész cursus alatt beérem. 

— Akkor hát ne mondd, hogy schmutzigoskodom. Én is 
kiszúrok — húszon — húsz forintot. 

Nem mondta meg az öreg, hogy mennyi időtartamra ? 
Egy hónapra-e, vagy egy esztendőre ? 

Az első hónapnál többször nem is vettem azt igénybe. 
Azontúl szereztem a mennyi kellett, franezia leczke- 
adással. 

Hogy pedig az öreg Dienes bácsitól mit kaptam, azt 
majd mingyárt elmondom. 

Dienes volt a neve ; de minden ismerőse úgy hítta, 
hogy «Diogene8.» 

De még túltett classicus mintaképén, a régi cynicus 
philosophuson. * 

Nem volt már olyan vén ember a vármegyében, a ki 
visszaemlékezett volna arra, hogy azt a dókát újnak látta, 
a miben az öreg minden reggel panyókára vetve, végig 
járta az utczát, a házától a templomajtóig. Be nem ment 
a templomba, csak ott végezte az ájtatosságát a templom 
küszöbén, a hol a többi koldusok. Onnan ment a közkut- 
hoz, tele merítette a korsóját s vitte haza. Semmiféle 
cselédet nem tartott. Félt, hogy meggyilkolják. Mind a 
két csizmaszárába egy töltött pisztoly volt dugva. Főtt 
ételt soha sem evett ; de még kenyeret sem. Azt hitte, 
hogy megmérgezik. Azért elég változatos menüje volt: 
burgonya, dió, kerek répa, A gulyájából beállított egy 
tehenet az istállójába, de annak mindig ő maga adott 
szénát, kiválogatva szálankint, nehogy valami mérges 
szironták- levél közétévedjen, a mi a tejet megmérgezi. 
Azt a tehenet minden reggel, este ő maga fejte meg. Csi- 
nált túrót, meg vajat. Ez volt a fényűzése. A vizet, a mit 
a kútból hozott, előbb üstben felforralta, úgy hűtötte ki, 

hogy a bacillusokat kiölje belőle. Újságot sem olvasott 
mást, mint a mit a falubeli plébánostól kapott kölcsön, a 
tót nyelven szerkesztett Narodné Novinét ; de azt is előbb 
parázs fölé hintett fenyőmagon megftistölé, no nem a 
tartalma miatt, hanem hogy netaláni miasmák spóráit 
távol tartsa magától. 

Minden birtoka árendába volt adva : az évi haszonbért 
csak arany- és eztistpénzben fogadta el s azt egy hatalmas 
régi vasládába elzárta. Executio útján százasok is jutot- 
tak a birtokába, azokat üres nádszálakba összesodorgatva 
dugdosta el. Kölcsön nem adta a pénzét senkinek : még a 
takarékpénztárnak sem volt előtte hitele ; ajándékozni 
pedig hite és meggyőződése tiltá. 

Mi volt hát az, a mit én nekem ajándékozott s a mire 
az apám előtt hivatkoztam? 

Hát épen az ö dicsőséges példája. 

Hát ha egy «tót királyság*) jövedelme mellett lehet 
sült burgonya, vaj és dió élvezésével nyolczvanhét esz- 
tendeig elélni, mért ne lehetne én nekem ugyanazon 
életrend mellett nyolcz tanfolyamon keresztül átvergőd- 
nöm ? 

Azonban az igazság végett meg kell jegyeznem, hogy 
erre a diogenesi életmódra csak az elején voltam rászo- 
rulva, később tudtam annyit keresni, hogy tisztességesen 
megélhettem. 

Diplomás orvos voltam már, mikor az atyám meghalt. 

A temetést nyomban követte a csőd. 

Nagyon jó ember volt szegény ! Nem tudott a jó bará- 
tainak valami szivességet megtagadni : például egy váltó 
aláírását. Mert a mostani magyarok eként tartják fenn 
azt a hajdani daliás, jó szokást, miszerint a fegyvertársak 
a csatában egymáshoz kötözték magukat lánczczal, s ha 
egyikük elesett, a másik is kötelezve volt vele magát el- 
temettetni. Ezt pótolja most a váltó. Minden igaz levente 
megkivánja, hogy ha már ő neki meg kell halni, hát egy- 
két jó pajtását is temessék el vele együtt. 

Ért-e valaha véget az a csődper ? nem tudom. 

Én égészen megszoktam a bécsi életet s nem voltak 
többé magyar fájdalmaim. 

Az orvosi hivatás ugyan, fiatal kezdőnél sok fáradság- 
gal jár, de a mihez az embernek kedve van, annak a ter- 
hét nem érzi. Nobel passióim nem voltak, megéltem a 
keresményemből. 

Még az alkotmányos korszak helyreállása sem csábí- 
tott a Lazámba vissza. A bécsi ismerős körökben általános 
volt az a nézet, hogy nem lesz ez tartós : a magyarok 
majd tesznek megint valami genialis dolgot, hogy elve- 
szítsék, a mit már a kezükben tartanak. 

Néha, mint specialistát, Magyarországra is meghívtak 
valami úri beteghez. Jó honoráriumot szoktak adni; 
hanem azért örültem, ha visszaszabadulhattam a vége- 
szakadatlan ebédekből és vacsorákból az én megszokott 
bécsi bajtársaim körébe, a kik a Wandelnál a stammasz- 
tal mellett vacsorálnak, kiki a maga pénzére : egy «Pfiíf » 
bor mellett dobzódva. 

Egyszer megint kapok egy pénzes levelet. Rettenetesen 
össze-vissza volt pecsételve, a legkomiszabb spanyol- 
viaszkkal, a minőt csak valaha, már használt levélborítékok- 
ról, takarékos kezek leolvasztottak. 

Elbámultam, midőn a kőpor alól kiásott sorok végén 
Diogenes bátyám aláírását láttam meg, mellékelve hozzá 
egy fakó százforintos, a mi már régen kiment a forgalom- 
ból, 8 melyen jól ki lehetett venni, hogy sok ideig volt 
összegöngyölítve. 

Mit akarhat az öreg, hogy igy dobálózik a százforintos- 
sal? 

Ilyenformán irt : 

•Édes doktor uramöcsém.)) 

flTudván azt, hogy doktorok egy lépést sem tesznek in- 
gyen, itt küldök uramöcsémnek száz forintokat, azzal a 
kéréssel, hogy ne sajnáljon engem néhány napra szegény 
házamnál meglátogatni.)) 

Én rögtön bepakoltam a száz forintját egy borítékba, 
ilyesforma izenetet mellékelve hozzá: 

« Kedves urambátyám.* 

«Én száz forintért az itteni patienseimet itt nem ha- 
gyom ; hanem ha én rám, mint orvosra van szüksége ked- 
ves urambátyámnak, úgy tudassa azt velem, minden pénz- 
melléklet nélkül. Azon esetben rokoni kötelességemnek 
tartom kedves urambátyámnak orvosi tanácsadásommal 
haladéktalanul szolgálatára lenni. » 

Postafordultával megjött a válasz e levelemre. 

Igenis : orvosi tanácsadás végett hivat az öreg. 

Azonnal siettem hozzá utazni. Még akkor vasút nem 
volt azon a tájon. Bérkocsit kellett fogadnom odáig. 

Tíz éve múlt, hogy az öreget utoljára láttam ; akkor 
volt nyolczvanöt esztendős ; tehát azóta lett kilenczvenöt. 
Kitka időkor I 

Senki sem él már azok közül, a kik vele egyvivásu em- 
berek voltak. Látott gyermekeket vén emberekké, kis 
leányokat vén asszonyokká lenni. Látta őket sorban el- 
menni a temetőbe. 

Nevetséges gondolat, hogy én, a harmincz esztendős 
fíczkó, adjak most orvosi tanácsot annak az embernek, a 
ki kilenczven esztendeig tudott élni orvos nélkül. 

Még előttem állt az alakja, a hogy tiz év előtt láttam. 

Olyan egyenesen járt, mint egy gránátos. A botot a 
hátratett kezében hordta, nem használta támaszkodásra. 
Sürü, tömött fehér haja penészzöldbe játszott s a háta 
közepét verte, övig lelógó szakálla meg olyan volt, mint a 
kender. Mindennap begyalogolt a városba télen-nyáron, 
hozzá igazítani a klepsidráját a toronyórához. Szemüveg 
nélkül olvasott és szemzette a reíne claudeokat. «Akarok 
én még ennek a gyümölcséből enni.» Evett is belőle. Nyá- 
ron gyümölcs járta répa helyett. 

Tudtam már a jó szokást. A vendégnek a korcsmában 
kell hagyni a kocsiját cselédestől : ott rendelheti meg ma- 
gának az ebédet. A kastély udvarára kocsival behajtani 

nem lehet. Nagyobb igazság kedvéért akkora ló-sóska nőtt 
a kapujában, hogy azon dolog volna átgázolni. Hanem a 
kertajtón keresztül be lehet járni. Van egy vén kertész, a 
ki egyúttal mindenes : az beereszti az embert. 

Most is épen ott találtam az öreget a kertjében, mint 
tiz év előtti látogatásomnál. Ójtogatott. Már ezúttal nem 
gyümölcsfákat, hanem csak rózsákat. Ez volt az egyedüli 
szenvedélye : a rózsa. Erre nem sajnálta a pénzt. S tudta 
valamennyinek a nevét és származását. 

Mikor tiz év után újra meglátott, egyszerre rám ismert. 

— Hozott Isten, Nelli öcsém. Hisz te most is a régi 
gyerek vagy ! 

Mindig simára volt borotválva az arczom ; nem kellett 
nekem bajusz. Hiu voltam erre a különösségemre, nem 
tagadom. 

— De urambátyám is a régi legény még, mondhatom. 
Hát ez is igaz volt. Épen úgy keresztül-kasul volt baráz- 
dálva az arcza ránczokkal most is, mint tiz év előtt. 

Nagyon megbecsült : leültetett egy rózsalugasban a 
padra. 

— A szobámban nagy rendetlenség van : oda nem vihet- 
lek be. 

Nyugtalanul tekintgetett a vén kertésze felé, a ki épen 
egy csomó sárgarépát hozott üstökénél fogva. 
Kitaláltam az arczából, hogy mi a baja. 

— Ebéd után vagyok, urambátyám. Siettem öt meg- 
nyugtatni. 

Erre mingyárt megkönnyebbült. 

— Hát miben lehetek szolgalatjára urambátyám ? Mi 
baját érzi ? 

— Nincs én nekem más bajom, mint az, hogy meg 
kell halnom. Még pedig rövid időn. Csak egy esztendőm 
van hátra. 

Hypochondria lepte volna meg az öreget ? 
Elővettem az orvosi diagnosis fogásait. 

— Sohse kopogtasd az én bordáimat; ne hallgatózz a 

szivverésem után : a pulsusom se tapogasd. Nincs az én 
zsigereimben semmi hiba, apupilláimat se Szitáld. Bolond 
se vagyok. Más dolog van. 

Csakugyan nem találtam még olyan ép organismust 
sehol, mint annál a kilenczvenöt esztendős embernél. 
Nem volt ennél se asthma, se hypertrophia. Még az exce- 
ma senile se bántotta a nyakát. 

— Hát tudod öcsém, úgy van az én állapotom, hogy 
kilenczvenöt esztendő húzza lefelé a fejemet. De ennek 
még oda se néznék. Volt én nekem egy juhászom, a ki 
száztiz esztendeig élt. Hanem hát meg van izenve : tudod? 
Ezelőtt három esztendővel, pontban a születésem napján 
megjelent az álmomban szent Nepomuczénus János, s 
azt mondta: «Dionysius! Tudd meg, hogy még három 
esztendőd van élni.» Esztendőre rá, ugyanazon a szent 
napon megint megjelent előttem s azt monda: «Dinikém! 
Nem tehetek róla : de meg kell neked mondanom, hogy 
már csak két esztendeig jársz a földön. » Az idén ismét 
ugyanazon a napon megint oda jött hozzám, megcsóválta 
a fején azt a négyszögletű süvegét, s azt monda: ^Dénes! 
Dénes ! Bizony el kell neked patkolnod egy esztendő 
múlva. » 

Boszus lettem. 

— Édes urambátyám ! Ha szent Nepomuczénus a baja, 
akkor papot hivasson ; ne doktort. A kolerából ki tudom 
rántani : de a szentek kezéből ki nem tudom szabaditani; 
mert azt én nem tanultam. 

— Ejnye de szeretem, hogy ilyen gorombán beszélsz 
velem ! Hát hiszen nem is azért hittalak én ide, hogy én 
nekem az életemet megnyújtsd. Nem alkuszom én a ha- 
lállal. 

— Hát akkor miért hitt ide ? 

— Majd mindgyárt elmondom. Hát tudod ; te vagy a 
famiiiánkból az az egyetlen ember, a ki az eszével pénzt 
szerez. Mert még a hány eszes ember volt a Dumányiak 
között, az mind arra használta az eszét, hogy a vagyonát 

elverje vele. Aztán meg az is furcsa ám nagyon, hogy 
mikor én te neked egy száz forintos bankót elküldök, te 
azt nekem posta fordultával visszaküldőd. Hazajáró lelkek- 
ben mindig hittem ; de hazajáró száz forintos bankókban 
soha sem hittem. Fiókszámra áll a ládámban az atyafísá- 
gom kvétáncziája, mikor még olyan bolond voltam, hogy 
a pénzt kölcsön adtam. Soh' se hozta azt nekem vissza 
egy se. Hát én arra határoztam el magamat, hogy te ne- 
ked testálom minden fekvő és ingó vagyonomat. Ezért 
hittalak magamhoz. 

Ekkor aztán felkeltem az öreg mellől a padról ; egész 
sértődött kedélylyel. 

— Kedves bátyám ! Erről meg már épen nem lehet ve- 
lem beszélni. Én egy rokonom halálára nem spekulálok. 
Még a szegény apám örökségeért sem zaklatom azokat az 
urakat, a kik rajta ülnek. Én élek tisztességesen a fárad- 
ságom után s nem vágyom gazdagságra. 

— Tudom. Tudom. Hisz ezt szeretem épen benned, 
hogy te nem imádkozol a halálomért. De hát, hogy egé- 
szen bizonyos legyek felőled, én azt akarom, hogy még 
az én életemben, most mingyárt vedd át az egész birtoko- 
mat, így a hogy áll : a kastélyomat. Mindent ! 

Én nagyon furcsán tekinthettem körül, mert az öreg el 
kezdett nevetni : a száz redő az arczán mind részt vett a 
nevetségben. Azt hitte, hogy el akarok szaladni, mert meg- 
fogott. 

— No csak ülj le ide mellém. Hallgasd tovább. Hiszen 
nem azt akarom én, hogy «igy» lakjál ebben a piszokban 
8 ebédelj velem együtt sült burgonyát, meg főtt almát. 
Sőt épen ellenkezőleg. 

Kíváncsi voltam rá, hogy mi lehet ennek az ellenke- 
zője ? 

— Hát, tudod doktor öcsécském, hogy én már igen sok 
esztendő óta úgy élek, mint a hajdani remeték az erdő- 
ben. Se főtt, se sült ételt, a mit más keze készített, nem 
ettem már régen ; mert attól féltem, hogy megmérgeznek, 

a kik az örökségre ácsingóznak. De most már tudom, 
hogy egy esztendő múlva meg kell halnom. S ez nekem 
nagy megnyugvás. Mert már most nem kell mindennap 
rettegnem, hogy « holnap » jön el a halálom. Tan egy egész 
esztendőm. Hát ez alatt az egy esztendő alatt szeretnék 
igazán «laute» élni. Kedvem szerint: ahogy csak a testem 
megkívánja. Jó pecsenyéket enném ! Meg túrós lepényt! 
Bort is innám ! Ha visszaemlékezem rá ! Az 1809-iki diae- 
tán, mikor juratus voltam a personalis mellett : a mi bor 
megmaradt az asztalnál, az mind nekünk jutott juratusok- 
nak. Ej de jó volt! 

— Kedves urambátyám! szóltam közbe. Nem lesz ez jó. 

— No csak ne szólj semmit! Tudom, hogy azt akarod 
mondani, hogy ez nem egészséges dolog : nem az én 
gyomromnak való már. De hát azérfe volnál te itt. Nem 
csak^.örökösöm lennél, hanem házi orvosom is. Azt nem 
teszem, hogy szakácsnét fogadjak a házhoz s azzal főzes- 
sek magamnak. Ismerem a kutyatermészetemet. Fél esz- 
tendő múlva én azt feleségül venném, s aztán rá hagynám 
mindenemet. Hanem azt akarom, hogy te jöjj ide. Foglald 
el az egész kastélyt : nekem csak a mostani kis szobámat 
hagyd meg, a mibe már beleáporodtam, az én ócska retye- 
mutyáimmal. Aztán hozz a házhoz szép fiatal feleséget : 
olyat, a ki énekel és muzsikál. Annak lesznek szép szoba- 
leányai ; azoknak az orczáját én nekem majd jól esik meg- 
csipkedni: a szép asszonykának meg mindennap kezet 
csókolni. Azt a szép fehér puha kezét. Aztán hallani egy 
kis zsémbelést a háznál. Megkérdeznék tőlem, hogy mit 
főzzenek délre az én számomra ? te határoznád meg, hogy 
mi nem árt meg ? vigyáznál rá, hogy ne igyam, ne egyem 
tul az elégségesen. Aztán délutánonkint nyitott ablak 
mellett szundikálhatnék, a mit most nem merek tenni 
Az volna nekem a szép átmenetel ebből az ócska világból a 
mennyországba. 

Az öreg egészen belemelegedett a rögeszméjébe. 

— Lásd ad. vocem « mennyország*, én most a tem- 

plomba sem tudok járni, odakinn imádkozom a lépcsőn a 
vak koldusok sorában. Miért nem? Hát azért, mert most 
csak egy buta vén plébános van itt, a ki nem tud, csak 
tótul prédikálni. Olyankor persze tele van a templom. 
Irtóztató parasztbüz van odabenn, a mitől én megfulla- 
dok. De ha te idejönnél, bizonyosan magyar feleséget 
hoznál a házhoz, annak a kedvéért magyar káplánt kül- 
dene ide a püspök, az magyarul prédikálna s olyankor 
üres volna a templom, mert a hanáknak a füle a magyar 
szót be nem veszi. Mi magunk volnánk a templomban 
hárman ! Hát ha még egyszer keresztelő is lenne a tem- 
plomban ? Te ! Én lennék a keresztapa ! Ha én azt meg- 
érhetném I 

Én ezekből a beszédekből orvosi hidegvérrel állítottam 
össze a diagnosist.. Vallásos rajongásból eredő hallucina- 
tió, ascetai életmód szülte idiosyncrasia, allotriophagiai 
tünetekkel, öregségi nymphomania, hypochondriacus kép- 
zelődés. Ezek többnyire mind együtt járnak. 

Helyeselni a szándékolt életrend változtatást egy orvos- 
tól qualifikált gyilkosság volna. Mindenek előtt meg kell 
nyernem a bizalmát, hogy megfogadja a tanácsomat. 

Megöleltem az öreget. 

— Nagyon meg vagyok hatva, édes urambátyám, attól 
a szives részvéttől, a melylyel engem megtisztel. Nagyon 
örülök, hogy meghívásának engedelmeskedtem, s örökre 
hálásan fogok visszaemlékezni az irántam mutatott nagy 
jó voltára. Hanem én ezt a fényes ajánlatot nem fogadom 
el. Én magamnak életpályát választottam, a melyet szere- 
tek : azon szereztem magamnak öntehetségem által olyan 
állást, a mire büszke vagyok s a miből uri módon élek. 
S azon a pályán van előmenetel. Magas példák vannak 
előttem, a kiknek nyomdokait követem. S ezt a pályát 
nem lehet félbeszakítani ; ezen folyvást tanulni és gyako- 
rolni kell. Nekem ez az életem. Földesúrrá lenni annyi 
volna rám nézve, mint eltemetni magamat. 

Az öreg ravaszul mosolygott. Azt hitte, hogy ő az or- 

V08, én vagyok a beteg, az ő dolga engem kigyógyí- 
taui. 

— Hallod-e édes doktor öcsém, most elmondok neked 
valamit, a mit senki sem tud rajtam kívül. Ugyebár, mi- 
kor ezt az ócska kastélyt meglátja valaki az országútról, 
vedlett vakolatú falaival, fakó salugádereivel, hát azt gon- 
dolja magában, hogy no hiszen nevezetes tót rezidenczia 
lehet ez még belül. Pedig hát nem úgy van. Ha valaki az 
atyafiság közül látogatóba jön hozzám, azt abba a szobába 
vezetem, a melyben magam lakom. Ott nincsen egyéb, 
mint rongyos székek, toldott lábú asztal, almáriom, medve- 
bőrrel letakart ágy, bunda és sajtszag. Vendégszoba nálam 
nincs. Örül a látogató, mikor ismét lélekzetet vehet oda- 
kinn. Pedig azon az én piszkos szobámon tul következik 
egyik múzeum a másik után. A hogy mondom megannyi 
múzeum. Az egyikben régi, csodálatosan faragott bútorok, 
kirakva gyöngyházzal, elefántcsonttal, préselt, aranyozott 
bőrszékek Ulászló király idejéből ; a másikban korsók, 
tálak, egész fazekas műhely, mind a régi századokból, a 
harmadikban egész fegyvertár, pánczélok, paizsok, nyer- 
gek, a negyedikben régi öltözetek, himzések, szőnyegek, 
egy szoba teleaggatva furcsánál furcsább festésekkel ; végre 
egy egész könyvtár, a stukaturig rakva ócska pandekták- 
kal, akkora kapcsos könyvek, hogy két kézzel kell őket 
felnyitni. Ez az én apámnak a gyűjteménye. Az én apá- 
mat (Isten nyugtassa meg szegényt) a míg élt, a legna- 
gyobb zsugorinak tartotta minden ember. Magam is an- 
nak hittem. Az utolsó pénz, a mit láttam tőle, az az útra- 
való volt, a mivel a pozsonyi diétára eleresztett juratus- 
nak : tizenhat darab régi két garasos. Azontúl soha se 
kaptam tőle semmit. Húsz esztendeig voltam kanczellista 
a vármegyénél. Ott tanultam meg a frugalis életet. 

Azért is nem házasodtam meg soha. Magamnak sem 
volt mit ennem. Őszbe csavarodott már a hajam, mikor 
az öregem elköltözött ez árnyékvilágból. Minden ember 
azt hitte, én magam is, hogy ilyen szűkmarkú mód mellett 

rengeteg pénzeket kellett az apámnak élére verni. Nagy 
volt a csalódás. Nem maradt annak még temetési költ- 
ségre való sem a pénztárában. Hanem volt neki hét szo- 
bája tele régiségekkel. Ezekre költötte minden jövedelmét. 
A rendesen vezetett számadásaiból kitűnt, hogy azok egy 
egész kincset képviselnek. Szakértők, a kik idejöttek, a 
hagyatékot felbecsülni, olyan összeget róttak fel, hogy 
magára az örökségi illetékre nem volt elég az egész jó- 
szág évi jövedelme. S a mellett az öreg aként intézkedett 
a végrendeletében, hogy mind ennek a ritkaságok tárházá- 
nak együtt kell maradni az örököse kezében, s ha az csak 
egy ^arabot is elidegenitene belőle, szálljon az egész 
gyűjtemény a pesti múzeumra. Tehát én, a reménylett 
százezrek helyett kaptam egy fizetéstelen hivatalt : múze- 
umi custossá lettem. Ekkor adtam magam a vegetarianus- 
ságra. A míg kanczellista voltam, havi harmincz forint 
fizetéssel : egy héten egyszer csak jól tudtam lakni ; de a 
mint ebbe a nagy bolond dominiumba beleültem, akkor 
tudtam csak meg, hogy mi az a koplalás ? Porczellántál 
volt itt elég ; de egy kanál liszt nem volt beletenni való. 
Később aztán hozzá szoktam : belegyakoroltam magamat. 
Hanem a muzeumomat nem mutattam meg senkinek: az 
én régiségeimen ne legeltesse senki a szemeit. Te vagy az 
első, a ki ma meglátod. Gyere be, nézd végig. Meg fogsz 
győződni felőle, hogy van itt olyan tudós embernek való 
mulatság, a min elstudérozhat egy álló esztendeig. Hozz 
ide még két-három doktor kollégádat ; fogadom, hogy 
mind itt ragadnak. A ki egyet azok közül az ócska kap- 
csos könyvek közül felnyit, az meg van fogva. Van ott 
még ördögidéző könyv is. En nem néztem bele, mert én 
babonás vagyok; de te ((Frájgászt» vagy: tudom. S ez 
mind a tied lesz ! 

Most már csak kénytelen volt az öreg bevezetni a lakó- 
szobájába. 

Sajátszerű ősi kastély volt az az ő rezidencziája. Még a 
mazúrok uralkodása alatt épült, Albert idejében. Bástya- 

Jókai : Ninosen ördög. - • A Mogláycsalád. — A ki holta után. ^ 

szerű falak faragott kövekből, az ablakokon kidűlő vas- 
rostélyok. Az épület főajtaja, a lépcsőházzal együtt be 
volt falazva. A közepén volt egy emelet, két szárnya föld- 
szintes ; hanem a hátulsó oldalán volt egy torony. Ez idő 
szerint csak ezen a tornyon keresztül volt bejárás. Egy 
keményen megvasalt tölgyfaajtó zárta el e bejáratot, 
melynek a kulcsát az öreg mindig magával hordta. Mikor 
a Zrinyi dolmányának a hosszú lebernyegét visszahajtotta, 
hogy a kulcsot elővegye, megláttam a csizmaszára mellé 
dugott pisztoly agyát. Észrevette. «Hja öcsém, itt vigyázni 
kell az embernek magára. Janotyik * ivadékai még nem 
vesztek ki. Embert nem tarthatok a házamban, a ki 
megvédelmezzen : mert az öl meg ; kutj^át meg két okból 
nem tartok : először, mert harap, másodszor, mert eszik. 
Hát csak magamnak kell magamat őriznem. » 
Segíteni akartam neki a nehéz zár felnyitásánál. 

— Hagyd el öcsém. A ki nem tudja ennek a zárnak a 
fortélyát, forgathatja az benne a kulcsot előre is hátra is : 
akár napestig. 

Az volt a tudomány, hogy mikor kell a kulcsforgatással 
megállni. 

Ugyanazon módon megint be is zárta hátunk mögött 
az ajtót. 

Abban a szűk toronyszobában lakott az öreg. Kógi idők- 
ben az volt a toronyőr lakása. 

A bútorzatát már leírta maga. Csak két tárgy volt, a 
miről nem tett említést. Egy roppant nagy vasláda, hár- 
mas rejtek -lakattal, aztán meg egy nagy pipatartó, tele 
mindenféle pipákkal. Azoknak hosszú ostorménfa száraik 
voltak. 

— Szokott dohányozni urambátyám? 

— Soha. 

— Hát akkor minek ez a sok pipa a szobájában ? 

— Majd megmondom, ha visszakerülök ide. 

* Hírhedett felvidéki rablóhös a század elején. J. M. 

Digitized by V^OOQ IC 



67 

Azután egy csomó kulcsot vett le a fogasról, s a kulcsok 
legkisebbikével felnyitott egy szűk oldalajtót. A főajtó, 
mely a folyosóra vezethetett, látható módon be volt fa- 
lazva. Az oldalajtón át egyenesen a nagy tornáczha lehe- 
tett átmenni, a hol már elkezdődött a kincses ház. 

Ennek a drágaságai ugyan még csak kövek voltak ; de 
olyan kövek, a mik a szaktudóst, mint a mágnes a vasat, 
úgy magukhoz vonzák ; történelem előtti kultúra és luxus. 

S innen azután két terem nyilt egymásból, s azokból 
több oldalszoba. 

Tele volt mind valamennyi a múlt idők remekeivel és 
ereklyéivel. 

Diogenes bátyám maga volt az eleven catalogus. Ráve- 
zette a figyelmemet a legritkább műdarabokra. Megtudta 
mondani, melyik minő korból való: s ki volt a mestere? 
Csak hogy az idegen neveket úgy ejté ki, a hogy írva vol- 
tak, magyar olvasás mód szerint: wZsán Guzsónw neki 
Jéán Góújon volt, «Zsül Romén » .pedig Júlesz Rómáin ; a 
hogy az apja tárgyjegyzékéből bemagolta. 

Azt is meg tudta mondani, hogy minő árakat adott az 
apja egy-egy műremekért : hogy vett egy cseréptálat, a mi 
csak mázas fayence, de Luca della Robbiatól való ; meg egy 
flandriai szőnyeget ? s hogy azokért milyen -mesés árakat 
kinált már egy Rothschild Alfonz báró, meg egy Pourta- 
lés gróf? de nem adta oda semmi kincsért. 

Veszedelmes levegő volt ezekben ^szobákban. A soha 
nem szellőztetett régiségkabinetek sajátszerű doha, a mit a 
molyvédő arsenicum és kámfor már a falakba is beitatott, 
az az előkelő bűz, a mi az ócska pandektákból illan. De 
nem ez volt a legveszedelmesebb, hanem az a szellem, a 
mi azokban a szobákban kisért. A sok mindenféle fajtái 
között az őrültöégnek ez a souverain daemon, a régészeti 
mánia. A kit ez megkap, az el van neki adva holta nap- 
jáig. — Ezek a sisakos vasemberek, ezek a faragott bál- 
ványok, mind azt beszélték: «Ahá! Itt van már megint 
egy uj ember, a ki a mienk lesz !» A bezárt könyvek így 

kínálkoztak: « nyiss fel csak! Csak egy sort olvass el. 
Abban az van írva, hogy te neked itt kell maradnod. 
Bezárkózol velünk, elmaradsz a világtól, a hogy az első, 
meg a második tette. Te is itt vénülsz meg, a hogy azok. 
Elfelejted, hogy van élet odakinn. Nem gondolsz a jelen- 
korral. Nem kell aztán se dicsőség, se szerelem ! Etel, ital 
nem jut eszedbe. Futsz a jó czimborák s a szép asszonyok 
elől. Mi leszünk a szeretőid ! Nem törődöl a hazával, a 
politikával, a szabadsággal, szereted a börtönödet ; nem 
érdekel a jelenkor, nem a csodatalálmányok. Visszaterem- 
ted a régi világot álmodban, s ez az álom mi vagyunk, 
kőben, fában, érczben, szövetben, pergamenben meg- 
valósulva. »> 

Nem jó itten sokáig időzni ! 

Azt mondtam az öregnek, hogy daczára a nagyon érde- 
keF: tárgyaknak, jobb ezeket a szobákat magukra hagyni; 
a levegő arsenicumszaggal van tele. 

Az arsenicum megdöbbenté az öreget. Kövidebbre sza- 
batta vele a magyarázgatást. Felváltotta azonban azt egy 
jól alkalmazott expectoratiója a nemesi büszkeségnek. 

— No lásd öcsém ; ha te egyszer ezeket a termeket 
megnyitod a világi társaság előtt, hát egyszerre levágod 
ám vele valamennyi szomszédban lakó mágnásokat. Mert 
pompás palotát építhet akárki, a kinek pénze van: lovat, 
hintót tarthat; lakomákat csaphat, tele rakhatja az asz- 
talát ezüsttálakkal, tortákkal, sültekkel, de ezt az ősi pom- 
pát, ezt az ereklyegyűjteményt, a mit itt látsz, nem veheti 
meg semmi kincsen. Ha te egyszer idehívod a statutióra 
a Bisztriczay bárókat, meg a Yernőczí grófokat, hogy fog 
szemük-szájuk tátva maradni, mikor meglátják, hogy mi 
lakik az ősi Dumányi kastélyban ! 

Erre a nemes kitörésére az ősi dölyfnek, lehetetlen volt 
elfojtanom nevetésemet. 

Ezért az öreg egy kissé megorrolt s aztán nem is muto- 
gatott több sgobát ; pedig volt még egy pár, a miben lehe- 
tett még nézni való. 

Digitized by VjOOQ IC 



69 

Visszavezetett a szobájába; gondosan bezárva maga 
után minden ajtót. 

Ott azután megfogta a kezemet. Olyan volt a keze, mint 
egy csontvázé. De a szorítása is olyan volt. Elhiszem, * 
hogy gondolkodóba esik a halál, mikor ennek a képmá- 
sának a leküzdésére vállalkozik: « vagyok olyan csontváz, 
mint te ! » 

— Hát csak nevettél az előbb öcsém ugy-e, mikor azt 
mondtam, hogy majd mikor a beiktatási lakomára meg- 
hívod a szomszéd bárókat és grófokat, tátva marad a szá- 
juk? Gondoltad: tátva bizony az éhkopptól! Diogenes 
bátyám (tudom, hogy így hí minden ember) hideg kony- 
hájától, üres- pinczéjétol ugyan felkophatik a vendégek 
álla. Lovaik számára nincs egy szál széna az istállóban, 
ha csak a fűre ki nem csapják. — De hát segíthetsz te 
azon egy kulcsfordítással. Éhen van az a kulcs ! 

S azzal az öreg még azt is megtette, a mit igazán még 
álmában sem tett meg senkivel, hogy felnyitotta előttem 
a nagy. vasládáját. Az a láda maga is egy remekmű, az 
egész teteje egy tekervényes zár, mely kigúnyol minden 
Wertheimcassát. Annak a titkára is megtanított, hogyan 
kell a három kulcsot egymásután elforgatni a három zár- 
-ban, hogy azok összetaláljanak. E fortély ismerete nélkül 
a láda ki nem nyitható, mert egyik zár ütközője a másikat 
akadályozza. 

— Nézz ide, öcsécském. Azokban a vászonzacskókban 
vannak az ezüst tallérok, ezekben a hólyagokban az arany 
pénzek. Ez is mind te rád néz. Most el van hanyagolva az 
egész uri birtok. Ezerkétszáz hold egy tagban. — Itt a 
görbe felföldön ezt már uri birtoknak nevezik. Most bérlő 
kezén van, a ki rablógazdaságot űz. De ha te átveszed, 
pénz lesz hozzá elég, hogy jókarba helyezd ; jobban meg- 
élsz belőle, mint a Vernőczy grófok a maguk tizenkétezer 
holdjából, a minek fele vadaskert. Valamelyik gróf kisasz- 
szonyukat elveheted : — adva adják, ne félj ! — Ne vágj 
a szavamba, még nem mondtam el mindent. — Az előbb, 

hogy a szobámon keresztül mentünk, megakadt a tekin- 
teted azon a nagy bolond pípatartón. Azt kérdezted : do- 
hányzom- e? Dehogy dohányzom. Még a kéne, hogy füstre 
költsem a pénzt ! — Az ott az én bankó-pénztáram. Mert 
hát ha a bérlők nem fizetnek, executióra kerül a sor, ak- 
kor a bankót is el kell fogadnom. Ezeket én szépen össze- 
sodorintva bele szoktam dugni azokba az ostorménfa pipa- 
szárakba. Magam sem tudom, mennyi van már benne. 
Unalmadból majd egyszer széthasogathatod, s kiszedheted 
belőle. Ebből is kitelik a fundus instructus. — Én életem- 
ben mindent átadok neked, csak azt a kis szobámat tar- 
tom meg. Addig az «egy» esztendeig jól akarok még élni. — 
Te pedig tehetsz, vehetsz, építhetsz, bontathatsz, a hogy 
akarsz. — Csak három dolgot fogadj meg, a mit tanácso- 
lok. — Könyvből ne gazdálkodj ; — nagy úrral jót ne 
tégy, — asszonyra meg ne haragudj. 

Az öreg egészen úgy tett, mint ha ő volna a doktor s én 
volnék a patiens. 

— Kedves urambátyám : mondám az öregnek ; most 
beszéljünk önről, mert hisz azért jöttem ide. Magam- 
ról majd ráérünk később. Én mint orvos lettem ide 
híva. 

— Tudsz valamit az öregség ellen ? 

— Tudok. Még öregebbé lenni. Azzal az életmóddal, a 
mit bátyám eddig következetesen megtartott, épen úgy 
megérheti a száztiz éves kort, mint ama juhász gazda. Én 
csak azt tanácsolhatom, hogy attól semmi részben el ne 
térjen. Ha most egyszerre el kezdene szokatlan táplálé- 
kokkal élni, az önre nézve halálos baj lenne. Tudom, hogy 
egy kilenczvenöt esztendős férfit, a ki a mellett stoicus 
philosoph és jámbor keresztyén, a halállal nem lehet meg- 
döbbenteni ; annál kevésbbé, mivel hogy ezt már szent Ne- 
pomuk meg is izente, a kinek jól értesültségét nem vonom 
kétségbe ; de van a halálnak egy neme, a mitől urambá- 
tyám mégis megdöbbenhet ; ez a félig meghalás. Ha ön 
egyszer a gyomrát megterheli, vagy valami alkoholfélét 

talál inni, akkor ön féloldali szélbűdést fog kapni. Ez el- 
len nem biztosíthatja önt szent Nepomuk. 

— No már azt csakugyan nem szeretném, hogy én 
sántikálva menjek a «nagy kaszás » elé, s mikor ő a kezét 
nyújtja, csak a balkezemet tudjam neki adni. Ettől retteg- 
tem teljes életemben. 

— Hát csak maradjon az eddigi életrendje mellett. 
A mi pedig engemet illet : én mint orvos jöttem ide, mint 
orvos térek vissza. Pályámat semmi kincsekért el nem 
hagyom. Életemet egy rokonom halálára nem alapitom. 
JLa, kedves bátyám gyűlöli a rokonait, s nem akarja a 
vagyonát rájuk hagyni : örökítse meg a nevét azzal, hogy 
hagyományozza mindenét emberbaráti czélokra. Vannak 
ez országban jótékony intézmények, a melyek a gyámolí- 
táBt megérdemlik. Tegye azokat általános örökösévé. Áldás 
lesz az emlékezetén. 

A jó öreg erre össze-vissza ölelgetett, meg is csókolt. 

— Köszönöm, hogy meglátogattál. Látom, hogy nem 
fogadsz el tőlem semmit. Nem tudlak megjutalmazni. Sőt 
még egy ujabb kéréssel terhellek meg. Mikor visszatérsz 
a kocsiddal Bécsbe, útba kell ejtened a megye székvárosát. 
Keresd ott fel az alispánt, s adj át neki egy levelet, a mit 
nem merek a postára bizni; félek, hogy elsikkasztják. 
Fontos okiratok vannak benne. 

Azzal'átadott egy zsinórral átkötött és alul-felül össze- 
vissza pecsételt csomagot, az alispán nevére czimezve. 

Megígértem, hogy megállok a székvárosban s magam 
viszem el az alispánhoz. 

— De re versalist végy az átvételről tőle, s azt magad- 
nál tartsd. Majd ha megint meglátogatsz, akkor elhozhatod. 

Megígértem, hogy ismét eljövök ide. 

Az öreg kikísért a kertjébe, a hol a remontant rózsák 
másodszori virágzásban voltak. 

S megajándékozott egy nyílott rózsával. 

Nagy áldozat volt ez az öregtől. Mert ez az egyetlen 
példánynak egyetlen virága volt. Csaknem fekete rózsa. 

— Ez a « marokkói szultán*. A legfeketébb rózsa, a 
milyen még senkinek sincs az országban. Egy Napóleon 
aranyat adtam egy szemző ágért. Most nyilik az első 
virágja. Nesze. 

S levágta azt a kedvemórt. 

S ennek a rózsának az a tulajdonsága, hogy megszárad, 
de le nem hull. Ma is megvan még. 

Abban az évben ez volt a rózsakertészet büszkesége : a 
legfeketébb rózsa. — Később elvitatta a rangját egy még 
feketébb rózsa, a «Deuil d'Alsace» (Elszász gyásza). De 
ennek a magja még akkor a Pandora s^zelenezéjében pi- 
hent 8 ezt Bénedetti úr hordta még a zsebében. — Bár 
kilyukadt volna a zsebe, hogy vesztette volna el. 



«MEGHOTT.» 

Alig múlt el három hónap, midőn a hirlapi tudósitások- 
ból olvasám, hogy a hirhedett fösvény tót király meghalt, 
így czimezték az én Dienes bátyámat. Az történt vele, a 
mit előre megmondtam neki : a lakomázó életmódtól índi- 
gestiót kapott, s egy szélhűdés bevégezte az életét. Nem 
fogadta meg a tanácsomat. Sietteté a halált. 

Néhány nap múlva a gyászhir vétele után, két levelet 
kapok a megyénk alispánjától: egy fólió nagyságút, hiva- 
talból, a megye pecsétjével s ugyanazon kézirással egy 
magánlevelet. 

A hivatalos levélben arról tudósítanak, hogy néhai 
« vitézlett » Dumányi Dienes táblabíró úr a megye levél- 
tárában letéteményezett végrendeletében engem tett meg 
összes ingó és ingatlan vagyonának általános örökösévé, 
azzal a kikötéssel, hogy a megyében tartsam rendes laká- 
somat. 

Ha pedig ezen föltétel alatt a hagyatékot elfo- 
gadni nem akarnám, szálljon minden világi birtoka a 
«Maticzára)). 

Ez volt az a csomag, a mit saját magam által küldött 
el az öreg az alispánnak. 

A magánlevélben erről a tárgyról ír a megye vezére ; 
lelkemre kötve, hogy e tekintélyes birtokot vissza ne uta- 
sítsam; mert akkor azt a Matieza fogja örökölni, s az 
nagy veszedelem lesz a nemzetiség és hazafiság ügyére 
nézve. 

Én félvállról vettem az egészet. 

Ha a megboldogult makacsul ragaszkodott ahoz a ter- 
véhez, hogy belőlem földbirtokost csináljon: én hasonló 
szívóssággal tartottam magam ahoz az elhatározásomhoz, 
hogy nem engedem magamat doktorból táblabíróvá át- 
gyúratní. A politikához semmi kedvem nem volt ; s a mi 
a nemzeti féltékenységeket illeti: azok iránt egészen 
hiányzott nálam minden fogékonyság. 

Mi bajom nekem a Maticzával? 

Annyit tudtam, hogy ez egy tót irodalmat gyámolító 
társulat, s az én felfogásom szerint akárminő nyelven 
terjeszszék is a közművelődést, annak az egész országra 
nézve csak üdvös eredménye lehet. 

Épen nem voltam elfogult a nemzetem iránt, sőt meg- 
vallom, hogy erősen hajlottam a cosmopolitaság felé. 

Azonban ha én nekem nem volt érzékem a nemzeti in- 
ger iránt, volt másnak. 

Magyarországon, az alkotmány helyreállításával, gyor- 
san epurálták a hivatalokat. Sok német akarata ellen me- 
nesztve jött Bécsbe, a kit magyarországi állásából elzavar- 
tak. Ezek meg aztán Bécsben csinálták meg az ingerlékeny 
hangulatot a magyarok ellen. Ennek a hatását meg a 
Bécsben lakó magyarok érezték meg. Senki sem olyan 
erős chauvinista, mint maguk a tudósok. Minden háború 
a kalamárisban készül. Én kezdtem megérezni, hogy a 
tudós kollegáim egyszerre elhidegülnek irántam, sőt azt 
is megteszik, hogy elszólják tőlem a patienseimet, majd a 
nevemet belekeverik az orvosi szaklapok polémiáiba. Hát 
nincs a politika ragálya ellen fertőzetlenítő szer ? 

Odahaza kezdették a megyéket újra alakítani. 

Húsz év óta szünetelt az alkotmányos élet. Tudomány 
volt azt !ujra feleleveníteni. Elébb még azt kellett meg- 
állapítani, hogy kinek legyen szavazata a nagy zöld- 
asztalnál ? 

Én is leutaztam a megyénkbe, azzal a szándékkal, hogy 
kinyilatkoztatom, miszerint a nagybátyám által rám ha- 
gyott örökségről lemondok, s azt a terhes föltétel miatt 
visszautasítom. 

Ezt a szándékomat személyesen tudattam az alispánnal. 

Azt mondta rá a derék úr, hogy ne siessek a nyilatko- 
zatommal, vegyek részt a mai alakuló közgyűlésben. 

— Micsoda jogon menjek én oda? 

— Mint az ősi Dumányi nemes família képviselője. Mi 
többiek is csak ezen a jogon mehetünk a gyülekezetbe. 

Ráhagytam magam beszélni, hogy oda menjek. 

A gyülésterem zsúfolva volt : a zöld asztalt körülülték 
a megyei celebritások, a kik között egy pár ősz hazafit 
felismertem, a kik miatt az apám tönkrejuto.tt, a. váltóikért 
jótállva, aztán meg olyan fiatal embereket, a kik velem 
együtt jártak az iskolába. Legrosszabb tanulók voltak. De 
most azok vitték a szót; mert erősen tudtak lármázni. 
Egy hajdani czimborám, a ki minden gymnáziumból ki- 
bukott diákkorában, különösen vezérszerepet látszott vinni 
ezúttal. Valamelyik pártnak ő volt a lumené. Ha jól sej- 
tettem, a radikális pártnak. 

A sok dictiózás után, a miből én nem értettem semmit, 
végre eljutott a társaság odáig, hogy a gyűlésben részt- 
veendő tagok névsorának felolvasására került a sor. A ki- 
nek a nevére azt kiáltották, hogy «éljen I» az benn maradt 
a lajstromban. Egy-egy név után azonban ez a kiáltás 
hangzott fel: «meghótt!)> azt á gyülekezet lezugta, a 
jegyző kihúzta a nevét. 

A hátam mögött állt egy tót nemes, birkabőr bekecsben, 
az valahányszor azt kiáltották egy névre, hogy «meghótt», 
utána kiáltotta tót nyelven ezt a magánhangzó nélküli 

szót «szinrt!») Igazán jó kifejezése a halálnak: csupa 
csontból van. 

S erre a felkiáltásra azok ott a zöld asztalnál úgy haj- 
togatták a fejeiket helyeslőleg, egy-egy csoport nevetett is 
rajta; többen meg a nyakaikat nyújtogatták kiváncsian. 
Különösen egy veres öves pap, a ki mindjárt a főjegyző 
mellett ült, tette magát feltűnővé az által, hogy kezeivel 
mutogatott élénken; s olyankor, midőn a mutató ujjával 
feddőleg odacsapott a levegőbe, rendesen mozgás támadt 
a zsúfolva álló tömeg között, egy ember eltávozott, kö- 
nyökkel törve utat az ajtóig. Ezt nézte mindenki olyan 
nyakerőltetéssel. 

— Mi az ? kérdezem a mellettem álló polgártárst, a kiből 
azt néztem ki, hogy iskolamester. Mit nevetnek azon, hogy 
valaki « meghalt?* 

— Hát ezek a hazaárulók, a kik a németek alatt hiva- 
talt vállaltak. 

Ezzel a magyarázattal még kevésbbé voltam felvilágo- 
sítva. 

Mért kellene valakinek azért a halottak közé soroz- 
tatni, mert becsületesen szolgálta a közönséget? Persze, 
gyerekkorom óta nem laktam a magam fajtája között, el- 
szoktam a politikai emberevéstől. 

Egy ilyen «meghótt!)> kiáltás, s a rákövetkezett huj jahó 
után épen egy előttem ülő öreg úr kelt föl a zöld asztal 
mellől. Eddig csak a kopasz tarkóját láttam : egy mély 
kardvágás hege látszott rajta. Hogy a székéről fölállt és 
megfordult, egészen az arczába láttam. Becsületes, baráz- 
dáktól szántott arcz volt. A két szeméből csurgott végig a 
köny ezeken a barázdákon a szürke szakállába. 

— Ez hát a jutalmam, a mért Nagy-Sarlónál hét sebet 
kaptam. 

Eltakarta az arczát a tarka gyapot zsebkendőjével, úgy 
támolygott ki a gyülésterembőL 

— Hét gyermeke van otthon a jámbornak : azért szolgált 
a németek alatt; magyarázá a szomszédom. 

Hét seb a hazáért ós hét gyerek otthon ; azonban hát a 
telekkönyvnél szolgált. Ergo «meghótt». 

Én jónak láttam az üresen hagyott székére leülni. 
A szomszédom gyöngéden figyelmeztetett rá : 

— Nem jó egy hazaárulónak a székébe leülni. 

Ezt sem tudtam megérteni : tökéletes paraszt voltam 
hozzá. 

A szomszédaim, meg az átelleneseim összesúgtak, kér- 
dezgették : «ki lehet az a nyuzottképű idegen ? » Senki 
sem ismert, az alispánon kívül. De talán még az az át- 
ellenemben henczegő hajdani iskolatársam, csakhogy az 
nem akart észrevenni. 

A főjegyző ezalatt folytatta tovább a lajstrom olvasást. 

Egyszer csak a saját nevemet hallottam kimondatni. 

nDumány Kornél. » 

Erre az átellenemben ülők közül egy hang emelkedett. 

«Meghótt.» 

S mint a ferde visszhang felelt rá a hátam mögül a 
másik. 

oSzmrtÍM 

«Nimetlett!» egészító ki, fenyítő mutatóujj mozdulat- 
tal kisérve a veres öves. 

S erre a közönség elkezdett először súgni, azután mo- 
rogni, utoljára kaczagni. 

Valaki megtaszított a könyökével. 

— Mondtam, hogy ne üljön arra a székre ! 

Én bennem egyszerre a vér lett az úr — és annak min- 
den haragos indulatjai. Elfelejtettem, hogy doktor va- 
gyok : philosoph és cosmopolita. Kirúgtam a széket ma- 
gam alul 6 az öklömmel a zöld asztalra ütöttem. 8 olyat 
kiáltottam, hogy az egész terem visszhangzott bele. 

— Nem halt meg ! Itt van ! És itt fog maradni ! Vagyok 
olyan birtokos nemes, mint bárki a teremben, és olyan 
magyar, mint akárki e hazában. Én vagyok Dumány 
Kornél ! 

Ezt a zajos föllépésemet több oldalról hangos helyeslés 

kisérte. Az alispán nekem adta a szót : « tekintetes Dumány 
Kornél úr személyes kérdésben kivan felszólalni ». 

•Halljuk! Halljuk 1» hangzott erre elől-hátul. (Ez a 
legsikeresebb módja egy kezdő, gyakorlatlan szónok 
zavarbahozatalának, ha sűrű halljukot kiabálnak neki.) 

A veres öves megelőzött ezzel a gúnyos invectivával. 

— Ha magyar az úr, hová lett a bajusza? 
Nagy derültség. 

Visszavágtam rögtön. 

— Elment a tisztelendő úrét keresni. 
Még nagyobb derültség. 

— Hja. Én pap vagyok! védekezek az ellenfelem. 

Én aztán körüljártattam a tekintetemet a megyeház 
termének falain s a mint ott megláttam a sorban fel- 
aggatott hirhedett hősök régiségtől fakó arczképeit, egy- 
szerre fölébredt bennem az ősi virtus : — a szónoki tehet- 
ség. S tartottam egy olyan barbologiai szónoklatot ex 
tripode, hogy bámult^és lelkesült bele az egész gyüleke- 
zet ; ad hominem bebizonyítva, hogy legdicsőbb főpapjaink 
Pázmány Péter, Eszterházy primás, Bakács Tamás bajuszt, 
szakállt viselének ; ellenben sima arczot hordott Corvin 
Mátyás király; lUésházy nádor borotvált ajkkal hirdeté a 
haza szabadságát, s Nádasdy Tamás bajusztalan arczczal 
horda a magyar zászlókat diadalról diadalra. Ezeknek az 
arczképei mind ott bizonyítánakmellettem, arany rámáik- 
ból kiszállva, végre aztán fogtam a fegyver boldog végét 
s oda vágtam vele a zajgó ellenfél tarkójára; « vannak 
pedig mai napság hazafiak, a kik csak azért eresztenek 
szakállt, mert félnek a szappantól !» 

Eengeteg hahota fogadta ezt a mondásomat. Itt a go- 
romba igazságé a győzelem. A ki e helyen a közönséget 
megtudja nevettetni, azé a diadal. 

A kaczagás elmultával aztán áttértem a komoly thé- 
mára. Elmondám, hogy nem magam érdekében, nem sze- 
mélyes ügyben emelek szót; hanem tiltakozom azon 
bitorlás ellen, hogy egy megyegyülés a proscriptiót gya- 

korolja ez ország polgárai fölött. S védelmére keltem 
merészen, vakmerően mindazoknak, a kikre azt kiáltot- 
ták, hogy «meghótt», józan okot, politikát, emberséget 
mind csatarendbe állítottam, s beszéltem azzal a bátor- 
sággal, a mi jellemzi azokat, a kik a helyzetüket nem 
ismerik ; a kik nem tudják, hogy rakétákat sütögetnek el 
egy puskaporos toronyban. Koczkáztattam azt, hogy vagy 
kidobnak az ablakon, s kitörik a nyakamat, vagy a vál- 
laikra vesznek. 

Nem dobtak ki. A beszédemnek az a hatása lett, hogy 
a megholtnak kikiáltott hazafiakat, egy pár notórius se- 
honnai kivételével, visszavették a lajstromba. 

Akkor aztán én is visszaadtam az ülőhelyét a hét seb- 
helyes és hét gyermekes hazafinak. 

Az ülés végeztével számosan siettek hozzám gratulálni. 

Különös nagy hévvel szorongatta a kezemet s ölelgetett 
a kebléhez egy daliás termetű fiatal úr : 

— Barátom ! Te vagy a mi emberünk ! A kit kerestünk, 
megtaláltuk. Mától fogva elválhatatlanok vagyunk egy- 
mástól. Én vagyok Vernőczy Siegfried gróf. 

Az alispán meghitt magához ebédre. 

Mikor a teremből kitolakodtunk, összekerültem a veres 
öves tisztelendő úrral, meg azzal az ellenfelemmel, a ki 
azt kiáltotta rám, hogy «meghótt». — Tótul nyájaskod- 
tak. — Nem tudták, hogy értem a nyelvüket. 

— Ájh de nagy szamárság volt tőled, Frányó, azt kiál- 
tani ennek a doktornak, hogy «meghótt!» most ezzel bele- 
ugrattad a Diogenes dominiumába. Ha nem kotyogsz, itt 
hagyta volna bivaly fő vei az örökséget nekünk: a Mati- 
Gzának. 

— Hát elefánt vagyok én, hogy megszagoljam, hogy 
olyan kemény ember lett belőle Bécsben ? 

— Ájh, az ökröt ha Bécsbe hajtják is csak ökör marad. 
Igaza volt a tisztelendőnek. 

Én voltam az a nagy ökör, a ki mikor már hires dok- 
tor lehettem odafenn a metropolisban : hazajöttem 

Svatopluk örökébe — folytatni ott, a hol az apám el- 
hagyta. 

Nagy bolondság volt ez tőlem, de ba ma történnék ez 
velem, ma is csak azt tenném. 



AZ EN SZIGFKIDEM. 

Megmondta azt az első találkozásunknál, hogy ezentúl 
elválhatatlanok leszünk. Mi lettünk ettől fogva a siami 
ikrek. 

De egészen ahhoz való alak is volt, hogy a kit egyszer 
megfogott, azt többé el ne bocsássa. Athletai termet, tor- 
nászatban aczéllá edzve; lövésben, kardvívásban felül- 
múlhatatlan. Milyen derék katona lett volna belőle! 
Hanem hát Schmerling úr, a többi okos dolgok mellett 
azt is ki tudta vinni, hogy a magyar előkelő ifjak ne tola- 
kodjanak a katonai pályára. A kiért letették az ezer forin- 
tot, annak kiváltsága lett azontúl a maga lován nyarga- 
lászni, nem a császárén. — Pedig egészen generálisnak 
való ember volt. Hogy tudott kommandirozni ! A ki vele 
tartott, az az ő közkatonája volt, a többi ellensége volt. 
Azoknak parancsolt, ezeket pedig verte. Szellemes volt, 
néha a bizarrságig különcz, máskor meg a sagacitásig elő- 
vigyázó. Minden ismeretes nyelven beszélt, folyékonyan, 
határozottan oly módon, hogy ha hirtelen nem akadt a 
nyelvére a szó németül, helyettesítette angollal, francziá- 
val vagy latinnal ; a magyar szónoklata pedig a valósá- 
gos volapük volt : hétféle szótárból összekeverve. Ezzel 
imponált mindenkinek. És a mellett bőkezű volt. Ez a fő- 
dolog. S gazdagnak kellett neki lennie, mert győzte. 

A mint legelőször a karom alá ölté a vaskarját, érez- 
tem, hogy nincs többé akaratom. Az ülésnek vége volt. Én 
a szállásomra akartam menni, hogy fehér nyakravalót 
kössek az alispáni ebédhez. 

— Ehl Mit annak a kukkónak fehér kravátli? Most 

rögtön jösz oda hozzá : plein parade, wie du da stehst. Rá- 
parancsolunk, hogy holnap rögtön csinálja meg a sta- 
tutiót a dominiumodba. Nec secus facturi. Téged be kell a 
kastélyodba fotografiázni, mit Momentaufnahme. 

— De én holnap vissza akarok menni Bécsbe. A patien- 
seimet el kell valahogy látnom. 

— Mit látnál rajtuk ? Qu'ils attendent, les pauvres he- 
tes; nem várhatnak a meghalással? «Wir können war- 
ten!» Bécsi Losungswort. Neked holnap statuálva kell 
lenned, hogy az összeiró bizottság a birtokodban talál- 
jon, s belejöjj a választók lajstromába ; mert ha onnan 
kimaradsz, akkor azután igazán «szmrt» vagy: «ein stil- 
ler Mann» s ez ellen nulla medicamina in hortis. 

Yitt bracchiummal az alispánhoz. A jegyzőket, a kik a 
protokollumokat coUaudálták, szétugrasztotta az alispán 
környezetéből. 

— Menjetek most az anyátok örömébe ! Nekünk itt 
pressant affairünk van az alispánnál. 

Az alispán maga is felkérte a jegyzőket, hogy halász- 
szák a hivatalos ügyet későbbre. Mikor egyedül marad- 
tunk, kezét nyujtá mind a kettőnknek s leültetett a ka- 
napéra. (Csak engem : Szigfridnek megkivánta a termé- 
szete, hogy folyvást tébláboljon a szobában.) 

— Aztán semmi ((tekintetes úr». — Album graecum ! — 
Becsületes emberek per tu vannak. 

Ezt is magunkra hagytuk octroyálni. Lettünk ((uram- 
bátyám, uramöcsém)). 

Az alispán informálva volt. 

— Neked, kedves Kornél öcsém, holnap rögtön birtokba 
kell venned az örökségedet ; azonnal behelyezünk a kas- " 
télyodba Dumány-falvára s kezedbe adjuk a kulcsokat. 

— A vasláda kulcsait is ? szólt közbe Szigfrid. 

— A kulcsokat igen. De a láda hivatalos pecsét alatt 
van. A Maticza elnöke igényt adott be a hagyatékra. — 
A plébános, a kinél az utolsó napon ebéden volt Diogenes 
úr, (ott terhelte -meg a gyomrát úgy, hogy reggelre meg- 

halt), azt bizonyítja, hogy az öreg úr, ő előtte és a sek- 
restyése, meg a gazdasszonya előtt kinyilatkoztatta, 
hogy még azon esetre is, ha Kornél elfogadná az öröksé- 
get: a készpénzbeli vagyonát a Maticzának hagyomá- 
nyozza. Ez, mint szóbeli pótvégrendelet lett bejelentve. 

— Tranca franca ! Hazugság az egész. 

— Én is azt hiszem; de a míg a törvényszék határoz e 
kérdésben : kötelességem a pénzes ládát lepecsételve tar- 
tani. 

— Hol van most az a láda ? 

— Ott van a kastélyban, őrizet alatt. 

— Ide kellett volna szállítani a megye depositumába. 

— Nem engedte magát elszállíttatni, ügy oda van va- 
salva a falakhoz, hogy házbontás nélkül el nem emelhető. 

— Hát a pénzt ki kellett volna belőle venni, s a megye 
pénztárába szállítani. 

— Nem engedte magát kivenni. Hiszen a financzpro- 
kurátor is kíváncsi volt megtudni a pénzes láda tartal- 
mát, azért a bizonyos örökségi illetőségért ; de nem volt 
olyan, lakatosi tudomány, a mely ki tudta volna találni, 
hogyan kell a^zal a három kulcscsal a láda zárait fel- 
nyitni. 

Eddig csak az alispán és Szigfrid tanakodtak ; ekkor én 
is közbeszóltam. 

— Hát a megboldogult nagybátyám ugyanakkor, a mi- 
dőn az állítólagos tanuk előtt kinyilatkoztatá, hogy a 
készpénzét a Maticzának hagyja, nem tudatta velük a tit- 
kát, hogyan kell a hármas lakatot a három kulcscsal ki- 
nyitni ? Mert mikor én nála jártam,. akkor nekem meg- 
Inagyarázta ennek a fortélyát s meg is mutatta a felnyitott 
láda tartalmát. 

Az alispán az asztalra ütött a tenyerével. 

— Bravissimo I Akkor ez a species facti maga döntő 
bizonyíték a mellett, hogy a készpénz is teneked van 
hagyományozva. 

Szigfrid türelmetlenül zakatolt. 

Jókai: Nincsen ördög. — A Magláy-család. — A ki holta utáu. ^> 

— No hát csak prestissimo el kell döntetni a törvény- 
székkel a kérdést. 

— - Hja az nem megy olyan hamar, debacchált az al- 
ispán. Előbb a feleknek határidőt kell kitűzni, minden 
érdekeltnek a meghivást kézbesíttetni. Abba beletelik jó 
egy ((magyar hónap ». 

— Ördög vigye a hivatalos teketóriátokat ! Hát egyéb 
holmi nincs a Diogenes hordójában, a miből Kornél bará- 
tunk hirtelenében pénzt verhetne ki ? 

— Van biz itt holmi retyendutya. Ott kinn volt az össze- 
iró bizottság : minden kaczatot felvett. Itt van a lajstrom. 

Azzal elővett a szekrényéből az alispán egy zsinórral 
áthúzott s hivatalosan megpecsételt hosszú iratcsomagot. 
Ez volt a múzeum inventariuma. 

Kiváncsi voltam rá, hogy mire becsülték az öregnek a 
múzeumát ? 

Sokat vártam ; de a valóság meglepett. 

A két terem, előcsarnok és öt szoba műkincsei fel vol- 
tak becsülve háromszáz hetvenkilencz forint 45 krajczárra. 

Váljon mi lehetett az a 45 krajczáros ? Bizonyosan egy 
kopott gobelin szőnyeg. 

— No ez nevetséges. Mondám az alispánnak. 
Ö is nevetett rajta. 

Szigfrid kikapta a kezemből az összeirási lajstromot s 
aztán ő is folytatta a nevetést. 

Szép elnevezések fordultak benne elő. 

A Palissy-féle szekrény volt ((tulipántos láda» — becs- 
ára 3 frt. Az ódon majolika ((ócska cseréptál »>, a többi 
meg ((régi vas» — «czintányér». 

— No ezek remekeltek ! mondhatom. Szólt Szigfrid. 
Csak én voltam boszus. 

Ez már hyperbarbarismus : egy archaeolog gyűjtemé- 
nyét olyan mértékkel szabni meg, mint egy zsibárus lom- 
tárát. Protestálnom kellett e vandal felfogás ellen. 

— De édes urambátyám. Ez az összeírás egy ((Rumpel- 
kammerre», egy kaczattárra illik. A nagybátyám atyja az 

egész életén át minden jövedelmét erre a gjrüjteményre 
fordítá. Meg kell lenni a tárgyjegyzéknek, melyben speci- 
ficálva vannak az egyes darabok, hogy melyiknek mi volt 
az ára. 

— Ezt a tárgyjegyzéket nem találták meg a hagyaték 
átvizsgálásakor sehol. Monda az alispán. 

— No látod ! nyugtatott meg Szigfrid barátom. 

— Egyébiránt, monda az alispán, a végrendelethez volt 
mellékelve egy lepecsételt csomag « Kornél öcsém* czi- 
mére : ezt most átadhatom. 

Én felbontám a lepecsételt csomagot. 

— No hát itt van a múzeum tárgyjegyzéke. 

— Hát csak tedd a zsebedbe. Ez a te magántulajdonod. 
Nem kéri el tőled senki. Szólt az alispán. 

— De én kérem ezt a hagyatékhoz csatoltatni. 

A tárgyjegyzékből kitűnt, hogy a régiséggyüjteménf 
becsértéke kétszázezer forintra felrúg. 

Szigfrid kegyetlenül oldalba taszított a könyökével. 

— Kérem, Az az én oldalbordám volt. 

— Megérdemelted ! Minek szólsz te ebbe ? Ez nem 
cholera morbus. Nem értesz te ehhez. Du Quacksalber. 

— Már hogy ne értenék? 

— Ideád sincs róla ! — A hivatalos összeirás szerint 
fizetsz a muzeumodért hagyatéki illetéket az serariumnak 
17 forintot; a nagybátyád elenchusa után pedig kilencz- 
ezeret. 

— Van erre törvényünk? 

— Van. 

— Akkor fizetem, a mire a törvény kötelez. 
Szigfridnek a szemei kidülledtek, úgy forogtak. 

— Óh te! Te! — Te doktor! 

Válogatott benne, hogy minek nevezzen? Mondhatta 
volna azt is, hogy «te hyppopotamus!» ; de a «doktor» 
czimet találta a legalávalóbbnak. 

Az alispán sem tudott egyebet tenni, mint hogy a 
pipája hamuját kiverte a tenyerére s újra rátöltött. 

Én persze még akkor annyira ojáratlan voltam Izrael- 
ben », hogy sejtelmem sem volt arról, miszerint a kor- 
mányt, az ország kincstárát megcsalni minden igaz hon- 
polgárnak patriótái kötelessége. 

Már most csak kiváncsi voltam végig nézni az egész 
hivatalos felbecslést. 

Diogenes bátyám saját lakószobájának a bútorzata fel 
volt becsülve huszonhárom forintra. No ! ennyit nem ér. 

Hanem a pipatartó a tizenkét pipával együtt össze- 
vissza 90 krajczár. Cseréppipák voltak. — Jónak láttam 
megjegyzést tenni rá. 

— ^ Aztán valahogy rá ne találjon valaki gyújtani azokra 
a pipákra, mert azoknak a szárában van a Dienes bátyám 
bankópénze eldugva. 

A mint azt kimondtam, Szigfrid, mint a bengaliai tig- 
ris odaugrott hozzám, s az egyik markával a számat fogta 
be, a másikkal a torkomat szorította össze : 

— Nem hallgatsz ? Te szerencsétlen- Aesculap I 
Hát ezt mi lelte most ? 

Az alispán azonban segélyemre jött s kiszabadított a 
körme közül. 

— De csak hadd beszéljen ! Monda. Érdekes dolog ez 
nagyon ! Hát a pipaszárak tele vannak bankóval ? 

— Százasokkal, meg talán ezresekkel is. Az öreg maga 
mondta nekem. 

— Ez fölöttébb érdekes! Ezt jó tudni. 
Szigfrid magánkívül volt. 

— Hat ihm schon ! Reinge fallen ! oh te imbecile ! 

Az alispán megrázta az asztalán levő csengetyüt, a 
mire a mellékszobából egy írnok megjelent. 

— Üljön le fráter az asztalhoz : hajtson be hosszában 
egy ív papirost s vegye fel a jegyzőkönyvet. 

Aztán diktált neki. 

Formaliter protocoUumot vetetett fel arról, a mit az 
imént elmondtam. Azt nekem alá kellett írnom. 

— Én tehát már most a pipaszárakból előkerülendő 

összeget is mint a Maticza által igényperrel megtámadott 
készpénzbeli hagyatékot, a törvényszéki tárgyalásig birói 
zár alá vetem. Monda szeretetreméltó flegmával az al- 
ispán. 

— Hát kellett ez neked ? dorgált Szigfrid keményen. 
Milyen szépen kihúzgálhattad volna magad azokat a szá- 
zasokat, ezreseket a pipaszárakból. S most denunciálod 
magad magadat! Sequestráltatod a pénzedet, a miről nem 
tudott a financprokurátor semmit, s fizetsz tőle keserves 
nagy illetéket. 

— Hát ez olyan, mint a talált pénz : a mit a becsületes 
megtaláló nem dug zsebre, hanem feljelent a hatóságnak. 

— No jól van: ez igaz. Ámbár én, ha a saját pénzes- 
tárczámat elveszteném s azt magam megtalálnám, bizony 
nem sietnék fel vele apoliczájra, hogy följelentsem. 

Másnap megtörtént a statuczió. Az alispán, a hivatalos 
assistentiával kijött Dumányfalvára, a hová én előre el- 
mentem, megrendelni a vendéglőben a hivatalos lakomát. 
Szigfrid vitt ki a saját négyes fogatán. 

A kastélyt felnyitották és engem abba hivatalosan be- 
vezettek. A kulcsokat a kezembe adták ; azután a birtokba 
is kivittek, s a szántóföldek egyikéből egy hantot a mar- 
komba nyomtak. Ezzel meg lettem téve földesúrnak. 

Azután hozzáfogtak a pipaszárak rejtelmeinek napfényre 
hozatalához. Egyet ütöttek az ostorménszárra kalapács- 
csal, s -aztán kiszedték a széthasadt nádból az összegön- 
gyölített bankókat. 

Tíz darab ezeres került elő, s egy hosszú bambusz pipa- 
szárból kétszáz darab százas. 

Azokat papir közé téve egyenesre kivasalták, s minden 
jelenlevő hivatalos személy pecsétnyomójával egy nagy 
borítékba lepecsételték. Kívül ráírták: « néhai Dumány 
Dienes hagyatéka ». Azt a massae curator, reversalis mel- 
lett, átvette. 

— Milyen jó lett volna az neked most hevenyében, 
monda boszankodva Szigfrid, 

Digitized by VjOOQ IC 



m 

— Majd jó lesz az neki hidegen is : monda rá az alispán. 
Hadd hűljön ki egy kicsit az a pénz a vármegye cassá- 
jában. 

— Hiszen van én nekem egy kis megtakarított pénzem 
otthon Bécsben, vigasztalám a barátomat ; ha most vissza- 
megyek a dolgaimat elrendezni, marad annyi összegem, 
hogy az itteni gazdaságom rendbehozhassam vele egészen. 

— Jól van : én is veled megyek Bécsbe. 

S a saját fogatán vitt el egész Nagyszombatig, a hol 
vasútra ültünk, ott is egy coupéeban utaztunk. 

S aztán mindaddig, a míg csak én Bécsben elvégeztem 
a dolgaimat, mindig együtt ebédeltünk, vacsoráltunk, 
operaház vagy Singspielhalle egy páholyban látott bennün- 
ket megjelenni. Magam is jókedvű ficzkó voltam akkor s 
jól esett magamat kimulatnom még egyszer utoljára a szép 
osztrák császárvárosban. 

Az utolsó nap Szigfrid maga segített a bútoraimat a 
bécsi szállásomról a kastélyomba elszállíttatni; akkor 
aztán az üres szobámban nem hálhattam, annál egysze- 
rűbb volt az egész éjszakát átlumpolnunk. Engem bizony 
megvallom, hogy Szigfrid pakolt fel a vasútra s csak Nagy- 
szombaton ébredtem fel a mámoromból. Ott ismét várt 
ránk az ö négylovas csézája s röpített a pompás ország- 
úton tovább. 

Egy régi hű inasom volt Bécsben, azt megtartottam, s 
előre küldtem a bútorokkal. Praktikus legény volt. Mire 
megérkeztem a kestélyomba, már be is volt rendezve a 
számomra egy hálószoba, meg egy étkező. Szakácsné is 
került á házhoz. S én először életemben élveztem azt a 
gyönyörűséget, hogy a saját asztalomnál ebédelhettem, 
sőt még Szigfridet is megvendégelhettem magamnál. Van 
ebben valami. 

Szigfrid folyvást tartott tanácsokkal, plánumokkal, hogy 
kell ezt a kastélyt lakályossá átalakítani, s el kellett is- 
mernem, hogy mindenben igen jó ízlése volt. 

— Csakhogy ez nagyon sokba fog kerülni. 

-r- S mennyi az a te megtakarított pénzed? 
Mondám neki, hogy valami négyezer forint. 

— Az nagyon kevés. Maga a kastélyod berendezése el- 
fogja azt nyelni ; a gazdasági épületeid pedig mind ruiná- 
nak készülnek. Aztán igás jószágot, gazdasági gépeket 
mind be kell szerezned. Két fogatot is kell venned, egy 
líri kocsiba valót, meg egy konyha fogatot. Magtárad üres, 
pajtádban se széna se szalma. A bérlődtől át kell venned 
a szeszfőződót, a göbőlyhizlalóval együtt, mert a nélkül 
itt a felföldön nem lehet gazdálkodni. Neked kell most 
legalább még húszezer forint. 

— Hiszen majd lesz több is, ha a törvényszék fölmenti 
a bátyám készpénzhagyatékát a zár alól. 

— Csakhogy az soká fog tartani. S te addig nem vár- 
hatsz. Tudod mit? Én addig a míg a pénzedhez juthatsz, 
adok neked kölcsön húszezer forintot. 

Megdöbbentett ez az ajánlat. 

Szigfrid egész renyhe modorban magyarázá. 

— Egy nagy birtokot akartam vásárolni, de nem klap- 
polt össze az alkunk. A szomszéd steiful tartja magát. 
Most hever a pénzem. Könnyen nélkülözhetek húszezer 
forintot belőle. 

S azzal kivette a tárczáját s leszámlálta elém a húsz 
darab ezrest. 

Olyan hűséges arczczal tette azt, hogy nem lehetett 
visszautasítani. 

Kötelezvényt akartam rála adni. 

— Nem kell sok irkafirka : csak írd fel egy névjegyedre 
(itt á plajbászom.) « Jó, húszezer forintig. Fizetem, mihelyt 
pénzem lesz.» 

S egy ilyen névjegyre ideadta nekem a húszezer forintot. 

Én ezt igen természetesnek találtam. A ki a jelleme- 
met ismeri, az tehet így. Hanem mégis elgondolkoztam 
rajta, hogy ez az a bizonyos «noblesse obiige » a nemesség 
kötelezettsége. Az ilyen nobilis kölcsönnek igen nagy lehet 
egyszer a kamatja. Jobb lett volna egy uzsorástól vennem 

fel azt a pénzt becsületes két százalékra, «per méze». De 
már meg volt. 

Ezzel aztán mindjárt hozzá láttam a külső-belső ren- 
dezkedéshez. Szigfrid itt mindig mellettem volt s igen 
praktikus ésszel járt el. A hintós lovakat ő válogatta, ő 
próbálta ki a számomra, s lealkudta azoknak az árát két 
harmadára ; a pallérral ő egyezett meg, a bérlőmmel ö 
paktált; takarmányt ő szerzett be elég jutányosán. Ezek- 
hez én mind nem érteltem volna sigen nagy tandíjt fizet- 
tem volna, a míg megtanulom. 

— Addig nem tehetsz viziteket a szomszédoknál, a míg 
a saját házad nincs ranzsirozva az elfogadásra; mert ak- 
kor mindenki visszaadja a látogatást s nálad még most a 
vendégszeretetnek rudimentáris elemei sincsenek reprae- 
zentálva. Hanem addig is, hogy megismerkedjél a me- 
gyei gentryvel, feljárhatsz a szék városi casinóba. 

A megye székvárosa két óra járásnyira volt az én fa- 
lumtól. 

Együtt mentünk fel Szigfriddel egy délután, ő hajtotta 
a saját lovait, én mellette ültem, a magam kocsija üresen 
követett. 

A casinóban rögtön megismertetett Szigfrid egy csoport 
ifjabb és vénebb capacitással ; azok közül némelyik orszá- 
gos «ágyú» volt, mások pedig csak megyei kaliberűek.. 

Vegyesen volt együtt, a hogy casinóban szokás, min- 
denféle párt. Igen szívesen fogadtak. 

Elénk társalgás keletkezett s én minden tárgyhoz sans 
géné hozzá szóltam. Erős disputa támadt, a melyben én 
keményen megálltam a helyemet. Szigfrid mindenben az 
én nézeteimet osztá. 

— Barátom ! A lelkemből beszéltél ! Most találtad el a 
szeget a fején. Barátom, te elsőrendű debatter vagy! 

Kezdtek bennünket a két Dioscurnak nevezni. 

A közös vacsoránál toasztoztunk is. Én ott is kitettem 
magamélt. Én felköszöntöttem a vármegyét, Szigfrid fel- 
köszöntött engem, mint a megye új hajnalcsillagát. Min- 

denki odajött hozzám poharat koczintani. Tíz czimborával 
Bruderschaftot ittam. Azok közül háromnak, négynek a 
nevét is megtartottam az emlékezetemben. 

A dSzilvánszky Mukií) meghitt a kárpátaljai birtokára 
zerge vadászatra. 

A aBarkncska Stefi » okvetlenül elvár a mintagazdasá- 
gába, az idei ekeversenyre és sajtkiállításra. 

Báró öStrinx Odoáker» a halastavaival kivánt megis- 
mertetni. 

A flJakimovics Aristid» pedig abélai új cseppkőbarlan- 
got és a veresvágási világhírű opálbányákat kívánja nekem 
bemutatni. 

Éjféltájon megszöktünk a társaságtól Szigfriddel. Éj- 
szakára haza akartunk jutni ; ő is a maga kastélyába. 

— Menjünk ezúttal a te kocsidon ; monda Szigfrid. Hadd 
hajtson a kocsisod. 

Ez is okos beszéd volt. 

Mi a hátsó ülésben helyezkedtünk el. 

— Barátom ! monda Szigfrid. Most már megismerted 
a társaságunknak a napos oldalát. Hanem az éjszakai 
hemisphaerium^át ne siess felfedezni. Ne fogadd el te a 
meghívásokat se a zergevadászatra, se a sajtkiállításra, 
se a barlanglátogaiásra; mert annak rendesen az a vége, 
hogy leülünk kártyázni. S a mi kártyázásunk nem mulat- 
ság: az gladiátori harcz életre-halálra. Mi con g-more 
massacrirozzuk le egymást. Le ne ülj közénk soha, még 
csak forintos ferblibe sem ; mert mi elveszszük tőled a Dio- 
genes bátyád vasládáját s ha az nem akar megválni a 
kastélytól, elveszszük a kastélyoddal együtt. • 

Ez már aztán az igaz barátság netovábbja ! Figyelmez- 
tetni ^gy újon jött jó pajtást, egy tapasztalatlan gimplit, 
a kinek heverő pénze van, hogy ne hozza azt közénk, mi- 
kor mi fegyverben állunk. Szinte hihetetlen ! S alig lehet 
megérteni, a míg az ember az okára rá nem jön. 

Én, orvos létemre, hozzá voltam szokva, hogy a rend- 
kívüli kedélyállapotoknak az okait fürkészszem s ez való 

ban rendkívüli volt : ez a példátlan barátság, rokonszenv, 
gondoskodás, érdeklődés irántam, egy fiatal, gazdag és 
eszes mágnás részéről; a kinek semmi érdeke nincs abban, 
hogy hozzám jó legyen. 

Nem bírtam megállapítani a diagnosist. Ez a kórtünet 
egészen új ! — Az út egy helyen kétfelé válik : az egyik 
ága Dumányfalvára visz, a másik Körmöczre. Itt meg- 
állíttatá Szigfrid a kocsimat, hogy az utánunk poroszkáló 
saját sandlauferjét bevárja. 

— Feltűnik előtted talán, hogy én most nem proponá- 
lom neked azt, hogy nosza menjünk most éjszakára én 
hozzám Vernőczre. De hát megmondom az okát, miért 
nem invitállak egyelőre magamhoz. Én most a kastélyo- 
mat átengedtem egy időre, a míg a fürdő saison kezdődik, 
a nagynénémnek. Ez regnál benne. Én magam a parkban 
levő vadászházban lakom addig. A tante-ommal van még 
két niéce, két backfisch. Ugyan a tanteom is szívesen 
fogna téged látni : még nagyon is szívesen. Ilyen kund- 
schaft kell neki, mint te vagy. Az egy Blaustrumpf, való- 
ságos Disputirgeist. Annak kellene ilyen élő áldozat, mint " 
te vagy, a ki neki visszadisputáljon. Azt hiszem, a két 
jércze is tudna csiripelni veled. Nem képzeled azt, hogy 
két ilyen kis mágnáspesztonka mennyi ostobaságot össze- 
vissza tud kérdezni ! Én felelek nekik olyanokat, hogy az 
orfeumból kidobnának érte : ők nevetnek rajta, nem értik. 
Hát majd egyszer megismerkedel velük. De most még 
nem. Mert a mely nap te náluk látogatást teszesz, másnap 

. már ott lesznek a kastélyodban. Ott pedig most le sem 
tudnád ültetni őket. így is alig tudom őket kerepelővel 
visszariasztani, hogy ők ne tegyék meg az első vizitet. 
Iszonyú az a női kíváncsiság. Nemcsak a Earitátencabine- 
ted hírhedett műkincseire, de te rád is halálosan piqui- 
rozva vannak. Képzelheted, hogy micsoda rémdolgokat 
beszélek otthon felőled. 

— Erős lesz a kiábrándulás I mondám én. 

— No no ! Ki tudja ? Az ördög nem alszik. 

Intermezzo. 
(Ördög? 

Hát «van» ördög? 

Ugyebár, édes barátom, ez a regény eddigelé átkozottul 
unalmas? Nemcsak, hogy «ördög»x nÍDcs benne, de «asz- 
szony» sincs benne. 

No hát már most asszony van : három is. 

De melyik lesz ezek közül az ördög? 

Egy nagynéne, a ki «Blau8trumpf » és két grófi Back- 
fisch ... Ez nem az a species ! 

Vagy talán a negyedik ? az én kedves barátom Szigfrid 
maga! 

Hisz az meg egy valóságos jótékony tündér. 

De hát Szent Antalt a pusztában nem hízelgő tündér 
alakjában kísértette-e a sátán ? a míg egyszer kilátszott a 
pepluma alól a lóláb I) 



Ezalatt utóiért bennünket Szigfrid sandlauferje. 

Ö leszállt az én kocsimról, s midőn jó éjt kívántunk 
egymásnak, átölelt és megcsókolta az arczomat. 

Hajh ! Hányszor töprengtem én egész éjszakákon át 
azzal a gondolattal, hogy a mint megvirrad, fogom az 
operáló kést, s kivágom az arczom bőréből azt a darab 
foltot, a mi most is éget; annak a férfi csóknak a helyét! 



A LOLAB. 

Egy reggel azzal a szóval toppan be hozzám az én Szig- 
fridem, hogy.: (íkedves barátom, a tegnapi párt- conf erén - 
tián elhatároztuk, hogy a küszöbön álló képviselőválasz- 
tásoknál tégedet léptetünk fel, mint a párt jelöltjét.)) 

Megijedtem. 

— Te csak tréfálsz. 

— Semmi tréfa. Ez a szomorú valóság, neked ebbe bele 
kell harapnod. 

Én nevetéssel akartam maszkolni a rémületemet. 

— Hiszen nem értek én a törvényhozáshoz. 

— Én sem értek : mégis ott vagyok a felső házban. 

— De én sohasem tanultam a magyar köz- és magán- 
jogot. 

— Én meg annyit sem tudok a magyar közjogból, hogy 
a midőn az esztergomi prímás a «pisetariu8 regni,» a tár- 
nokmester pedig az « ország kincstárnoka)), tehát melyik- 
hez a kettő közül kell nekem folyamodnom dohányterme- 
lési engedélyért ? 

— Hisz én doktor medicináé vagyok* 

— Arra van ott az országgyűlésen a legnagyobb szük- 
ség. Semmi sem kiált oly hangosan a radicalis reform 
után, mint a közegészségi ügy. De hát nem arról van itt 
szó. Magyarország nincs még abban a stádiumban, hogy 
az országgyűlésére a szakférfiakat válogassa. Itt most még 
általános nagy principiumokról van szó : az elvhűség a 
programm. Ebben a mi kerületünkben erős campagnera 
készül a demagógia, a haeresis, a pánszláv velleitások. 
Ezeknek a parallelizálására kell minden erőfeszítést elkö- 
vetni a birtokos osztálynak, mely egyúttal az őpí palrio- 
tismust és vallásosságot s a józan conserváló politikát 
örökölte. Ezeket a kiváló tulajdonokat ismerte fel te ben- 
ned a mi pártunk. Neked el kell fogadnod a megtisztelést, 
a melylyel egy egész kerület többségének bizalma feléd 
fordul. Hát nem szereted- e a hazádat? mi? Engeded-e, 
hogy a kifelé gravitáló elemek darabokra törjék az orszá- 
got ? A Hussziták ivadékai uralkodjanak itten ? Közönyös 
az rád nézve ? Hát a vallás ? Nem vagy-e buzgó catholicus ? 
A nazarenismusnak engeded-e a győzelmet ? Te nálad 
van bátor szív, éles elme, erős convictió. Ez a képviselő 
criteriuma. 

— Mind szép, mind igaz ; de beszéljünk prózában. 

— A próza is követeli a maga részét. Ha az ellenpárt 

győz: az agrárius mozgalmak fejünkre nőnek. A paraszt- 
sociálisták földfelosztást hirdetnek, a regálét követelik az 
uraktól maguknak, s a congrua eltörlését pengetik. Bará- 
tom ! Ez a próza! 

— Mást értettem én a próza alatt. Kimondom őszintén. 
Nekem nincs a választási oampagnera való pénzem. Az 
örökölt mennyiségek tudod, hogy zár alá vannak vetve. 

— Infámia az alispántól ! «Ich wittere Tendenz !» 

— De ha annyi is volna a pénzem, hogy szárnyra kelne, 
mint a zsizsikes búza, még akkor se vesztegetném azt el 
erre a múlatsági*a. Láttam az apámat tönkrejutni a poli- 
tika ingó ványaiba elsüppedés miatt. De az ő példájánál 
is jobban visszariaszt az a gondolat, hogy én elinduljak 
lelkeket vásárolni : megvesztegessem az emberek erköl- 
cseit, két-három hétig részeg barmokat csináljak tisztessé- 
ges munkás polgárokból. Ez nem az én kedélyemnek való. 

— Kibeszélted magadat ? Tehát legelőször is, a mi a « ner- 
vus rerumgerendarum»-ot illeti, arra neked semmi gondod. 
Pénzt tőled senki egy petákot sem kér. Nekünk van párt- 
cassánk, a mi a választási költségeket fedezi. Téged nem 
vonunk a condolentiába. Azután semmi dolgod a választást 
megelőző actióval. En magam vezetem az egész hadjáratot. 
Te egy ital bort sem adsz senkinek. Kivéve, ha a jó 
pajtásokat saját úri házadnál megvendégeled. Mert ha 
valaki őzderekat meg pezsgőt ad a választóinak, az « dísz- 
lakoma* ; azt a hírlapba is kiírják ; de ha csapra üttet egy 
hordó ökarczost)) s egy tányér birgetokányt ád a választók- 
nak : az etetés -itatás -vesztegetés ! Ezt csak bízd te mi ránk. 
En már minden kocsmát, vendéglöt lefoglaltam a válasz - 

.tás napjáig a kerületben. A tisztelt választó polgárok 
lakomázhatnak. De a « saját pénzükért)). Két krajczár az 
ebéd, három krajczár a vacsora. Hogy a korcsmáros mint 
adhatja ezen az áron? az az én gondom. Neked még csak 
egy körutat sem kell tenned a kerületben. Majd elvégzi 
azt más. Neked legfeljebb az lesz a kötelességed, hogy a 
kinek a nevedben lyukat ütöttek a fején, azt beflastromo- 

akkor jelensz meg, a mikor muzsikaszóval, bandériummal 
és zászlóerdövel érted jönnek, hogy vedd át a mandátu- 
mot az elnök kezéből. Ott sem lesz semmi mondani valód. 
Este a díszlakomán megjelensz : elmondod az első toasztot 
a királyra, s azzal punctum. Nem lesz egyébre gondod, 
mint hogy a halszálka a torkodon ne akadjon. Azután 
fáklyászenét kapsz. 

Daczára ennek a nagyon kecsegtető prospectusnak, még 
sem éreztem hajlandóságot kötélnek állni. 

— Nem nekem való dicsőség az ! Új gazda vagyok. 
A jószágom után kell látnom. Nem érek én rá Budapesten 
lebzselni. 

— Nem kell ott tanyáznod. Csak mikor a pártelnök be- 
telegrafoz, hogy «nagy szavazás vanl» Akkor felrepülsz, 
megkeresed, hogy hová van a neved a padra szegezve : 
oda leülsz ; megvárod, míg a nevedet felolvassák : elkiál- 
tod, hogy «igen». S aztán jösz haza Tótországba s csinálod 
a brinzát. 

— No de már szavazógépnek meg épen nem akarok 
beállni. 

— No hát nem úgy lesz. Odamégy; részt veszesz a 
debatteokban. A maidenspeechedre tele lesz a casinoi 
karzat. Purorét fogsz csinálni. Malleusa leszesz az ellen- 
pártnak. Dühöngni fognak ellened. S te akkor fogsz leg- 
jobban elemedben lenni. Nagy hazafi lesz a neved. Itthon 
pedig a jószágodat rábízod egy hozzáértő tiszttartóra. Ba- 
rátom ! Te neked kötelességeid vannak a haza iránt. Te 
Isten kegyelméből cseppentél bele egy gyönyörű szép úri 
birtokba. Ez az ország követelhet tőled egy kis áldozatot. 

Ennek nem is mondhattam ellen. 

— Es végül is kedves barátom : minket már nem com- 
promittálhatsz. Itt van a conferentia határozata : aláirva 
százhúsz tekintélyes tagtól. 

S azzal előhúzott a zsebéből egy hosszú paksamétát, a 
mire valami határozat volt írva kegyetlen szarkalábakkal, 

s annak mindenféle kaligrafíával ákombákolt nevek alá 
firkantva. Legfelül megláttam közöttük azokat a nagyon 
tisztelt barátaimat is, a kiknek az intentiójától eleve óvott 
az én Szigfridem. 

— Hiszen te magad mondtad, hogy ezekkel a gentle^ 
manekkel le ne üljek valahogy kártyázni. 

— Kártyázni nem ; de korteskedni. 

— Én úgy tudom, hogy az még veszedelmesebb hazárd- 
játék. 

— Nézd; a prépost is alá van írva. 
Még az sem hatott rám. 

Ekkor aztán elővette az öreg ágyút. 

Egy cseppnyi kis levélke volt ; heliotrop parfüm illatú. 

— A nagynéném küldi neked. 
T- Én nekem ? 

Ez már sok. 

Felbontottam a levélkét. Egy darabka bristol papir volt 
benne,* Vernőczy Diodora grófnő nevével. Annak a hátára 
írva e sor : 

((Nagyon kérem Önt, fogadja el a jelöltséget. » 

Diodora. 

Hah de melegem lett egyszerre ! 

Még hozzá magyarul is volt írva ! 

Óh férfi hiúság ! 

A mit minden argumentatio, capacitatio, minden hivat- 
kozás hazaszeretetre, vallásra, nemzetiségre meg nem tu 
dott tenni : azt megtette egy szép asszony szava. 

Pedig még nem is tudom, hogy szép-e hát? 

Elég, hogy ő kívánja ! 

Meg voltam hódítva. 

Csak azután, a mint szavamat adám, kezdek elgondol- 
kozni rajta, hogy tulajdonképen « ezért » kellett hát én- 
nekem olyan «okos»> embernek lennem eleitől fogva! 

Itt a lóláb ! 

A WALKTIROK. 

Hogyan győztem, hogyan buktam meg ? Ez már át van 
adva a történelemnek. Ha Vergiliua Maró volnék, leírnám 
hexameterekben az én választási hadjáratom és bolyongá- 
som Aeiieisét, de miután se Virgilius nem vagyok, se 
hexameterekben nem tudok beszélni, egyszerűen utasíta- 
lak, ha kíváncsi vagy rá, hogy olvasd el az akkori hír- 
lapokból az én történetemet. Ott apróra meg van írva 
minden. A horrendus lélekvásárlások, a törvényszegések, 
erőszakoskodások, hivatalos pressiók, kriminalitások egész 
bünlajstroma, amímind az ön nevem alatt történt. Végre 
az a nem is égrekiáltó, de pokolrakiáltó csalás a két ha- 
lott szavazóval ! És aztán a rákövetkezett vesszőfuttatás, 
hétszer alá, hétszer fel, az összes Journalokban, mikor a 
képviselőház a meg választatásomat megsemmisítette. 

Ezzel magam is meg voltam semmisítve. 

Nincs rettenetesebb halál, mint az agyongúnyoltatás. 

Ha valaki főbenjáró bűnt követ el, még amnestiát kap- 
hat, még rehabilitálhatja magát ; de egy nevetségessé lett 
emberen nem segíthet sem a király, sem a pápa. Az meg- 
van ölve és elkárhozva. 

Hová legyek már most'? Emberek szeme elé nem kerül- 
hetek többé. A ki ellenségem, az kigúnyol, a ki jó barátom, 
az haragszik rám. Bécsbe sem mehetek vissza többé, hogy 
folytassam a hol elhagytam, az orvosi pályát. Egy kineve- 
tett ember nem lehet orvos. Az orvost olyan nymbusznak 
kell körülvenni, mint a papot. 

Bezárkóztam a kastélyomba ; senkit sem fogadok. Ne 
adj Isten ! senki sem is próbálta az ajtómat nyitogatni. 
A barátaim azt hiszem a « kertek alatt » kerülték meg a 
falut; ha ezen volt az útjok. 

Ott jártam aztán végtül- végig a kastély régi kertjének 
begyepesedett útjait. 

Az egész kert el volt hagyatva nagybátyám halála óta. 

A ,vén kertésznek összehúzta a köszvény a kezeit, az 
nem. tudott többet dolgozni, újat pedig elfeledtem fogadni 
az országos hajezihő alatt. Minden növény úgy nőtt, a hogy 
neki tetszett. A nagy gonddal meghonosított Izabella sző- 
lők felfutottak az almafákra, a szép rózsarabattokat fel- 
verték a fattyuhajtások, az amerikai liliomot eltakarta az 
árvacsalán, a fák ágairól lógtak a nagy darázsfészkek, az 
óriáshangyák egész pyramisokat építettek az út közepén, 
s a töviskes disznók ott eziczáztak a szemem láttára a 
gyepen. S kódorgásom alatt itt-amott egy-egy évelő virá- 
got fedeztem fel, a mit régen láttam az anyám kertjében 
odahaza : egy szép alkermest, egy keleti opium-mákot, egy 
articsókát elnyomva a pimasz bojtorjántól, bűzös labodá- 
tól. Egyszer csak azon veszem észre magamat, hogy kezem- 
ben van a kertészkés, az ásósbot, a kis kapacs : nyesek, 
irtok, gyomlálok. Ott találtam mind az eszközöket Diogenes 
bátyám toronyszobájában. Kiszabadítottam az elnyomott 
ismerős virágokat a gaz közül, a lugasokat felkötöztem, a 
darazsakat kifüstöltem, s aztán nekiálltam a rózsafáknak : 
a vad hajtásaikat lenyestem, a nagy gyökér sarjakat pedig 
teszemeztem. A marokkói szultán már akkor terebély 
volt : lehetett róla ojtani. 

Ott voltam a kezdetén. 

Kertész vagyok már. 

S majd mikor a kertet betakarja a hó, akkor bezárom 
magamat a muzeumomban s csiszolgatom a köveket, ol- 
vasgatom nagyító üveggel a régi pénzek feliratait. 

Leszek archaeolog. 

Már odáig is eljutottam, hogy a Diogenes bátyám torony- 
szobáját találjam legalkalmasabb hálószobának. 

Miért? 

Mert ott volt a nagy vasláda : tele aranynyal, ezüsttel. 

Igaz, hogy a vármegye pecsétje rajta, hozzá nem nyúl- 
hatok. De hisz a pénz nem is arra való, hogy hozzányúl- 
jon az ember. Elég, ha tudja, hogy itt van. 

Éjszakára magamra zártam az ajtót, s a revolvert az 

JókAÍ : Nincsen ördög. — A Magiáy-:C8aIád. — A ki bulla utúu. 7 

ágyam mellé tettem. Féltettem a pénzem. Zsugori vagyok 
már ! 

Bor nem kellett többé : undorodtam tőle ; magam húz- 
tam a kútból a vizet. S megszerettem a sült burgonyát, 
meg az aludt tejet. 

Féltem az inasomtól, hogy megmérgez, vagy éjszaka 
megfojt. 

Megittam már azt a mérget, a mitől az ember kilencz- 
ven esztendőn túl él ! 

Nem borotválkoztam többé. A szakállam nőni fog, a 
míg övig ér, aztán szürke lesz, majd sárga lesz, utoljára 
zöldes-fehér lesz : mint a Diogenes bátyámé volt. 

Benne vagyok már ! 

Hosszú idő múlt el. Egy egész hét. Én azt hittem, hogy 
hét esztendő. 

Egy szép délután épen ott álltam a rózsatelepem szé- 
lén, kezemben egy kapával. A vakondokot lestem, mely a 
rabattjaimat össze-vissza turkálta. 

Érdekes figura lehettem. 

Arczom hét napos szakáll tarlójától felverve, fejemen 
egy taplósipka, a blouseom panyókára vetve, lábaimon 
hosszúszárú csizma, bokáig sáros. 

Egyszer csak lódobogást hallok az országúton. 

A kertemnek az út felől vasrácsa volt. (Ezt már én ké- 
szíttettem.) Azon keresztül ki és be lehetett látni. 

Három amazon robogott a kastélyom felé. 

Mind a három egyforma fekete lovaglóruhában, fejükön 
magas czilinderkalap. Arczaikat a kalapra kötött kék se- 
lyem fátyol takarta. 

Csak a termeteik szerint lehetett őket megkülömböz- 
tetnem. 

Az egyik valódi Zenobia-alak: magas, délczeg, telt 
idomú ; a másik karcsú, nyúlánk; páVa -mozdulatokkal ; a 
harmadik alacsony, ideges, izgékony. 

Csendes trappban jöttek, a mit a házam elé érve lép- 
tetéssé lassítottak. Átellenben a kastélyom verandájával 

félbeszakították a lovaglást. A délczeg hölgy megállítá a 
paripáját- s csak úgy félrefordított fejjel nézett be az 
udvaromba. 

A nyúlánk néhány lépést tett a rácskapum irányában s 
egyszerre felém fordult. 

A virgoncz azt kiáltotta a nyúlánknak. 

«Tuy serai8.» (Ott lesz.) 

Hol? 

Azzal hátraszólt a nyomukban ügető lovásznak, mire 
az odaléptetett hozzá s át adott neki egy általam jól is- 
mert ládikát, elől egy gömbölyű üveggel. Ez egy fotograf- 
gép. 

Ahán ! Ezek amateurök ! Gyakran jönnek a szomszéd 
fürdőből ide, az ódon alakzatú Dumány-kastélyt az albu- 
mokban megörökíteni. Érdekes objectum ! 

Én ott álltam a rózsatelep szélén, a felemelt kapával a 
kezeimben, a midőn a lovarhölgy a gépet odairányozta. 
Virtus volt : lóhátról fényképezni. 

— Ne remuez pas, mon cher ! (Ne mozogjon !) kiáltá 
rám a hölgy. 

Ezt persze «én szegény tót legény » tartozom megérteni. 

S nekem ott kellett állnom, a felemelt kapával a ke- 
zemben, (pedig épen akkor túrt a lábam előtt a vakand) 
a míg az Istennő fel nem szabadított. 

— Merci, mon gargon ! 

— Dobre nocz, mladi panyicska ! 

Azzal mind a hárman vidám csevegéssel vágtattak 
odább, visszaadva a lovásznak a fotográfgépet. Azon ne- 
vettek, hogy a nyúlánk hölgy is odakerült a fényképlapra. . 

Már most hát elmondhatom, hogy «non omnis moriarw. 
(Nem halok meg egészen.) íme értem jöttek a walkürök, 
szegény csatában elesett hősért, s elvittek a Walhallá- 
jukba, mely valószínűleg marokinba van kötve ezüst kap- 
csokkal. 

Este felé meg más meglepetés ért. 

Szigfrid barátom hajtatott be az udvaromba. A kocsi- 

7* 

járói leugorva, egyenesen a nyakamba borult és meg- 
ölelt. 

— Hát ismersz még ? kérdem. 

— Bizony nem volna csoda, ha rád nem ismernék, 
ezzel a koldus szakállal. Szőrt akarsz viselni ? Jól teszed. 
Csakhogy az egy hetes bajuszszal, szakállal úgy néz ki az 
ember, mint egy gorilla. 

— Darvin szerint családfánk törzsöke. 

Szigfrid utasította a kocsisát, hogy jártassa meg a lo- 
vakat, aztán adjon nekik szénát, abrakot. Éjféltájon vissza 
fog menni. 

Ohó ! Ez itt akar vacsora ni ! 

Csak ekkor kezdtem magamhoz teregetni, hogy még 
nem vagyok Diogenes nagybátyám ; hanem annak a gaval- 
lér öcscse, a ki a látogatásra jött czimborákat tartozik 
megvendégelni. 

— Te is velem jösz aztán. Monda egész kategorikus 
hangon Szigfrid. 

— Hová ? 

— Hát én hozzám, Vernőczre. 

— Minek ? 

— Minek? Hát nem kaptad meg a levelemet? 

— Kaptam biz én egy levelet ; most is itt van a blouseom 
zsebében. 

— Fel sem bontottad? 

— Azt hittem, hogy a ki most nekem levelet ír, az vagy 
inzultál, vagy az eltörött poharak árát kéri. Jobb fel sem 
bontani. 

— Óh te balek ! Hát vedd elő s olvasd el. 

Már most hát csakugyan fel kellett bontanom a zsebem- 
ben hordott levelet. 

Eövid volt, de tartalmas. 

((Kedves Nelli. Pártunk elhatározta mai értekezletén, 
hogy az új választásnál candidaturádat fenntartja, s nain- 
den áron keresztül viszi. Nagynénémnek e tárgyban fontos 
közlendői vannak veled. Látogass meg'szerdán. Szigid.» 



Digitized by VjOOQ IC 



101 

Ez a szerda iegnap volt. Én három napig hordtam a 
levelet a zsebemben felbontatlanul. Szigfridnek az a jó 
szokása volt, hogy a czimzést a borítékra az inasával irattá 
fel. így olvasható volt. 

Megvallom, hogy annak a levélnek az olvasására valami 
meleg futott át az idegeimen. 

Hát még sem vagyok a halottak közé dobva ! Nem va- 
gyok ag3"onnevetett, tönkregúnyolt ember : nem csúfnév a 
nevem ! 

Ez az elégtétel jól esett ; hanem még egy kicsit akartam 
adni a Cincinnatust. Közönyösen hajtottam össze a leve- 
let s visszadugtam a zsebembe. 

— Vártunk tegnap egész nap, monda Szigfrid; de 
persze, hogy ha fel sem bontottad az epistolámat, akkor 
nem tudtad, hogy vár valaki valahová. De biz a magad 
csepp eszétől is rájöhettél volna, hogy eljöjj egyszer Ver- 
nőczre. 

— El voltam foglalva. Épen most virít a marchal Niel, 
meg a maroccoi sultán, szemzés ideje van. Ezek most a 
legújabb hírességek. 

— Hát hiszen hozd el azokat a szemzögalyakat magad- 
dal Vernőczre, ott is van fattyúrózsa elég: ojtsd be 
azokat. 

— Aztán meg, tudod, nem hagyhatom a házat magára. 
A vármegye nem strázsáltatja többé a vasládámat : magam- 
nak kell mellette hálnom. 

— Szappermán ! Hiszen te már egészen bele tapostál 
a Diogenes bátyád nyomdokaiba. Kezdesz megbolondulni. 
Rózsákat már ojtasz, a pénzedet őrized. Talán már a 
vizBt is hordod haza a kútról magadnak, s vacsorálsz sült 
burgonyát vajjal ! Eredj ! Ne légy bolond ! Igazán, legfőbb 
ideje, hogy kibújj ebből az elátkozott kastélyból. Nekem 
pedig most jó vacsorát főzess, mert én még nem élek 
krumplival, nem őrzöm a pénzesládámat, s nem ojtok 
rózsákat, ha csak szoknyát nem viselnek. 

Nekem is egyszerre megváltozott a kedélyem, a mint 

másodmagammal voltam s az első pohár bor után mind- 
járt más színben láttam a világot. 

Szigfrid barátom igen jó hireket hozott. Az új választás 
határnapja húszadnapra van kitűzve. Pártunk áll, mint a 
chinai császár kőhadserege. Az ellenfél le van hangolva. 
A Maticza nem adhat több pénzt. Most aztán az ellen- 
felem a végső eszközhöz folyamodik. Antisemita program- . 
mai lép fel. Ez a legolcsóbb. Ezzel pedig minden zsidót a 
mi táborunkba kergetett át. Ötszáz többséggel fogunk 
győzni. S hogy a vesztes fél megint belénk ne kapaszkod- 
hassék az etetés-itatás- vesztegetés ürügye miatt, a főhadi- 
szállást Vernőczre teszszük át. Diodóra grófnő elvállalta 
azt a nehéz terhet, hogy a választásig nyilt házat tart a 
korteseink számára. Ö a mi pártunknak legerélyesebb 
zászlóvivője. 

— Sietni fogok ezért a grófnőnek hódolatomat kifejezni. 
(A világfájdalom és a mizantropia nem old fel az ud- 
variasság alól.) 

— Bizony azt már hamarább is megtehetted volna, 
Brúder. Nagynéném mindennap várt. S hogy te nem jöttél, 
azzal fenyegetődzött, hogy ide jön a két leánynyal, s egy 
momentfotográflfal lekapnak és úgy hoznak el. 

Én arra mingyárt elmondtam a három amazon jelene- 
tét Szigfridnek. 

Nagyon nevetett rajta. 

— Ok voltak azok. Az az amazon termetű a nagynéném. 
Bámulsz ugy-e? Te azalatt a szó alatt «nagynéne» egy 
elhizott dámát képzelsz, a ki patiencet játszik s titokban 
tubákol. Az én nagynéném csak egy évvel idősebb nálam- 
nál, s még én sem vagyok harmincz esztendős. Classicus 
szépség! Az a nyúlánk hölgy a « Fiammá » volt, a ki be- 
nézett a kerítéseden. Bizonyosan a maroccoi sultánodat 
nézte. Bolondja a rózsáknak. Az a fürgencz kobold pedig 
a «Cenni», a ki lefotografiázott a kastélyoddal együtt. 
Hahaha ! S csakugyan azt kiáltotta neked, hogy «ne mo- 
zogjon kend I» S te álltál neki felemelt kapával a kezed- 

ben. Ez érdekes kép lesz ! Ezzel sokat fogjuk bosszantani 
comtesse Cennit. Ilyen gamin az mindenben. Bizonyosan 
fog \reled valami sbhabernackot csinálni. Ezeket a kör- 
nyékbeli gavallérokat mind azzal riogatja agyon, hogy 
mikor udvarolni kezdenek neki, arra szólítja fel őket, 
hogy menjenek el vele medvét lőni. Az én erdőségemben 
annyi a medve, hogy lejárnak a zabföldekre. Én már 
lőttem hármat. Erővel azt akarja, hogy vigyem el magam- 
mal egy ilyen medvevadászatra. Fogadom, hogy téged is 
azzal fog kunérozni. S még te megteszed, a milyen jó 
bolond vagy. Csak aztán téged ne lőj jön meg. 

Az ilyen beszéd egészen felizgatta a kíváncsiságomat. 

Mennyire kiilömböznek ezek a mágnásnők a mi gentry- 
le anyainktól ! Mintha csak más planétában lakó lények 
volnának. A nagynéne politikai vezérszerepet visz, az 
unokahug, ki dúvadra les és fényképez. Nekem még is 
legjobban tetszett az a harmadik, a ki csak a rózsákért 
rajong. — A neveik is milyen különösek, szokatlanok. 

«Diodora.» 

«Cenni.» 

fl Fiammá. » 

Nekem ez a harmadik név tetszett legjobban : «Flamma» , 
láng ! Talán a lepkének is azért kell a lángba belerepülni, 
mert megszerette. 

Az utolsó pohár bornál már a pénzes ládámra sem volt 
gondom; az inasomra bíztam, hogy zárja be a torony- 
szobát, ha elmegyek. 

Hanem az eszembe jutott, hogy a marokkói szultánról 
minden kinyílt rózsát levágjak, s azoknak a szárait nedves 
moha közé bepakoljam. Ott fogom őket szemzésre felhasz- 
nálni a vernőczi kastély vadrózsafáin. 

Bizonyosan megerednek. Legény koromban sokat ojto- 
gattam odahaza. 

S majd mikor nyílni fog a fekete rózsa, valaki észre 
fogja venni, s azt fogja kérdeni, hogy jött ez ide a Dumány- 
falvy kertből ? 

Az egész úton az én házamtól a vernőczi kastélyig a 
kezemben tartottam a rózsacsomagot, nehogy összetöröd- 
jék. Szigfrid hajtotta a lovakat. Szép holdvilágos éjszaka 
volt. 

És így csakugyan a walkürök vittek el engemet, szegény 
csatában elesett viadort, magukkal a Walhallába. 

De mi az a Walhalla ? 

Ha valaki visszajöhetne és elmondhatná, mi volt ott ? 

No hát én visszajöhettem és elmondom. 



A TENGERI GERUOZE. 

Dumányfalváról az országút két órai kerülővel visz 
Vernőczre. Mi azonban ezt az utat megtakarítottuk, egye- 
nesen keresztül vágva Szigfrid vadaskertjén, mely lehetett 
valami tízezer hold. Egészen be volt kerítve sodronynyal. 
A kerítése maga belekerült másfél százezer forintba ; de 
megérte az árát, mert annak előtte Szigfrid évenkint kény- 
telen volt husz-huszonötezer forint kárpótlást fizetni a 
szomszéd közbirtokosságnak, a vadaskertből kijáró vadak 
által ejtett pusztításokért a vetésekben. A vadaskert kapu- 
jánál várt egy vad ászlegény ránk, két puskával, a ki a ka- 
put ismét bezárva, felkapott a kocsis mellé hátul a bakra. 
A két puskát a két cseléd tartotta lövésre készen. 

Gyönyörű erdő volt, a melyen keresztül robogtunk: 
csupa százados, veres fenyő, melynek ámbra illatát növeli 
az éjjeli harmat. A kocsilámpák fénye odacsalta köze- 
lünkbe az őzeket, nagy gránát szemeikkel bámulva néztek 
ránk. Egy-egy szarvasbika is megbőgött bennünket, koro- 
nás fejét a bozóton áttörve : a felébredt fáczánok a fe- 
jünk felett húztak végig a lombok sötétjében, a tisztásba 
menekülve ; az erdők mélyéből titokzatos hangok törtek 
elő, a mikről már tudja a vadász, hogy kit jelentenek be. 
A süketfajd kurrog kerepelve, az őzbak rigyezt rekedten ; 
a vadkan röfög repedt ktirthangon ; mély mormogás jelenti 

a maczkót; éles kiáltások árulják el, hogy pávák tanyáz- 
nak a gesztben. Mennyire más uraság ez, mint az én kis 
húsz holdas parkom. Nekem is vannak veres mókusaim, 
meg szürke mókusaim, a mik ott ugrálnak, jongleuröznek 
a fákon, hajigálóznak makkal és mogyoróval a szemem 
láttára ; aztán meg sárgarigóim, és fekete rigóim, fülemü- 
léim és czinegéim. Nekem ez a vadállományom. 

Hiába akarjuk a főúri meg a köznemesi osztályt egy 
kalap alá hozni, elválaszt bennünket a vadaskert. A gentry 
ott csak vendég lehet. Szivesen látott : de mindig vendég. 
Revanchet ő nem adhat. 

En csak abban az érzésben erősödtem meg mind job- 
ban : hogy bizony véghetetlen távol vagyunk mi egymás- 
tól !' 

Éjfél után volt, mikor megérkeztünk a vadászlak elé. 

Szép nagy schweiczi stylben épült ház volt az : a keleti 
oldalán verandával, melyről a szemközt levő kastélyra le- 
hetett látni ; közben terült egy széles tó, melyet fűzfák 
szegélyeztek egyfelől. Egy pár óriás fehérlevelű nyár állt 
a kastély felőli oldalán a tónak, élesen ellenkezve a kettő- 
jük közül kimagasló vereslevelü bükkel. A tavon fehér és 
fekete hattyúk úszkáltak. A vadászlak déli oldala pedig 
kúszó rózsával volt befuttatva : annak az ablakai altdeutsch 
modorú szines üvegekből voltak, kivül fatáblákkal elzár- 
hatók, a miken szivalaku lyukak vannak vágva. 

Én az első körültekintésnél észrevettem, hogy itt a 
vadászlak déli oldala mellett van egy meglehetősen elha- 
nyagolt rózsntelep, felverve vad hajtásoktól. Itt találok én 
holnap reggel feladatomnak megfelelő működési terepet. 

A vadászlak harmincz vendég kényelmes befogadására 
volt berendezve: a legnagyobb uri comforttal; minden 
fekhely szarvasbőr terítővel ellátva ; a bútorzat is mind az 
épület styljével összeegyező. A folyosó végig diszítve va- 
dász diadaljelekkel. 

Én nyitva hagytam az ablakomat éjszakára, hogy jókor 
fölébredjek, mely törekvésem sikerült is. Még harmatos 

volt minden levél, mikor én már oda lenn voltam a ró- 
zsák között, 8 hozzá kezdtem legelébb is a kertészkésem- 
mel a beojtandó alany elkészítéséhez, a minél szükséges a 
melléksarjak levagdalása s az alkalmatlan tövisek letísz- 
titása. Egy vizes pohárba letettem magam mellé a ma- 
rokkói szultán rózsákat, a miket be akartam szemezni. 

Mikor ezzel készen voltam, kivettem egy rózsaszálat a 
többi közül : azt a balkezemben tartottam, a jobb kezem- 
ben volt az ojtó kés, a fogam között tartottam az ojtó 
háncsot. 

E perczben léptek ropogása hangzott az utakat terítő 
apró kavicson, s a vadászlak verandás oldala mögül két 
leányalak bukkant elém. 

Közeledtüket eddig a kinyúló veranda miatt nem ve- 
hettem észre. 

Fiatal teremtés volt mind a kettő. 

Az egyik szőke, csigákba omló hajú szépség, eleven, 
fehér-piros arczszinnel, melyben mint egy fekete csillag, 
r^'gj'ogott egy lencseszemölcs ; a két szemöldöke sürü és 
kérdőjelként kígyózó; alatta két kökényszinü villogó szem; 
félig nyitott korállpiros szájának a szegletei nevetősen 
húzódnak fölfelé. A két keze folyvást jár, magyaráz beszéd 
közben ezerféle változatot követve el hajlékony ujjaival. 

A másik halavány, alig rózsázó arczszin tiszta derült 
homlokkal, melyről a haj, a divattal ellenkezőleg, egészen 
fel volt fésülve ; egyenesen rajzolt szemöldökei úgy illet- 
tek a hosszú pilláktól árnyalt nagy zöld tüzű szemekhez, 
8 valami kimondhatatlan piczi szája volt, a minek a hall- 
gatása legszebb : hogy szinte fáj, mikor kettétörik és meg- 
szólal. 

Mind a ketten faluhoz való reggeli toilettben voltak. 
A szőke lány ruhája akkoriban divatos japáni kelméből 
volt, melyre nagy virágok és madarak voltak festve. A 
halavány hölgy niluskék egyszerű öltönyt viselt. Az akkori 
évek divatja legközelebb állt a göröghöz. 

A mint engem megpillantottak, egyenesen oda siettek 

felém, úgy a hogy egy régi ismerőshöz szokás sietni, vagy 
egy házi cselédhez. 

Én kitaláltam az első tekintetre, hogy ők kicsodák ? 
A tegnapi fényképező amazonok ketteje: Nem is volt ne- 
héz tudomány erre rájönni. 

Ök azonban a tegnapi malentenduramamégrádupláztak. 

— Hallja maga I kiáltott rám már húsz lépésnyiről a 
szőke. 

Erre aztán én sem emeltem meg a kalapom előttük. 
Ha ők nem ismernek engem ; én sem tartozom kitalálni, 
hogy ők kicsodák. 

— Hallja ! Vágjon le nekem abból a Gloire de Dijonból 
egyet ; a melyik még nincs kinyilva. Nem ! Ne abból ! Inkább 
abból a Souvenir de Malmaisonból. 

Egy perczig tétováztam, hogy mit csináljak ? Ez engem 
kertészlegénynek néz. Pedig egész correct vagyok öltözve 
falusi látogatáshoz, tetőtől talpig. Touristaczipő, knicker- 
bocker jack, pepita gilet, madapolam inggallér, Bismark- 
en- colere szinü nyakkendő, panamaháncs kalap: szivecs- 
kém, mit kivánhatsz egyebet? Még is kertésznek néz. 

Megmondjam, hogy ki vagyok? Ez megint ügyetlenség 
lesz. Mert hátha szobalány az, a ki félreismer: annak 
mutassam be magamat ? 

Levágtam neki a kivánt rózsát, s a késemmel leszed- 
tem róla a töviseket. 

Arra elkezdett mérgesen toppogni és hadonázni. 

— Ah jaj ! Minek vágta le róla a tüskéket ? Nekem tüs- 
késtől kell a rózsa ! 

Aztán odanyujtá a társnéjának a megvetett rózsa- 
bimbót. 

— Tiens ! C'a m'embét ! 

Ahoz francziául beszélt, én hozzám németül. 

A másik leány elvette a rózsát ; annak jó volt tövis nél- 
kül is. 

Én aztán hozzá fogtam, hogy másikat vágjak a capri- 
ciosa számára. 

— Hát az micsoda rózsa ott a maga szájában? 

A beojtandó rózsaszálat, a két kezem el levén mással, 
foglalva, kertész szokás szerint a fogam között tartottam. 

— Ez? A naarokkói szultán, 

— Adja azt ide. 

— De erről ón szemezni akarok. 

— Szemezzen ön másról ! Nekem ez a rózsa kell ! 

Ez olyan parancsoló Jiangon volt mondva, hogy oda 
kellett neki adnom a marokkói szultánt. 

Egy perezre a kebelfodrai közé tűzte, aztán megint ki- 
vette onnan s az ajkáig vitte, mintha mondana neki vala- 
mit. 

Aztán megint hozzám fordult. 

— Hazajött a gróf az éjjel ? 

— Haza. 

— Vendég is jött vele ? 

— Az is jött. 

— Még alusznak ? 

— Ugy gondolom. 

— Melyik az ő ablaka ? 

— A grófé? 

— Ah dehogy I Azt tudom. A másiké ? 

— Ez, a melyik nyitva van. 

Erre fürkésző tekintetet vetett ide is amoda is. 

— Aha ! ott van a kettős lajtorja. Hozza ide. 
Még azt is elhozzam ? Megteszem. 

— Állítsa oda az ablak alá. 

Láttam, hogy az a szándéka, hogy felhágjon a lábtón 
az ablak párkányáig. 

— Ne tartsam a létrát ? 

— Fölösleges! Menjen vissza rózsát ojtani. 

Én visszamentem rózsát ojtani, a hol a másik hölgy 
azalatt ott maradt a rabatt előtt. 

A szőke felhágott a lábtón odáig, a hol az ablak pár- 
kányt elérhette a kezével 3 oda tette a fekete rózsát : aztán 
sietve visszajött. Az arcza folyvást félém volt fordítva, 

haragosan villogó szemekkel : hogy merek ránézni, mikor 
ő a létrán felmászik ? Pedig hát azt megteszi az ember. 

Mielőtt az ójtáshoz fogtam volna, észrevettem, hogy 
csaknem mindenik kinyilt rózsa kelyhében van egy zöld 
(ícetonia», némelyikben kettő-három is. Ez a pompás 
aranyzöld zománczú bogár a leggonoszabb ellensége a 
rózsakertnek. A legszebb rózsákat pusztítja el ; erről vette 
a népies elnevezését is : rózsabogár. En valóságos nemze- 
tiségi gyűlölettel viseltetem e gonosz ellenség iránt. Hat- 
lábn ördög, a ki a paradicsomot megfertőzteti! A hol 
egyet megkaphatok, menten eltaposom. 

Az ott maradt hölgy rám kiáltott : 

— Mit csinál ön azzal a bogárral ? 

— Eltaposom. 

— Miért bántja szegényt? 

— Mert a rózsát pusztítja. 

— Hát a rózsáért nem kár. Hagyja élni ! 

S aztán, hogy egy általam földre dobott rózsabogár ha- 
marább elrepült, níint rátaposhattam volna, kárörvendőn 
kaczagott fel, s a kezében tartott szalmakalapjával hesse- 
gette a repülő bogarat. 

Ez is különös ! Egy lányka, a ki nem a rózsát sajnálja, 
hanem annak a pusztítóját ! « A rózsáért nem kár.» 

A szőke lányka leszállt a létráról s oda sietett : láttam 
az arczárói, a lépéseiről, a kezeiről, hogy haragszik. 

Nevetni való volt! Felmászik az «én» ablakomba, meg- 
ajándékoz « engem)) a tőlem elvett rózsával s aztán harag- 
szik rám, hogy megláttam a szép karcsú bokáit azokban 
a rózsaszínű harisnyákban. 

A barna lány panaszhangon monda a szőkének, rám 
mutatva. 

— Nézd, eltapossa a mi cetonáinkat. 

Erre a szőke egy Semiramisnak is becsületére váló 
királynői poseba helyezve magát, adá ki a parancsot. 

— Én megtiltom önnek, hogy a cetoniákat eltapossa ! 
Igaza van, ezek nem az én bogaraim. 

— Megadom magam ! így jár az, a ki tilalmasban vadá- 
szik. 

Rám nézett ! Nézd, nézd ! Ez még mókázik is ! 

— Lásson ön a szemzés után ! 

Ebben megint igaza van. « Ezért* vagyok itten : hogy 
szemezzek. Kapok egy napra két forintot. 

Hozzá láttam a dologhoz. Ok azonban az alatt vala- 
mennyi rózsabogarat mind a kalapjukba szedtek a rózsa^ 
kelyhekböl. Ezek bizonyosan attól tartanak, hogy eltávo- 
zásukkal kegyetlen boszút fogok állani a védenczeiken s 
magukkal viszik őket. 

A mellett félszemmel mindig engemet néztek s suttog- 
tak egymás közt. Kezdtek valami gyanút fogni. 

A szemzésnél mind a két kezemnek dolga volt. A bal- 
kezemen volt egy ősi camiol pecsétnyomó gyűrű, meg 
egy solitaire : egyik patiensemnek az ajándéka. Ez szemet 
szúrt. A kertészlegények ilyesmit nem viselnek. Azt is 
észrevehették a körmeimről, hogy az ujjaimat nem hasz- 
nálom ültető fának. Egyszer csak a szőke odalépett hoz- 
zám s ezzel a kérdéssel támadott meg. 

— Nemes ön ? (Németül furcsábban hangzik ez : «Sind 
Sie von Adel?») 

Én épen sietős munkában voltam : a beójtott galyat 
csavartam körül a háncscsal ; nem értem rá röviden fe- 
lelni. Elmondtam egy adomát. 

•Volt egyszer egy német ujságiró, a kinek angolból kel- 
lett lefordítani egy czikket a tengeri teknőczről : ennek a 
neve angolul «turtle)). Az iró sokallta a fáradságot a szó- 
tárba nézni: gondolta «turteltaube» lesz az ; s irt a ten- 
geri gerliczéről, mely kijön a tengerből, a tojásait a parti 
homokba lerakni : agerlicze ! Következett, hogy a homokba 
tett tojásokat a « hátulsó lábaival » bekaparja a homokba 
a tengeri gerlicze. A hátulsó lábakról kezdett gyanút fogni, 
hogy hátha még sem gerlicze ? ügy látszik, hogy vannak 
állatok, a miket meg az első lábaikról ismernek meg, 
hogy nem gerliczék. 

— Heia? Monda a szőke, kedvesen bamba arczkifeje- 
zéssel : a milyet csak egy iskolás leány tud csinálni, a ki 
nem tudja a katechismusát. 

Aztán összenézett a két leány, félig nyitott szájjal s 
egészen felnyitott szemekkel. Egyik sem tudta a leczkéjét. 
Akkor aztán a szőke nekem fordult fenyegető ujjal. 

— Hallja ! Aztán senkinek se mondja el, hogy kik jár- 
tak itten. 

— Lovagias szavamat adom, hogy nem mondom el 
senkinek. 

De már akkor nem állhattam meg, hogy el ne kaczag- 
jam magamat. 

Ettől a nevetéstől aztán elszaladt mind a kettő, mint 
két csint tett gyermek, a ki fél, hogy tetten kapják. 

Mire a kertészmunkával készen lettem, s ismét felmen- 
tem a vendégszobámba, Szigfrid is elé került. 

Diodora grófnő komornyikja már itt járt, meghíni ben- 
nünket a reggelihez : a grottánál. 

— Nagynéném korán szokott kelni, mikor falun van, a 
gyermekekkel együtt. Csodálom, hogy még nem szalad- 
gáltak itt. 

Nem mondtam meg neki, hogy szaladgáltak. 
Megtaláltam az ablakpárkányon az odalopott rózsát, a 
mi kétszer is az enyém volt, s odatüztem a gomblyukamba. 

— Hát csakugyan nem borotváltatod le a szakálladat ? 
kérdé Szigfrid. Az én komornyikom jól borotvál. 

— Köszönöm. így maradok. 

— Az is jó. 

Azzal karon fogott s vitt a reggeliző hely felé. 

A tóparthoz közel volt egy szép dolomit sziklatömeg, 
előre tolt nyujtványa a messze felmagasió béreznek : a 
homlokán girbe-gurba nyirfák, sürü moha közül kivirító 
lángszinü parlagrózsák, a lábánál pedig egy nagy körönd 
ültetett fenyőfákból, melyek lecsüngő lombjaikkal bolto- 
zatot borítottak föléje. A szikla oldalában volt egy grotta, 
az oldalai befuttatva rézszintobozos alkekengivel, s nagy- 

virágú iszalaggal ; az aljából pedig bugyogva tört ki egy 
kristálytiszta hegyi patak, mely tovafutva a uefelejtses 
pázsit között, zubogva omlott a tóba. 

A reggeli itt volt felterítve a köröndbeu. 

Falusian úrias nyírfából tákolt székek voltak, hasonló 
asztalokkal s azokon ragyogó ezüst edények, porozellá- 
nok és velenczei poharak. 

Diodora grófnő már ott várt reánk ; a két leánynak csak 
a hangját hallottuk a grottában . ők ott a jeges kávét ké- 
szítették — állításuk szerint. 

A grófnő meglepő szépség volt. Magas, szoboridomzatu 
alak, fiatal ruganyossággal. Creol arczszine teljes össz- 
hangzásban volt nagy mandulametszésü szemeivel, miner- 
vai homlokával, görög orrával és csiga vonású piros ajkai- 
val ; fejét nem koronázta más, mint a feltűzött sürü fekete 
haj fonadék, a minek a vége el volt a tekercs alól szaba- 
dulva: abból lehetett látni, hogy nem chignon. (Akkori- 
ban általános divat.) 

Szigfrid odavezetett a grófnő elé s ezekkel a szavakkal 
mutatott be. 

— No hát itt van valahára ez a mi megláthatatlan ba- 
rátunk. Ne ütődjél meg rajta, hogy most ilyen pávián 
képe van. Fogadása tartja, hogy jövőre szakállt bajuszt 
ereszt. A hazáért és a vallásért hozza ez áldozatot. Hogy 
a jövő választásnál ne mondhassák róla, hogy bécsi német. 

A grófnő mind a két kezét nyujtá elém, megszorítva 
erősen a kezemet: a mivel azt nyerte, hogy mind a kettőt 
megcsókoltam. És igen szívélyesen mosolygott rám. Külö- 
nös ! Egy mosolygó Paliasz ! 

— Mi oly régen ismerjük egymást, és még nem talál- 
koztunk soha. (Szép aczélcsengésü alt hangja volt.) 

— Én már voltam olyan szerencsés. 

— Mikor 9 és hol ? 

— Ha nem csalódom : a grófnő volt az, és két kedves 
unokahuga, a kik kegyeskedtek engem tegnap a kertem 
közepén lefotografiázni. 

— Ah ! Ön volt az? A taplósapkás? A kapával a kezé- 
ben ! Hahaha. 

Nagyot kaczagott rá. 

Erre a két leány egyszerre kidugta a fejét á grottából. 

— Mi történt ? Diodora kaczag ! 

— Gyere csak Cenni! monda a grófnő. Itt van a teg- 
napi kapás, a kit lefényképeztél : kéri a borravalóját. 

De már ekkor tudta a szőke, hogy ki vagyok ? Meglátta 
a rózsáját (rózsámat^ a gomblyukamban. Arra aztán dur- 
czás kedvvel, mint egy kis fúria, rohant rám, megkapta a 
két kezevei a kabátom gallérját s megczibálta. 

— Maga infámis cselszövő ! Hát ma reggel megint hogy 
feltréfált bennünket ! Hagyta magát kertészlegényül kül- 
döztetni ! Hát mért nem mondta, hogy kicsoda ? 

Szigfrid segélyemre jött. 

— Hát ti mondtátok neki, hogy kik vagytok ? Peszton- 
káknak nézett benneteket. 

Ekkor aztán a kis szőke könyörgésre vette a dolgot. 
Olyan kedvesen tudta a tenyerkéit összeütögetni. 

— De ugye bár nem fogja ön ezt a rossz tréfát elmon- 
dani senkinek? Nem adja tovább, hogy miket beszéltünk 
önnek a rózsakertben ? Ha megigéri, adok önnek egy igen 
szép csókot. 

A grófnő elszörnyedve szólt közbe. 

— De Cenni I Micsoda kifejezések ezek ! 

Erre nagy szemeket csinált a szőke, mint a ki nem érti, 
hogy miért feddik meg? 

— Hisz ő a mi jó barátunk . . . 

— De te már nem vagy tizenkét éves kis leány. 
Szigfridnek tetszett ez a kis zűrzavar. 

— No drága barátom ! Hires debatter ! Erre adj választ 
ex tripode I 

Ki kellett vágnom magamat. 

— Grófnő.En uzsorás adósságokat nem szoktam felvenni. 

— Bravó ! Dreimal hoch ! applaudált Szigfrid. Uzsorás 
adósságnak nevezi a csókot. 

Jókai : Niucsen ördög. — A Magláy-csalúd. — A ki holta utáu <^ 

A grófnő akadémiai disoussióuak declarálta a vitát s 
berekeszté azzal, hogy a reggeliző asztalhoz ültetett ben- 
nünket. Én Diodora és Fiammá grófnők mellé jutottam. 

— De úgy-e, én rögtön megismertem, hogy a tiirtle 
nem tengeri gerlicze ? Monda Fiammá grófnő. 

— Mit beszéltek tengeri gerliczékről ? Hisz ti nektek 
már egész titkaitok vannak egymással: kérdé Diodora 
grófnő. 

Nekem már a nyelvem hegyén volt, hogy elmondjam 
az egész ma reggeli furcsa találkozót, hanem az átelle- 
nemben ülő szőke lány hirtelen a szájam felé tartá a 
tenyerét : (azt a rózsaszínű tenyeret) s röptiben elkapott. 

— Hohó I Hát a lovagias adott szó ! 

— Igaz. Holtszájú vagyok. 

— Ah! Lovagias adott szó, és kertészlegény? szólt fej- 
csóválva Diodora grófnő. Hogy lesz ebből rim? Egyéb- 
iránt már tudok belőle valamit. Ti magatok mondtátok 
el nagy panaszszal. 

— Igen. A rózsabogarakról 1 vágott eléje Cenni. Arra 
majd rá jön a sor. De nem szabad szólni erről a három- 
ról: « lajtorja)), « marokkói szultán », « tengeri gerlicze ». 

Diodora grófnő bámulva csapta össze a kezeit. 

— Ez aztán az oedipusi talány ! Nem ismerik ezt az 
urat s már complottot csináltak vele ! 



MILYEN IS HAT AZ AZ ORDOG? 

— Dehogy nem ismerjük ! feleselt a kis szőke ; csak hogy 
más formának ismerjük. Hisz itt van a fényképe az albu- 
munkban. Csak hogy azon egészen csinos fiú ; olyan lord 
Byron arcz. 

— Ez valóságos suffisance I monda Szigfrid. Ilyen pofá- 
val merni hölgyek szeme elé kerülni : mint .gggr kaszás tót 
szombat este. «Igy» is hódítónak hiszi magát. Nemde ? 
Csak igaz marad az a német közmondás, hogy a férfi, ha 

csak egy nuanceal szebb is az ördögnél, már akkor elég 
szép. 

— Csakhogy az paradoxon; veté ellen Diodora grófnő. 
Az ördög nem rút, hanem szép. 

— No én csak a görög templomból ismerem, a hol úgy 
van a falra festve, mint kecskelábú, ökörfarkú, fekete 
pofájú, kétszarvú szörnyeteg. Úgy látszik feleséges ember. 
No meg aztán — javított kiadásban — mint Göthe és 
Gounod Mefistofélesét : a ki hegyes szakállt visel, szegle- 
tes szemöldököt hord, fél lábára sántit s baritont énekel. 

Diodora ajkpittyesztő fitymálással monda : 

— Akkor nem ismeri ön se Klopstock, se Milton ördö- 
gét, a kik eszményi szép férfialakok, halavány, melancho- 
likus arczczal, mély tüzű szemekkel. S az a valódi eredeti 
daemontypus : a hogy ezt a classicus őskor megalkotta, a 
mikor az ördög még nem is volt rossz szellem, csak 
nagyravágyó, kevély lélek : az Isten riválisa ; csak azután 
lett a rossz elv képviselője, a mindent tagadás szelleme, mi- 
dőn az Isten a szabad akaratú lényt, az embert megalkotá. 

— Tehát az emberek rontották el a szegény ördögöt? 
gúnyolódok Szigfrid. 

— Hogy lett az ördögből rossz szellem, magyarázá neki 
Diodora, azt megtanulhatja ön a cabbalisticusok és a 
gnosticusok műveiből : de mindig megmaradt szép alak- 
nak, különben hogy lehetne csábító ? Sőt eredetileg nem 
is volt férfi az ördög, hanem nő : a Mózes előtti zsidóval- 
lás Lilithje, a női szépség eszményképe ; a görög Maenan- 
der is ilyennek festi le Sybarist. Sőt Socrates igen jó 
barátságban tudott élni az ördöggel. 

Szigfrid kétségbeestében tele tömte a száját egy darab 
sandwichcsel. 

— Barátom Kornél segíts ! Ez a tudós hölgy a pan- 
decták alá temet. 

Diodora grófnő erre egészen felém fordult. Azt hittem, 
maga Minerva száll alá, meduzafős paizsát kihívóan for- 
dítva felém. 

— No hát önnek mi fogalma van az ördögről? 
Szép kis kérdés. 

Ha neki adok igazat, akkor le fog nézni, mint üres fejű 
obligát udvarlót ; ha pedig ellene mondok, ebből párbaj 
lesz életre-halálra. 

Azt találtam ki, hogy én ebben az európai kérdésben 
neutrális maradok. 

— Én, méltóságos grófnő, egyáltalán nem hiszek semmi- 
féle ördögöt. 

No! Ebből lett aztán csak igazi «ordalia» : a perdöntő 
párbaj ! 

A grófnő nagy szemei odavillámlottak rám. 

— Hogyan? Ön megtagadja az ördög létezését? Hisz 
akkor ön megtagadja a keresztény vallást! A római katho- 
likusoknál az ördögről való hit a vallási decretumok közé 
tartozik. S a protestáns theologusok, mind Lutjier, mind 
a symbolicus könyvek nyomán egész Schemáját állapítot- 
ták meg az ördög tulajdonságainak. Vallástalan ön tán ? 

Veszedelmes positioba jutottam! 

Kénytelen voltam magam is előszedni mind azt a tudo- 
mányomat, a mi az iskolában a daemonologiáról rám 
ragadt. Idéztem a grófnőnek Becker Boldizsár «Elbüvölt 
világát*, mely az ördög létezését a nevetségig lehetetlenné 
teszi. Ezzel szemben a grófnő visszavágott nekem Spino- 
zával. Én újból gáncsot vetettem neki Thomasiussal, ki 
tudós hadjáratot viselt az ördögidézések és boszorkány- 
perek ellen; — arra a grófnő engem rationalistának 
bélyegzett meg. Nagy ütközet fejlődött ki ebből ! 

Szigfrid barátom kényelmesen füstölt a regalitásából, 
közénk fújva a dohányfüstöt; mely szamojéd hit szerint 
«áz ördög tömjéné ». Tetszett neki ez az operetté! A két 
leány, csak tőlük érthető szemjátékkal beszélt ezalatt 
egymással. 

Én utoljára a legkíméletlenebb harczmódhoz folya- 
modtam. 

— Grófnő ! Én orvos vagyok. Nem ismerek olyan testi 

vagy lelki bajt, a minek valami «oka». nincsen. Vannak 
miasmák, spórák, bacillusok, van suggestio, öröklött baj, 
képzelt betegség; vannak ragályok, infectiók s azoknak 
ellenszerei : vaccinatiok, desinfectiók, prophylaxis, de egy 
láthatlan szellemnek, a kit az ördög névvel tisztelünk, 
mindezekhez semmi köze. Vannak emberek, a kik rosszat 
tesznek ; de azoknak a gonoszságait vagy a koponya ab- 
normis növése magyarázza ki, vagy valami önérdek, 
vágy, szerelemféltés, boszú képezi az alapját annak a 
rossz tettnek, a mit elkövetnek ; de nem az ördög incsel- 
kedése. Nem hiszem, hogy volna szellem a világon, akár 
testben, akár a nélkül élö, a ki tegye a rosszat : elvből, 
csak azért, mert rossz, a ki fájdalmat okozzon valakinek, . 
csak azért, hogy annak a kétségbeesésében gyönyörködjék. 
A pokoli indulatot az szüli, a mi az emberen aluli ben- 
nünk: az állat; ne kérkedjünk azzal, hogy emberen felüli 
lény nemzette azt : az ördög. 

Ezekre a szavaimra mind a négyen elhallgattak egy- 
szerre: mozdulatlanná lettek és rám néztek. Sohasem 
feledem el ezt a néhány pillanatot, a míg ez a zsibbatag 
mélaság tartott. 

Ez az én mondásom lett az én életemnek a fátuma. 

Mint orvos, sokat foglalkoztam az idegbántalmak, lelki- 
betegségek tanulmányozásával. Voltam a tébolydák meg- 
figyelő osztályában; volt alkalmam az emberi lélek extra- 
vagantiáit szemlélni, melyeknél a simulatio olyan köny- 
nyen összetéveszthető a kórtünettel ; kerestem gyakran a 
megfejthetetlen talányokat, melyeket a rémtettek elkövetői 
adnak fel bíráknak és orvosoknak : a midőn a nemes arcz- 
vonások, a behízelgő szemek meghazudtolják a pokolbeli 
indulatokat. Mindannyinak a szemében van valami- hideg 
fény, mely előtte látszik járni a szemnek. Láttam azt a 
finom nemes arczú daliát, a ki azokat a leányokat, a kiket 
brutális szenvedélyének feláldozott, elébb megölte ; láttam 
a kedélyes nevető arczú leánykát ; a ki minden családtag- 
ját megmérgezte egymás után ; láttam a csodatevő szüzet, 

ki évekig elbolondította a legokosabb embereket. Minde- 
niknek a szemében ott volt ez az áruló hideg fény, a mit 
csak a tapasztalt orvosok vesznek észre. 

Mikor ezt az ördögtagadó mondást kiejtettem, abban a 
pillanatban úgy tetszett, mintha a rám tekintő mind a 
három arczban látnám est megdöbbentő kifejezést: min- 
deniknek a szemében ott volt ez a hideg sugár. 

Eh bolondság ! 

Vegyük tréfára a dolgot. 

— Alkudjunk meg grófnő. Hagyjuk meg a dsemont 
azoknak, a kiknek szükségük van rá. Hiszen vannak 
népek, a kik boldogtalanok volnának, ha elvennék tőlük 
az ő ördögüket. Az éjsark közelében lakó népek például 
nem a jó Istent imádják, hanem az ördögöt. A jó Isten a 
nélkül is meg teszi a mit meg tehet; de az ördög hozza 
rájuk a veszedelmeket. Azért ennek kell áldozatot hozni, 
síppal, dobbal tisztelkedni, bálványait fókavérrel kene- 
getni. Aj akutok, a csukcsik a kettős teremtést hiszik. 
A mi jó, azt az Isten teremte, a mi rossz, azt az ördög 
hozta a világra. 

— Jó volna, ha ön is hinné ezt a dogmát. 
Nevetni kezdtem s azt mondám : 

— Például, hogy a rózsákat a jó Isten teremti, a rózsa- 
bogarakat ellenben az ördög. 

— Álljunk csak meg ennél a szónál ; szakított félbe a 
grófnő. Az unokahugaim bepanaszolták önt, a vélt ker- 
tészlegényt, hogy ön azokat a szép aranyszárnyú bogara- 
kat összetapossa. 

— Ezek a legkártékonyabb jó barátjai a rózsáknak : 
nem mondom, hogy ellenségei, mert nagyon szeretik a 
rózsákat. 

— De azokra az én húgaimnak szükségük van. 

— Szükségük ? (Nem bírtam kitalálni.) 

— Mutasd meg Cenni, hogy mit csináltok ? 

Erre a szőke hölgy előhozott a grottából egy nagy teak- 
fa táblát, melyen egy ohinai napmadár félig kész alakja 

látszott. A leggyönyörűbb zománcz-munka, a mit képzelni 
lehet. S ez a sok színű zománcz mind a cetoniák száxny- 
födeleiből volt összerakva. A cetoniák szine váltakozó: 
van aranyos, aranyzöld, rózbarna, aczélkék, ezek mind 
nagy gonddal voltak összeválogatva s a teak-fa táblára 
pompás mozaikban felragasztva : a napmadár feje és 
szárnya piros volt, nyaka kék, begye zöld. 

Ah ! Tehát nem sentimentális kényeskedés volt a bogár- 
védelemnek az oka, hanem industriális speculatio! Ez 
már megváltoztatja az eddigi fogalmamat : javit is, ront 
is rajta. 

— Tehát maguk"^ azért szedik össze a rózsabogarakat, 
hogy a szárnyukat kitépjék? — Mondám félig szemre- 
hányóan Cennihez fordulva. 

— De aztán elbocsátjuk őket. A nyári szárnyuk meg- 
marad : a télire még nincs most szükségük. 

Ez a leányphilosophia ! A mit letépnek rólad, az a téli 
szárnyad volt : nekik megtetszett ; te pedig élhetsz a nél- 
kül is : nyár van. 

—7 Figyelmeztetem magukat, hogy a rózsabogarakban 
méreg van. 

— Miféle méreg? kérdezé kiváncsian. (Hogy magyaráz- 
zam meg neki az aphrodisiacumot?) 

— Az, a melyik a Bánkbán tragoediának a fő motívumát 
képezi. 

Erre a szóra akkora füstöt fujt a szemem közé Szigfrid 
barátom, hogy más körülmények között insultusnak vet- 
tem volna. 

A füstön keresztül is észrevettem, hogy Cenni az ajkát 
pittyeszti s félretolja maga elől a madarat. 

Fiammá félre akarta vonni a figyelmemet ezzel a kgr- 
déssel : 

— Nemde ez azonos rovar az ó-egyptomiak szent ^ca- 
rabíBusával ? 

* Akkoriban jött divatba, húsz. éven ahili úrhölgyekkel per 
«maguk» conversálni. J. M. 

— Épen nem az. Az egyptomi szent cserebülyről ellen- 
kezőleg azt hagyta hátra Herodot, hogy az a rózsa illatá- 
tól meghal. A mint a rózsák nyilnak a szent, scarabseus 
rögtön eltűnik. 

Ez nagyon érdekelte a leánykákat. Én aztán az egyp- 
tomi scarabseusoktól elvezettem őket a délamerikai Her- 
cules-bogárhoz, mely a szeszes italok iránti szenvedélyét 
emberi magaslatig tudja vinni. Ilyenformán szerencsésen 
átvittem a társalgást a szarvas ördögökről a szarvas boga- 
rakra. Legalább én azt hittem; de nagyon csalódtam 
benne. Diodora grófnő nem az a viador, a ki a kardot le- 
teszi a kezéből. 

— Barátom, monda: térjen ön meg ebből a veszedel- 
mes skepsisből. A ki az Istent tagadja meg, annak az 
Isten megbocsát, mert az Isten irgalmas, kegyelmes, jósá- 
gos ; de a ki az ördögöt tagadja, azon az ördög boszút áll ! 

E szóknál a szemembe nézett merőn. 

Ennek a szemében is ott láttam azt a hideg lángot ! 

Szerencsére új vendégek érkeztek, hintók gördültek be 
a kastély udvarára. 

A mi kortes vezéreink jöttek meg. 

Mi férfiak siettünk az elfogadásukra, búcsút véve a 
hölgyektől. Diodora grófnő meghitt bennünket ebédre a 
kastélyba; a két lányka ott maradt a köröndben a nap- 
madarat kiegészíteni. 

Mi pedig tartottunk a vadászlakban conferencziát a 
megindítandó új választási hadjárat jövendő tervezete 
felől. 

Eddigelé nem voltam ennek a titkaiba beavatva. De 
most már ki lett mondva, hogy magamnak is tettleges 
részt kell azokban vennem ; mert komoly a dolog. 

De mondhatom, hogy az értekezlet után szörnyen le- 
néztem az ördögöt. 

Szegény pára ! 

Jöjjön ide mi hozzánk, mikor képviselőválasztás van, 

Digitized by V^OOQlC 



121 

s iratkozzék be a korteseínk közé benevolus auditornak. 
Itt tanulhat valamit ! 

Hanem hát mindez elveink diadaláért történik ! A czél 
szentesíti az eszközöket ! 



A NEÖYLEVELU LÓHERE. 

Ettől a naptól fogva mindennapos lettem a vernöczi 
kastélyban. Ha éjszakára hazamentem is a magam odú- 
jába, másnap délre már ott voltam megint. Elhitettem 
magammal, hogy hivatalos dolgaim hínak oda. 

Egy párszor a kastély tündérei is leszálltak a magasból, 
az én ősi fészkem meglátogatására. Tudtam már a házi 
gazdát adni. Kényelemre nézve ugyan nem volt hasonlít- 
ható az én váracskám az ő nyári palotájukhoz; de 
voltak érdekességei. Megmutathattam a hölgyeknek a 
nagybátyám ritkaságait : aztán beszélhettem nekik a kas- 
télyunkban végbement rémtörténetekről ; befalazott asz- 
szonyokról, s lenyakazott imádókról. 

A mi kastélyunknak is volt veres barátja (templárius) 
és fehér asszonya ; a kik éjféli órakongásra végigsétálnak 
a zártajtós szobákon. Ezt irigyelték is tőlem. Hja, kísér- 
teteket nem lehet Parisból megrendelni a tapissiémél. 

Gondoljuk el csak, minő nagy előny az egy házasu- 
landó ifjúnál, ha a jövendőbelijének még házi kísértetet 
is móringolhat ? Ez sokat vethet a kelengyében. 

Csak egyről nem tudtam magamnak számot adni: 
hogy a három hölgy közül melyiknek a hangját szeret- 
ném, ha az üresen kongó szobáimat állandóul Jbetöltené ? 
Mind a háromnak egyformán tudtam bámulni a szellemi 
tulajdonságait. Diodora grófnő bölcsesége épen úgy meg- 
hatott, mint Cenni szilaj szeleburdisága, míg Fiammá 
mélázó hallgatása legjobban beleillett abba a rámába, a 
mit házi oltárképemnek szántam. 

A másik kemény dió, a mit nem bírtam feltörni, az 

volt, hogy három ilyen szép, gazdag, előkelő leánynak 
miért nincsen komoly udvarlója ? 

Jár a házukhoz elég fiatal úrfi közelből, távolból; de 
egyik sem árul el komoly hajlamokat. 

El kellett fogadnom Szigfrid magyarázatát, hogy a két 
leány még gyermek : azoknak nőni kell még ; most kerül- 
tek ki a kolostorból ; Diodora grófnő pedig valóságos ide- 
genkedéssel viseltetik a férfinem iránt. Az nem is szán- 
dékozik férjhez menni, hanem alkalmasint felcsap vala- 
melyik zárdába fejedelemasszonynak. 

No ezt az utóbbit nem hittem el. Diodora vallásos lel" 
kületü volt ugyan : egész a bigotteria határáig ; de az élet 
örömeitől nem zárkózott el. Inkább hiszem azt, hogy a 
férfiak féltek ő tőle. Az ilyen bölcs és erős akaratú hölgyet 
vagy olyan férfi veheti nőül, a ki bizik magában, hogy 
még eszesebb, még erősebb lelkű tud lenni, mint ö, vagy 
a ki szándékosan rabszolgája akar lenni a maga asszonyá- 
nak. Engem tüntetőleg kegyelt a grófnő. Disputáló társa 
voltam. Ha ő felállított egy paradoxont, én felállítottam a 
másikat s a harozképtelenségig folytattuk a viadalt, ö is 
sokat olvasott, én is : a hol ő utazott, ott én is mind meg- 
fordultam ; művészetről, építészetről, világirodalomról ép 
olyan vakmerő ítéleteket tudam hozni, mint ő : antipolá- 
ris nézetek mellett. 

Voltak aztán olyan terepek, a miken teljesen parallel 
futottak a nézeteink. A politikában épen olyan conserva- 
tiv elveim voltak mint ő neki, s a magyar konyhát épen 
úgy elitéltem, mint ő. 8 ennek a manifestálásához nem 
közönséges bátorság kívántatik. Rhinoczeros szive legyen 
annak, a ki azt ki meri mondani, a Kárpátok és az Adria 
között, hogy a demokratia, meg a töltött káposzta nem 
egészséges a magyarnak. 

Ez volt a második stádium, a midőn Diodora grófnő és 
én szövetséges táborainkat egyesítve, megütköztünk az 
ellenséges közvéleménnyel. Ez már egy lépés volta «con- 
8ortium» felé. 

A harmadik stádium pedig aztán az volt^ a midőn 
Diodora grófnő általam legyőzöttnek vállá magát, és ez is 
bekövetkezett. 

S ez igazán erős küzdelem volt. Diodora volt a támadó 
fél. Ö rohant meg engem a legerősebb fortificatioimban. 
Az orvosi tudományt tette nevetségessé. Hogy az egész 
pathologiánk, therapeuticánk nem éri meg azt a porzót, 
a mit a receptekre hintenek, hogy belgyógyászatunk 
most is ott van, a hol Galenus idejében, hogy hirhedett 
orvosi celebritásaink nem jobbak Paracelsusnál, hogy 
gyógyszereink legjobb esetben egyenlő hatásúak a lourdesi 
szentelt vízzel, de legtöbb esetben a méregkeverés kategó- 
riájába tartoznak, és hogy ő még soha orvosságot be nem 
vett, s az ő alcovenjénék a kárpitjait még orvos kétfelé 
nyilni nem látta. Ö az orvosi tudományban nem hisz. 

Én engedtem neki, hogy kibeszélje magát, akkor aztán 
elmondtam neki, hogy én a nélkül, hogy kikérdeztem 
volna, meg tudom mondani a tekintetéből, hogy ő miben 
szenved? hogy van időközönkint előforduló idegbaja; 
hogyan kezdődik ? minő jelenségei vannak ? mindezt a 
legrészletesebben. 

Erre ő nagyot bámult 3 azt mondta, hogy igazam van. 

Még halandó ember soha nem részesült tőle ebben a 
concessioban. 

Honnan tudom én ezt ? 

Mondtam neki, hogy nagy praxisom volt női idegbajok 
gyógykezelésében. 

Ekkor annyira megtörte magát, hogy azt kérdezé 
tőlem : lehet-e ezt a szenvedést meggyógyítani ? 

Megmondtam neki őszintén, hogy teljesen elmulasztani 
nem lehet, de tetemesen enyhíteni és rövidebbé tenni 
lehet, még pedig minden méreg itatás nélkül : czélszerű 
massage által. 

— Kár hogy nincsenek nálunk női orvosok. Én férfitől 
orvosi segélyt nem fogadok el. 

— Ez is kórtünet ; — sőt alap oka a bajnak. 

Nem akarta elérteni. 

— Azt nem találja a grófnő visszatetszőnek, hogy egy 
lelki bajt meggyónjon a papnak, a ki férfi ; — a testi bajt 
nagyobb szégyennek tartja a véteknél ? 

— Ismét igaza van önnek ... 

. . . Egy nap kétszer adott igazat. 

Óriási lépéseket tettem a hódításban, ütban voltam 
hozzá, hogy a megközelíthetetlen Diodora grófnő maga 
kérjen meg — házi orvosának. 

E közben minden nap jöttek mentek a pártvezérek ; 
tanakodtak, tudósításokat hoztak; a hadi tanácsban a 
grófnő maga elnökölt. 

Ez volt a « végrehajtó bizottság. » 

Mikor a tanácskozás a kényes pénzügyi kérdéshez 
jutott, akkor a grófnő oly gyöngéd volt, hogy engem el- 
távolított. 

— Ez önre nem tartozik. A prózai pénzkérdés. Menjen 
ön a lánykákkal sétálni a parkba. 

S én olyan naiv voltam, hogy elhittem, miszerint csak- 
ugyan van a világon egy «cassa nemonis», a melyből az 
olyan nagybecsű celebritásoknak, a milyen én vagyok, a 
választási költségeit fedezni szokta a párt. 

Ha valaki azt kérdezte volna tőlem, hogy mért vagyok 
én olyan sokat érő celebritás ? bizony nem tudtam volna 
rá mit felelni. De hát így volt, s a tények erősebbek a 
logikánál. 

A « leánykák)) a park mezején járkáltak: kerestek négy- 
levelü lóherét. 

A melyik hamarább talál négylevelű lóherét, az megy 
férjhez legelébb. 

Én oda mentem hozzájuk és segítettem nekik keresni. 
Én találtam legelébb négylevelű lóherét. — Oda akar- 
tam adni Cenninek. 

— Csak tartsa ön meg magának, az önnek a szeren- 
cséje. 

— Mit csináljak én ezzel a szerencsével ? 

— Ön fog megházasodni még az idén. 

— Hírem és tudtom nélkül ? 

— De hát igazán komolyan kérdem : mért nem háza- 
sodik ön meg ? 

— Én is igazán és komolyan felelek rá. Azért, mert azok 
a hölgyek, a kik hozzám jönnének, nekem nem ideáljaim, 
a ki pedig ideálom volna, annak meg rendesen én nem 
kellek. 

— S micsoda tulajdonságokkal Jkell birni az ön ideál- 
jának ? 

— Először is szépnek és fiatalnak kell lennie, azután 
eszesnek és műveltnek, továbbá jó szivünek és derült 
kedély ünek. Azt is óhajtom, hogy mindig elegáns legyen, 
s annál fogva saját vagyonnal is kell bimia ; mert az 
enyém női luxusra nem elég. És a mi legfőbb : az, hogy 
szeretetből jöjjön hozzám. 

— Én tudok egy nőt, a ki mind ezeknek megfelel. 

— Ah ! A házasságok a lóherésben köttetnek? 

— No ne tréfáljon. Komolyan beszélek. Mért nem veszi 
ön el Diodora nénémet ? 

Ez a kérdés csakugyan banditaszúrás volt ; nem voltam 
készen az elhárításra. 

— Azért, mert több eszem van, mint azoknak a vándor- 
madaraknak, a mik a világító torony reflexének neki 
repülnek, s ott betört orral rakásra hullanak. 

— Nem értem a hasonlatot. 

— Ismeri «Turandot» történetét? 

— Nem ismerem. Regényt meg színművet még nem 
adtak a kezembe. De már a nénikémről többször hallot- 
tam azt mondani, hogy a valóságos Turandot herczegnő. 
Ez úgy hiszem olyan mesealak, a ki a kérőit agyonkinoz- 
za. Igaz, hogy Diodora is kegyetlenül tud bánni a férfiak- 
kal, de nem azért, mintha gyűlölne minden férfit ; hanem 
azért, hogy még eddig, a ki hozzá közelített, azt mind 
igen inferior eszünek találta. Ezek a kedvkereső, gondolat 
elleső, szépeket mondó udvarlók az ő szemében nem em- 

berek, hanem majmok. Ellenben ön imponál neki. Van 
bátorsága ellene mondani s őt a nézeteitől eltéríteni. Azt 
csak mi tudjuk észre venni leányok, hogy minő hatása 
van egy férfinak egy másik leányra. 

(Csodálatos ! Még regényt nem olvasott, s ezt már meg- 
tanulta !) 

— Mikor ön eltávozik akkor olyan levert, oly kedély- 
telen. Mindent elfelejt, oly szórakozott s mikor már önnek 
a kocsiját meglátja közelíteni az erkélyről, egyszerre fel- 
derül ; ki lesz cserélve, nyájas és szelíd lesz. Talán mi ezt 
nem vesszük észre? Ugy-e Fiammá'? — Aztán mikor mi 
önre valami tréfás megjegyzést teszünk (hát bizony te- 
szünk, előttünk leányok előtt nincs semmi szent), akkor 
Diodora egyszerre olyan komoly lesz ; tart nekünk olyan 
ethicai leczkét, hogy megtanulhatjuk belőle, miszerint a 
férfiak között is vannak gyémántok : igaziak és hamisak. 
A mi a jellemből kisugárzik, az az igazi gyémántnak a 
tüze. Ah, ha én önnek mindent elmondhatnék I Ön büszke 
ember. Várni akar addig, a mig Diodora kéri meg önt. De 
még talán akkor is rátartaná magát. 

— Meglehet. 

— Meglehet ? Olyan drága ön ? 

— Engedjék meg a grófnők, hogy elmeséljem önöknek 
egy jó barátomnak a történetét: a miről jót állok, hogy 
elejétől végéig igaz. 



AZ ÉN KEDYES BABÁTOMNAK A TÖBTÉNETE. 

Mikor arról volt szó, hogy mondok egy mesét, a két 
leány menten letelepedett a fűbe. 

Hát biz ezt a szép aranyvirágokkal áttört bársony sző- 
nyeget nem is csupán a paraszt leányok számára terem- 
tette a jó Isten. Egy szép ágbogas jazminbokoradta hozzá 
az árnyékot : tele volt illatos virággal. A méhdöngés ké- 
pezte a chorust. 

S ba már ők leültek a fűbe, én sem maradbattam fenn 
eget támogatni; magam is oda térdeltem le a lábaikboz.** 

Illendő felügyelet alatt valánk : a kastély ablakából 
épen ránk lebetett látni. Aztáu meg egy sárgarigó is ott 
volt a berkenyefán gárdedámnak s közbe-közbe kiáltott 
«no no te fiúl» 

Fiammá a pimpimpáré szárakból készített kösöntyüket 
8 azokkal könyökig tele rakta a karjait, a füleire is akasz- 
tott egyet-egyet. Cenni azonban annyira benne volt a 
lánczkovácsolásban, hogy ugyanazon becses anyagból 
nyaklánczot dugdosott öszsze. 

— Tehát van én nekem egy igen kedves barátom ; a 
legelső históriai nevek egyikét viselő grófi család sarja, a 
szabadságharcz alatt bátor, hős katona, daliás alak, gyö- 
nyörű fej, elpusztithatlan testi erő, s azzal versenyt tartó 
szellemi tehetség, tiszta jellem, kemény vasakarattal ösz- 
szetalálkozó gyermeteg kedély, a kinek még férfi korában 
is parancsolt az édes anyja, hanem azonkivül aztán semmi 
potentátja a kerek világnak. A ki csak egyszer 'találkozott 
vele az életben, az mingyárt megszerette. Kicsiny és 
nagy csak arról ismerte, hogy soha sem kért, csak mindig 
adott. 

— Ah ? Meg van még ez az ön kedves barátja? szólt 
bele Cenni. 

— Meg van. Csak hogy most már vén sas. Mert ez az 
eset harmincz évvel ezelőtt történt vele, a mikor még a 
kettőnk közötti barátság abból állt, hogy ő a térdén lova- 
goltatott engem, én meg fújtam a cserép trombitát, a mit 
tőle kaptam. 

A szabadságharczban az én barátom mint huszárhad- 
nagy szerepelt. Derék katona volt. Mikor aztán az orosz 
hatalom elnyomta a magyar hadsereget, ő is külföldre 
menekült. A vagyonát itthon elkobozták, őt magát halálra 
Ítélték s az arczképét a bitófára szegezték. 

— Ah, az nagyon érdekes lehet! Egy ember, a ki «in 
effigie» fel van akasztva! szolt közbe Cenni. 

— Az angol hölgyek is úgy találták. Az én barátom 
sok hányódás-vetődés után a szabad britt földre mene- 
kült. Francziaországba nem volt neki szabad menni, mert 
Napóleon Lajos a köztársaság elnöke azokat a magyar 
emigránsokat, a kik gyanúban voltak előtte, hogy Ledru 
RoUinnal fújtak egy követ, még keresztül utazni sem 
engedé. 

Angolhonban annál rokonszenvesebben fogadták a ma- 
gyar száműzötteket, különösen az én kedves barátom egy- 
szerre otthonossá lett az angol előkelő társaságban. Álta- 
lában az egész magyar emigratióról el van ismerve, hogy 
a legnobilisabban viselte magát; nem kunyorált, nem 
conspirált, nem veszekedett ; igyekezett mindenki valami 
dologhoz jutni, s a maga emberségéből megélni. 

Azok között, a kik az én barátomat kastélyaikban csa- 
ládtagként fogadták, volt egy előkelő hölgy. Árvaleány, 
szép és szellemdús, roppant vagyon örököse. Épen, mint . 
Diodora grófnő. Kezéért versenyeztek Ó-Anglia legdere- 
kabb ifjú lordjai. És a nemes hölgy valamennyi kérője közül 
a vagyontalan magyar száműzött grófot választá, a ki nem 
is volt kérője. A hölgy maga ajánlotta föl neki a kezét. 

— Ezt nem is találom valami rendkivüliségnek, monda 
Cenni. 

— Én sem. Mindenki abban a véleményben volt. Egy 
ideális hölgy, a ki rajong az eltiport Magyarországért ; 
annak egyik nagyhirü fiát, a délczeg daliát, a szellemdús 
idegent megismerve, halálosan belé szeret, senkije sincs, 
a ki elhatározását akadályozza, mindenki azt monda: 
egymáshoz illő pár ! 

Az esküvő Wight szigetén ment végbe, a magyar emi- 
gránsok akkori kiváltságos menhelyén. Két magyar mene- 
kült celebritás volt az esküvőnél a násznagy, az egyik 
nagyhirü vezértábornok. A lakodalmi déjeuner után, a 
mint a nász -torta megtörésével a szokásos toasztok el 
lettek mondva, a két násznagy búcsút vett az ifjú pártól, 
s kiki ment a maga dolga után. 

Ekkor azt monda a menyasszony a vőlegénynek : 

(Genni megint közbe csevegett: «most már feleség a 
férjnek*) 

— Tessék elvárni a végét ! Tehát azt monda a grófnő 
a grófnak : 

«Kedves gróf. Én most megyek a gőzhajóra, mely ez 
órában indul Calaisba. » 

«És aztán ?» 

((Aztán Parisba, ott akarok lakni. » 

Az én barátom elbámult. 

«Hát nem tudja milady, hogy én ki vagyok tiltva Fran- 
Gziaországból ? nekem nem lehet önt Parisba kisérnem. » 

«Nem is kívánom öntől, édes gróf. Ön itt maradhat, 
vagy mehet a világba a merre tetszik. Nekem csak az ön 
nevére volt szükségem. » 

S azzal a szép istennő ott hagyta az én barátomat a 
szép Wight sziget partján a menyegző után másfél órával 
— egy «god bye» nélkül és egy shilling nélkül, mint egy 
elátkozott élő halottat. 

Huszonöt esztendeig nem tudott az én barátom ez átok 
szövevényéből kiszabadulni. Az alatt talált nőt, aki híven, 
önfeláldozóan szerette, kisérte országról-országra, egyik 
veszélyből a másikba ; tűrte vele együtt a nyomort, ápolta, 
dolgozott érte. Igaz felesége volt ; s ennek a nőnek nem 
tudott adni nevet, — gyermekeinek nem adhatott keresz- 
telő vizet. Angliában nem kezdhetett válópert, mert oda 
kincs kell; Francziaországba nem mehetett a neje után, 
mert onnan ki volt tiltva ; Magyarországra nem jöhetett 
perelni, mert itt el volt itélve. — Huszonöt esztendeig 
kellett neki viselni ezt a megvarázsolt lánczot, a mit egy 
mesebeli tündér, egy tengervizi sellő, kegyetlen hidegvér- 
rel a kezére kapcsolt. Előbb Magyarországon helyre kel- 
lett állni az alkotmánynak; elébb a magyar királynak 
meg kellett koronáztatni, hogy ő végre lerázhassa fejéről 
ezt a gúnykoronát s családját, gyermekeit őskastélyába 
bevihesse. Csakhogy akkor már az én barátomnak ősz 

Jókai: Nincsen Grdög. — A Magláyosalád. — A ki hoIte után, 9 

szakálla volt ós kopasz feje. — Hát mit vett el tőle az a ke- 
gyetlen tündér ? — Semmit ! Csak a nevét ! Arra szüksége 
volt* — Csak a szárnyborítékát szakította le a rózsabo- 
gárnak, azért a nyári szárnya megmaradt ; repülhetett, a 
merre akart. 

(A két leány egymás szemébe nézett némán. Előadásom 
nagyon is közvetlen volt, úgy beszéltem, mintha én let- 
tem volna magam úgy meggyötörve.) 

— Hát már most, ha egy ilyen eset megtörténhetett az 
én barátommal, a ki egy fényes nevű mágnás, egy hös 
dalia, a férfiak és asszonyok kegyencze, mit várhatok ak- 
kor én a fejemre, ha azt egy büszke istennőnek a kezébe 
adom, a ki nem vívtam ki nevemnek egyebet, mint gúnyt ? 
Voltam egy kuruzsló doktor ; vagyok egy bukott követ ; 
leszek egy tót király 1 

Cenni megragadta mind a két kezével a kezemet. 

— Nem ! Nem ! Ön nem fog így járni ! Ön nem ismeri 
a saját értékét. 

Ekkor a jázmin bokor mögül egy férfihang szólalt meg. 

— Szabad megzavarnom a pásztorórát ? 
Szigfrid volt ott. 

Az én nagy emphaticus előadásom alatt egyikünk sem 
vette észre közeledését. 

Erre mind felugrottunk a fűből. 
Szigfrid sareasticus hangon monda : 

— Majd újra össze lehet kötni a lánczot. Most Antinous 
úrnak a kastélyban van dolga. A végrehajtó bizottság 
várja. 

— Maga kiállhatatlan ember ! Monda Cenni s az egész 
oroszlánfog lánczot a nyakába dobta. Jer Fiammá, men- 
jünk sandolinozni. 

A két leány elszaladt a pázsiton keresztül a tó felé, hol 
az egyik, hol a másik tekintett vissza csintalanul nevető 
arczczal. 

— Hát mi dolga van velem a végrehajtó bizottságnak? 
kérdezem Szigfridtől. 

— Annak nincs, de nekem van. 

— Úgy látszik — sürgős ? 

— Ha nem idejét muli Kedves Kornél, te egy lépéssel 
túl vagy azon a határon, a hol a barátság végződik. Te 
az én rétemben kezdesz kaszálni. Nem tudnád talán, hogy 
én Cennibe szerelmes vagyok ? 

— Nem tudtam eddig. De elhiszem, ha mondod. 

— S te kezdesz Cenninek veszedelmesen udvarolni. 

— Biztosítlak róla, hogy eszemben sincs ilyen me- 
rénylet. 

, — Hát akkor ő udvarol neked. Annál rosszabb. 

— Abban még jobban csalódol. 

— Azt gondolod, nincs távcső a kastélyban, mely min- 
dent apróra megláttat ; az egész jelenetet, a mi itt most 
lefolyt. 

— Kár, hogy távhalló is nincs mellette, hogy hallhat- 
tad volna, miről beszéltünk ? 

— Nem kerestél négylevelű lóherét s nem adtad azt 
Cenninek ? 

— Most is itt a mellényzsebemben, nesze neked adom. 
Aztán vedd nőül te Cennit. 

— Vigyázz, mert szavadon foglak. 

— Leszek kérő násznagyod. 

— Szavadon foglak ! 

. — De hát miért is nem veszed el, ha szereted ? 

— Őrjöngök érte ! De még azonkívül egyéb ok is van.. 
Cenninek van egy millió forint hozománya, a mit a nagy- 
atyja hagyott rá. Ez most az én gazdaságom intenziv be- 
rendezésénél egészen belequadrálna a plánumomba. 

— Első leszek, a ki gratulálni fog hozzá. 

— Ez nekem nem elég. Elő kell segítened. Nagynéném 
nem akarja Cennit hozzám adni. Nem tetszenek neki 
az életnézeteim. Azt hiszi, hogy frivol, csapodár, egy 
szóval, hogy «viveur» vagyok. 

— Mondd neki, hogy majd megváltozol, ha házas lesz. 

— Mondtam már, de nem hitte el, — magam sem hit- 

9* 

tem. Aztán máa is vau a dologban. Cenni nagyatyja úgy 
hagyta a millióját az unokájára, hogy a mig férjhez nem 
megy, annak a jövedelméből tartja Diodora a leányt jó 
felügyelet alatt. No hát Diodora tante is tan alt annyi sub- 
limior mathesist, hogy ki tudja számítani, miszerint Cenni 
fügében és datolyában nem eszik meg évenkint ötvenezer 
forintot: a többi a jó felügyeletre marad. « Ezért » nagyon 
jó Diodorának az, hogy korán van még a leánynak a férj- 
hezmenés. Várhat még egy pár esztendeig. De én nem 
akarok Tantalust játszani. Vagy talán várjak, mig egy 
másik gazember elüti a kezemről ? Pardon ! 

— Én nem veszem magamra a « gazembert ». Csak üssed 
bátran. 

— No hát akkor segítsd elő tervemet. Megígéred ? 

— Föltétlenül. 

— Én Diodora háta mögött fogok megesküdni Cenni- 
vei. Az így lesz. Diodorának szoktak lenni erős neuralgicus 
bántalmai, s minthogy azok ellen sem orvosi segélyt, sem 
gyógyszert nem használ, olyankor egész nap fekszik sötét 
szobában s senkit nem tűr el maga mellett, mint Flammát. 
Ez a jó teremtés ápolja ilyenkor, s ő meg a mellékszobá- 
ban van consignálva, s jutalmul olvashatja Flammariont, 
vagy Jules Verne ártatlan regényeit lámpa mellett. Egy 
ily napon Cenni egészen felügyelet nélkül van hagyva. A 
társalkodónő nem számít : azt odateszszük a hová akar- 
juk. — Már most ide hallgass ! Ez a tervem. Én tartok itt 
a vadászomnál rezervában egy páter capucinust. — Jó 
czimbora! lehet vele okosan beszélni. Ezzel a páter 
Paphnutiussal. Az erdőben van egy kis fogadalmi kápolna. 
Ott végbe mehet az esküvő. Te, és a Mukicza lesztek a 
násznagyaim. No hát? « Ember teszi a, fogadást; agg eb, 
ki megállja?)) Majd mindjárt megtudom, hogy nem te 
vagy-e az a «gazember», a ki maga techtl-mechtlez 
Cennivel ? 

— Azt menten megtudhatod. Elvállalom a násznagysá-. 
got. Hanem akkor aztán én futhatok innen, a hogy a négy 

kerekem visz. Mert Diodora grófnő szeme elé az ilyen 
perfidia után nem lehet kerülnöm. 

— Au contraire. Nem futsz el, itt maradsz. Épen a te 
missziód lesz Diodorának szépen sub rosa tiz cseppnyi 
dosisokban beadogatni ezt a keserű gyógyszert, vagy át- 
magnetizalnod belé : egy szóval impregnálnod azt az ideát, 
hogy az unokahuga már férjhez ment, s aztán kibékíte- 
ned őtet velünk. Mert Diodorát sem akarjuk magunktól 
elvadítani. Három milliója van s nem akar férjhez menni. 

Már ettől fáztam egy kicsit. 

Ekkor aztán könyörgésre fogta a dolgot. Olyan szépen 
tudott előttem rimánkodni. 

— Kedves barátom. Édes Kornélkám ! Senki a világon 
nem bír azzal a varázszsal Diodorával szemben, a mivel 
te ! Én tudom azt. Ha te adod elő neki a fait accomplit, 
akkor recipiscal : megadja magát «ins unvermeidliche». 
Téged a príma furiában is regardirozni fog. Ha te capaci- 
tálod, az átok áldássá válik a szájában. Egész életemben 
háládatos leszek hozzád. A félvilággal megverekszem 
miattad. Az első szülöttemet Kornélnak "kereszteltetem. 

Utoljára is nem tudtam neki ellenállani. 

— No hát üsse part ! Nem bánom, leszek násznagyod, 
vőfényed, fürmendered ! S már most nesze a négylevelű 
lóhere : hordd te a zsebedben. 

— Barátom ! — Többet nem tudott mondani. Félrefor- 
dult, selyem zsebkendőjével eltakarta szemeit. 

Sirt ? — Vagy talán nevetett ? 



HOGYAN OJTJÁK BE A ROZSAT? 

Ugyanaz nap a déjeuner után eszembe jutott, hogy a 
rózsaszemzéseket fel kell már a háncs alul bontani, s a 
hol a szem meg nem eredt, azt újra beójtani. 

— Tanítson ön meg engem rózsákat beszemezni, szólt 
hozzám Fiammá grófnő. 

Nagyon örültem rajta, hogy ilyen rurális mulatsághoz 
támadt kedve. Az bizony egyike a legnemesebb élveze- 
teknek. 

Fiammá engedelmet kért rá a nagynénjétől. Azt aka- 
dálytalanul megkapta. Majd akkor, a midőn a társaság a 
vadászlak melletti térségen lawn tennyst fog játszani, 
vehet tőlem leczkét a horticulturából. ügy is ügyetlen a 
lapdázásban. A rózsatelep ott van mindjárt a játékhely 
szomszédságában. Legalább, ha a lapda odatéved, lesz a 
ki visszahajigálja. 

Tehát én, mikor ketten a rózsahelyen voltunk, elkezd- 
tem magyarázni Flammának : legelőször a vadrózsa 
alanyon az ójtókéssel egy T alakú duplametszést kell 
csinálni. 

— Vigyázzon ön magára, monda halkan a grófnő. 

Én azt hittem, attól tart, hogy meg vágom a kezemet. 
Ö azonban ismétlé a mondást. 

— Vigyázzon ön magára : önnel egy rósz tréfát akarnak 
csinálni. 

Rábámultam. Erősen meg voltam lepve. 

— Kicsoda ? 

— Csak magyarázza ön tovább, mit kell azután csinálni 
a beójtandó galylyal. Ügyelnek ránk a játszóhelyről. 

— Azután a nemes galyból kiválasztunk egy jól kifej- 
lett szemet. — Ki akar velem tréfát űzni ? 

— Ez a szem jó lesz. — Szigfrid. 

— Szigfrid. Micsoda tréfát? 

— Az az egész titkos házasság, a miben önnek, mint 
násznagynak kell szerepelni, puszta komédia. A kapuczi- 
nus, a ki a szertartást végzi, egy brünni szinész lesz, a 
neve Seestern. 

Kicsi hija, hogy az ujjamba nem vágtam az ójtóág 
helyett. 

— Hisz én nekem Szigfrid esküdött, hogy halálosan 
szerelmes Cennibe. S őt minden akadály ellenére nőül 
akarja venni. 

— Minek ? 

— Minek ! (No még ilyen furcsa kérdést sem hallottam.) 

— Hát aztán mutassa ön, hogyan kell a szemet levágni 
a galyról? 

— Egy paizsforma metszést csinálunk a szem fölött és 
a két oldalán : igy. — Nekem azt mondta Szigfrid, hogy 
neki szüksége van a Cenni grófnő hozományára, a mi egy 
millió forint s a Diodora nagynénjénél van letéve. 

— Adja ide a kést, meg az ójtóágat, hadd csinálom meg 
magam. Cenni nem unokahuga Diodorának : mert az egy 
fiatalon elhalt szinésznőnek a leánya, a kit Diodora örökbe 
fogadott s szeszélyből comtessenek czimeztet. Ö bérmálta 
el a kis lányt «Cenerentola» névre, rövidítve « Cenni ». 
De az igazi neve «Klára». Ö neki semmi hozománya 
nincsen, azon a kelengyén kivül, a mit Diodora ád vele, 
ha férjhez veszik. Az az egy milliónyi örökség az enyém. 
Jól van igy a szem levéve ? 

— Nem jó; mert a szem gyökér-csirja beleszakadt. 
Egy keveset a fából is hozzá kell hasítani. — De hát mit 
akar Szigfrid ezzel a tréfával? 

— Ne legyen ön olyan izgatott. A szemzéshez nyugodt 
vér kell. Mutassa meg hát, hogyan kell a szemet kivágni 
fás részBzel együtt. — Ez a terv. Az esküvő után, azon a 
napon, a melyen Diodora az idegbajával mozdulatlanul 
fekszik a szobájában, én pedig mellette őrködöm : a va- 
dászkastélyban víg nászlakomát csapnak. A vége felé a 
czimborák versenyt isznak, a vőlegény garázda lesz. A 
menyasszony elirtózik tőle. Kiszakítja magát erővel a 
kezei közül, s oda menekül a társaság egyetlen józan és 
lovagias- tagjához : önhöz. A vőlegény, mámortól elgya- 
lázva öntudatlan lesz. Önt meghatja a pillanat hevélye : 
a szép menyasszony kétségbeesése, könyei. Az esküszik 
a csillagokra, hogy vőlegényét megutálta,* gyűlöli, nem 
akar az övé lenni többé. Megvallja, hogy egyedül önt sze- 
rette mindig. Ön nem állhat ellent a bűbáj nak : erőre kap 
a szenvedély, a lovagiasság a szivében, s mikor az üldö- 

zött mennyasszony már az ablakon akar kiugrani, hogy a 
tivornya helyéről megmeneküljön, nemeslelktileg oltalma 
alá veszi. Menedéket kinál neki saját házánál. Kocsija 
befogva. Elhajtand vele. Azonban az összebeszélt czim- 
borák már ott lesik az útban. Elfogják. Constatálják a 
menyasszonyrablást. S végül lesz belőle egy óriási nagy 
hahota. — De kérem : adja ide azt a levágott szemet s 
mutassa meg, hogyan kell a T betűbe beilleszteni. 

ügy reszketett a kezem, hogy nem tudtam semmit meg- 
mutatni. 

— De hát miért akarják azt tenni ? 

— Hát hogy legyen egy jó mulatság! Ezt nálunk ugy 
hiják, hogy « ugratás ». Nem vette ön ezt még soha észre? 
A ki a mi társaságunkba vegyül, azt ugratni kell ; kivált 
ha applombbal, praepotentiával lép fel, ha tetszeleg, ha 
szerepet játszik. A mint megtudják, hogy mi a vessző- 
paripája, akkor azon ugratni kell ! hopp hopp ! Az egyiket 
ugratják a poharazó asztalnál, a másikat a kártyaasztalnál, 
harmadikat az udvarlásban, a leánykérésben, a párbaj- 
ban. Némelyik akkorát ugrik, hogy a nyakát töri. De 
szépen ugrott, tapsolnak neki. — Önt már ugratták egy- 
szer. A politikában. Az volt a gyönyörű «peace» — s^z 
érdekes «run)), hopp hopp! Az a képviselőválasztás. Egy 
lófejjel győztünk. De ez nem elég. Holt versenynek kellett 
belőle lenni, hogy következzék az akadályverseny : a má- 
sodik választás : hopp hopp ! Egyik ugratás a másik után, 
itt egy sövény, ott egy korlát : hopp hopp ! míg az utolsó 
akadálynál letörik a favorit, az urlovar beleesik fejtetőre 
a vizárokba. — Hanem interessant volt. — De kérem, ne 
rágja össze azt az ójtóágat. — Ne fordítsa arczát a ját- 
szók felé. 

Ide néznek. 

Valóban m§g kellett az arczomon látszani mindannak, 
a mi e perczben a lelkemben dúlt : virított rajta a szégyen, 
a harag, a csalódás. 

— De hát miért teszik ezt én velem ? Mit vétettem én 

Szigfridnek ? Mi érdeke van neki abban, hogy velem igy 
bánjon ? 

— No most csavarjuk szép óvatosan azt a hántsot a 
rózsaág körül. A szemnek ki kell maradni ugy-e ? — Mit 
vétett ön neki? Mi érdeke van benne ? Az, hogy kapóra 
jött neki. Ön azt monda : nem hiszi, hogy lehessenek 
emberek, a kik teszik a rosszat, csak azért, mert rossz : a 
kik fájdalmat, bosszúságot, kinlódó megromlást okoznak 
más embernek, csak azért, hogy fölötte jót nevessenek. 
No hát csak maradjon itt a mi társaságunkban : itt majd 
megtanulja, hogy vannak. Hisz az valami olympi látvány 
lesz, mikor a ((tisztelt hazaű» a « szent elveink előhar- 
czosa» rajta kapatik a menyasszonyszöktetésen ! Plein 
airben ! Hogy kapkod a mentségek után ! Hogy csinál 
groteszk poseokat. Lesz ott genrefestő is, a ki a fölséges 
jelenetet leskizzeli s megfesti impressionista tableaunak 
plein airben. 

Az elütött labda odaésett a rózsák közé. Szigfrid oda- 
szaladt érte. 

— Nos ? Hát megtanítottad neki a rózsaszemzóst ? 

S tett hozzá egy élezés czélzást, a miért az Orpheumból 
kilöknék az embert. 

— Meg. Felelt helyettem Fiammá. 

Én azt sem tudtam, a földön vagyok-e, vagy a pokolban ? 
Azt mondtam a grófnőnek, hogy «köszönöm». 
Szigfrid nevetett. 

— Te köszönöd meg neki, hogy megtanulta ? — 
Capisco ! — No gyertek hát lawn tennyst játszani. 

S mi mentünk lawn tennyst játszani velük. 



((POTYA UR^ 

Soha sem engedtem magamát índulatrohamok által 
meglepetni. Meglehet, hogy a temperamentumomban van ; 
de valószínűbb, hogy az orvosi pályámon szolgám hozzá. 

Hírtelen haragé hirtelen ijedség, hirtelen szerelem nem 
fér hozzám. 

Fiammá grófnő feltárt titkai visszás érzéseket költöttek 
bennem. Először az lepett meg kinosan, hogy a legkedve- 
sebb barátom perfid módon csúffá akar tenni ; azután meg 
az, hogy ezt a cselszövénjt elárulja előttem annak a bará- 
tomnak egy rokona : egy fiatal leány ; de ez már nem ki- 
nosan lepett meg. 

Mi oka van az egyiknek velem rosszul bánni, a másik- 
nak pedig velem jót tenni? 

Ezen töröm a fejemet. 

Mert én, a hogy ördögöt nem hiszek, ugy őriző angyalt 
sem hiszek. 

« Drága barátom! Vigyázz! Kiált a lapdát felém ütve 
Szigfrid. » 

A lapdát elszalasztottam, hanem a « drága » szót fel- 
fogtam. 

Ezt az epithetont nekem már más pártvezéreim is 
adták, s különös tréfás hangsúlyozással szokták kiejteni : 
« drágát). 

Hát persze, hogy « drága » vagyok nekik ! 

Ők véres pénzeket izzadnak ki az én választásom alatt ; 
én meg csak ülők és nézem, hogy őket hogyan kop- 
pasztják. 

Van a magyar társaséletben egy alak, a kit úgy hinak, 
hogy «Potya))-ur. — Potya ur minden asztalnál ott ül, a 
hol ingyen traktálnak ; utazik a más uri fogatán, végig 
nézi az operát a ínás páholyából, vadászik a más terüle- 
tén, a más puskájával, szivai-tárczáját mindig otthon 
felejti, kártyázik mutyiba a más helyén, ha veszt, nem 
fizet, a mit kölcsön kér : azt elfelejti visszaadni ; tagsági 
dijjal holtig adós marad; ellenben minden borkóstolásnál, 
gyümölcskóstolásnál mint jury-tag szerepel. 

No hát a mi Potya ur kicsiben, az vagyok én 
nagyban; 

Mert letet-e nagyobb potyaságot képzelni, mint azt, 

^^Sy 6gy Bécsből hazakerült doktor megválasztássá magát 
Magyarországon képviselőnek potyára ? 

Igaz, hogy Szigfrid már a fölléptetésnél kategorice ki- 
jelenté, hogy engem a párt nem enged költekezni ; de én 
nekem már tudnom kellett volna, hogy mik az etiquette- 
szokások — Chinában ? — Ha. két chinai összejön az 
utczán,. Csáng meghija Csinget magához ebédre. Csing 
kimenti magát : nem mehet. Csáng erővel hnzza a házába. 
Csing kézzel-lábbal ellenkezik : nem hagyja magát bevinni. 
— És ha még is engedni talál Csing az erőltetésnek, s be- 
megy Csánghóz ebédre, akkor Csáng azt mondja neki : 
«Te neveletlen tuskó! Hát nem* tudod, hogy nekem az 
illem azt parancsolja, hogy téged ebédre meghivjalak ; de 
teneked meg ugyanazon illem azt parancsolja, hogy azt 
ne fogadd el.» 

S most Potya ur másodszor is megfeledkezik — a 
chinai etiquette szabályairól ! 

Mikor a «nagy» lakoma költségeiről van szó, azt mond- 
ják neki: «most eredj ki, ez rád nem tartozik» s ő szót 
fogad és kimegy. 

Igazuk van a « tisztelt » barátaimnak, én itt a « drága » 
barátunk szerepét játszom. — Miserabilis szerep. — No 
ezt majd helyre üssük. 

Legalább tudom, honnan fázom ? 

De hát azt, hogy honnan égek ? 

Hát annak mi lélektani nyitját lehet meg találni, hogy 
egy fiatal, szép grófkisasszony, én előttem, a ki rá nézve 
teljesen holdbeli ember vagyok, eláruljon egy nevetsé- 
gessé tételemre kifundált tervet ? melyet a rokonai kohol- 
tak, melyben a mindennapi uri társaság örömét találná, 
hogy nekem jöjjön védelmemre, amazokat megszégye- 
nítve ? 

Hogy eláruljon olyan titkot, mint Cenninek az 
eredete ! Még az igazi nevét is ! S hogy végül még azt is 
tudassa velem, hogy az egy milliós örökség az övé: 
Flammáé. 

Mi oka volt Flammának mind ezt közölni velem, oly 
ravasz titkolózás mellett ? 

Csupán a jó szív volna-e az ? Semmi más, mint a hogy 
egy vizbeesett méhnek odanyújt valaki egy szalmaszálat, 
hogy azon keresztül kimászszon? Miért? Miért mondta 
ezt el? 

Csak annyit tudok, hogy égek tőle. 

Most már tisztában voltam magammal, hogy első talál- 
kozásom óta a három szép tündérrel. Fiammá volt az, a 
ki iránt rokonszenvet éreztem. Ez a szelid madonna arcz, 
ez a szép hallgató száj ! S milyen szép volt, mikor beszélt ! 

Én a mint az ozsonnára hívták a társaságot, azt mond- 
tam, hogy köszönöm a szamóczát tejfellel ; haza kell siet- 
nem : az alispántól kaptam levelet. Talán megtudom tőle, 
hogy meddig akar még a tekintetes vármegye a vasládá- 
mon ülni. Annálfogva holnap csak délután ismételhetem 
a látogatásomat. 

Eleresztettek. 

Talán vissza sem is jöttem volna többet, — ha ahoz 
a Fiammá által beszemzett rózsagalyhoz hozzá nem lett 
volna kötve valami része az énemnek, a mit úgy hínak, 
hogy « lélek. » 

Másnap korán reggel ott voltam a vármegyeházán az 
alispánnál. 

— Mi hozott öcsém ? Szervusz ! Tedd le magad ! 

— Ezúttal egy okos dolog hozott. Jövök bejelenteni, 
hogy visszalépek a képviselői jelöltségtől. 

Erre az én barátom átölelt és ugy megszorongatott, 
hogy minden csömör kiment a hátamból. 

— No barátom, ennél okosabbat nem tehettél volna! 
Rögtön tudósítom róla a választási elnököt. Addig ülj le. 

Nem eresztett el, a mig a levelet meg nem irta és 
el nem küldte az elnöknek. 

— Mondtad már Szigfridnek ? kérdezé tőlem. 

— Még nem. De gondolom, bele nyugszik ő is. 

— De aztán nem hagyod magadat újra beugratni ? 

(Már megint « ugratni.*) 

— Nincs az a hat bivaly, a kivel kivontassauak a 
helyemből. 

— Becsületszavadra mondod, hogy nem lépsz fel újból ? 

— Hát hogy ne ? 

— Nekem világosan becsületszóra mondd, hogy nem. 
Kezet rá. 

En aztán becsületszóra és parolázva megfogadtam, hogy 
nem lépek fel többet. 

— No mert hát ebben az esetben én is adok át neked 
valamit. A pénzösszegeidre vetett zár megszüntetését 
elrendelő Ítéletet. A megyénél rég el volt rendezve az 
ügyed; de az ellenfél megapellálta a királyi táblára. Most 
onnan is visszajött a felmentő itélet. Itt hever már egy hét 
óta a fiókomban. De nem akartam addig exhibeáltatni, a 
mig az uj választás le nem pereg. 

— Attól tartottál, édes bátyám ugy-e, hogy a választás 
alatt füstöt vet a kezemben ez a pénz. 

— Mi tagadás benne ? Én, ha rajtam állana, a válasz- 
tás idejére minden képviselő candidátust birói sequestrum 
alá vennék s tutort rendelnék neki. 

Azzal felnyitáaWertheimját, kivette belőle a lepecsételt 
papirpénz csomagot, s felvágva a boritékot, rám bizta, 
hogy számláljam meg, annyi-e, a mennyi' rá van irva 
kivül. 

Én bizony nem számláltam: az egészet az oldal- 
zsebembe dugtam. 

— A szolgabiró veled fog menni a kastélyodba, hogy a 
vasládáról lemetélje a pecséteket. 

— Hogy visszatérjünk az elébbithémára, kedves bátyám, 
mondd csak : igazán olyan nagy összegébe került a pártom- 
nak ez az itteni képviselőválasztás ? 

— Ha authentice meg akarod tudni a számadásokat, 
fáradj fel az itteni takarékpénztárba, s irasd ki magadnak 
a főkönyvből, hogy hány és mekkora összegre szóló váltója 
van a portefeuilleben Szigfrid barátunknak, a többi baj.tár- 

sak giróival ellátva: attól a dátumtól elkezdve, a mikor 
legelőször téged Bécsbe felkísért. A summa summanim a 
te választási periódusod expens-nótája. 

— Szigfridnek váltói? kérdezem én elbámulva. Hisz ő 
nekem azt mondta, hogy ö neki heverő pénzei vannak. 

Az alispán kedélyesen döczögtette elő a nevetést. 

— Szigfridnek heverő pénzei? Hevernek talán a kártya- 
asztalon. De ő maga mondhatom, hogy « úszik ». 

— « Úszik.)) Mi az? 

— Azt sem tudod? Ne is tanuld meg. Szigfrid bará- 
tunknak van igen szép nagyúri dominiuma s igen nagy 
jövedelme. Csak az az egy baja, hogy nem tart kalen- 
dáriumot. 

— Kalendáriumot? 

— Azt ám. Azt képzeli, hogy az esztendő hat hónapból 
áll^ s kétszer lehet elkölteni az embernek egy évben a 
jövedelmét. Úszik biz az, de nagyon szépen úszik. Az 
a reménypart mosolyog feléje, hogy a Diodora nagynénje, 
a ki nagyon vallásos, tudományos és férfigyülölő hölgy, 
hovahamarább kolostorba megy fejedelem-asszonynak, s 
akkor a birtoka reá marad. 

Most megint egészen uj világításban tűnik fel előttem az 
egész «Schöne Gegend». 

— Ugyan, édes bátyám, mondjad csak : nem fog Szigfrid 
és a többi párthiveim megneheztelni érte, ha én azokat a 
váltókat, a mik az én választásom költségeit fedezték, 
a takarékpénztárnál kifizetem ? 

— No ! Pozirozni fognak, mintha neheztelnének érte ; 
de majd csak megbocsátanak idővel. 

— Akkor ezt fogom tenni. 

— Hát azzal csak azt fogod bebizonyitani, hogy épen 
olyan nemesszivü gavallér vagy, mint az apád volt : a ki 
épen ilyen nagy bolond balek volt, mint te vagy; Isten 
nyugtassa meg. De most aztán téged is Isten nyugtasson 
meg ! Többször ne ugorj ; mert aztán majd úszol. Tanuld 
meg, hogy mit jelent a két tenyeredben az a két M betű? 

— Latinul : Mementó Móri. 

— Magyarul pedig azt : hogy Markolj magadnak. 

No hát ném vagyok már Potya ur. Ávanzsiroztam. 
Lettem « balek ». Ez is szép magyar szó. 



KI JÁTSZIK? 

Ha én akkor csak egy morzsájával is birtam volna 
a rendes emberi észnek, hát ezek után azt kellett 
volna tennem, hogy a mint a Szigfrid barátom váltóit 
a takarékpénztárnál kifizettem, azokat a közös ügyvédünk 
kezébe adjam, azonkivül ugyanezt felhatalmazva, hogy a 
névjegyemre adott 20-ezer forintos kölcsönt, törvényes 
kamatjával együtt bocsássa a grófnak rendelkezésére; 
magam pedig egy udvarias levélben köszönjem meg Szig- 
fridnek az eddigelé irántam tanúsított nagy értékű barát- 
ságát, felmentve őt a további fáradozások alul, annak 
a tudtul adásával, hogy visszaléptem a candidálástól. Egy 
másik levélben pedig Diodora grófnőt biztosítottam volna 
örök hálám felől. S aztán magam szaladtam volna Helgo- 
landba. Egy ilyen választási campagne után a fürdő 
nagyon indikálva van. 

így tettem volna, ha rendes eszű ember lettem volna. 

De már nem voltam rendes eszű ember. 

Egész pathologico-psychologicus dissertatiot írhatnék 
annak a fejtegetéséről, hogyan lesz egy hidegvérű, phlegma- 
ticus emberből olyan rövid idő alatt, a mennyibe egy 
rózsaág beojtása kerül, sangvinicus dühös bolond. 

Most már én akartam, hogy játszszuk hát végig ezt a 
játékot: hadd látom hát, melyikünk ugrik nagyobbat? 
Kezembe adta egy segítségemre jött angyal a fegyvert; 
meg kell neki mutatnom, hogy tudom azt használni. Az, a 
mit nekem Fiammá el mondott, már valami titkos szövet- 
ség alapját képezte közöttünk. Én ettől fogva az ő lovagja 
lettem. 

Az ő színeit viseltem a sisakomon. Meg kellett tud- 
nom, hogy miért angyal az angyal ? 

Szinte ugrált a szívem örömében, mikor a szolgabiróval 
együtt Dumányfalvára kihajtatva, már ott találtam Szigfrid 
vadászát egy levéllel, melynek borítékára ez volt irva: 
«ibi: ubi; cito! citissime l» NB. «Doktor» Dumány Kor- 
nél urnák. 

A levél tartalma ez volt : 

« Kedves barátom ! » 

«Diodora nagynéném veszélyesen beteg. Siess, kérlek ! 
Fericulum in mora. Hozd magaddal az elektromagnetikus 
gépedet! Szigfrid.* 

Megmutattam a levelet a szolgabírónak. 

A szolgabíró azt mondta : az Istenért siessek azonnal. 
Ha Diodora grófnőn csodakurát teszek, a vármegyénk 
búcsújáró helylyé válik az országban, mint egykor a rud- 
nai csodatevő pap idejében. elvégzi itt a dolgát nálam 
nélkül is s majd hazamegy a saját kocsiján. 

Én elfogadtam az ajánlatát s kincstáramból kiválasztot- 
tam a szolgabíró számára egy Apafi Mihály fejedelemségé- 
ből való zsebórát : a mivel nagyon boldoggá lett téve ; 
azután még egy szép opálos karpereczet dugtam a kabátom 
belső zsebébe. Ez násznagyí ajándék volt a menyasszony 
számára. Mikor itt jártak nálam látogatóban : ez az ékszer 
különösen megtetszett Cenninek. Emlegessen meg róla. Én 
egész bona fide akartam venni a násznagyságot. 

A rövidebb utat választottam a Szigfrid vadaskertjén 
át. A vízesésnél várt reám a Mukícza. Ez volt a násznagy 
társam. 

^-^ ügy várunk már, mint a zsidók a messiást! kiálta 
elém, s futtában ugrott fel a kocsiba mellém, meg sem 
hagyta a lovakat állítani. 

Ott aztán elhistorizálta, hogy Szigfrid és Cenni már itt 
vannak a kápolnában a baráttal együtt. 

Az erdőnek egy tisztásán, terebélyes bükkfák között állt 
a kis góth stylü kápolna; előtte egy körülrácsozott feszület. 

Ide érve magunk leszálltunk a kocsiról, én a kocsisomnak 
utasításul adtam, hogy hajtson a vadászkastélyhoz és ki ne 
fogjon, hanem maradjon a bejárat előtt. 

Aztán a coUegámmal gyalog mentünk az ösvényen 
a kápolnáig. 

Az ajtóban várt a sekrestyés egy minisztrans diákkal ; 
közeledtünkre meghúzták a kápolna cseugetyüjét s rövi- 
den beharangoztak. 

Mikor beléptünk a kápolna ajtaján, Szigfrid jött elém s 
megszorítva a kezemet, indulattól áthatott hangon rebegé 
hálás köszönetét, hogy őt életének e forduló pontján 
el nem hagytam. 

Én hasonló őszinte jó indulattal biztosítám őt a felől, 
hogy barátságom iránta ezentúl is törhetlen marad. 

Akkor aztán a menyasszonya elé vezetett. 

Cenni a sekrestye ajtó mellé volt elbújva, Vadgalamb- 
szin utí öltöny volt rajta, nyitott tunikával ; egy myrtusz 
és narancsvirág koszorú a fején, fátyollal leborítva, jelzé 
a menyasszonyságot. 

Láttomra eltakarta az arczát mind a két kezével, s igen 
jól adta a kétségbeesett szemérmet. 

— Oh Istenem ! Minő lépésre hagytam magamat rábe- 
széltetni? Engedjen elfutnom; suttogá Szigfridhez. 

De Szigfrid gyöngéden vissza tartá. Elmondá szép ihlett- 
séggel, hogy íme tanúi az oltárképen levő szentek igaz 
szerelmének; de a mi több, mi is tanúi vagyunk: én 
és Mukicza báró, s eként nagy biztatással rá vette, hogy 
járuljon a gyónószékhez, melynek rácsos rekeszében már 
benn ült a szerzetes. A derék páter Paphnutius ! Szakáll- 
talan voltát tekintve, nem kapuczinus volt, hanem 
ligurianus. Az is jó. 

Tehát gyónóczédulát is kapott Cenni, a minek meg kell 
előzni az esküvőt. 

Szigfrid előállított bennünket, Mukicza báróval, mint 
násznagyokat. Paphnutius páter az áldás jegyét billente 
felénk merev öt ujjával. 

Jókai: Nincsen ördöt;. — A Magláy család. — A ki holta után. ^^^ 

De bizony azotán yolt még két cziczomás nyoszólyólány 
íb : a kik, a kezeiken megfeszülő fehér keztyükről Ítélve, 
kertészleányok lehettek. Azokat mi «nagysám»-nak czimez- 
tük. Válaszuk szemérmes mosolygás volt, valószínűleg 
csak tótul tudtak. 

Én, hogy hivatalos • feladatomnak hiven megfeleljek, 
előleges értekezletet tartottam a szent atyával: megkérdez- 
tem, hogy kezében van-e a vőlegénynek és a menjasz- 
szonynak a keresztelő levele ? Hát a püspöki dispensatio ? 
És a dimissoriale ? Mindenre megnyugtatólag felelt. 
A gyámi beleegyezés hiányzott; de ez a római katholi- 
kusoknál nem lényeges. 

E szerint semmi sem állván útjában a szertartásnak*: a 
gyürük kicseréltettek ; páter Paphnutius tartott egy kenet- 
teljes beszédet németül, azután letérdepeltette a vőlegényt 
és a menyasszonyt ; elmondatá velük az eskü vési formu- 
lát, összeköté a cordájával a kezeiket s megáldá őket. 

Mondhatom, hogy olyan remekül játszott, hogy én 
nekem már a két tenyerem viszketett s kiabálhatnám volt : 
« bravó, Seestern ! fuora!» De tiszteletben tartottam a 
szent helyet, s tudtam magamat türtőztetni. 

A lélekemelő szertartás után siettünk az ifjú párnak 
szerencsekivánatunkat általadni. Én részemről megtetéz- 
tem e gratulátiót az antik karperecz átadásával, a mi 
Cennit elragadtatásba hozta. 

— Ön a gyűjteményét a legbecsesebb kincsétől fosz- 
totta meg. 

— Kétszeresen becses fog lenni, ha a grófné viseli. 
Feleltem én, a kösöntyüt a boldog ara kézosuklójára 
csatolva. 

— Látod, milyen jó fiu ez a Kornél. Contestált Szigfrid 
barátom. 

Én azután még assistáltam az uj házaspárnak és 
násznagyainak a beiratásánál a matriculába. (Ezt nem 
tudom, honnan kerítették.) Páter Paphnutiusnak nyomtam 
a markába hat darab körmöczi aranyat; ugyanannyi 

ezüst forintossal boldoggá tettem a sekrestyést ; hat dupla 
piczulát kapott a ministráns gyerek. 

Minden ugy ment, a hogy igazi menyegzőnél szokás. 

Ezeknek utána az ifjú férj karjára ölté az ifjú feleségót ; 
mi násznagyok jobbjainkat nyujtánk a nyoszolyólányok- 
nak, németül fuvolázva: «darf ich Ihn^n meinen Arm 
bieten mein Frojlein?)) mire ők frftíareéfául felelének 
vissza: «Gyekujem peknye mladipánw, s eként felvonul- 
tunk a kápolnától gyalog a vadászkastélyig, Paphnutius 
atyát közre véve. 

Dehogy zavartam volna meg a mulatságot ! 

Elébb hadd költsük el a nászlakomát. 

Majd ha jól ettünk, ittunk, akkor jön az én jele- 
netem. 

Pompás lakodalmas tor várt reánk. 

A kerek asztalnál az uj pár prezideált. Én ültem a 
menyasszony jobbján, páter Paphnutius a vőlegény bal- 
ján; mellettem Anyicska, az egyik nyoszolyó; a másik, 
Masinka, a barát és Mukicza között. 

Mennydörgős mennykő jó kedvünk volt. 

Én nekem a lakomáknál az a szokásom, hogy csak vizet 
iszom, meg pezsgőt. A mi nem pezsgő, az nekem csak 
vinkó. Igazi sybarita vagyok. 

Szigfrid barátom már ismeri ezt a szokásomat. Azért, 
már a pisztráng után utasításba adta a komornyikjának, 
hogy servirozza a pezsgőt. A dugó durrant, a nyoszolyók 
sikongattak, a füleiket takarva tenyérrel, a pezsgő habzott 
a poharakban. Mikor nekem is akart tölteni a komornyik, 
én kivettem a kezéből a palaczkot, hadd lássam az 
etiquettet ! 

Szakértő vagyok. 

Nem elég a firma : még annak is qualitásai vannak. Van 
különfbség Köderer és Eöderer között. 

Vannak symbolicus jegyek a palaczkokon. Némelyiken 
egy méh, másikon egy struccz; elefánt is van. Ezen 
a palaczkon volt egy spanyol légy. 

Én aztán azt a palaczkot fogtam a nyakánál fogva, 
s úgy vágtam a falhoz, hogy száz darabba törött. 

Paphnntius éppen akkor gyújtott rá egy ünnepélyes 
toasztra, tele pohárral a kezében. Az üveg csörömpölésre 
a torkába szakadt az ünnepélyes szónoklat. 

— Pajtás, monda Szigfrid magyarul, hozzám fordulva, 
a menyasszonyán keresztül. Te már az ivás előtt kezded a 
palaczk- falhozverést. 

— Czimborám ! kiálték neki vissza ; ha te cantharides 
jegyű pezsgőt akarsz itatni a násznépeddel, ne bijj nász- 
nagyodnak egy doktort, a ki ismeri annak a modicinális 
hatását. 

Arra ő ravaszul mosolygott, s halkan monda magyarul, 
hogy a barát ne értse. 

— Ne rontsd el a jó juxotl Te neked más pezsgőt 
hozatok. A capucinus ugrani fog tőle. 

(No megállj ! Majd ugratlak én most mingyárt téged, a 
capucinusoddal együtt.) 

Az álszerzetes már felemelte a pezsgős poharát s Genni 
is készen tartá összekoczintásra a magáét. 

Ekkor én azt mondám : 

— Ugyan kedves Seestern: nem ön szokta játszani 
a Capucinust, Schiller « Wallensteins Láger » ében ? 

Erre az én emberem, mint a megszárnyazott vadlúd 
esett hátra a székébe ; ezzel a cíassieus idézettel : «hah, ich 
bin erkannt I » 

A szép menyasszony pedig nagyot sikoltva ugrott fel 
mellőlem, a székét feltaszítva s kiszaladt a szobából; 
a két előkelő nyoszolyólány elbámulva hebegé : «c8oéto ?» 

Szigfrid barátom ellenben nagyot ütött az öklével az 
asztalra, hogy minden pohár, tányér tánezolni kez- 
dett bele. 

— Sacrre de Dieu ! Ez árulás ! 
S azzal megragadta a karomat. 

— Ki árulta el ezt a schabernackot ? 
Én ártatlan képet csináltam. 

— De hát ugyan hogy ne ismernék én, bécsi szinház- 
habitué egy ilyen hirneves celebritást, mint a brűnni 
szinház első komikusa, Herr Lazarus Seestern ? 

— No ezt rosszul seeniroztuk ! monda boszusan Szigfrid. 
Pedig milyen jó tréfa lett volna belőle. Egy Hauptjux. Te 
magad nevettél volna rajta legtöbbet. De már a prima- 
donna kiesett a szerepéből. Menjen csak kedves Seestern 
utána s kisérje haza a kastélyig, a maga csuhája nem 
fogja compromittálni. 

Az álbarát szomorú pillantást vetett az elhagyandó 
teritett asztalra ; de biztatta a boldog visszatérés reménye 
s utána eredt az elszelelt menyasszonynak. 

— Te meg Mukicza pajtás eredj, kürtöld be a lesben 
álló czimborákat. Nem lesz haj tó vadászat, a vad kitört. 

A báró násznagytárs is eltávozott. 

— «Hibáj te!)) Monda ekkor Szigfrid a nyoszoly óknak, 
mire azok is felugrottak a helyeikiől s míg az egyik sietett 
megtömni a zsebét a felhalmozott czukedlikkal, azalatt a 
másik sorban kiitta a maradék bort valamennyi pohárból, 
aztán loholtak kifelé. ((Csallóközi szerencséjük))-^ volt. 

Az inas épen hozta a tálat a spékelt őzderékkal. A tálat 
kikapták a kezéből, magát meg kitaszigálták az ajtón. 
Szigfrid elém állt komoly arczczal. 
Ketten maradtunk. 

— Uram. Eendelkezésére állok. Sértve érzi ön magát a 
tréfa által? 

— Én ? mondék nevető bámulattal. Hát mért volnék én 
megsértve ? Velem nem történt semmi. 

— De akart történni. Mi téged egy kicsit ugratni 
akartunk. 

— S ugyan miért? 

— Hát azért, hogy olyan komikus képed van azzal 
a majomszakállal. 

* Csallóközi szerencse : mikor az utazó az átjáró révnél a kom- 
pot épen az innenső parton találja. 

— Csupán azért ? De hát mit ugrálhattam volna én itt, 
mint násznagy? 

— Hát az, a ki elárulta a dolgot, nem mondta el neked 
az egész tervet ? 

— Hagyjuk abba! Én nagy kedvelője vagyok a csinta- 
lankodásnak. Hát látod, magam is csináltam egy jó tréfát. 
Ma reggel beadtam a lemondásomat a kép viselő jelölt- 
ségről. 

Szigfrid hátratoppant e szóra. 

— Komoly dolog ez ? 

— Dehogy I Mondom, hogy tréfa ; hanem megtörtént 
dolog. 

— De édes barátom ! Az én tudtom nélkül ! A párt 
beleegyezése nélkül ! Donner und Doria! «Nem így verik 
a czigányt I » 

— De a czigány is elszaladt, mikor két kézre fogták a 
botot. 

— De édes Dumány ! Itt nem babra játszunk. Mi itt 
megtettük az új választásra a roppant költekezéseket, a te 
szép szemeidért, s most te egyszerre azt mondod: «wer- 
fen's mi aussi, i pin nur a Schneider 1 » 

— Hogy nem mondom azt, erről mingyárt meg foglak 
győzni. 

Azzal elővettem a zsebemből a kifizetett váltókat, közé- 
pen berepesztve valamennyit s odatettem az asztalra. 
Szigfrid megkísérté a haragba jövést. 

— Mi ez? Az én váltóim kifizetve? Doktor úr! Nem 
sejti ön, hogy egy gentleman váltóit másnak kifizetni 
nagyfokú compromittálás ? 

— Ne jöjjünk tűzbe, kedves gróf. A mi közös ügyvé- 
dünk fizette ki azokat a takarékpénztárnál az ön meg- 
bízásából, az én pénzemmel. 

Erre megszelídült. Szemrehányó hangon szólt hozzám. 

— No látod, rossz ember vagy. Te most azt hiszed, 
hogy mi téged azért akartunk egy kicsit megtréfálni, 
mert sokalltuk a további költekezést miattad. 

— Azt rólad épen nem tehetem föl ; a ki nekem magad 
jószántából egyszerre húszezer forintot adtál kölcsön. 
Most azt is hálás köszönettel visszafizetem. A birói zár fel 
van oldva. Légy szíves visszaadni a névjegyemet. 

Szigfrid elővette a tárczáját s kiadta belőle a névjegye- 
met. Én is a tárczámért nyúltam. 

— Nem adsz érte semmit. Monda Szigfrid. Ez is közte 
van a kifizetett váltóknak. 

(Különös jellem. Ahoz van elég rossz akarata, hogy egy 
jó barátját megugrassa ; de hogy még húszezer forintig be 
is rántsa, azt már alávalóságnak tartaná. Mind a két eset- 
ben aristocrata !) 

— E szerint te ezt a húszezer forintot is váltóra vetted 
fel, a mit nekem kölcsön adtál? 

— Ne beszéljünk erről. Látom már, hogy pedáns 
ember vagy. Azt hiszed, hogy hitvány számításból akar- 
tunk veled valami juxot csinálni. Ez neked sanscrit. Nem 
érted te ezt ! A hogy a hajdani czéheknél szokásban volt, 
hogy mikor felszabadították a mesterlegényt, elébb min- 
denféle tréfás kísérletet kellett neki kiállani: ruhástól 
vízbe ugrani, lúdnyakat elszakítani ; így szoktuk mi is, a 
kit a társaságunkba beveszünk, elébb a legénypróbának 
alávetni; ha kiállja, akkor jó czimbora: közénk való. Ha 
megharagszik, elmehet tyúkot ültetni. 

— Én nem haragudtam meg. 

— De igen. Mert a magyar csak akkor fizet magától, 
ha megharagítják. 

Ezt a kedélyes vitát félbeszakítá egy újonérkezett. 
Nem vendég volt, hanem Diodora grófnő komornyikja. 

— Tán Cenni grófnőt keresi ? kérdezé Szigfrid. 

— Óh nem. Cenni comtesse már otthon van a kas- 
télyban. 

— Ejh, de jól tudott futni. Hát melyikünkre van szük- 
ség ? 

— Vernőczi grófnő ö méltósága kéreti a nagyságos 
doktor urat, hogy kegyeskedjék őt meglátogatni. 

Nagy gráczía I 

— Fölkelt talán már Diodora grófnő ? kérdó Szigfrid. 

— Sőt fekszik és nagyon rosszul van. Azért hivatja a 
doktor urat. A lovászlegény felnyergelt, hogy a recepttel 
bevágtasson a városba. 

Szigfrid fittyeket hányt az ujjaival bámulatában. 

— No barátom I Akkor te most olyan dolgot fogsz látni, 
a mit még férfi nem látott : Diodoifa nagynéném alcoven- 
jének a kárpitjait félrehúzva. Gratulálok a vívmányhoz ! 
Te vagy az első doktor, a kinek megengedi, hogy a pulsu- 
sát megtapintsa. Csoda ember vagy! Cagliostro vagy! 
Csinálhatsz mirákulumot ! 

Nekem valami ütött a fejembe! Gyanakodtam már 
mindenkire. Hátha itt egy ujabb tréfa készül ? Egy maga- 
sabb korlátugratás ? Vájjon ne tegyek úgy, mint a circusi 
«Dummer August» tigristarka szamara: a ki a helyett, 
hogy átugrana a korláton, alatta bújik keresztül. 

Ejh ! Egy neuralgiás beteg hölgy nem játszhatik ko- 
médiát ! 

Felül került bennem a doktor. Az Aesculap-bot ki 
tudja békíteni a kígyókat. 

• Azonnal sietek a grófnőhöz !» 

Mire a lesbeállított ezimborák a Mukicza kürtölésére 
nagy lármával előkerültek a vadászlakhoz, s faute de 
mieux, a talmi nyoszolyókat is újra léprecsalták, én már 
a kastélyban voltam. Megkönnyült szívvel és megköny- 
nyült tárczával. De igazán mondom, hogy mikor ezt a 
pénzt eldobtam magamtól, úgy éreztem magamat, mint a 
ki egy nehéz betegségtől szabadult meg. 



AZ ELO MAKVANY, 

A kastélyban ilyenkor, mikor a grófnő neuralgiában 
fekszik, minden cseléd posztóczij)őben jár és suttogva 
beszél. Egy légynek sem szabad döngeni. 

Én nem geniroztam magamat: az orvos lépéseinek 
hangja mindig örvendetes a betegnek. 

A komornyik egész addig a szobáig vezetett, a hol 
Fiammá grófnő volt. Azon túl volt Diodora grófnő 
boudoirja. 

Fiammá elém jött, letéve a lámpa elé a könyvet, a 
melyet olvasott, s kezét nyújtá. 

— Diodora türelmetlenül várja önt. Még ilyen indula- 
tosnak soha sem láttam, mint most. Cennit épen most 
kergette ki magától. Megérezte rajta, hogy bort ivott. 

— Hát Cenni itt volt már? Bizonyosan . az « alibi » be- 
bizonyítása végett. 

— Hallgasson erről. Cenni már elmondta nekem, mi 
történt. Hát ön nem ivott bort? Leheljen rám. 

Megtettem. 

— Jól van. Akkor bevezetem önt hozzá. 

S azzal felnyitva az ajtót, maga előre ment, engem 
maga után intett. 

A boudoirt egy zöld üveggel letakart lámpa világítá be. 
A szobát kétfelé osztották az alcoven nehéz broquat 
függönyei. 

Fiammá egy perczig eltűnt a kárpit hasadékban, nagy- 
hamar visszatérve, a midőn aztán a kárpit egyik szárnyát 
félrehúzta, a bojtos zsinórral felcsiptetve. Némán inte, 
hogy menjek oda s maga elhagyta a szobát, betéve maga 
mögött az ajtót. 

Én tehát megláttam^ a mi még eddig egy orvosnak sem 
volt megengedve, Diodora grófnőt a fekhelyén. 

Csak a feje látszott ki és a karjai a takaróból. Karok, a 
minőket a Milói Vénus veszthetett el és ő hozzá kerültek. 
A haja ki volt bontva és sűrű pászmákban szétszórva a 
vánkosán, a paplanán, egy tekercs magasan, egészen a 
nyoszolya polczozatára volt fölvetve, s egy egész haj- 
zuhatag omlott alá az ágy széléről a szőnyegre. A két karja 
a feje fölé volt emelve, s mind a tíz újjá a hajába merülve 
nyugtalan görcsös vonaglással, mintha tépni akarná. 

Az arcza halálsápadt volt és fényes, a Hzemei lázasan 
ragyogtak ; • kék karikától körülfogva, felnyitott szája 
sebesen lihegett. 

Jól ismerem ezt a bajt; sokszor találkoztam vele. 

Mikor engem meglátott Diodora, odadobta elém az 
egyik kezét, nem törődve vele, hogy hálóöltönyének a 
szalagja kibomlott s az újj a válláról lecsúszott. 

Megfogtam a kezét : az forró volt és száraz ; az érverés 
rendetlen volt. 

Azután a kezemet a fejére tettem, a hüvelykujjammal 
a feje lágyát megnyomva. 

— Ott ! ott a pokol ! Lihegé hörgő hangon. 

Azután végig húztam a kezemet a nyakán, a musculus 
cucuUaris és a sternocleidomastoideus között. 

— Igen I Arra megy le a fájdalom ! rebegé. 

— Megengedi a grófnő, hogy gyógyrendszeremet alkal- 
mazzam ? 

— Ne mondjon grófnőnek. Kutya vagyok. Mondja «te 
dög» I Tegyen velem, a mit tud. 

— Legelőször is engedje a haját felkötnöm, szétszór- 
tan akadályoz, 

E végett fel kellett ülnie az ágyban. 

Engedte, hogy azt a szétömlő dúsgazdag hajzatát két 
kézzel összemarkoljam. S aztán lazán összecsavarva 
csomóba kössem. 

E közben a takaró lehullott róla s ő azt észre sem lát- 
szott venni. 

Az orvos szeme előtt nincsenek női bájak. 

Ez a meleg, hófehér eleven bársony csak «epidermis» : 
flstratum mucosum Malpighii.» A szép fehér nyak, melyen 
a másságét elkezdjük, az a «regio nuchae». Azután követ- 
kezik a «regio scapularis», a «deltoidea», utóbb a «sac- 
rospinalis)). 

Olyan nagy dolgot csinálnak belőle, hogy egyszer Qgy 
asceta ellen tudott állni a kisértésnek, midőn a daemon 
Lilith alakjában őt összeczirógatta. 

Hátha neki- kellett volna a Lilith termetében eléje jött 
daemont massirozni ! 

Bizonyára mi doktorok megérdemeljük, hogy szentek- 
nek híjának bennünket. (No már nem mind valameny- 
nyit !) 

A legelső kéznyomásoknál is meglátszott az eredmény: 
a fájdalom enyhülése. Az a kéjes nyögés, azok a hosszú 
sóhajtások, az a delejes megmegrándulás tanusítá, hogy 
ama rejtélyes zűrzavar a vénák, lymphák és nervusok 
rendszerében, a gangliákban tünedezik; egy erős össze- 
nyomására a bicepsnek tele marokkal, vagy mikor a 
hüvelykujj a rhomboideust ugratta, kiszaladt ajkán a szó : 
«hah, ez jól esett !» Majd reszketni, dideregni kezdett, a 
test forrósága elmúlt. A bőr nem volt olyan száraz többé, 
transspirálni kezdett. A fogai összevaczogtak és a mellett 
önkénytelen nevetett. Végre háromszor egymásután 
hosszú mély lélekzetet tudott venni, fohászszerű kilégzés- 
sel, megkönnyebbülten suttogva : « úgy érzem, mintha a 
forró olaj tenger alul merülnék fel». 

A regio palmarumnál voltam. A karját végig dörzsölve, 
a tenyerét fogtam a kezem közé, s valamennyi ujját izen- 
kint összeropogtattam. Ez már csiklandozta: «Ah, ez jó 
voltl Köszönöm már tudok eszmélni ». 

Én aztán mondtam neki, hogy még csak félig van meg 
a gyógymód. Ezt végig kell kezelni, mert külömben vissza- 
tér a baj. Az a czél, hogy a megzavart vérkeringést a test 
minden ízében rendes működésbe hozzuk. Ez nem bűvé- 
szet, hanem észszerű mechanicus elősegítése az élő orga- 
nismus működésének. 

Az által azonban, - hogy az eszméletét visszanyerte, a 
női szeméremérzet is visszatért jogaiba. 

— Nem végezhetné ezt egy «nő»? kérdezé tőlem, a 
kezemet visszatartva. 

— De végezhetné ; ha elébb négy esztendeig tanulná az 
anatómiát, hat esztendeig eljárna a bonczterembe s meg- 
ismerkednék az emberi testalkat minden zsigerével, izom- 

és idegrendszerével, vénái és lymphái hálózatával ; a mik- 
nek az alapos ismerete nélkül épen olyan veszedelmet 
okozhat egy kenőfenő, mint a ki belső medicinákkal 
kuruzsol. Az egész emberi test belső szervezete nagyobb 
csodája a teremtőnek, mint a csillagos ég. A mig egy 
meghallott szó miatt az arcz mosolyra vonul el, egy szö- 
vevényes gépezetnek kell működésbe jönni, s minőnek 
még, a míg egy szó hallására a köny kicsordul a szem- 
ből. A ki ezt a felséges gépezetet nem ismeri, az a beteg- 
nek nem orvosa, hanem hóhéra. Legyen megnyugtatva a 
grófnő. Az orvosnak a betege mellett nincs neme : épen 
mint az angyaloknak. 

— Hát legyen ön angyal. 

Én folytattam a gyógyítást. 

És láttam a betegemet fokról-fokra elcsillapodni. Már 
a musculus risorius is mozgásba jött : arczán megjelent a 
kéjérzet öntudatlan mosolygása, a levator labii felemelte 
az ajkát, mig a zigomaticus major elernyedt, s felnyílt 
ajkai közül gyöngysor foga kivillant. A halvány arcz las- 
san kipirult. A vér rendes forgása visszatért. Később a 
mosolyt követte a köny. A lezáruló szempillák alatt 
ragyogni kezdett két könycsepp. (A tensor torsi, a sacci 
lacrymales működése.) Végre elaludt. 

Olyan mélyen aludt, hogy még a gyógykezelés vége 
sem zavarta meg az álmát ; mikor az aponeurosis planta- 
risra került a sor. Pedig azt ébren senki sem állja ki, 
hogy a talpát dörzsöljék. 

Sőt még arra a lármára sem ébredt fel, a mit a vadász- 
lakban csaptak Szigfrid és czimborái, paraszt trombitások 
tuschkürtölése mellett. 

Ott feküdt előttem istennői szépségében, halálmély 
álomtól elnyomva, mint egy élő márványszobor. 

Én fogtam a piquet takarót, melyre egész szélességében 
volt felhimezvje a Vernőczy czimer (csigahéjból kiemel- 
kedő sellő, arany haját kétfelé tartva) s azzal betakartam 
az elaltatott patienst. Gondom volt rá, hogy a lábait jól 

befedjem, mert külömben azt fogja álmodni, hogy mezít- 
láb jár az udvari bálban, s attól megint megfájdul a feje. 
Az orvosnak arra is kell gondolni, hogy a betege rosszat 
ne álmodjék. Aztán lebocsátottam az alkoven függönyét, 
hogy a lámpa világ ne érje az arczát. 

Azzal kimentem a benyiló szobába. A vastag puha 
szőnyegen nem hallatszott a lépésem ; az ajtót is csen- 
desen nyitottam. Fiammá nem vette észre, hogy ki- 
léptem. 

Az olvasó- asztalnál ült két egymásba kulcsolt könyöklő 
kezére fektetve az arczát, előtte egy kitárt könyv. Abba 
látszott elmélyedni. Valami érdekes olvasmány lehet. 
Vártam, a míg végig olvassa a lapot s fordítani fog. De 
nem fordított, hanem a mint a lap végére ért, megint 
visszatért a fejezet elejére s iijra kezdte. 

Megszólítám halkan : «grófnő!» 

Ekkor hirtelen összecsapta a könyvet. A tábláján egy 
aczél kereszt volt. Ez imakönyv ! Vájjon milyen ima 
lehetett az, a mit ismételnie jó volt ? 

Aztán rám nézett ijedten. Olyan volt a két szeme, mint 
két holdvilág : kerek és fényes. 

— Ön már kijött? kérdezé csodálkozva. 

— Elvégeztem. A grófnő elaludt csendesen s most . 
már fel nem fog ébredni reggelig. Hagyjuk őt magára. 

— S ön nem marad flott» ? kérdezé félénk kíváncsian. 

— Most már nem tehetnék egyebet a grófnő mellett, 
mint hogy nézzem, hogy alszik szépen. Arra pedig neki 
sincs szüksége, nekem sincs. 

A víg tivornyazaj felhangzott a vadászlak nyitott veran- 
dájáról. 

— Vissza fog ön menni a társaságba ? Kérdé Fiammá, a 
zaj tája felé bólintva a fejével. 

— Nein szándékozom. Szigfriddel rendbe hoztam min- 
den dolgomat. Tudattam vele, hogy a jelöltségtől vissza- 
léptem. ^ 

— Már meg is tette ? 

— Igen. Már vieszalóptem. Az eddigi választási költsé- 
geket megtérítettem neki s megköszöntem a fáradozásait. 
Ezentúl is jó barátok leszünk; de csak távolból. Most 
haza megyek. A kocsim be van fogva. Holnap reggel 
visszajövök, Diodóra grófnőnél orvosi látogatást tenni. 

Fiammá fölkelt és közel jött hozzám. 

' — Ne menjen ön most kocsival. Az éjszaka sötét, 
valami baj fogja érni. En berendeztettem az ön számára 
a kastélyban (néném tudtával) egy vendégszobát. 8 ezen- 
túl, ha Vernőczre jön, a kastélyba szálljon, ne a vadász- 
tanyára. 

Valami hőség lepett meg egyszerre. Itt legyek ö vele 
egy födél alatt ! 

— Itt marad ön ? kérdezé, a kezét nyújtva elém, kérő 
mosolygással. 

En kezet adtam rá. 

Minő kézszorítás volt az ! Világ minden Cicerói és 
Demosthenesei nem bírnak oly ékesszólással, mint egy 
nőnek a keze, ha meg akar szólalni. 

Én azt hittem, hogy mindent tudok. 

Tudom már, hogy miért védelmezett meg. 

Mondtam- e neki erre valamit, csókoltam- e meg a 
kezét? nem tudom megmondani. Az egy olyan pillanat 
volt, a minő fordul elő néha az életben, hogy az ember 
már a következő perczben nem tudja, hogy mit tett, 
vagy mondott ? 

A HARAP-CSÓK. 

A komornyik az előszobában volt. Mondám neki, hogy 
a grófnő kívánatára itt fogok éjszakára maradni a kas- 
télyban. — Már utasítva volt ; a lovaimat kifogatta s az 
uti necessairemet felhozatta a szobába, a hol aludni 
fogok. 

— Nem parancsol theát? kérdezé tőlem. 

— Köszönöm. Nem kérek. Hanem nagy hálára lennék 

lekötelezve, ha nyerhetnék egy kis meleg vizet — borot- 
válkozáshoz. 

— Kögtön fogja hozni a szobaleány. 
Elhatároztam magamat, hogy megborotválkozom. — 

Adieu kedves szakállam : köszönöm, hogy eddig szolgál- 
tál. Nincs már rád szüksége se törhetlen elveinknek, se 
féltett nemzetiségünknek, se veszélyeztetett vallásunknak. 
A mai szent naptól kezdve nem vagyok ^nagy férfiú », ha- 
nem doktor. • 

Elébb azonban azt a három hetes bozótot le kell nyiro- 
gatni ollóval; mert a borotva beletörik. — Mikor a tükör 
elé ültem, magam is visszariadtam a pofámtól. Csakugyan 
úgy nézek ki, mint egy szökött rab. 

Ezalatt bejött a szobaleány a forróvizes ibrikkel. 

Kúlömben sem szokásom a szobaleányokra sandalogni ; 
most pedig épen olyan kedély állapotban voltam, hogy a 
szemem előtt lebegő arczot nem akartam más nő képével 
eltörölni. 

— Csak tegye ide, édes lelkem, a forró vizet az asz- 
talra. 

Szobaleányoknak szokás azt a czimet adni, hogy «édes 
lelkem ». 

Odatette s aztán csak ott maradt a szobában. Az ágyat 
igazgatta, vagy mit csinált ? Én bizony nem zsenirozom 
magamat tőle. Behabartam a szappanhabot a tégelyben s 
aztán a pamacscsal telekentem vele a két pofámat, meg 
az államat. Azután egy párszor megfenve a szijon a borot- 
vát, hozzáfogtam a munkához. 

— Nem tetszik még valamit kivánni ? csengett a leány 
hangja. 

Csak ekkor lettem rá figyelmes. 
Hisz ez Cenni! 

— Hát maga van itt ? 

— Én ám. Szólt nevetve. Csak folytassa. Láttam én 
már önt ennél furcsább figurában is. 

Hát én is tréfára vettem a dolgot. 

— Tudom, hogy miért jött ? Van már negyedik is, a 
miről nem szabad beszélni: alétra, — marokkói szultán, 
tengeri gerlicze : — « páter Paphnutius». 

(Milyen hamar kitalálta.) 

— A hallgatásért megint lesz pályadíjul kitűzve egy 
igen szép csók ? 

— Az nem; hanem egy harapás. Tudja, a hogy a daj- 
kák szokták mondani a kis gyereknek, a ki csók helyett 
harap: olyan «kutyaharap-csók)>. 

— Az lehet még a valami jó ! 

— Ne higyje. Várok, a mig elkészül a nagy munkájá- 
val. Nem akarom, hogy belevágjon az arczába. 

— Ne tessék aggódni miattam. Operateur vagyok : na- 
gyon biztos a kezemben a kés. 

— Ez megint ravasz kiszámítás öntől. Ez alatt a mű- 
tét alatt nem lehet az arczán meglátni azt a hatást, a mit 
szavaim fognak önre tenni. 

Ebben már igaza volt. Mikor az ember hol a száját 
húzza féloldalra, hol az alsó ajkát harapja a fogai közé, 
nehéz valami indulatot kifejezni az arczának^ kivált ha 
még be is van szappanhabozva ; akkor az ember áz egyik 
három ujjával az orrát emeli fölfelé, a másikkal meg a 
felső ajkát kapargatja a késsel lefelé. Ily poseban még 
Garrick se játszta el Othellot. — S nekem «így» kellett azt 
eljátszanom. 

— Ön engem most megvet; kezdé a leány, odatámasz- 
kodva az asztal szélére. Azt hiszi, hogy én ön ellen comp- 
lottot csináltam s valami rosszat akartam elkövetni. Pedig 
lássa, az nem lett volna önre nézve rossz, ha végig játsz- 
tuk volna. 

Csakugyan elbámultam azon, a mit mondott. Mi az, a 
mi nem lett volna rám nézve rossz ? Ha én őt a játék vé- 
gén, mint vőlegényétől kinzott menyasszonyt elszökte- 
tem? 

Nem tudtam elhatározni, hogy a naivság sublima- 
tuma-e ez ? vagy a cynismus praecipitatuma ? 

Erre még tán borotválkozás nélkül is ferde képet csi- 
náltam volna. 

— Önnel elhitették, — folytatá Cenni, — hogy én sze- 
repet vállaltam egy olyan játékban, a mely önnek a ne- 
vetségessé tételére volt kigondolva: pedig soha az ön 
jellemereje fényesebb diadalt nem ült volna, mint akkor, 
s a válságos perczben majd mégtudta volna ön, hogy én 
ki vagyok », 

Erre csakugyan kiváncsi voltam ; mert rejtély volt előt- 
tem az egész leány. 

— Önnek azt mondták, hogy én vagyok a sátán. Azt is 
tudom, hogy ki mondta ? Az a másik : az az angyal. Hiszen 
mindenki azt hiszi, a ki bennünket együtt meglát, hogy ő 
az angyal, én az ördög. Azért, mert nekem macskaarczom 
van, hamis szemeim, nevetésre álló ajkaim ; azért mert 
kényeső természetem van : szeretek kötődni, gúnyolódni : 
ugrálok, tánczolok, nem vigyázok az illemre : azért ne- 
kem kell lenni az ördögnek. Az a másik pedig, a miért 
madonna-arcza van, mert a szemeit lesüti s a száját fel 
nem nyitja : az az angyal. De fel tudta nyitni a száját, 
bezzeg, mikor engem kellett befeketíteni. Azt gondolja, 
nem vigyáztam önökre, mikor azt a rózsát ojtották egyíHt ? 
A szemzésről beszéltek ugy-e ? Ahhoz kellenek azok a 
szikrázó szemek ? Azok az ökölre emelt kezek ? Akkor 
bp«zélte el a mi játéktervünket. — Láttam. 

Jó volt, hogy épen fel kellett emelnem a fejemet, hogy 
az állam alatt működhessen a borotva. 

— S miért tette ezt ? ugyan miért ? Azért, mert én 
előtte való nap önnek azt ajánlottam, hogy merjen Dio- 
dora grófnőhöz közelíteni. Ezt nem bocsájtotta meg ne- 
kem. S miért fájt ez neki ? ugyan mit gondol. — Ön én 
nekem egy adomával felelt, a miben egy hires jó barátjának 
a tragoediáját mondta el. Ebből megérthettük mind a ket- 
ten, hogy ön óvakodik a gazdag és főrangú hölgyek sze- 
szélyes kegyeitől. Nem hiszi, hogy azok közül valamelyik 
szerelemből válaszszon alsóbbrangú, szerény vagyonú fér- 

Jókai : Nincsen ördOg, — A Magláy-esnlád. — A ki holta után. 1 1 

jet. Hát én nem vagyok sem gazdag, sem főrangú. A com- 
tesse név csak gyerek korból rám maradt gúny. — Ezt 
megmondta az angyal. S miért kellett neki az én játéko- 
mat elrontani ? Miért árult el engem ? Ön nem találja ki 
magától ? 

Torkomon volt a kés : — a szó minden értelmében. 

— Haha ! — Nevetett gúnyosan a leány. — Ön most ő 
tőlük jön. Onnan belülről. Az istennőn orvosi gyógy- 
kezelést hajtott végre. Látta őt emberfölötti bubájában. 
El tudta űzni kinzó daemonát. Meggyógyította a keze 
érintésével : mint hajdan a Messiás. — Azután pedig be- 
szélt az angyallal. Tudatta vele, hogy inkább hajlik Psy- 
chéhez, mint Anadyomenehez. Kapott tőle egy sokatmondó 
kézszorítást. Meg is csókolta a kezét. — És most fontol- 
gatja magában : melyiknek a láncza volt elviselhetőbb. — 
Elfelejtette már azt a történetet, a mi híres jó barátján 
megesett. — Nem mondja többé: « voltam kuruzsló dok- 
tor, vagyok bukott követ, leszek tót király » : — hanem — 
leborotválja a szakálát, s azt mondja: vagyok csodatevő 
varázsló, leszek szivkirály ! — Hahaha ! 

Csakugyan simára volt már borotválva az arczom. 
Most még le kellett törülgetnem otkolonos kendővel. 

— Elég szép ön : monda a leány. Ismét lord Byron 
arcza van. Mehet hódítani vele. — Önön függ, hogy kinél 
üljön diadalt. — Ha az istennőt nyeri meg, úgy fogok 
szerencsét kívánni hozzá holnapután is, mint tegnapelőtt. 
Rabszolga fog ön lenni; de jól megbecsült rabszolga. 
Nem fogja ismerni a szerelmet : de a féltékenységet sem. 
Hanem az angyaltól óvakodjék ! — Én rosszat senkire 
nem mondok. Hanem előre megmondom önnek, hogy ha 
az a rózsaszemzés megfogamzik, a mit önök ketten ojtot- 
tak tegnap, s ha az virágot fog hozni : ön lesz a világ leg- 
szerencsétlenebb férfia. — Még most van önnek ideje, le- 
menni a sötétben, felkeresni a rózsaligetet, s letörni azt 
az ágat, a mihez az ön lelke hozzá van kötve, s aztán 
futni a merre lát. Az angyal rózsája meg fogja önt ölni! 

Már akkot az ajtó kilincse a kezében volt. 

Még egyszer visszafordult a nyitott ajtóból. 

— Én megadtam önnek az igért harapást: jól tenne 
önnek ha fájna ! 

Azzal kiment a szobából, nyitva feledve az ajtót. 

Nem fájt az a harapcsók. 

Ellenkezőleg! 

A mit e leány féltékenységében kibeszélt, az bizonyossá 
tett a felöl, hogy Fiammá szeret. 

Én is szeretem őt. 

S a szerelem arany. A rágalom azt meg nem rozsdá- 
sitja. Ezt az aranyat a rágalom megaczélozza. 

Ha szeretünk valakit egyszer : rágalmazza őt valaki 
előttünk, s százszor meg fogjuk szeretni. 

Hanem ezen az éjszakán nem tudtam lehunyni 

a szememet. 

KI A GYŐZTES? 

Alig várhattam, hogy megvirradjon. Az első hajnalha- 
sadáskor már ott mértem végig nagy lépésekkel az utakat 
a parkban. Mit csinálhatok addig, a míg a hölgyek a kas- 
télyban fölkelnek s toilettkész állapotban lesznek ? ott 
még a cselédség is mind alszik. Azon vettem észre maga- 
mat, hogy kigyalogoltam a tejgazdaságig. Szigfridnek 
nagyszerű majorsága volt. Húsz aargaui fajta tehenet fej- 
tek benne. Sajtkészítéssel volt összekötve. Gyakran mondta, 
hogy a mint az államvasút kiépül, viczinális vasutat fog 
a birtokán végig húzatni, a tej értékesítése végett. A ma- 
joros azt hitte, hogy én vagyok már az inzsellér, a ki a 
vasutat tracirozza. Ebből azonban kiábrándították a fejő 
leányok, a kik rám ismertek, hogy én vagyok a tegnapi 
lakodalomból a panye násznagy : a panye doktor. Ők vol- 
tak a nyoszolyóleányok. Elbeszélték hűségesen, hogy 
milyen jól mulattak, hogy én eljöttem a vadászkastélyból : 
a barát czifra jó kedvében volt. Mindenféle bolond nótá- 

11* 

kat dalolt, a mire őket is megtanította. Ott vigadtak első 
kakaskukoritásig. Mondtam nekik, hogy hallottam a vig 
nótafikálásukat, egész felballott a kastélyba. <(Jaj csak a 
grófnőnek el ne áruljam, hogy ők voltak ott.» Készek vol- 
tak lekenyerezni. No nem azzal, a mivel az uri tündér 
kecsegtetett, hanem valóságos puha rozskenyérrel és egy 
nagy pohár friss tejjel. A mit én nagy élvezettel el is köl- 
töttem. Azzal az Anyicskának is, meg a Marinkának is 
megfogadtam, hogy semmire sem fogok emlékezni. Ezért 
aztán azt a komplimentet kaptam az Anyicskától, hogy 
sokkal szebb fiú vagyok, mint tegnap voltam : a mit én 
készpénznek is vettem. 

Mire megint visszatávgyalogoltam a kastélyba, már a 
cselédség talpon volt s a nagy szönyegporolásból megtud- 
hattam, hogy a grófnő sem alszik már s az idegbaja is el- 
múlt 

Szobámba hozták a reggelit. A komornyik értésemre 
adta, hogy a grófnő még gyöngének érzi magát a kiállott 
szenvedés után : azért nem reggelizhet velem együtt szo- 
kás szerint a grotta köröndjében. 

Én viszont azt az óhajtásomat árultam el a komornyik 
előtt, hogy ha a grófnő elfogadja az orvosi vizitemet, azt 
per express tudassa velem ; a mit a jeles közbenjáró ad 
referendum vett. 

Nem is soká kellett várnom. A mig kabátot és czipőt 
váltottam, már visszatért a komornyik, azzal a megtisz- 
telő izenettel, hogy a grófnő óhajt látni ; mire én nem 
késlekedtem e jeles diplomatát, legközelebb végrehajtandó 
tervem titkának részesévé tenni ; megbízva őt azzal a mis- 
sióval, hogy a kocsisommal fogasson be, mert rögtön el 
fogok utazni, s hogy most végleges elutazás lesz, azt 
tapasztalatai nyomán kitalálhatta a markába nyomott 
napoleonaranyból. Kértem egyúttal, hogy figyelmeztesse 
majd a szobaleányt, hogy a vizes ibrik alatt az ő számára 
is van valami tanújele hálás elismerésemnek; mire ő leg- 
nagyobb sajnálatát fejezte ki megmásithatlan elhatározá- 

som fölött. Azzal elvezetett addig a teremig, a hol a grófnő 
várt reám ; ott kétfelé nyitotta a szárnyajtókat s engemet 
bebocsátva, maga visszavonult. 

Az erkélyre nyiló szobában voltak az uraságok ; mind 
a két ablak s az erkély szárnyajtaja is nyitva volt; a nap 
besütött. Egészen pleine air tableau volt. 

Diodora grófnő pompás veres mályvavirágszinu reggeli 
öltözetet viselt, pálmaszegélyzettel ; a fejére fekete csipke 
csepesz volt vetve, haja még úgy volt, a hogy én összebogoz- 
tam, legfeljebb egy sárga teknönczhéj fésű volt még bele 
tűzve. Igen jó szinben volt. Meg sem látszott rajta az el- 
múlt éjszaka szenvedése. A szegletben keresztbe állított 
pamlagon ült ; előtte a theás service a velenczei mozaik 
asztalon, ugyanazon asztal másik végén ült Fiammá és 
Cenni. A chinai napmadár befejezésén dolgoztak. Az előt- 
tük fekvő kosárkában volt még egy csomó aranyos rovar- 
szárny: azon tanakodtak, hogy mit kellene abból még 
csinálni? A veranda nyitott ajtajánál állt Szigfrid és szi- 
varozott. Gyöngéd figyelmet tanúsított vele Diodora iránt, 
hogy a füst ne maradjon a szobában. Egyszerűbb lett 
volna ugyan épen nem szivaroznia. 

A mint én beléptem a szobába : Szigfrid abban a percz- 
ben jutott arra a meggyőződésre, hogy még is galantabb 
dolog lesz, odakinn az erkélyen folytatni a szivarozást. 
Ezzel szerencsésen kikerültük azt a dilemmát, hogy egy- 
másnak vagy mondjunk jó reggelt, vagy ne mondjunk. 

Épen úgy Cenni is igen helyes ürügyet talált az el- 
tűnésre ; felszedte a thea servicét Diodora elöl, annak el- 
távolításával saját exodusának tetszetős indokot adva. 
Fiammá ott maradt. 

Diodora igen szívélyesen fogadott: megkínált, hogy 
üljek le a mellette levő fauteuilbe, kezét nyujtá. Én meg- 
kérdezem, hogy mint érzi magát ? Hogyan aludt ? Ö egész 
elragadtatással felelt : 

— Fölségesen. A hogy csak gyermekkoromban alud- 
tam valaha. Még álmomban is gyermeknek álmodtam 

mcigamat. Ön én velem valóságos csodát művelt. Ezentúl 
úgy fogok önnek hinni, mint az oraculumnak. Vissza- 
vonok minden rosszat, a mit az orvosi tudományról mond- 
tam. Az ön kezének első érintése már valami bűvös ha- 
tással volt rám. Később úgy éreztem, mintha ezt a rossz 
testet izről-izre levenné rólam s aztán egy jobbat, egy 
tökéletesebbet idomítana rám. Azt éreztem, hogy repülök : 
ön ragad magával a végtelenségen keresztül; holdak, 
csillagok maradnak el mellettem. Egy örvény, mely föl- 
felé sodor, ismeretlen gyönyörök világát nyitja meg előt- 
tem. Ah, mért nem tarthat ez a kéjérzet örökké? Én va- 
lóban nem tudom megmondani, hogy minő hálával tarto- 
zom önnek. 

Ezeket mondta nekem Diodora. (Hallotta Fiammá is. 
Még Szigfrid is bedugta rá a fejét az erkélyről.) S hogy 
tudott rám nézni azokkal a junoi szemeivel. Igen I Akkor, 
midőn az istennő a nagy bolond Ixiont felbátorította s 
aztán — egy felhőt dobott a bukf ej esnek a karjai közé. 

Az ilyen szavaktól, az ilyen nézéstől, talán nem is lett 
volna csoda, ha megbolondultam volna. 

Hát miért is nem bolondultam meg tőlük ? 

Mert már vaccinálva voltam ! 

Én ezekre a szavakra felkeltem a székről s egészen ün- 
nepélyes declaratio poséba téve magamat, meghajtottam 
Diodora előtt a fejemet. 

— Grófnő. Én rám nézve a legnagyobb öröm önnek 
mindenkor szolgálatára lehetni. Ha önnél egy szenvedést 
gyönyörré változtathatok: az nekem isteni jutalom. — 
A grófnő kegyteljes szavai e perczben bátorságot öntenek 
a szivembe, hogy egy eddig rejtegetett titkomat kezébe 
letegyem, mely engemet holtomig a grófnő hű szolgála- 
tára fog kötelezni : azáltal, hogy családjához forraszt. 

Ah, azt a büszke fejfölemelést nem lehet elfelednem 
soha. így nézett Diána szegény Actaeonra talán. Pedig az 
nem is jutott el nála a massage curáig. A homloka meg- 
látszott nőni, a szemei elbújtak a szempillák alá, ajkai 

keményen összeBzoritva lebuzódtak, az álla megfeszült s 
tokát csinált, orrczimpái széttágultak : maga volt a vissza- 
taszító kevélység. 

Hahal 

Gondolta magában: «te is az a vándor madár vagy, 
a ki bolond fejjel nekirepül a világitó torony reverberált 
fényének s agyonüti magát rajta». 

S lassú léptető bangón monda : 

— Ön félreértett engem, kedves doctor. Én nem arra 
gondoltam, amire ön szavaim által felbuzditva hiszi 
magát. 

Még mélyebben meghajtottam előtte a fejemet. 
• — Kedves grófnő. A félreértés az ön részén van. Én az 
ön unokahugának a kezét kérem meg. 

Erre a szóra aztán megint egyszerre átalakult az arcza 
és a kedélye. Elkezdett kaczagni. 

Ismerem ezt a kaczagást. Ez a boszúságnak, a megsér- 
tett dölyfnek, a kijátszott furfangnak a nevetése. Ezzel 
álarczozzák az asszonyok azt az indulatot, melyben sze- 
retnének mindent összetépni, törni, mi csak tépni és törni 
engedi magát. 

— Hahaha ! Ah haha ! Tehát Cennit kéri meg. Haha ! 
Tehát mégis igaz ? Jól sejtettem. Hahaha ! Azért futott ki 
a bohó leány ! Ah hahaha ! Nagyon derék ! A Cenni unoka- 
hugomat, a kis Cenni comtesset I Derék pár ! Hahaha ! 

Engedtem neki, hogy hadd nevesse ki magát. Árt az 
egészségnek, ha az ember egy ideges hölgygyei félbesza- 
kittatja a nevetést. 

A nagy kaczagásra Szigfrid is bejött az erkélyről, s oda- 
ment a nagy nénj éhez : 

— Na mi az ? 

Diodora aztán annak is elmondta, háromnegyedrész 
nevetés közé felvegyítve, hogy doktor Dumány barátunk 
megkérte a mi kis Cennink kezét. 

- Wery well. Monda rá Szigfrid. Gschieht ihm recht ! 
Habeat sibi. 

Most már aztán én is kegyetlen voltam. 

— Kedves grófnő, mondám : úgy látssiik, hogy a félre- 
értés chronicussá kezd válni kőzünk. Én igen nagyon 
tisztelem, de nincs eszemben, nőül venni «Klára kisasz- 
szonyt ! » 

Megint egy új arczváltozás. 

A szemek elmerednek, a száj nyitva marad, a szem- 
öldök összehúzódik, az egész arcz megnyúlik, az orr 
hegyes lesz. 

A nevetés helyt ád a felháborodó elszörnyedésnek. 

Most már Diodora is felállt a helyéről s Semiramishoz 
illő mozdulattal nyújtva ki parancsküldő mutatóujját 
felém, recsegteté e fenhangú mondást : 

— Ki mondta azt önnek, hogy itt ennél a háznál van 
egy Klára kisasszony ? 

Most már nem volt visszalépés. Össze voltunk akasz- 
kodva. Valamelyikünknek el kell esni. 

Egy tekintetet vetek Flammára. Kérdeztem, ö felelt : 
egy daczos fej fölvetéssel. Megértettem. Aztán nyugodtan 
feleltem a grófnő ördögidézésére. 

— Fiammá grófnő. 

Diodora villámló szemekkel tekinte Flammára. 
Fiammá nyugodtan felállt a helyéről s azt monda : 

— Igen, én mondtam. 

— Ah ! Akkor te voltál az áruló I Te conspiráltál elle- 
nünk! Te rontottad el a tervünket f — kiálta közbe 
Szigfrid. 

Diodora ámult és bámult. 

— Miféle tervről beszélsz te itt? Micsoda conspiratióról ? 

— Ezért meg fogsz lakolni I Kiabált Szigfrid s egy lé- 
pést tett Fiammá felé. 

Én eléje álltam. 

— Csak. nyugodtan, édes Szigfrid. Én Fiammá grófnő 
kezét kértem meg. Ö az én védelmem alatt áll. 

— «Adj a tótnak szállást, s kitúr a házadból. » Hen- 
czegett Szigfrid pöffeszkedve. 

— Szigfrid ! Szólítá meg öt keményen Diodora. Ki- 
kérem, hogy az én szobámban az én vendégemet meg- 
sértse. Éhez önnek sem^jii szava. 

Bennem is felforrt a vér. 

— Hogy a grófnak semmiben se maradjak adósa, meg- 
jegyzem, hogy az én ősapám már akkor harczolt a magyar 
zászlók alatt a Thábor hegyén, a mikor a Vemőczyek 
ősapja még becsületes birkapásztor volt a Verhovinán. 

Megbántam rögtön, a mint kimondtam : mert hiszen 
ezzel Flammát is megsértettem. Hanem a keserű pilula 
használt. Az egész uri család egyszerre visszanyerte tőle 
előkelő, hideg, lymphaticus kedélyét. 

— Fiammá ! szólt Diodora hideg, szenvnélküli hangon. 
Feljogosítottad te a doktor urat, hogy ilyen ajánlatot 
tegyen nekem? 

— Igen. Felelt Fiammá, elég hangosan. 

Diodora vállat vont. S aztán egész noble souplessel for- 
dult felém. 

— Akkor nekem semmi ellenvetésem nem lehet. 
S intett a kezével. 

En elértettem az intést. Kezemet nyujtám Flammá- 
nak. 

Fiammá elfogadta a kezemet, s meghagyta általam csó- 
kolni a kezét. 

Ezzel meg volt a kézfogó. 

Szigfrid elővette a szivar tárczáj át. Leharapta egy szi- 
varnak a végét, azt kiköpte, rágyújtott, összefonta a kar- 
jait s felfújta a füstöt a csillárra. 

— Én nekem ugyan más szándékom volt Fiammá 
jövője iránt, monda fagyosan Diodora ; de ha ő így válasz- 
tott, meg kell benne nyugodnom. Most már csak arra 
kérem önöket, hogy szabjanak az egybekelésükre mentől 
rövidebb határidőt, mert én Helgolandba akarok menni, 
fürdőkre. 

(Helgolandba ? Nekem kellett volna oda mennem.) 

— Én rögtön sietek Szepesváraljára, a püspöktől kiesz- 

közölni a dispensátiót, b a mint azt megnyerem, máeinap 
tarthatjuk az esküvőt. 

— Azt is óhajtanám, monda Diodora, hogy az 
esküvő mentől egyszerűbben menne végbe. 

— A grófnő óhajtása az enyém is. 

— Itt a kápolnában volna a szertartás. 
Én erős lélekzetet szívtam, meghökkenve. 

— Az erdei kápolnában ? 

Eszembe jutott páter Paphnutius! Oda én nem megyek 
esküdni. 

Szigfrid elnevette magát, észrevéve megszeppenésemet 
s tudva annak az okát. 

Erre Diodora is elmosolyodott. 

Még Fiammá ajkai is mosolyra húzódtak. 

Utoljára magam is nevettem. 

A nevetésben van valami kibékítő. 

— Nem 1 Nem az erdei eremitageban, monda Diodora. 
Itt a kastélyban van egy kis házi kápolnánk. Ha sokan 
nem leszünk, elférünk benne. 

— Én nem hozok mást, mint a násznagyomat. 

— Hanem engemet ne híjj násznagynak — szólt közbe 
Szigfrid, mert engem Volhyniába hittak bölényvadászatra, 
holnap elutazom. 

— Gondoskodni fogok Fiammá grófnő számára is 
násznagyról. 

— Még egyet. Szólt Diodora. Az esküvő napján át 
fogom önnek adni Fiammá hozományát, a mit nagy- 
atyjától kapott örökbe. Egy millió forint jó értékpapí- 
rokban. 

Én némán hajtám meg magamat « kezemmel Flammára 
mutattam. 

— Ez önre is tartozik ; mert meg kell tudnia, hogy 
közös nagyatyánk azon föltételt köté a hagyatékaihoz, 
hogy a ki a családból a római katholikus hitet eltalálná 
hagyni, attól az oldalrokonok az örökséget elvehetik. 

— Ily esetet nem képzelek. 

— Noh . . . 

Itt egy -hosszú pauza következett. 

Én idejét láttam a búcsuvevésuek. 

Legelőször is Flammától búcsúztam el, ki mind a két 
kezét kezembe tette, s halkan monda, hogy jöjjek vissza 
minél előbb. 

Akkor Diodora is kezet nyújtott, hideg, lagymatag, 
erélytelen kezet. Én csókot nyomtam rá ; olyant, a milyen 
a kéz volt. 

Végül Szigfrid is jónak látta jobbot nyújtani. 

— No hát: Isten neki, fakereszt! Griiss dich Gott 
Schwager. 

Kezet szorítottunk. Azt mégis megállhattuk, hogy össze 
ne csókolózzunk. 

Egy hét múlva megtartottuk az esküvőnket. Semmi 
véletlen, semmi akadály nem jött közbe. Minden a szo- 
kott rendben ment véghez. 

Délután esküdtünk s én már estére hazavihettem 
Dumányfalvára a menyasszonyomat. 

A kastélynak az egyik kapuján én hajtottam ki Fiam- 
mával, a másik kapuján Diodora grófnő Cennivel. ök 
pedig indultak fürdőbe — Helgolandra. 

Szigfrid ott volt már a bölényei között Volhyniában. 



Már most te barátom azt hiszed, hogy vége van a 
regénynek s te mehetsz aludni. 

Dehogy mehetsz ! Még csak most kezdődik az ón törté- 
netem. 

Hanem előbb igyuk meg ezt a punchot. 

Furcsa történet les^ ebből nagyon. 

A NÁSZÉJ. 

Olyan nagy volt a boldogságom, hogy nem akartam 
hinni benne. Azt gondoltam, hogy csak álom. 

Ösi kastélyomat rövid egy hét alatt úgy be tudtam ren- 
dezni, hogy nőm mindazt a kényelmet megtalálja benne, 
a mit nagynénjénél megszokott. 

A házasélet első gyönyörűségei közé tartozik az, midőn 
az líj asszony az új háznál, mely. ezentúl az ő otthona 
lesz, mindent apróra megtekint s aztán meg van vele elé- 
gedve, hogy semmi sem hiányzik, minden az izlése sze- 
rint van. 

Aztán az első estebéd, a mit kettecskén költünk el. 
Minden étel nagyon jó, fölséges! de azért egyből sem 
tudunk enni : egészen más vágyunk van, mint az étvágy. 

Még eddig meg sem csókoltam a nőmet ; azt mondta : 
« meglátják » — cselédek jártak, keltek. 

A mint aztán vége volt a vacsorának, azt mondta a 
nőm, hogy menjünk át az én dolgozószobámba. 

Én egészen más szobába szerettem volna menni. 

— Át akarom adni a hozományomat. 

— Maradhat az holnapra, vagy holnaputánra. 

— Nem ! Én ma akarom átadni. 

No hát az első kívánságát az asszonynak nem szabad 
megtagadni. 

— Nem bánom, hát kezdjük ezen. 

Én előre mentem a dolgozószobámba ; Fiammá utánam 
jött, magával hozva az aczélsarkakkal ellátott rózsafa- 
szekrényt, melynek kulcsa a karpereczére volt akasztva. 

A szekrényt az asztalra tette; a kulcsot a kezembe 
adta, hogy nyissam fel. 

Láttam, hogy értékpapírok vannak benne. 

A legfelső magyar földtehermentesítési kötvény volt 
5000 forintról szóló. 



Digitized by VjOOQ IC 



173 

— Ennek összesen egy milliónak kell lenni; mondcá a 
nőm. 

— Meg vagyok felőle győződve, hogy annyi. 

— De én is meg akarok felőle győződni. Szedjük ki és 
számláljuk meg. 

Nekem oda kellett ülnöm az asztalomhoz. Kezembe 
vennem a palatáblát, meg a griflit és irnom. S ő egyen- 
kint kiszedte az értékpapirokat s diktálta a czimeket, 
meg az összegeket. Mindegyiket fel is nyitotta, hogy meg- 
győződjék felőle, benne vannak-e a szelvények ? Az egyik 
értékpapírnak a szelvénye szólt januárról, a másiké októ- 
berről. Azt is feldiktálta, én irtam. 

Hiszen úgy in abstracto egy millió forintnyi értékpapirt, 
a mely mától fogva a sajátunk, a feleségünkkel együtt 
sorba nézegetni, összeirogatni nem is nevezhető rossz mu- 
latságnak ; de concret esetben, épen az első menyegzői 
éjszakán ezzel tölteni el a mennyországtól kölcsönzött 
időt, mégis csak abstrusus gondolat ! 

Egyszer csak vége lett. 

— Már most számítsuk össze. 

Kétszáznál több tétel volt. Mikor összeadtam, egy 
millió százhetvenöt ezer forint jött ki belőle. 

— Hát hogy lehet ez több, mint egy millió ? kérdez é a 
nőm. 

— Úgy, hogy mi a névszerinti értéket vettük fel : a 
tényleges értéket pedig a börzeárfolyam szabja meg. 

— Hát milyen most ezeknek a börzeára ? 

Szent Pythagoras ! Ez most ki akarja velem számíttatni 
az igazi árkeletét az értékpapíroknak. 
Azt mondtam, hogy «nem tudom én.» 

— Dehogy nem ! Majd mindjárt tudni fogja. 

Azzal felvett az asztalomról egy újságot, mely még fel 
sem volt bontva; leszakította róla a keresztborítékot, 
(Pester Lloyd volt) kikereste belőle az illető tételt ; magyar 
földtehermentesítési kötvény 85, alsó ausztriai 88, er- 
délyi 82. 

S nekem aztán az egyes tételeket összegeznem kellett ; 
azután elővennem az aurea regulát s kikalkulálnom, hogy 
255,000 forintnyi magyarországi 85 oursussal hány igazi 
osztrák forint? és utána a többit, végre összeadni a resul- 
tatumot. 

Ekkor megint valami 30 ezer forintnál kevesebbre 
ütött ki az összeg egy milliónál. 

— Hát már ez hogy lehet megint ? szólt Fiammá. 
Ajh, de szívesen helyrepótoltam volna a saját pénzem- 
ből ezt a differencziát, ha elengedte volna a magyarázatot. 

— Én nem tudom. 

Csakhogy Flammát ezzel a szóval «nem tudom » nem 
lehet kifizetni. 

— De én nekem meg kell tudnom, hogy kinél követel- 
jem a hiányt? mert én nekem a nagyatyám egy kerek 
milliót hagyományozott. 

— Hát ez a hiány bizonyosan börzeárfolyam különbö- 
zet lesz. A mikor az értékpapirokat önnek a boldogult 
nagyatyja megszerezte, akkor magasabban állt az értékűk. 

— Ahá ! Itt van a szekrény fenekén az akkori börze- 
árfolyam. 

Még azt a kis rongyos papirost is észrevették az édes 
szemei. Valósággal a tavalyi árfolyam volt. 

Ekkor megint kezembe kellett vennem griflit, palatáb- 
lát s kiszámítanom az értékét az akkori árfolyam szerint. 

Most már csakugyan kiütött a kerek egy millió. 

Nem hitt ám : hanem utánam caleulált. Nagy itt a pon- 
tosság. 

Nagyot fohászkodtam. Csakhogy végre átestünk ezen a 
millión. 

Dehogy estünk át. 

Akkor Fiammá felköltött a helyemből, s maga ült le a 
karszékembe. Tollat kért. 

— Minek az a toll ? 

— Imi. 

Vájjon mit akar ez most imi ? 

Mit bizony ? 

Minden egyes értékpapirt ellátni a névaláirásával. 

— Minek az, kedveském ? 

— Azt ön nagyon jól tudja. E kötvényeken most a 
nagyatyám neve áll. Addig ezek nem az én tulajdonom, 
a míg az én nevem nincs rájuk jegyezve. Addig nem érté- 
kesíthetjük. 

— De hiszen nem akarjuk mi ezeket értékesíteni. 

— Azt ön nem tudhatja. 

— De Jiát nem lehetne ezt holnap reggel elvégezni? 
Egész kényelemmel. 

— Édes barátom ! Ne legyen ön olyan ideges. Ennek 
ma kell megtörténni. 

Nem bírtam kitalálni az okát. Hiszen nincsen executió 
a hátunkon. 

De hát a mit az asszony egyszer a fejébe vett, az hajt- 
hatlanabb a fátumnál. 

És nekem a menyegzőm éjszakáján ott kellett néz- 
nem, hogy rajzolja fel a feleségem a nevét, szép férfias 
fraktur hetükkel, még pedig az egész nevét : «Dumány- 
falvi Dumány Kornélné, szül. gróf Vraniczai Vemőczy 
Fiammá Mária», kétszáz darab államkötvénynek a hátára^ 

Megadtam magamat. Ha megházasodtunk, gyakoroljuk 
magunkat a türelemben. Majd üt aztán a bosszúállás 
órája í 

Egyszer csak vége lett ennek is. 

Hála az égnek, az utolsó is alá volt irva. 

— Vigyázzon ön ! még nedves az írás. 
Felszárítottam itatós papírral. 

Akkor aztán visszarakta az értékpapírokat a szekrény- 
kébe, s ezt, a benne lévő kulcscsal együtt a kezembe adta, 
hogy zárjam el a Wertheim-pénztáramba. 

Megfogadtam a szót. 

Végre valahára hozzájutok hát a boldogságomhoz. 

— Még van valami közleni valóm ; monda Fiammá s 
azzal előhúzott a zsebéből egy összehajtott iratot, mely 

nemzeti színű zsinórral volt átfűzve, s a zsinór végei 
nagy hivatalos ostyapecséttel lefoglalva. 

Hát ez vájjon mi lesz? 

Kezembe adta : olvassam el. 

Az egy közjegyző által hitelesített fölhatalmazás volt, 
melyben Vraniczai Vernőczy Fiammá Mária grófnő leendő 
férjét, doktor Dumányfalvi Dumány Kornélt felhatal- 
mazza, hogy egy millió értéket képviselő államkötvényei- 
vel tetszése szerint rendelkezzék, azokat értékesíthesse, 
azoknak jövedelmét s magát a tőkét is oda fordíthassa, a 
hova akarja. 

Meg voltam ütődve. 

— De kedves Fiammá ! minek nekem ez a felhatalma- 
zás? Minek adja ön nekem át a hozományát és ezt a föl- 
hatalmazást hozza? 

Ekkor fölállt a helyéről és rám nézett ; olyan volt, mint 
egy jéghegy, az északfénytől bevilágítva. 

— Azért, hogy azt ne mondhassa ön, hogy a menyeg- 
zője napján egy shilling nélkül hagyta önt ott a felesége 
a szép Wight-sziget partján. 

Rábámultam. 

— Hogy értsem ezt Fiammá ? 

Arra ő a legnagyobb nyugalommal ezt monda : 

— Én már a más neje vagyok. 

Én azt éreztem e szókra, mintha a boszorkánymesék 
lovagja volnék, a kit a varázslónő egy vesszőütéssel hül- 
lővé változtat. A hideg gyíkbőr pikkelyeit érzem egész tes- 
temen végigterjedni. 

— Ki az az ember ? kérdezem tőle. 
- — Szigfrid. 

— S miért nem vette önt el, ha nejévé tette? 

— Mert már van neki törvényes neje — Egyp tómban 
8 attól nem válhat el. 

— S miért jött ön én hozzám ? 

— Megfogadta, midőn a szerencsétlenség ért, hogy férj- 
hez fog adni egy distingvált férfihoz, a kinek jó neve 

és állása van, hogy a házasság ne kívánjon magyará- 
zatot. 

— Mikor volt az ? 

— Három hónapja. 

— A mikor én Bécsből ide kerültem? 

— Igen. 

— Azért kötött velem rögtön barátságot ? 

— Azért. 

— Ez volt az oka, hogy fölléptetett képviselőjelöltnek? 

— Ez. S hogy a választását megsemmisítették, azt is ő 
eszközölte. A tanút ő állította elő. Azért, hogy új választás 
legyen s az alatt ön velünk megismerkedjék. 

— Az egész előre elkészített terv volt ? 

— Igen. 

— A Cenni házassági komédiája. S annak az ön által 
elárultatása ? 

— Azért volt, hogy önnek a bizalmát megnyerjem. 

— Tehát mindenki összejátszott? 

— Mindenki. 

. — Diodora is? 

— csinálta az egész tervet. 

Ez az egész vallatásszerü párbeszéd hasonlított ahhoz, 
a midőn egy hypnotizált médium a delej ezőj ének minden 
kérdésére önakarat nélküli feleleteket ád. 

Én a halált éreztem minden idegeimben. Meg volt bé- 
nulva testem lelkem. 

pedig állt ott előttem, leeresztett kezeit egymásba 
téve, azzal az átszellemült szeráf arczczal, a mire esküdni 
lehetett, hogy az az ártatlanság égi mintaképe. 

S ez az ördög! Az ördög! Itt van az én' életemnek 
ördöge, a ki megöli testem, lelkem, a ki elkárhozít! Hiszen 
megmondta ezt nekem az a másik ! Mikor odajött hozzám, 
szemrehányást tenni, hogy miért nem futottam el ő vele, 
hisz ő szegény leány nem adhat mást, csak szerelmet. — 
Megmondta, hogy ez a szebbik nem angyal ! Megmondta, 
hogy szerencsétlen fogok lenni és átkozni fogom a sorsot, 

Jókai: Nincsen ördög. — A Magláy-család. — A ki holta után. 1- 

ha öt elnyerem. De hisz ez is csak szerep volt! Azért 
rágalmazta, hogy még jobban megszeressem; azért ijeszt- 
getett, mert tudta, hogy felbátorít, — óh ezek úgy ismer- 
tek engem, mint a hegedüvirtuóz a maga violinját, s úgy 
játszottak rajtam, a hogy akartak ! 

Egy mentő gondolatom támadt. 

Nevetni kezdtem. 

— Te most engem próbára tettél ? Tréfa volt az egész ! 
Fiammá. 

S azzal a keze után nyúltam. 

. — Valót mondtam. Szólt ő, s visszatiltó mozdulatot 
tett a kezével. 

Meg voltam dermedve. Megszűntem gondolkozni. Mint 
egy őrült, mint egy holdkóros bámultam magam elé. Az 
Íróasztalomon volt egy kétélű kalábriai tőr, a mit papir- 
vágónak használtam, arra bámultam el olyan nagyon ; az 
aczél patinájába arany betűkkel voltak bevésve e szavak : 
((buona nőtte ». 

uBuona nőtte. Buona nőtte » suttogám magamban. 

Ö szakítá félbe a hallgatást. 

— Akar ön még valamit kérdezni tőlem? 
Én a kezemmel intek neki, hogy távozzék. 

Erre ő, mint egy gép-báb, mint egy android, megfordult 
és ment az ajtó felé. 

Ebben a pillanatban valami tűzláng futott át testemen, 
lelkemen. Egy perczig úr volt bennem az az őrület, hogy 
utána ugorjam egy szökéssel, s azt a kétélű kést hátulról a 
szivébedöfjem.Hátulról,orozva,ahogy ők megöltek engem. 

Jobb szellemem visszatartott. Két életet ölnék meg : s 
az egyik még Isten kezében van. 

Kinyilt az ajtó, ő kiment rajta s betette maga után. 

S én ezzel elszalasztottam azt a soha vissza nem térő 
pillanatot, a midőn azt mondhattam Isten, ember és ördög 
előtt: « megöltem az asszonyomat, — mert más asszonya 
volt»>. — Ez a pillanat nem tér vissza többé soha. El- 
szalasztottam. 

Ö megmenekült, ö élni fog, és folytatja a természet 
útját. 

Eltemetve csupán én vagyok. Vagy holtan, vagy élőn 
eltemetve. Épen úgy, mint az a jó barátom, a kinek a tör- 
ténetét a két leány előtt (leány előtt !) elmeséltem. Hogy 
intettek egymásnak a szemeikkel akkor! Óh én okosabb 
vagyok, mint az én jó barátom volt ! S már akkor benne 
voltam a tőrben I S most itt ülök a menyegzőm éjszakáján, 
épen mint az ; magamra hagyva egy «good bye» nélkül. — 
No de nem egy shilling nélkül. Nekem legalább ide adták 
a pénzt ! Ki vagyok fizetve a gyalázatért. 

Megfizetve én ? Egy millióval kifizetve, azért, hogy meg- 
gyaláztak ! 

Mennybéli Jehova Isten ! Ne tudj most rólam semmit ; 
mert nem tőled kérek ma tanácsot ! 

Azt mondta az a márványszivü nő : «ha az Istent meg- 
tagadod, az Isten megbocsát, mert ő jóságos. De ha az 
ördögöt megtagadod, az boszut áll !» 

És én tartottam nekik egy dissertatiót arról, hogy nin- 
csen ördög, nincs lény, sem test, sem szellem, a ki tegye 
a rosszat, csak azért, mert rossz ; a ki fájdalmat, gyötrel- 
met, pokolkínt okozzon másnak, csak azért, hogy ő maga 
gyönyörködjék benne; s már akkor négy szempárból 
sugárzott felém a dsemon tűzszikrája. Mind a négyben ott 
volt az ördög, a ki rám les 1 

No hát én bennem is él egy ördög, ha fölébresztették ! 
S fnajd meglátjuk, hogy melyikünké tud czudarabbul 
harapni? 

Mindenekelőtt hideg vén 1 

Ne áruljuk el, hogy mi lakik bennem ? 

Elég hosszú az éjszaka tanácsot tartani. 

Lássuk mit l^eif tenni ? 

Utána meuj^Volhyniába annak az embernek? Eele- 
letre vonjam? H^sz ő kitűnően 16, én meg sehogy sem. Az 
öl meg engem s aztán kinevetnek. 

Magamat lőjem főbe ? — Hát mi lesz belőle? Az asz- 

szony egy napig ájuldozni fog, egy hétig kísértetet lát, 
hat hónapig gyászolni fog: akkor mindenki megtudja, 
hogy miért lőttem magamat főbe, — s akkor duplán ki- 
nevetnek. 

Válópört inditsak? a «si fuerit dolusw alapján. Hát kell 
nekem az eddigi hírességemhez még az a celebritás js ? 
Hogy éveken keresztül példabeszéd tárgya legyek az 
országban ? 

Akár merre akarok kigázolni a sárból, mindenütt a ne- 
vető publikum gunyhahotájával találkozom. 

Ah, ez az igazi pokoltűz ! A vigyorgó arczoknak, a ne- 
vető szemeknek a lángja. 

Ne hagyj el édes eszem ! Találj ki valami olyan megtor- 
lást, a mi nekem egyúttal elégtétel. Valami olyan módját 
a halálnak, a mi nekem megnyugvást adjon a föld alatt, 
ezeknek pedig, a kik idefenn maradnak, elvegye a nyugal- 
mát örökre. 

Mert hiszen azt, hogy mától fogva halott vagyok, azt 
már tudom. De szabad a halálnemekben válogatnom. 

Reggelre megszületett a terv az agyamban. 

Mondhatom, hogy ez a terv becsületére vált az én ördö- 
gömnek. 

Meghalok ; de nem fog kinevetni, megátkozni, elitélni 
senki. Becsület, jó hirnév takarja rám a hantot. És meg- 
halok úgy, hogy ez az asszony nem fog elfelejteni, a míg 
csak él ; s a míg rám visszaemlékezik, addig nem lesz 
boldog. Keresni fog, hívni fog, mikor már neni leszek. 
És meg fogja bánni minden nap azt, a mit velem el- 
követett. 

Az én ördögöm olyan furfangos praktikát fondorkodott 
ki, a mivel ő neki megszerzi a poklot a földön ; nekem 
pedig megnyitja a mennyországot. — Már annál dere- 
kabbat csak nem lehet egy ördögtől kívánni. 



Digitized by CjOOQ IC- 



181 



AZ EN TERVEM. 

Másnap azt mondtam a nőmnek : 

— Mi itt nem maradhatunk. Egy esztendeig külföldön 
kell lennünk. Parisba fogunk menni. 

— A hogy ön kivánja. 

Még ki sem voltak bontva az úti bőröndjei. 

Akkor elmentem a megye székvárosában lakó ügyvédem- 
hez, s azt megbiztam, hogy vegyen fel a birtokomra annyi 
kölcsönt, a mennyit csak lehet kapni a földhitelintézettől. 
Azt adtam okul, hogy birtokot akarok vásárolni. Erre az 
ügyvédem megsúgta, hogy ne siessek nagyon a birtok- 
vásárlással, mert a hogy be van avatva a viszonyokba, 
úgy tudja, hogy Szigfrid gróf vernőczi birtoka egy év le- 
folyása alatt eladó lesz ; másfél millió forintért. Nagyon 
úszik már. Akkor a feleségem hozományát is hozzátéve az 
örökölt és kölcsönvett összeghez, megszerezhetem magam- 
nak ezt a birtokot. 

Ez egy kis villanyszikra volt. Egy perczig világított és 
melegített. Hát még azt á vernőczi kastély homlokzatára 
kifaragott vízi tündért is birtokomba keríthetném ? Hogy 
egészen « otthon » legyek! 

Jól van, mondám neki. Várni fogok rá. Addig küldje 
utánam a pénzt Parisba, mind a kölcsönt, mind az örök- 
séget, utasítsa azt Hirsch párisi bankárhoz. 

A nőm hozományát tartalmazó, szekrényt pedig fel- 
tettem a postára s szabályszerű biztosítás mellett elküld- 
tem Brüszszelbe egy elsőrendű bankházhoz letéteménybe. 

Pár nap múlva útban voltunk Paris felé. 

Én az egész úton azt a gyöngéd figyelmet tanúsítottam 
a nőm iránt, a mivel a fiatal férj tartozik a feleségének a 
nászutazáson. 

A schweiczi útvonalat választottam. Ez által kikerültem 
mind azt az alkalmatlanságot, mely ezekben a napok- 



Digitized by VjOOQ IC 



182 

ban, a Németországon keresztül Francziaországba uta- 
zókra bőségesen várakozott. 

A háború a levegőben függött: — a világ két legnagyobb 
nemzetének háborúja. Minő zűrzavar van ilyenkor a vas- 
utakon és pályaházakban, az elképzelhető. A Schweicz 
azonban semleges volt. Dél-Francziaország nyugodt. Csak 
Parisba megérkezve sejteté velünk a boulevardok nép- 
tömegét ellenőrző mouchardok nagy serege, hogy itt 
valami rendkivüli izgalom van. 

Egyelőre nagyon békességes tüntetés volt. 

Kék blouseos munkások nagy tömegekben vonultak fel 
a Concorde-térre, fehér zászlókkal és rúdra szegzett táb- 
lákkal, a mikre e szavak voltak irva: «A bas la guerre.* 
— «Vive la paix.» (Le a háborúval! Éljen a béke.) Nép- 
szónokok tartottak beszédeket a háború iszonyai felől; 
tiltakoztak a dicsszomjas zsarnokok ellen, a kik Franczia- 
országot veszedelembe viszik. 

Beszélhettek már I 

«Bellona» is szép asszony. Mentül jobban rágalmazzák 
az irigyei, a szeretői annál őrültebben imádják. 

A föld szomjazta a vért már. 

Én már értesülve voltam az egész politikai helyzetről. 
Erre volt alapítva a tervem. 

Épen Parisba érkezésünk utáni napon lett közzétéve 
Napóleon hadizenete Poroszország ellen. 

A lelkesedés általános volt. «A Berlin I» hangzott min- 
den utczán. A tömegek a Marseillaiset énekelték, fölváltva 
a «le deparfc»-tal. 

Én a nőm számára egy hotelt béreltem ki, melyet egy 
a hadizenet következtében hirtelen elköltözött diplomata 
hagyott el. Bútort, kocsit, lovat, cselédeket mind átvettem. 
Jutányosán lehetett hozzájutni. 

Nőm meg volt lépetve e nagy gyöngédség által. 

Láttam az arczából, hogy szeretne valami megjegyzést 
tenni, hogy ez mégis túlságos fényűzés. Ez a pompa, ké- 
nyelem nem áll arányban a mi vagyoni tehetségünkkel. De 

ő is talán leolyashatta ^z én arczomról az adandó választ : 
((Kedvesem : Ön rám bizta, hogy tegyek önnek a milliójá- 
val, a mit akarok, hát ón azt elpazarlom- — önre». 

Mikor aztán az asszonyom jól el volt helyezve, akkor 
azt mondám neki : 

— Én felajánlottam a franczia kormánynak a szolgá- 
latomat, mint tábori orvos a háború tartamára. El lett 
fogadva. Megkaptam Palikao herezegtöl a kinevezést. Ma 
este indulok a rajnai hadsereghez. 

— Ha ön úgy kivánja, én nem mondhatok ellent. 
Jó, engedelmes feleség ! 

Elég hosszú idő múlt már el a menyegzőnk óta; két 
hetes házasok voltunk. Hajh, nekem úgy tetszett, mintha 
hét tél, hét nyár múlt volna el azóta I 

— Ne tagadjon ön meg magától az alatt semmi élveze- 
tet, folytatám ; itt hagyok önnek visszatértemig negyven- 
ezer frankot. 

— Takarékosan fogok vele bánni. 
Több szót nem váltottunk. 

Én még azon nap fölvettem a Hirsch bankházánál az 
ügyvédem által utánam küldött pénzt, a mint annak 
megérkezéséről értesítve lettem. 

Ott azt kérdezték tőlem, hogy váltókban akarom- e föl- 
venni, vagy cheeck-ekben ? — Én azt mondtam, hogy 
cheeck-eket kérek. Háborús időben a váltót nem szere- 
tem, mert megeshetik, hogy a kormány behozza a mora- 
tóriumot. 

Mit? Moratóriumot? Napóleon kormánya? — Hogy a 
szemem közé nevettek! «Téte quarrée» (szögletesfejü: — 
idegenek czime.) 

Én ezzel a legközelebbi gyorsvonatot fölhasználva, el- 
pályáztam Brüszszelbe. Ott legelőször fölkerestem azt a 
bankárt, a kinek a czimére a szekrénykét elküldtem, 
A szekrényt felnyitottam előtte s constatáltam, hogy 
abban egy millió százhuszonötezer forint névértékű osztrák 
és magyar állampapírok vannak. Kértem azokat honorál- 

tatni. A bankár 75 perczentjét a névértéknek bocsátá ren- 
delkezésemre: 3 havi lejárattal, 15o/o provisió mellett. Én 
átadtam neki a nőmtől kapott meghatalmazást, közjegyző 
által hitelesített másolatával együtt s aláirtam a kötvényt, 
melyben felhatalmazom, hogy a letéteményezett érték- 
papírokat, a határidőre meg nem történt beváltás esetén, 
értesítés nélkül eladhatja. 

Az eként fölvett összeget a saját pénzemből kiegészí- 
tettem két millió frankra. 

Akkor ezzel az összeggel elmentem a legelső legjobb 
hitelű börzeügynökhöz: átadtam neki az egészet, s azt 
mondtam neki, hogy játszszék az egész összeggel franczia 
értékpapírokban «baisse»-re. 

Az ember végignézett rajtam. 

— El akarja ön veszteni ezt az összeget ? 

— Az az én gondom. 

— Játszott ön már valaha a börzén ? 

— Soha sem. 

— Ismeri ön a pénzpiaez helyzetét ? 

— Nem ismerem. 

— Hát szolgálok egy pár adattal. Minden franczia 
értékpapír emelkedőben van. Paris lelkesül a háborúért. 
A finánczkörök pénztárai a kormány rendelkezésére áll- 
nak. A franczia hadsereg csatakészen áll a Bajúa mellett ; 
a poroszok még mosl készülődnek. Bajorország semleges 
marad. Dánia készül Schleswig-Holsteinba betörni. A bur- 
kusok veresége biztos. Annyira biztos a háború kimene- 
tele, hogy egy párisi financíér 200 ezer frankot ajánl foga- 
dásul 100 ellen arra, hogy augusztus 15-én a francziák 

Berlinben lesznek. 

» 

— Hát még azt a pénzt is tartsa meg nevemben. 

Az ügynök vállat vont, s elfogadta a megbízásomat, 
hogy játszani fog az átadott összeggel baissere. Megálla- 
podtunk egy titkos írásban, melynek chiffreível terminu- 
sonként értesíteni fogjuk egymást. Sürgönyeim a Hirsch- 
házba utasitandók. 

Én aztán Brüsselböl visszatértem Parisba. Ott beszerez- 
tem a tábori szolgálathoz szükséges sebészeti eszközöket; 
felvásároltam három szekeret, jó erős trakéhni lovakkal, 
magam és szerszámaim számára, esetleg sebesültek szál- 
lítására s ezzel a készülékkel, a genfi egyezmény védjegye 
mellett, mint önkéntes tábori orvos, csatlakoztam a szá- 
momra kijelölt hadtesthez. 

Már most aztán világosan látható a tervem, melyet 
amaz átkozott éjszaka megszüli 

Halott vagyok ; keresem a halált. Öngyilkos nem aka- 
rok lenni, mert azt megvetik, elitélik, elfelejtik. De ebben 
a titánok harczában lehetetlen, hogy meg ne találja a ha- 
lált az, a ki keresi I A gyútűs puskák, a Krupp-gránátok, 
a mitrailleusök rettentő tűz-záporában csak lehetetlen, 
hogy meg ne találja valaki azt a megváltó vasdarabot, a 
melyért imádkozik. Ott fogok meghalni a becsület, a 
dicsőség mezején. Nevemről lemos minden szennyet a 
vér. — És az az átkozott pénz, melylyel kifizették a gya- 
lázatomat, el fog repülni a levegőbe. — Mikor az az asz- 
szony meg'fo^'a hallani dicső halálom hirét, keresni fogja, 
hová lett a saját vagyona, meg az enyém ? Nem hagytam 
róla semmi nyomot hátra. — És akkor kénytelen lesz le- 
szállani az uri pompából, fényűzésből és meghúzni magát 
az én kis szegény tót kastélyomban : és küzdeni a létfen- 
tartás nehéz munkájában ; törleszteni keserves termeszt- 
ményeiből a terhelő adósságokat, és mindennap rólam 
álmodni és álmában kérdezni, hova tettem az elveszett 
kincseket ? és eljárni kártyavetőnőkhöz, asztalkopogtatók- 
hoz, azok által tudakolni a halott titkát és kiáltani fog 
utánam kétségbeesetten ! Én pedig ravasz leszek, s nem 
fogom elárulni, hogy hallom a hivását ! — Nem jövök 
másodszor elő ! Akár csókot Ígérjenek, akár kutyaharap- 
csókotl Nem kell hinni, hogy a holtak haza járnak I Okos 
emberek azok ! 

TALÁLKOZÁS. 

Meg kell vallanom az igazat : mikor a franczía tábori 
lazarétumba kerültem, úgy éreztem magamat, mint inas 
a mesterek között. A franczia chirurgía általában vezér- 
helyen áll, s a franczia tábori orvosokat a nagy hadjára- 
tok képezték ki ; mig az én egész sebészeti praxisom nem 
terjedt a klinikán és a boncztermen túl. 

Azért ezek a mesterek mégis szívesen fogadtak, mint 
engedelmes tanítványt, mint önköltségén szolgáló volon- 
tairt. Én az öreg Duvalnak az egészségügyi csapatjához 
lettem beosztva, a ki már Sebastopol ostrománál is tábori 
orvos volt, s meg tudtam vele magam kedveltetni. 

Azt kérdezte tőlem az öreg úr legelébb is, hogy voltam-e 
már háborúban ? 

Én bizony szégyenszemre megvallottam, hogy daczára 
a vitézségéről híres magyar nemzethez tartozásomnak, 
sohasem hallottam egyébkor ágyúzást, mint az uralkodó- 
nak születésnapján. 

Megnyugtatott az öreg: « Csigavér! A tábori orvos biz- 
tosabban van a csatatéren, mintha otthon ülne a kályha- 
sutban. Mi csak távolról halljuk az ágyúzást. A iazaretum 
fölé felhúzzuk a genfi egyezmény vereskeresztes zászló- 
ját; azt minden czivilizált ellenség tiszteletben tartja. 
Mikor vége az ütközetnek, az ellenséget megvertük, elsza- 
ladt; akkor előjövünk az ambulanceokkal, felszedjük a 
sebesülti^üet, az ellenségét ugy mint a magunkét, váloga- 
tás nélkül : a ki súlyosan sebesült, annak a helyöfeinén 
rögtön köteléket alkalmazunk a sebére ; aztán összehord- 
juk őket s kezdődik a munka. » 

így látta azt az öreg mester mindig. A francziák meg- 
verik az ellenséget. Az ellenség elfut. A francziák a taka- 
rodó trombitafuvásával felszedik mind a két fél sebesül- 
teit s ápolják őket emberségesen. 

Itt az orvos lőtávolon kívül esik. 

De hátha egyszer az ellenség veri meg a francziákat ? 
s a golyózápor közül kell a sebesülteinket elhordannnk ? 

Én a Douay tábornok hadtesténél voltam. 

Nem lehettem olyan szerencsés, hogy a franczia had- 
sereg első támadásában részt vegyek Saarbrückennél, a 
hol a poroszok előhadát diadalmasan kiverték a francziák 
s csakugyan ők szedték össze a sebesülteket. 

A mi legelső két sebesültünk egy angol volt, meg egy 
badeni, német szolgálatban levő tisztek. 

Három vakmerő tiszt a németek táborából lóháton, 
teljes egyenruhában, fényes nappal belovagol a franczia 
tábor közepébe. Ott előre-hátra nyargalásznak, az előőr- 
söt levágják, ételt, italt requirálnak, feljegyzik a franczia 
hadállást, a csapatok elhelyezését, megszámlálják az üte- 
geket ; míg egyszer a francziák észreveszik, hogy nini, 
ezek ellenséges tisztek! Akkor aztán visszafordulnak, 
lövöldözve, vagdalkozva a rájuk rohanó franczia csapa- 
tokkal, két tisztet a francziák közül lelőnek ; de az egyik 
halálrasebesülten visszalő s az angolt hasba lövi, az le- 
esik a lováról; a badenit összevagdalják; de a harmadik 
utat tör magának s a franczia táborból visszanyargal a 
poroszokhoz. 

Ezt én rossz ómennek vettem. A francziák annyira 
bizakodtak, hogy elhanyagolják az előőrsi szolgálatot. 

Másnap a poroszok háromszoros túlnyomó erővel 
támadták meg Douay tábornok hadtestét Weissenburgnál. 

Ez biz a francziák hibája volt; nekik kellett volna 
háromszoros erővel megtámadni a poroszokat. ^ 

A francziák hősiesen harczoltak a túlnyomó ellenség- 
gel szemben, abban a hitben, hogy a nagy ágyúzásra 
majd csak segítségükre jön valamelyik szomszédságban 
levő hadtest s e hősi küzdelemben erősen meg lettek a 
hadsoraik tizedelve. Elébb a helységben védték magu- 
kat ; onnan porosz lövegek által ki lettek szorítva ; akkor 
a szőlők és csalitok között foglaltak állást, tovább har- 

czolva. Halottakkal ós sebesültekkel volt fedve a tér, 
árkokban, bokrok mellett hevertek. 

— Uram ! Mondám az én törzsorvosomnak, ma itt nem 
mi fogjuk fölszedni a sebesülteket, ha csak a golyózápor 
között oda nem megyünk a vér mezejére az ambulan- 
ceokkal. 

— Próbálja ön meg, ha van kedve. 

— E^edvem. (Hiszen azért jöttem ide.) A rendelkezé- 
semre adott tizenkét mentőlegényt magam mellé véve, 
behatoltam a hordagyakkal a csatatérre. 

Semmi dicsekvés nincs benne. A katonák a legnagyobb 
csatadüh közepett sem lőnek puskával a mentőcsapa- 
tokra. Hanem az megtörténhetik, hogy egy szétpattanó 
gránát szilánkja közéjük téved. 

S volt alkalmam ezeknek a gránátoknak a működését 
megfigyelni. 

Az ágyúdörgés, fegyverropogás egy perczig sem tartott 
szünetet. A francziáknak mitrailleuseik voltak ; azoknak 
a recsegő, kerepelő ropogása valami rémséges zene volt a 
halálorditás közepett. Csakhogy a félelmes mitrailleuse- 
nek egyenrangú ellensége támadt a Krupp- ágyúban. Ez 
nem golyókat, hanem pokolgépeket okádik. A hosszú 
czilinder alakú löveg a hol leesik, ott elsül s mintha egy 
ágyúból kilőtt másik ágyú volna, kartácszáport szór ki a 
torkából. A mitrailleuse csak ezer lépésnyire arat, de a 
Krupp-ágyú kétezer lépésnyire kaszál. 

A sebesültek, a kiket a csatatéren felszedtünk, mind 
kartácslövés által voltak megsérülve. Ott hevertek a 
rekettyésen, mely a két ellenséges sereget elválasztá. 
A poroszok ágyúgolyói magasan a fejünk fölött süvöltői- 
tek el. 

Az én betanult legényeim olyan nyugodtan dolgoz- 
tak ott, mintha csak a mezőn hordanák össze a kévéket. 
Tudták, hogy a gyilkos lövegek nem őket keresik, hanem 
a francziák ütegét, mely a poroszok előnyomulását akadá- 
lyozza. 

Én azt a leirhatlan mámort éreztemj a mely mindenkit 
meglep, a ki először kerül derék ütközetbe. 

Itt álltam a halál birodalma közepett, a rettenetes 
Malach Hamovesh angyalainak a zsinatjában. Valami 
szent borzalom fogott el az én uramnak, a mindnyájunk 
urának közelléte előtt. Ezen a reszketésen át kell esni 
mindenkinek. 

Látni alig lehetett az ütközetből valamit. Az ágyúfüst, 
mint lomha köd feküdte meg a völgyet, a porosz gyalog- 
ság a földön kúszva hasmánt nyomult előre, csak a pus- 
kák füstje árulta el az arczvonalát, s a franczia gyalogság 
hevenyészett árok, fa, mellvédek mögül lőtt ; csak a zuá 
Vük, a turcok veres fövegei bukkantak fel időközönkint. 

A fegyverropogás között a jeladó kürtszó osztotta a 
parancsokat. 

Egyszer aztán valami más hangzású trombitaszó hang- 
zott fel az oldalunkban. 

A mellém rendelt veterán sergeant megkapta a 
karomat. 

— Monsieur, most loholjunk innen a saraglyáinkkal, 
mert lovasság jön. 

— Ellenséges lovasság? 

— Az mindegy ördög; akár ellenség, akár jó barát. Ha 
lovasság talál útban, legázol bennünket. 

Mi tehát felkaptuk a hordágyakat s igyekeztünk sebbel- 
lobbal a harczvonal mögé jutni. 

Mind a kettő jött. Lehetett hallani messziről, a mint 
ezernyi paripa patái alatt dübörög a föld : «Quadrupe- 
dante putrem strepitu quatit ungula campum ! » 

Jobb szárnyunkat megkerülve egy porosz huszái'ezred 
közeledett gyors koczogásban. 

Ezzel szemben egy franczia lovas vadászezred vág- 
tatott a magaslatról, lejtőn alá. Az ezredet maga a fő- 
parancsnok Douay tábornok vezette. 

Erős nyugati szél fujt ; a felvert por a franczia lovas- 
ságnak előtte, a porosznak mögötte járt. 

Egyszer csak a porosz huszárezred kétfelé vált, jobbra, 
balra kanyarodva, s mögötte előtűnt egy egész ágyúüteg, 
mely hatalmán dechargeal üdvözölte a chasseuröket. 

A kartácsok iszonyú dulást követtek el a franczia lovas- 
ságban, hanem azért annak a rohamát fel nem tartóztat- 
hatták. A chasseurök ádáz ordítással rohantak a porosz 
lovasokra. Az ütegnek nem volt ideje másodszor lőni. Az 
ágyúkat hirtelen felkapcsolták s lovasüteg, huszárezred 
megfordulva vágtatott a franczia vadászok elől. Azt hit- 
tük, diadal ; pedig csak ravasz hadi csel volt. 

A por elvonultával én csak azt láttam, hogy a csata- 
mezőn vonagló paripák és kinlódó vitézek hevernek 
szerteszéjjel. 

Siessünk menteni. 

Kémlátvány volt ! Ember és állat egymáson hente- 
regve ; a halálra sebesült lovak nyerítettek, a harczosok 
káromkodtak, egy-egy paripa elfutott, magával hurczolva 
a kengyelbe akadt halott lovagját. 

A halálra sebesültek között volt maga Douay tábor- 
nok is. 

Mikor a vén sergeant kiszabadítá a lova alól : szökött 
a nyakából a vér. 

— Oh mon général ! zokogott a veterán, kendőjével 
tapasztva be a tátongó sebet. 

— Ne sirj ! börgé a tábornok. Kiáltsd helyettem : 
«en avant!» 

Nem jó vezényszó volt. 

A huszárokat üldöző chasseurök egy komló -ültetvény 
elé kerültek, mely meg volt rakva porosz lövészekkel. 
Azok aztán hátba fogták őket, gyilkos tüzelést indítva 
nieg gyorspuskáikkal. 

A chasseurök most a komló ültetvény ellen fordultak. 
Az pedig rettenetes erősség : a magas komló-póznák erős 
sodronyokkal dúczokhoz kötözve lehetetlenné tesznek 
minden lovas támadást. 

A gyönyörű lovas vadász-e^red ott pusztult el. 

A főparancsnok elestével aztán el volt döntve az ütkö- 
zet sorsa. Megjött ugyo^ nagy későre Mac Mahon tábor- 
nagy a hadseregével, de már akkor Douay hadteste szét 
volt zavarva ; Weissenburgot oda kellett hagyni. 

A visszavonulás egyébiránt a legnagyobb rendben tör- 
tént meg. A poroszok kezébe nem sok fogoly került s 
azok is nagyobbrészt zuávok voltak meg turcok, nem 
igazi francziák. 

Azt sönki sem fogadta el, hogy meg lettünk volna verve. 
Mindenkit lelkesített az a meggyőződés, hogy a veissen- 
burgi küzdelem, csekély védő haderővel túlnyomó támadó- 
sereg ellenében, tervszerű részlete volt csupán egy nagy 
döntő ütközetnek. Azt hitte minden franczia katona, hogy 
ez csak ismétlése a lombardiai nagy ütközetnek, a midőn 
a franczia-olasz hadsereg balszárnyát engedték Benedek 
tábornagy által hanyatt-homlok döntetni, hogy azalatt 
Solferinónál a franczia hadsereg zömével az osztrák 
ármádia derekát törjék keresztül. Most is úgy lesz. Itt 
van még Mac Mahon egyfelől, másfelől Bazaine két 
derék sereggel. 

Másnap megjelent közöttünk Mac Mahon és maga a 
császár, fiatal trónörökösével s a weissenburgi ütközetben 
kitűnt hősöknek érdemrendeket osztottak ki. Nekem is 
jutott belőle egy. Az öreg Duval ajánlatára kaptam a 
becsületrend lovagcsillagát. Egy párisi lap reportere 
csodadolgokat irt rólam a lapjának, az önfeláldozó ma- 
gyarról. Gondoltam rá, hogy ha majd ezt olvasni fogja az 
((asszony », mondani fogja magában : még sem mindenütt 
olyan gyáva az az ember ! 

De bizony hiába vártunk mi a visszatorlásra. Weissen- 
burg után következett Spi^heren, Wörth. A németek 
mindenütt túlnyomó erővel támadták meg a francziákat, 
s kiderült, hogy tüzérségi fegyverzetük jobb, mint a fran- 
cziáké. Mac Mahon seregét elválasztották Bazaineétől. Az 
óriási harczokban Eézonville, Grayelotte előtt, Bazaine 
másfélszázezer emberét visszaverték Metz erődítvényei 

közé, Strassburgot ostrom alá fogták s Mac Mahonnak 
elzárták az útját Paris felé. 

A hány ütközetünk volt, a sebesülteket mindig az ellen- 
ség szedte össze a csatatéren. 

Természetesen egyik hadtest a másiknak a dolgáról 
nem tudott semmit. A melyik vereséget szenvedett, az 
szentül hitte, hogy a másik hadsereg győzött. 

A párisi hirlapok és a börze is megtették a magukét e 
részben. 

Egy este, mikor futáshoz hasonló erőszakolt mars után 
megérkeztünk egy városba : a kávéházban kezembe 
vettem egy hirlapot. Kiváncsi voltam a börze- tudósításra. 
« Paris. Óriási hausse ! A járadék 6815 re hágott, nagy 
gyözelemhirek ! » 

No akkor az én két millió francom lángot vetett ! 

Hanem aztán mikor a kövérbetűs diadalhireket elolvas- 
tam, ez az örömem tetemesen alább szállt: «Mac Mahon 
szétverte a porosz hadsereget, a porosz koronaörökös el 
van fogva ! » Épen aznap hagytak martalékul az összes 
tábori podgyászunkat az ellenség kezében. 

Hát így csinálják a börzén a hausset ? 

De váljon meddig lehet a börzét hazugságokkal trak- 
táhai? 

Meddig ? Mindig ! 

A Mars la Touri népirtó ütközet után már valóságos 
czéltalan futás volt a Mac Mahon alatti csapatok sorsa. 
Az ellenséggel érintkezésbe jutott katonák nem is gon- 
doltak már a védelemre. Ha egy csapat porosz ulánus meg- 
jelent az országúton, minden ember futott a kerteknek ; 
a gyalogok elhányták a puskáikat ; a vértesek ledobáltak 
mellvertet, sisakot, a tüzérek elvagdalták az ágyúkba 
fogott lovak istrángjait, s felkapva rájuk, elvágtattak a 
világba. Nekem lóháton kellett a sebesülteket szállító 
szekereim mellett revolverrel a kezeimben nyarga^&ni, 
hogy a marodeurök ki ne dobálják a betegeket, s -^^pik- 
nak ne vegyék el a szekereimet. 

Egyszer magamat is majd elfogtak a bajorok. Valami 
kisebbszerü ágyú- csetepaté folyt az utón két franczia és 
két német löveg között. A franczia ágyúk nagy hirtelen 
le lettek szerelve a németek golyói által. Maga a tüzér- 
tiszt is nehéz sebet kapott. Én fel vettem őt a vállamra s 
kihoztam a tűzből. A bajorok még egy shrapnellt küldtek 
utánunk, melylyel be lett fejezve a csatározás. A mint a 
szórólöveg a fejünk fölött szétpukkant, én egy ütést érez- 
tem a kappim bőrernyőjén. Nem törődtem vele. Bizonyo- 
san a shrapnell borítékából egy szilánk tévedt oda. Nem 
tudott két hüvelykkel jobban találni ? 

A mint a sebesült tisztet elhelyeztem a kocsimon, én is 
felkaptam a lovamra s siettem a futók után. 

Egy patak hidjánál megtorlódott a futó katonaság. 

Én nem sokat tétováztam : neki vágtam a szekereim- 
mel a patak medrének, hogy a sekélyen átgázoltassak. 

Egy bVjor huszár rótta utánam vágtatott s a pataknál 
utóiért. Egy fiatal hadnagy volt a vezetőjük. 

•Eendez vous! Demandez pardon!* kiáltá rám a had- 
nagy, revolverét a homlokomnak szegezve. 

Ahán I Itt jön az «én emberem !» Hiszen tégedet keres- 
lek már régen ! . . . 

Odafordultam feléje s belenéztem a pisztoly csövébe. 
Németül feleltem neki. 

— Hát csak lőjj agyon, kamerád ! Nem adom meg se 
magamat, se a sebesülteimet. 

Nagyot bámult rám a fiatal vitéz, aztán leeresztette a 
homlokomnak szegzett pisztolyát. 

— Elszászi vagy ? kérdé tőlem. 

■ — Nem. Magyarországi vagyok. 

— No hát eredj Isten hírével ! 

S azzal engedett békén a mentő szekereimmel együtt 
átgázoltatní a patakon. Én aztán a répaföldeken keresz- 
tül elkerültem a veszélyeztetett országutat, s estére be- 
ver^ktem a chalonsi táborba. 

Bátaláltam a tábori kórházra. 

JókAi: Ninoswi ördö|;. — A Magláy-esUád. — A ki holU utáo, 13 

Hdjb, az öreg Du válnak átkozott rossz munkája 
volt ma ! 

Csupa láb-sérült katonákat kellett ápolnia. A dicsősé- 
ges kardvágta, golyózúzta sebek belyett feltörött bokákat 
és sarkakat kötözgetni. 

Össszecsókolt, mikor három szekér igazi sebesültet 
adtam át neki. Azt mondta, hogy derék ficzkó vagyok. 
Megengedte, hogy én segédkezzem neki a sebészi műté- 
teknél, a mi nagy kitüntetés volt. 

Mikor aztán elkészültünk a munkával, kimosakodtunk, 
akkor azt monda az öreg úr : 

— No már most én is adok neked valamit. S a kabát- 
z sebébe nyúlt. 

Azt gondoltam, szokás szerint, egy elszívhatatlan szi- 
varral fog megkínálni. 
Ezúttal nem szivar volt. 

— Átadom neked az elbocsátási leveledet. 
Majd hanyatt estem. 

— Elbocsátási levelem ? Miért bocsátanak el ? 

— Azt kérdezd meg Trochu minisztertől. Az ő rende- 
lete, hogy minden idegen tisztet azonnal el kell távolítani 
a franczia hadseregből. 

— Hát megérdemlettem én ezt ? 

— Igaz, hogy nem érdemletted meg, fiacskám. Nagyon 
bátran viselted magadat. Sok sebesültet összehordtál. Ott 
jártál a legnagyobb fegyvertűzben. Hanem hát csodála- 
tos dolog az, hogy te neked nem történt soha semmi bajod. 
Mindég ép bőrrel kerültél vissza. Nem tudnád megmon- 
dani az okát, hogy miért tetted annyiszor koczkára az 
életedet, holott te nem vagy franczia? 

Hát én tudtam annak az okát, de nem mondhattam 
meg. • 

Igazuk van a francziáknak, ha az ilyen emberben, mint 
én gyanakszanak ; a ki soha sebet nem kap az ütközetben 
s mindenüvé odafurakodik. Hát még ha azt meg fogják 
tudni, hogy ma egy üldöző bajor huszártiszttel németül 

beszéltem, s arra az hagyott engem tovább vonulni. A vert 
seregnek joga van árulásról álmodni. 

És abban is igazuk van a francziáknak, ba azt mond- 
ják nekem: «Mit használod te fel a mi nemzeti szeren- 
csétlenségünket a te öngyilkossági kisérleteidre ? Azt gon- 
dolod, hogy ilyen világháborút azért gondolt ki Mars 
isten, hogy a te aprócska családi contraversiáidat eliga- 
zítsa vele? Ha meguntad az életedet: eredj ott egy fűzfa, 
kösd fel rá magadat !» 

Duval úr csak akkor vett rajtam észre valamit. 

— Nézd csak, nézd ! Te meg vagy sebesülve a homlo- 
kodon. 

Eddig nem is gondoltam rá. 

— Valami kartács-szilánk horzsolt talán. Nem érde- 
mes a flastromra. 

Átvettem főnökömtől az elbocsátási levelet, aztán resig- 
náltam neki a hátas lovamat, a kórházi készleteimet, 
meg a két szekeremet. A harmadikat megtartottam ma- 
gamnak a tovautazásra. Ez volt most a leggyorsabb alkal- 
matosság : a saját ekvipázs A vasutak mind katonaszál- 
lításra voltak lefoglalva. 

Mielőtt Chalonst elhagytam volna (késő éjjel) betértem 
egy útszéli kávéházba, elfogyasztani egy csésze kémény- 
seprő folyadékot, a mit fekete kávénak neveztek. 

Lenn a völgyben vakító fény támadt. 

A császár parancsára felgyújtották a tábori sátrakat. 
Tovaszállításukra már nem volt idő. Az egész tábori fel- 
szerelést el kellett égetni és aztán futni ki tudja merre. 

A kávéházban kézről-kézre forgó párisi hírlapokban 
ritkított betűs sorok hirdették nagy fennen : 

«A porosz hadsereg szétszóratott. Kétszáz ágyú zsák- 
mányul esett. Moltke tábornagy fogoly, Bismark halálra 
sebestilt ! Járadék 71 -25.)) 

Azt tehát elértem szépen, hogy a vagyonom megsem- 
misült, hanem én magam életben maradtam. 

A halál nem található sehol ! 

A «SVEET HOME» (ÉDES OTTHON.) 

Csúnya locs-pocs időben érkeztem meg Parisba. 

Már előtte való napon folyvást vert bennünket az eső. 
A nagy ütközetekre rendesen meg szokott jönni a zivatar. 
A poéták azt mondják, hogy az ég leakarja mosni könyei- 
vel a földről az emberek által kiontott vért ; a természet- 
tudósok pedig azt mondják, hogy a tömérdek felrobbant 
lőpor gáza idézi elő az esőt. Tény, hogy minden nagy üt- 
közet után bőrig ázunk. 

Mikor az egylovas bérkocsiból kiszálltam a hotelem 
előtt, azt kérdezé a portásom, hogy kit keresek? « Maga- 
mat*. Nagy mesterségembe került megértetni vele, hogy 
én vagyok a gazdája. Arra kinyitotta előttem a lépcsőaj- 
tót s beeresztett. Aztán meghúzta a csengetyüt háromszor. 
Ez azt jelenti, hogy az «úr» érkezett meg. 

A komornyik az előszobába jött ki elém. Szemet, szá- 
jat tátott, mikor megpillantott. Szép figura lehettem. Feje- 
men egy kopott veres keppi, átlyukasztott ellenzővel, a 
homlokom piszkos, véres kendővel átkötve, arczom feke- 
tére égve s három hónapos bozonttal benőve, egyenruhám 
piszkos, foltos, a fölött egy gummi köpenyeg csuklyával, 
lábaimon czombig érő csizmával, felkötős sarkantyúval, 
piszkosan, sárosan, oldalamon kard és revolver és szalon- 
nás tarisznya. 

— Itthon madame ? kérdem tőle. 

— A boudoirjában van. 

— Mondja ön neki, hogy megjött «monsieur», aztán 
csináljon tüzet a szobámban, át vagyok ázva. 

A komornyik emberszerető férfiú volt ; azt mondta, 
hogy sétáljak be csak a salonba, ott már ég a tüz a kan- 
dallóban. 

Aztán mondja még valaki, hogy nincsen democratia ! 
mikor egy ilyen ágról szakadt marodeurt bebocsátanak a 
salonba ; a saját felesége salonjába. 

Csakugyan égett már a tüz a kandallóban. Oda álltam 
eléje, hogy egy kicsit átjárjon a meleg. 

Pár perez múlva a komornyik eltávozása után bejött az 
asszony. Sietve lépett be, hanem aztán megállt az ajtó- 
ban. 

No bizony volt oka rá, hogy megijedjen tőlem. 

De ha az én alakom ijesztő volt ő rá nézve, az ő alakja 
meg épen gyűlöletes volt nekem. 

Három hónap óta nem láttam. Azóta nagyot változott. 

Más férj előtt ilyenkor a nő gyönyörűséges, nekem utá- 
latos volt. 

— Ön eljött a táborból? Eebegé halkan. 

— Igen. Elcsaptak. 

— Önt ? Hogy lehet az ? 

— Azt hitték, hogy az ellenség kéme vagyok. 

— Esztelenség ! Hisz önről annyi dicséretet irtak a la- 
pok. Hányszor veszélyeztette az életét a sebesültek miatt. 

— Épen azzal lettem gyanús. Tisztességes feltser nem 
őgyeleg az ütközetben. 

E közben letettem a sipkát a fejemről. 

— Ön meg van sebesülve ? hebegé az asszony. 

— Bagatelle ! Egy kis horzsolás. Már behegedt. 
A gummi köpenyeget is levetettem magamról. 

— Hiszen ön érdemrendet is kapott. 

Ott fityegett a légion d'honneur a mellemen. 
Dühös voltam, leszakítottam onnan ; a kandallóba akar- 
tam dobni. 

Az asszony megkapta a kezemet. 

— Nem, nem ! Ne tegye azt ! Hagyja a mellén ! 
S ő maga tűzte azt fel újból a kabátomra. 

— Igaza van. Hadd legyen ott. Legalább van rajtam 
egy «folt», a melyik becsületes. Beszéljünk másról. 

S ugyan minek is volna ezt a tárgyat tovább üzni-füzni? 

Egy csatákból megjött katonának a kapott sebéről vagy 
a kapott érdemrendéről beszélni a felesége előtt? Mikor 
én nem vagyok igazi katona, a sebem nem igazi seb s a 

feleségem nem igazi feleség. S még az érdemrendem sem 
az én érdemem. 

— Hogy van ön ? Beszéljünk arról. 

S aztán kikérdeztem, mint egy lelkiismeretes házi or- 
vos, hogy érzi magát? Egész szakszerüleg. Ö felelt, a hogy 
patiens szokott nyilatkozni az ordináriusa előtt, adtam 
neki. tanácsokat, hogy minő életrendet kövessen. 

Mikor az megvolt, akkor azt kérdeztem, hogy nem jöt- 
tek-e leveleim ? 

Csak egy jött a napokban ; de az is felbontva érkezett. 

~ Ki bontotta fel? 

— A rendőrségnél bontották fel, az idegenek külföldről 
érkezett leveleit egy idő óta mind felbontják. 

— Bele nézett ön is a levélbe ? 

— Hogyne ? De nem tanultam belőle semmit ; mei-t 
chifíreekben van irva. 

(Aha ! Ez a brüsseli börzeügynököm tudósítása.) 

Én úgy tettem, mintha nem volna rám nézve sürgetős 
a levél elolvasása. Beszéltettem magamnak az asszonnyal 
a párisi élményeiről. Tarka világ volt itt az alatt ! 

Csak akkor hagytam el a salont, mikor a komornyik 
jött jelenten , hogy már ég a kandallóban a tűz. 

Akkor azt kérdezte tőlem az asszony, hogy nem akarok-e 
vele vacsorálni? 

— Elszoktam én már attól; majd sütök magamnak 
egy darab szalonnát a tűznél. 

Azt gondoltam, még mindig a bivouacon vagyok. 

A szobámba átmenve, ott találtam az Íróasztalomon a 
levelet, lenyomtatva egy bronz súlyzóval. 

Az ügynökömtől jött a levél. A titkos irás kulcsa a zse- 
bemben volt, egy cigaretta hüvelybe felírva. Ha véletle- 
nül elestem volna a vérmezőn, azt is elszívta volna valami 
Krankenwárter. 

A levélben ez állt : 

— • Önnek a rámbízott összege megkétszereződött. Most 
van nálam négy millió frankja. A baisse folyvást tart 

A párisi börzén pár napig roppant hausset idéztek elö 
hamis győzelmi iiirekkel. Annál nagyobb lett a visszaesés. 
A franeziák mindenütt vesztenek. Ha ön beleegyezik : én 
tovább dolgozom a pénzével baissere. 

A táborban megtanultam káromkodni. 

— Sapristi ! Én nem így alkudtam ! A sors ironiázik ve- 
lem. Én elakarom veszíteni azt az elátkozott pénzt, mely- 
ért életem, lelkem üdve, becsületem lett becserélve, s a 
vak szerencse a helyett megkettőzteti azt. Megduplázva 
sem kell ! 

Eögtön megírtam a választ az ügynökömnek, azt a ha- 
tározott utasítást adva neki, hogy rögtön forduljon át az 
egész összegemmel a haussera. A levelet átdolgoztam 
chiffrekre s elküldtem a postára a komornyik által. 

S aztán elővettem az iszákomból a szalonnát, profontot 
s a kandalló tüzénél elkezdtem azokat megpirítani. 

A ki négy millió frankot kidob az ablakon, az csak 
megengedhet magának ilyen fényűzést. 

Hanem a cognac már nem izlett rá. Három hónapig 
egyebet sem ittam, mint cognacot Az jó hideg és meleg 
ellen, éhség és szomjúság ellen; jó az influenza ellen, a 
váltóláz eUen, aztán meg a félelem ellen. 

Most már itthon vagyok ; nem kell több cognac. 

A helyett jól esik egy pohár tiszta víz. 

Ah, milyen régé© nem ittam már tiszta vizet. Beh jól 
esett ! Még is csak nagy boldogság az az édes otthon ! Kap 
az ember friss vizet inynya. 

Drága sveet home ! 



VOX POPULI . . . 

Az utczán éktelen nagy zsivaj volt ; behallatszott a szo- 
bámba a záró redőnyökön és belső táblákon keresztül. Én 
ezt egészen normális állapotnak találtam. Parisnak nem 
lehet befogni a száját. Ok pedig van elég a kiáltásra. 

A komornyik, kit a postára küldtem, halálsápadt arcz- 
czal rohant be hozzám. 

— Monsieur ! Meneküljön ! Az emeute közelít ! 

— Hová közelit ? 

— Éhez a hotelhez. Ön előtt egy német diplomata la- 
kott itten. A nép megszokta ezt az ő lakásának tartani : 
valaki odadobta közéjük a jelszót, s most ide jönnek a 
házat megostromolni. Már két német nevű bankárnál 
minden ajtót, ablakot összetörtek. 

— Majd beszélek a fejükkel. Ön menjen madamehoz s 
kérje fel a nevemben, hogy vonuljon a téli kertbe, s akár- 
mi zajt hall ne jöjjön elő. 

Azzal felkötöttem a kardomat, feltettem a sipkámat s 
lementem a lépcsőkön. 

A kapus már akkor bezárta az ajtót. Kivülről hatalmas 
döngetés hangzott rajta. 

Mondtam a kapusnak, hogy nyissa fel az ajtót. 

Kihúztam a kardomat s kiléptem a felnyilt utczaajtón. 

A sokszor látott kép tárult elém. Minden osztályból 
összeverődött csőcselék : blouseos férfiak, czilinderkalapos 
járdataposók, diákok, gaminok, kofák és divathölgyek 
festői egyvelegben. 

A ki az ajtómat döngette, az egy lakatoslegény volt ; 
gondolom hogy nem volt egyéb oka rá, mint hogy volt 
neki ho2izávaló kalapácsa. • 

Mikor kiléptem, a kik legközelebb estek a kapuhoz, 
vissza vonultak. Többen kiabálták : « nini ! egy katonatiszt » . 

Én pedig hangom teljes erejével odakiáltottam a tö- 
megnek : 

— Citoyens ! Itt ebben a házban egy beteg asszony 
van. A ki ezen az ajtón be akar törni, annak a fejét én 
kettéhasítom. 

Ez bizony nem olyan szónoklat, a mivel a fellázadt 
népet le lehet csillapítani. 

Egy pár legközelebb álló gommeux, a kit a skandalum 
hoz ilyen helyre, gyorsan visszahúzódott a hölgye mögé, 

hanem a kalapácsos erősen ütötte a mellét és kiabált, 
hogy az ő fejét próbáljam kettéhasítani. A távolabb állók 
felemelt botokkal és esernyőkkel hadonáztak. 

El voltam szánva. 

Egyszer csak megkapta valaki hátulról a kezemet, a 
karddal. 

A feleségem volt ott. 

— Mit keres ön itt ? Minek jön ide ? 
Odafurakodott mellém. 

aztán tartott szép beszédet a néphez. Soha sem hittem 
volna, hogy ilyen szépen tud deklamálni. 

— Citoyens ! Mi nem vagyunk németek, ellenségek ; 
hanem magyarok, jó barátok. Férjem a franczia hadsereg- 
nél szolgált. Nézzenek a homlokára : Prancziaországért 
kapta e sebet; nézzenek a mellére : Francziaországtól 
kapta a becsületrendet. 

Én reszkettem a dühtől. 

Mit dicsér engem ez az asszony a nép előtt, a ki szivé- 
ben megvet? 

— Madame ! Menjen a szobájába ! Rivaltam rá. Itt önre 
nincs szükség. Bocsássa el a kezemet ! Hadd vágok a ca- 
naille közé ! 

De olyan erősen átszorítá mind a két karjával a jobbo- 
mat, hogy nem birtam azt kiszabadítani. 

Utoljára felkaptam a nőt az ölembe, s nem törődve 
azzal, hogy mit üvölt a nép, felrohantam vele a lépcsőn ; 
bevittem a különszobájába s ott ledobtam az ágyára. 

— Maradjon fekve ! Kiálték rá. Ön az életével játszik. 

— Hát akkor maradjon ön itt mellettem. Esengett. Ne 
menjen vissza a nép közé ! 

— Eh ! Ettől a parasztos csőcseléktől megtudom önt 
védelmezni, de egy görcsrohamtól nem : s ez önnek az 
életébe kerülhet. 

E szóra úgy tetszett nekem, mintha mosolyt láttam 
volna az arczán. 

Én már mindent rosszra magyaráztam. 

Azt hittem, hogy az alatt a mosoly alatt az a gondolat 
rejlik: « féltesz úgy-e? ha meghalok, vissza kell adnod a 
hozományomat a rokonaimnak ! » 

Szeretném, ha itt tépnének szét a szemei előtt. 

Mért nem jönnek hát utánam? Mit késik rám rohanni 
a megharagított oroszlán : a nép ? Nem a szemébe vág- 
tam azt, hogy «canaille!» 

A következő perez meghozta a magyarázatot. Azutczán 
trombitajelszó hangzott; azután paripák robogása. A csá- 
szári gárda maga érkezett meg, s az nagy hirtelen meg- 
tisztította az utezát a zendülő tömegtől. Az utezai zaj el- 
vonult másfelé. Másutt is van beverni való ablak. 

Nem sokára férfi hangokat hallottam a teremben. 

Az asszonyt még egyszer kértem, hogy maradjon az 
ágyban csendesen s kimentem a terembe. 

Egy rendőrbiztos beszélt a komornyikkal. 

Midőn meglátott, nyájasan üdvözölt s a komornyiknak 
inte, hogy hagyjon magunkra. 

Én megköszöntem neki a gyors segélyt, mely házunkat 
a rombolástól megszabadítá. 

— E felől meg lehet ön nyugodva : ez elmúlt, monda 
a biztos ; hanem valami más, komoly baj van. 

— Nekem van komoly bajom? 

— Önnek. A rendőrségnek tudomására esett, hogy ön 
egy chiffrekkel irt levelet kapott Brüsselből. 

— Tudom. Fel is bontották a levelemet. 

— Ön erre a levélre válaszolt. Szintéla chififrekben. A 
levél ezelőtt egy órával lett feladva a postára. 

— S már ennek a tartalma is ott van a rendőrség ke- 
zében ? 

— Igen. Lesz ön szíves nekem átadni e titkos írásnak 
a kulcsát ? 

— De uram, az a levélváltás üzleti titkokat rejteget, a 
miket én egy harmadikoak nem árulhatok el. 

— Biztosíthatom önt felőle, hogy rendőrségünk ép oly 
titoktartó, mint a velenczei nyelvtelen kőoroszlán. 

— S mi történik velem, ha nem adom oda önöknek a 
titkos írás jegyeinek kulcsát ? 

(Ha azt mondja, hogy főbe lőnek, akkor nem adom oda.) 

— Akkor rögtön kitolonczoljuk önt Parisból s a belga 
határig a lába sem éri a földet. 

(Az már más ! Ebből nem kérek.) 

— No hát tessék velem a dolgozó szobámba jönni s 
hüvelyezzük le mind a két levél tartalmát. 

Ott volt a zsebében a rendőrügynöknek mind a kettő. 

Az első az én ügynököm levele volt. Ezt már ismerjük. 

A második pedig volt az én válaszom. Ez pedig igy 
szólt : 

«A francziák győzni fognak, tegye ön fel összes vagyo- 
nomat haussera. » 

A rendőrügynöknek kicsordult a szeméből a köny. 

Egészen meg volt hatva az által, hogy ime, egy idegen 
ennyire bizik a francziák diadalában: összes vagyonát 
fölteszi rá ! 

Én pedig szerettem volna magamnak tapsolni : « Bravó 
Dumány ! Ezt a komédiát jól játszottad !» 

Ekkor a rendőrügynök bizalmasan megszorítá a keze- 
met s nagy suttogva így szólt: 

— Jól van uram. Ez rendben van. Hanem már most 
adok önnek egy tanácsot. Ne maradjon ön egy napig sem 
tovább Parisban. Ma még mi parancsolunk itt, de hogy 
holnap ki fog parancsolni? azt senki sem tudja. Azért pa- 
koljon össze rögtön s fusson az asszonyával együtt, a 
merre még ma szabad az út. Holnap lehet hogy én is 
futok. 

— Köszönöm uram. 

Ezzel átadtam a derék férfiúnak az útlevelemet látta- 
mozás végett. Két óra múlva már kezemben volt az útlevél. 
A hajnalt már a vasúton láttuk meg. Az asszony meg- 
vallotta, hogy nagyon boldogul érzi magát, a midőn Parist 
elhagyhatja. 

FORTUNA ORDOGASSZONY. 

Két egész nap telt bele, a míg Parisból Brüsselig el 
tudtunk vergődni. Minden vonat túl volt zsúfolva kiuta- 
sított idegenekkel és menekülőkkel s minden állomáson 
hosszú ideig kellett várni a renden kívüli vonatokra, a 
melyek tartalékos katonákat, nemzetőröket, hadiszereket 
szállítottak Páiis felé. Azonkívül minden városban ki kel- 
lett szállni valamennyi utazónak s a rendörbiztosok előtt 
igazolni magát útlevelekkel s a málbáit megmotoztatni. 

Rám nézve még azzal is meg volt nehezítve az igazolás, 
hogy a homlokomon levő seb elárulta, hogy valamiféle 
katona vagyok. Az effélének pedig Trochu kemény pa- 
rancsa szerint meg volt tiltva Francziaországot elhagyni. 
Nekem tehát még az útlevélen kívül az elbocsátási decre- 
tumomat is elő kellett mutatnom Trochu parancsa szerint. 
Ezen aztán eltanakodtak a messieursök, hogy melyik 
parancsát tiszteljék Trochunak ? a melyik kikerget, vagy 
a melyik bennmaraszt. 

A határnál pedig épen négy óráig kellett időzni a vonat- 
nak, az általános podgyász-átmotozás végett, s nekem ez 
alatt be kellett mennem a térparancsnoksághoz, és igazol- 
nom magamat, hogy nem vagyok katonaszökevény, sem 
spion, hanem szabályszerűen elcsapott idegen önkénytes 
tábori orvos ; s becsületszavamat adnom rá, hogy a hölgy, 
a kit magammal viszek valóságos törvényes feleségem. 

Mikor végre késő éjjel bevergődtünk Brüsselbe, alig 
tudtunk szálláshoz jutni. Minden hotel túl volt tömve. 
Nagy nehezen tudtam szert tenni egy harmadik emeleti 
szobára. Oda felbocsátottam az asszonyt a lifton ; magam 
pedig lementem a kávéházba egy pohár punchot meginni. 

Ott is ember ember hátán volt. Úgy látszik itt nem akar 
éjszaka lenni. Öten-hatan olvastak egy hírlapot. Valami 
iULgyon érdekes hir lehetett benne. Olyan lárma volt, 
hogy nem értettem semmi szót. 

Kértem a garzont, hogy szerezzen nekem is egy hír- 
lapot. 

Megsúgta, hogy ezek már régiek : esti lapok ; hanem ba 
nem sajnálok öt frankot kiugratni, elküld a nyomdába s 
hozat számomra egy reggeli lapot. Természetes, hogy nem 
sajnáltam az öt francot. 

Mint tapasztalt hirlapolvasó, a lap hátulján kezdtem : 
ott vannak a táviratok. 

Az egyik Arlonból kelt s azt a hirt hozta, hogy Mac- 
Mahon állása nagyon jó, erődítvények mögött áll, melyek 
képesek 300 ezer embert feltartani ; a tegnapi ütközet a 
francziák győzelmével végződött. 

A másik sürgöny Meziersből azt táviratozta, hogy a 
tegnapi véres csata a franczia sereg vereségével végződött, 
mely a német sereg által a belga határ felé szoríttatik. 
A császár Mac-Mahonnál van. A csatavonal Bariletól La- 
chapellig terjed. 3000 franczia 500 lóval belga területre 
szoríttatott át s ott a fegyvert lerakta. 

Az asztalszomszédom (úgy látszik franczia) udvariasan 
kért, hogy mutassam meg neki is a táviratokat. 

Odatartottam eléje a lapot. 

— Eh ! Ezek még a tegnapi esti lapból vannak ismé- 
telve, elkésett előfizetők boldogítására. Lesz ujabb. Nézzük 
a lapnak az első lapját. 

Ott soha sem szokott távirat lenni. 

Ezúttal volt. Épen a lapnak a homlokán. Akkora betűk- 
kel nyomtatva, mint egy darázs. 

« Szerdán. Szeptember 2. délután 8 óra. Mac-Mahon 
hadserege megadta magát, lerakta a fegyvert. Mac-Mahon 
súlyosan megsebesült, helyette Wimpffen tábornagy vette 
át a vezényletet. Ö irta alá a kapitulácziót. Napóleon sze- 
mélyesen maga adta meg magát a porosz királynak. » 

Az én szomszédom elájult és lefordult a székről. A gar- 
9onok kivitték a szabadba, fellocsolni. Ez szenzácziót kel- 
tett a vendégtömegben. Valaki elájult. Valamit olvasot^^ 
Mit olvasott? A legelső kérdezőnek adtam a hírlapot. 

Nekem már elég volt. Azt azután feltolták a billiárdra, 
onnan olvasta fel a táviratot a sokaságnak. 

Én pedig felmentem az asszonyhoz. 

Ébren volt ; ruhástól együtt vetette le magát az ágyra. 
Minthogy csak kettőnknek volt egy szobánk : nem vetkőz- 
hetett le. Egy idegen férfi előtt ! 

Bocsánatot kértem tőle, hogy háborgatom a nyugalmát ; 
de ezt a nevezetes eseményt tudatnom kellett vele. 

Erre neki is egyszerre kiment az álom a szeméből. Fel- 
kelt az ágyról s odajött hozzám. 

— Lássa ön, milyen isteni gondviselés volt az, hogy 
önt elbocsátották a hadseregtől. Most ön is el volna fogva. 
A mi rossznak látszott, milyen jó lett belőle. 

Az első pillanatra magamat is megkapott ez a hála- 
érzet. Bizony furcsa komikus megoldása lett volna az én 
tragoediámnak, ha én, a helyett, hogy a halálomat talál- 
am, találtam volna egy átkozottul unalmas dolce far 
nientét Mainz vár sánczai között! Tehát a « rosszból » 
lehet valami «jó». 

Szeretném tudni, hogy javítja meg az én elrontott éle- 
temet valaki ? valami ? 

Szegény asszony! Ha sejtenéd, hogy ezzel a catastro- 
phával a te egész vagyonod hamuvá lett ! 

Jó alvást kivántam neki. Azt mondtam, elmegyek valami 
jó szállást keresni magánházban. Itt nem maradhatunk. 

Ha jól emlékezem rá, kezet is adtunk egymásnak: 
szórakozottságból. 

Visszamentem a kávéházba. Egy lélek sem volt már ott 
a szolgálattevő személyzeten kivtil. Hová lettek ? Minden 
ember elszaladt a börzére 

Börzére ? Hajnali négy órakor. 

Hja! ezen a napon nem volt se éj, se nappal a börzén. 
Éjjel, nappal ki voltak világítva a folyosói ; a gáz égett a 
nagy kandeláberekben. Ilyenkor nagy dolog folyik ott. 

Magam is kíváncsi voltam odamenni. 

A bejutáshoz igen jó ajánlólevelem volt, a két öklöm ; 

a nélkül be nem jutottam volna. Benn a teremben már 
öklöződtek. Egy sánczostrom Spicbenernél csupa sym- 
pbonia abhoz a lármáboz képest, a mi oda benn 
folyt. 

Én egy börzeszolgának busz frankot ígértem, ha kihíja 
a kulisszák közül egy pillanatra X. urat, az ón börzeügy- 
nökömet; átadtam neki a névjegyemet. 

Beletelt egy jó óra, a míg szerencsém lehetett a derék 
férfiúhoz. 

A czilíndere be volt zúzva, a kabátgallérja lehasítva, 
három gomb hiányzott a mellényéről, s a nyakravalójának 
a máslija hátul volt a csigolyáján. Csorgott az arczárói 
az izzadtság. Kezében volt a jegyzőkönyve. 

Mikor engem megpillantott: extasisba jött az arcza. 
Odarohant hozzám. Megölelt, megcsókolt. 

Megbolondult ez ? 

— Uram ! Barátom I Félistenem ! Ön egy próféta ! 
A sedáni catastrophára óriási hausse ütött be a börzén ! 

— Hausse ? Mondám én elámulva. 

— Az ám ! Ha csak elvesztették volna az ütközetet a 
francziák, erre nagyszerű baisse állt volna be ; de hogy 
lerakták a fegyvert, erre blz egész börze megfordult, s 
most őrült módon szöknek fel az értékek. Ön csodaember ! 
Hogy ezt megszagoltál Eresszen vissza ! Hadd megyek mil- 
liókat csinálni. Az ön pénze haussera van engagirozva. 
Ma Tortoninál reggelizünk pontban 12 órakor. Nyolcz 
milliót hozok önnek haza. Ereszszen ! Vagy itt hagyom a 
kezében a kabátom szárnyát. 

Azzal visszarohant az aranyborjú orgiájába. 

Én pedig rábíztam magamat egy kifelé törekvő nép- 
áramlatra (ez bizonyosan a megvert contremine volt) s 
szépen kitolonczoltattam az ütczára. 

Azt hittem, hogy álmodom. 

Hát lehet a feketéből fehér? A tűzből jég, a jégből 
tűz ? Lehet a szerencsétlenségből szerencse ? 

Hátha nem igaz, a mit az a hóbortos összevissza hadart. 

Heggel volt már. Betértem egy kávéházba theázni. 
A thea mellé hírlapot is adtak. 

A legújabb kiadású hírlapban már a börzetudósítás is 
benne volt: « Általános hausse! Franczía értékek kereset- 
tek ! Valuta erősen áll ! Pénz bőven !» 

Tehát még sem álojnl 

Délig elácsorogtam az időt. Pontban tizenkét órakor 
ott voltam a megjelölt restaurantnál, mely a legdrágább. 
Az ügynököm már ott ült. A reggeli meg volt rendelve: 
négy tuczat osztriga, erdei szalonka, articsóka vaczok, 
giardinetto; chablis, cháteau Lafitte, grand vín Mumm, 
sect. 

— Lesújtó diadal ! monda az ügynök. Ecrasant vereség 
a contremínere ! Uram I Napóleon kapitulált Vilmos király 
előtt : én pedig kapitulálok ön előtt- Ön jobban ismeri a 
börze psychologíáját, mint én! 

— Én ismerem a börze psychologíáját? 

— Nagyon megérthető ! Ön a franczia táborból jött. 
Bizonyosan nem azért volt ott, hogy törött kezeket, lába- 
kat egymáshoz ragaszszon ; hanem hogy közvetlen közel- 
ből szerezzen tudomást a hadseregek állapotáról. Hja, ha 
azt a többi börzematadorok is így csinálnák ! Hanem hát 
ahhoz kurázsi is kell. Önnek már két nappal ezelőtt tudo- 
mása volt róla, hogy Mac-Mahont körülfogják, hogy le 
fogja tenni a fegyvert császárostól együtt. Ön idejekorán 
megugrott. Nekem avisot adott. Én szót fogadtam. S itt 
az eredmény. Négy millió frank, a mai nap nyere- 
sége. 

— De hát hogy lehet az ? 

— Még ön kérdi tőlem? Hiszen nagyon kiszámította 
ön, hogy a franczia főhadsereg capitulatiójával a császár 
elfogatásával vége van a háborúnak. A francziáknak nincs 
több mozgó hadseregük. Kénytelenek békét kötni. A börze 
előre escomptálja a békekötésjfc. Ezért szállnak fel a fran- 
czia értékpapírok olyan rohamosan. Mit csináljak önnek 
a nyolcz millió frankjával ? 

Nekem e perczben minden keserű volt, a mi csak a 
fogam alá került. 

— Majd meglássuk. Mondám. 

Hát már ón nekem nem sikerül ezt az átkozott milliót 
agyonverni ? Én kidobom a tengerbe, s ö visszauszik 
negyedmagával! Tapad hozzám ez a gyűlöletes pénz, 
mint a maszat: mentől jobban mosom tőle magamat, 
annál aranyosabb leszek Úgy teng rajtam, mint a bélpok- 
loson a viszketeg sömöre ! Hát már Fortuna nem isten- 
asszony, hanem ördögasszony. Megfojt ez az arany ! 

— Egyedül jött ön? Kérdezé tőlem X. úr. 

— Nem ! A feleségemet is elhoztam. 

— Van jó szállásuk? 

— Egy szoba a harmadik emeleten. Épen szállást aka- 
rok keresni. 

— Mondok önnek valamit. Egy itteni bankár, contre- 
mineur, a mai dififerentiák kiegyenlítésére a lakházát 
ajánlja fel ; neki négyszázezer frankba került, nekünk két- 
százezerért kínálja. 

— Fogadja ön el. 

— Rögtön be lehet költözni. S a többi pénzzel mit 
tegyek ? A házi gazda egészségére ! 

Koczintottunk. No lám, milyen egyszerre házi gazdává 
lettem Brüsselben, a hol még az éjjel szállást sem tudtam 
kapni. 

— Hát most térjen ön át az egész összeggel a baissere. 
Mondám X. urnák. 

Az ügynök letette maga elé a poharát s rám bámult. 

— Monsieur? Nem szokott ön rendesen bort inni? 
Nagyon erős volt a pezsgő? 

— Nekem nem szokott megártani a bor. Egész józanul 
beszélek. 

— Akkor menjen ön valami psychiater orvoshoz. Vizs- 
gáltassa meg magát. Önnek valami kedélybaja van. 

— Meglehet; de azt a pénz nem gyógyítja meg. Tegye 
ön fel a pénzemet egy heti határidővel baissere. 

Jókai: Niacsen ördög. — A Magláy-esalád. — A ki holta után. l'^^ 

— No már, uram, egyszer sikerült önnek az, hogy az 
ördögnek a szakállát leborotválja, másodszor sikerült az 
ördögnek az üstökét levágni, most az ördögnek a farkát 
akarja ön kitépni? Már abba nem megj'ek bele. Nekem 
adja ön ki az eddigi nyereségből a provisiómat, s a többi 
pénzével játszszék ön maga a börzén. 

— A provisióját húzza ön le magának, hanem a többi 
összegemet csuk kezelje úgy, a hogy mondtam. Én a bör- 
zére nem mehetek üzleteket kötni, mert nekem vissza 
kell mennem Parisba. 

— Parisba? Most ? Hisz akkor ön tökéletesen meg van 
bolondulva. Hisz ott most revolutio van. 

— Épen azért megyek oda. A nőmnek minden gardero- 
beja, ezüstnemüje, ékszere, szőnyege ott maradt az elha- 
gyott palotámban, azokat el akarom hozni. 

— De uram, az Isten áldja megJ Ebből a nyolcz millió- 
ból, a mit ön nálam hagy, vehet ön a feleségének annyi 
új garderobeot, ezüstnemüt, szőnyeget a mennyit akar : 
s nem dugja érte a fejét a guillotine alá. 

— Ejh ! uram ! ön nem érti az én dolgomat ! Szakítám 
ketté bosszúsan ezt a kelletlen párbeszédet. 

Erre az én emberem a mutató ujját az orra hegyére 
nyomva, azt monda : 

«AhánI» 

Én pedig az ajkaimat beszorítva, azt hangoztattam: 

ífÜhümIí) 

Arra ő felhúzta szemöldökeit s felnyitottá a száját 
hamiskás mosolylyal : 

«Ehe!» 

Én pedig mutató ujjamat a szájam elé keresztbe téve, 
azt mondám : 

«Ohól» 

Ezzel aztán megértettük egymást, tisztázva volt a helyzet. 

Mert hisz az egész normális állapot, hogy egy sokszo- 
ros milliomosnak, a felesége mellett, még egy « mostoha 
feleségének-* is kell lenni. 

Ha veszedelem üt ki, hát akkor honnett ember legelő- 
ször a hites feleségét menti meg. Hanem azután igaz gen- 
tleman visszatér a szeretőjéért a vész színhelyére s azt is 
megszabadítja. 

Ezt jelenti az «ahán, ühüm, ehe, ohó !» 

Még az nap átköltöztettem az asszonyomat a most szer- 
zett palotámba. Bámult nagyon ; de nem tett semmi észre- 
vételt. 

Megkérdeztem tőle, hogy van-e még költsége ? Még 
volt húszezer frankja. Jól takarékosskodott : három hónap 
alatt nem költött el többet húszezer franknál. 

Azt mondtam neki, hogy csak rendezkedjék be tetszése 
szerint, nekem halaszthatlan utam van valahová. Nem 
kérdezte hová ? S nem marasztott. 

Én felültem a vasútra Paris felé. 

Sokkal gyorsabban tértem vissza, mint jöttem. 

A határon tul felvettem a tiszti egyenruhámat s jól 
jártam vele. A kik idejövetelemnél akadékoskodtak, most 
az egyenruhám, érdemrendem láttára csopa engedelmes- 
séggé váltak. Egy tiszt, a ki Mac Mahon seregéből törte 
magát keresztül, megsebesülve ! Agióm nőtt. 

Parisba érve, meglepett az utczák megváltozott alakja. 
Minden kapu fölött, minden erkélyről trikolor zászlók 
lengedeztek. A katonák ölelkezve fraternizáltak a néppel. 
Láttam, a mint a császári lovas gárda katonái a kaszár- 
nyájuk fölött büszkélkedő császári sast a kardjaikkal vag- 
dalták széjjel. Ugyanazokkal a kardokkal, a melyekkel 
négy nap előtt a forrongó népet verték széjjel az én 
hotelem előtt. 

De az én hotelem is szépen megváltozott. Mint a her- 
nyóbáb, melyből egy éj alatt pillangó lett. Ez is szárnya- 
kat kapott. Az erkélyről két óriási háromszínű zászló len- 
gett le a földig e felirattal : «Vive la Republique !» 

Tehát már köztársaság voltl Tegnapelőtt még csá- 
szárság ! 

S mindez egy csepp vérbe sem került. 

14* 

Olyan gyöngyén ment mindez végbe, mint mikor egy 
szép menyecske ma eltemeti az urát, s holnap férjhez 
megy máshoz. Azt a szegény halottat biz egy napig sem 
gyászolta senki. 

Már az új kormány is megalakult. S az e feletti nagy 
öröm letörülte a nagy keserűséget, a mit a sedáni kata- 
klyzma okozott. 

Az utczákon nem lehetett látni egy rendőrt, mouchardt. 
A nemzetőrség tartotta fenn a rendet. 

S az idegeneket, a kik Palikao uralma alatt csúnya ül- 
dözés tárgyai voltak, senki sem hajkurászta többé, sőt 
ellenkezőleg nagy veres plakárdok hirdették a felhivást, 
hogy az idegenek, kik barátjai a szabadságnak, lépjenek 
be a szabad csapatba, mety a zsarnokok leküzdésére lesz 
hivatva. Elég volt valami exoticus szabású ruhában meg- 
jelenni az utczán, hogy az embert a hölgyek összeölel- 
gessék. 

Hát ide is hiába hoztam el a fejemet ! Nincs itt se guil- 
lotine, se barrikád, a hol az ember olcsón túl adhat az 
életén. Csupán a szabad csapatba beállás van kilátásba 
helyezve. De hisz az meg épenséggel életbiztosító intézet ! 

Nem tudom megöletni magamat 1 

És a millióimat ? Azokat talán inkább. 

A hausse kitartott állhatatosan. Napokon keresztül. 
Egész Európa hitte, hogy a békekötés küszöbön áll. 

A hatodik napon, mikor az én börzei kötésem termi- 
nusa beállt : jelent meg a republikánus franczia kormány 
manifestuma, melyben kijelenti, hogy a háborút a vég- 
kimerülésig folytatja Francziaország s addig nem nyug- 
szik, míg az ellenséget le nem söpörte a haza földéről. 

Ez a nyilatkozat a békereményeket úgy leforrázta, mint 
• egy Orbán napi dér a viruló szőUöket. Beütött nagy roham- 
mal a baisse. 

Az én pokolnak áldozott millióimat megint visszazúdí- 
totta rám a csudálatos forgatag: ismét megduplázva! 

Engomet inzultál a szerencse! A szerencse ördögasszony! 

NINCSEN ORDOG. 

Ekkor én is elővettem a jobbik eszemet. 

Azt mondtam : 

wÉdes ördögöcském! Hiszen te nem vagy olyan rossz 
ördög, minta^milyennek híresztelnek. Mi az ördögért veres- 
sem én magamat agyon, mikor én nekem most már tizen- 
hat millióm van ? Hát van én nekem valami szükségem 
arra, hogy elvitessem magamat veled ? Én bizony elbocsá- 
talak a szolgálatomból. Hol a cselédkönyved ? Hadd írom 
bele: « magaviselete: hűséges; erkölcse: kielégítő.* Aztán 
keress magadnak más bolondot, aki befogad. Hiszen nem 
vagyok én arra kárhoztatva, hogy boldogtalan legyek. 
Ezzel a pénzgarmadával, amit te a számomra összelapá- 
toltál, odajön a boldogság a helyembe, ahol letelepedem. 
Szépen járnának a poroszok, ha minden férj, akit a fele- 
sége nem szeret, puskát fogna, s táborba szállna ellenük ! 
Dehogy száll táborba ! Ádám apánk sem revolverezte meg 
magát, mikor Éva anyánkkal brouillirozott : ott volt Lilith ! 
Aztán meg ki tudja hány, akiket az öreg be nem vallott ? 
A fekete bőrű «Hathor», a mandulaszemű «AnaitÍ8)), a 
piczi szájú aMilytta», a szép keblű «Baaltis», akikkel a 
rossz nyelvek gyanúsítják a tátit. Hát mért legyek 
én jobb, mint Ádám apánk volt? Annak is elég keserű- 
sége volt az első szülöttével, Kain urflval. Ájh, hajh ! Az 
a história Sátánnal, meg az almával nagyon furcsa dolog ! 
Az asszony csak asszony eleitől fogva. Az élet csupa 
illúzió. Ha analyzáljuk, csupa dfex)). Az a mienk, ami a 
kezünkben van. Bolond, a ki hisz ; de nagyobb bolond, a ki 
nem hisz és kutat. Én bizony neked, édes ördögöcském 
felmondok. Szép az élet : én élni akarok. Elmehetsz ördög- 
hirével a merre akarsz. » 

Nagyot nevetett erre az én ördögöm, s azt mondta : 

— Dehogy hagylak én el ! Most vagy már csak igazán az 

enyim. Nem halsz meg, ne is halj meg. Éled a világodat. 
Elég gazdag vagy hozzá. Lesz belőled épen olyan nekem 
tetsző gonosztevő, mint azok, akiket gyűlölsz : ártatlan 
szüzek megrontója, családok felforgatója, szerencsétlen 
teremtések életrehozója. Most tetszel már nekem. Lesz 
belőled átokmagotvető, Istent kicsúfoló, szívtelen kéjelgő, 
a ki önmagától visszaimdorodik, mikor egyedül van, a ki 
teszi a rosszat, azért mert teheti, a kinek gyönyör a kétségbe- 
esett áldozat sikoltozása ! így szeretlek látni. 

No hát benne vagyok : itt maradok. 

Nem álltam be a franc tireur légióba, pedig magyar 
vitéz volt a vezére, úgy tudom: «Varjassy.» Visszamentem 
Brüszszelbe. Es azután ott maradtam. 

X. úr még egyszer eljött hozzám Canoesába, mezítláb, 
szőrkötéllel a nyakán, eklézsiát követni. Elismerte, hogy 
én vagyok a bibliai «Czaféát-Panéákh», az álommagya- 
rázó « József ». Vakon fog ezentúl követni. Mit csináljunk 
tovább ? 

— Azt csináljuk, hogy tájékára sem megyünk többé a 
börzének, hanem őrizzük a juhainkat szárazon. 

— Ez a legokosabb gondolat. 

Ö is megkapta a maga provisióját, s vett rajta magának 
egy földbirtokot s kiment tejgazdaságot kezdeni. 

Én pedig ettől az időtől kezdve egészen fashionable 
gavallér lettem. Eljártam a jockey-klubba, a színházakba ; 
a palotámat megnyitottam estélyekre, a feleségemet el- 
liordtam minden rangjához illő mulatságba, s nagy am- 
bitiómat helyeztem benne, hogy a toilettjeiben senki által 
felül ne múlassék, s hogy a legszebb fogata legyen. 

Nem mondhatnám, hogy ezért a folytonos gyöngédségért 
valami különös háladatosságot tapasztaltam volna az 
asszonyomnál. Inkább bizonyos nemét az aggodalomnak 
vettem nála észre. 

Néha, midőn bejelentetlenül léptem be a szobájába, 
azon kaptam rajta, hogy valami rovancsolt könyvet rejtett 
el előlem a fiókjába. 

Ez azt számítgatja össze, hogy mibe kerülhet ez a mi 
fényűző háztartásunk ? 

Ha csak azt összegezi is, a mit én az ő tudtával kiadok : 
bizton felmegy négyszázezer frankra. Az ö hozományának 
a kamatja pedig legfeljebb százezer frank. Ezt az ö érték- 
papirjai bánják. 

Azok már otthon voltak nálam : kiváltva a bankártól, 
aki az előleget adta rájuk.* 

Ez alatt csendesen, a maga terminusára, bekövetkezett 
az örvendetes családi esemény. 

Fiúcska lett, a ki megörvendeztetett bennünket. 

Én azt indítványoztam madamenak, hogy csak egy hó- 
nap múlva kereszteltessük meg, s akkor tudassuk a családi 
örömöt az otthoni előkelő körökkel : beleegyezett. 

Az alatt ő is szépen felépült : visszanyerte előbbi rózsás 
arczszinét, sylpbidi termetét. Egészen deli hölgy lett be- 
lőle. A kis fiút megkereszteltettük Vilmosnak (Jemmy). 
Ez akkor nagyon népszerű név volt. Dajkát én magam 
választottam ki a számára. 

Mikor aztán nem kellett többé semmi egészségrontó 
zavartól tartanom, egy délután egy czédulára • azt írtam 
az asszonyomnak, hogy óhajtanék vele vagyoni kérdések- 
ről behatón értekezni. 

ö azt írta nekem vissza, hogy hasonló óhajtástól van 
áthatva. 

Erre én azt a rózsafaszekrényt, a melyben madame 
értékpapírjai voltak, aczélfogantyújánál fogva átvittem 
az ő boudoirjába. 

Ekkor is épen azzal a bizonyos rovancsolt könyvével 
foglalkozott, a melyet említettem ; de ezúttal nem rejtette 
azt el előttem. 

— Asszonyom, mondám neki; épen ma hét hónapja 
annak, hogy ön engem egy bizalmas közlésével meglepett. 
Akkor nem tehettem önnek semmi észrevételt ; mert ön 
olyan egészségi állapotban volt, a minőben mi orvosok 
minden izgalmat károsnak találunk a női szervezetre 

nézve. Tapasztalhatta ön, hogy én azóta is folyton a leg- 
nagyobb figyelemmel ápoltam önt és minden veszélyessé 
válható kedélyizgalomtól megóvni törekedtem. Most azon- 
ban már önnek az egészsége egészen normális állapotba 
tért vissza ; gyermekét megkereszteltük, van becsületes 
neve, van egészséges dajkája. Ma már szólhatok önhöz 
egészen őszintén. Most is tartózkodni fogok minden 
szemrehányástól. Ebben az egész szomorú összeköttetés- 
ben, mely közöttünk létrejött, a hibás, a vétkes egyedül 
én vagyok. Az én véghetetlen hiúságom és önhittségem 
volt az, mely elhitette velem, hogy egy szép, fiatal, dús- 
gazdag és előkelő hölgy engemet válaszszon élettársául, 
minden helyes ok, minden "megérthető előzmény nélkül, 
mellőztével minden előleges ismeretségnek, hiányával 
minden ajánlatos tulajdonnak. Ez az én bűnöm, hogy ezt 
hittem ; s elismerem, hogy a büntetést, a melyet kaptam, 
megérdemeltem. Ön ellen nincs semmi vádam. Ön két- 
ségbe volt esve a szerencsétlensége miatt ; mentette a be- 
csületét: hogy mi áron? kinek a vesztével? az nem lehe- 
tett önre nézve kérdés. A becsületét, a büszkeségét meg- 
kellett tartania : igaza volt Azonkivül is ön nagylelkű 
volt ; annak, a ki által ön megmenekült, az egész vagyonát 
szabad tetszésére átadta. Most azonban önnek a becsülete 
meg van óva ; egészsége helyreállt ; én a büntetésemet 
végig kiálltam. Most visszaadom önnek a hozományát, 
úgy a hogy nekem átadta. Emlékszik rá ? A menyegzőnk 
éjszakáján. S most én kérem önt vegye ön kezébe az 
elefántcsont-táblát és az irónt, s jegyezze föl a kötvények 
czímeit, a hogy én diktálni fogom. 

Az asszony gépiesen engedelmeskedett. . Én egyenkint 
felszámláltam neki a kötvények czimeit : ő irt. Mikor vége 
volt, összeadta. Talált az összeg. 

— A kötvényekben benne vannak a tavaljd szelvények 
mind és az ideiek is, úgy a hogy ön nekem azokat kéz- 
besité. 

' — És a háztartásunk költsége ? kérdezé bámulva. 

— Azt az én saját vagyonom fedezte. És most vegye ön 
át a hozományát tőlem. Mert én e mai napon beszélek 
önnel utoljára. 

Megdöbbenve nézett reám. 

— Én önt elhagyom e mai napon úgy, hogy azt sem 
fogom megmondani, hova megyek ! És soha nem fogom 
önnel tudatni, hogy hol vagyok ! Mint a börtönéből ki- 
szabadult gonosztevő, eltagadom azt az időt az életemből, 
a mit a fegyházban töltöttem. Lehet, hogy a nevemet is 
megváltoztatom. Hazát, otthont nem fogok ismerni többé. 
A hol az éj meglep, ott aluszom. 

A nő reszketett minden izében. 

— És most háromféle út áll ön előtt, folytatám kegyet- 
len hidegséggel. Választhatja tetszés szerint, a melyiket 
akarja. Az egyik az, hogy félrevonulva csendes falunkba, 
szomorú ősi kastélyomba, ott elzárkózik a világtól, egye- 
dül gyermekének él, azt neveli becsületes, munkakedvelő 
férfinak. Gyakorolja a jótékonyságot a szegény föld népén ; 
tenyészt virágokat, állatokat; ír, olvas, rajzolgat; engedi 
magát magasztaltatni, sajnáltatni s várja a boldog elfeled- 
tetést vagy az én még boldogabb halálhiremet. Szomorú 
út, egyhangú és messzetartó. 

A második út az, hogy beleveti ön magát a világ zajába, 
8 élvezi az élet gyönyöreit, nem válogatva, hogy mi a til- 
tott, mi a megengedett. Versenyez a bolondokkal s keresi 
a hirnevet az őrültségben. Ez is szabad. Csakhogy nagy 
óvatosságot követel; mert én, a férj, nem leszek a közel- 
ben, s meglehet, hogy az egész földteke lesz kettőnk között. 
Egy botlás következményeit nehéz lesz a világ előtt legiti- 
málni. 

A harmadik út pedig az, hogy ön válópert indít elle- 
nem, s törvényesen elválik tőlem. Ez is nagy áldozatokkal 
jár. Vagyoni áldozattal is, mert nagyatyjának végrendelete, 
megfosztja az örökségétől, ha protestáns hitre tér át, a mi 
nélkül él nem választják; de még nagyobb a lelki áldozat : 
őseinek bitvallását elhagyni, megválni a templomtól, a 

melyben" eddig vigaszt keresett, elveszteni minden véd- 
szentjeit. 

— Mind a három út nehéz és keserves, asszonyom ; de 
önnek egyet választani kell a három közül ; még pedig 
most, még a mai napon : azért, hogy ha ön a harmadik 
utat, az elválást tartja jónak, azon esetben lemehessek 
önnel Erdélybe, unitárius törvény szerint eszközölni az 
elválást. Gondolkozzék rajta. Éjfélig várok. 

E szavaim után az asszony felkelt a helyéről ; a szemei 
égtek, az arcza lángolt. 

— De én egy negyedik utat is tudok, monda lihegve. 
-^ És az ? 

-:— Az, hogy nem bocsátom önt el magamtól. 

S ezt mondva, megragadta mind a két kezével a karomat. 

Én lelkem egész keserűségével kaczagtam fel. 

— Grófnő ! Hát hiszi ön, hogy lehet olyan kényszer, 
olyan érdek, olyan nagylelkűség vagy olyan gyávaság, 
mely engemet arra bírjon, hogy én a leszolgált börtön- 
időmön túl még csak egy napig is együtt éljek egy íisszony- 
nyal, a ki engemet lelke egész hidegségével gyűlöl ? Képzel- 
heti ön azt, hogy én viselni fogom továbbra is azt a lelki 
torturát, hogy egy nőnek az arczán, a szemében lássam a 
véghetetlen lenézést, a mit megérdemlek? Kivánhatja ön 
azt, hogy én mindennap újra meg újra végig szenvedjem 
önbeesérzetem keresztrefeszítését ? Nem, grófnő I Ha ön 
üdvözülni fog, akkor én megyek elkárhozni ; mert én még 
a mennyországban sem akarok önnel összekerülni. 

Csodálatos volt ! E durva sértő szavakra Flammának 
az arcza egészen átszellemült. Gyönyörködni látszott 
bennem. Két karját leeresztve s széttárva, olyan volt, mint 
egy martyrnő, U ki várja, hogy a máglyát meggyújtsák 
alatta. 

— Igaz ! Mind igaz, a mit ön mond ; rebegé, midőn 
dühöm alább hagyott s szóhoz tudott jutni. Nem gyűlölet; 
de annál rosszabb indulat volt, a mit ön iránt éreztem, 
egész egybekelésünk óta : a megvetés. Velem elhitették, 

Digitized by VjOOQ IC 



219 

hogy ön csak a vagyonomért vesz nőül ; a többi önre nézve 
közömbös. A vagyonomat odaadtam önnek, s azt hittem, 
hogy ön azt kedvteléseire eltékozolja. Ez a gondolat öldö- 
költ mindennap. Ha ön gyöngéden ápolt, gondozott, arra 
gondoltam : fél, hogy meghalok, s vissza kell adnia, a 
mit velem kapott. Mikor kardot rántott ön a lázadó nép- 
tömeg ellen az én oltalmamra, arra gondoltam : a vagyo- 
nomért védelmez ! A kényelem, a fényűzés, a mivel körül- 
vett, a drága ajándékok, ékszerek, rubák, fogatok, mind 
vádolták önt előttem. Pedig óh mint szerettem volna önt 
becsülni. Mikor a hirlapokban olvastam önnek hősi maga- 
viseletét, hogy reménykedtem magamban : miért nem 
ismerem én ezt az embert ilyen férfinak ? ilyen nemes- 
nek ? bátornak ? Mért vagyok arra kényszerítve, hogy őt 
lenézzem, megvessem, utáljam? És most ideteszi ön elém 
az egész hozományomat, úgy, a hogy önnek átadtam. Még 
a jövedelméhez sem nyúlt hozzá. Nem volt igaz, a mit 
önről mondtak nekem. Ön nem alacsony önérdekből vett 
el: hű ápolása, gyöngédsége, mennyei türelme mind 
ingyenben volt, nemes, nagy lelke tette azt. És most azt 
mondja ön nekem : nem leszek tovább a tied ! A mikor 
megismerteti magát, jellemének egész fényében ; a mikor 
ideálomat találom fel önben, akkor azt mondja, elvesztem 
rád nézve örökre ! Nem, uram, az lehetetlen, hogy ön 
most taszítson el magától. Én vétettem ön ellen sokat, én 
önnek végtelen kínokat, gyötrelmeket okoztam ; de egy 
egész életen keresztül fogok azokért megfizetni, hűséggel, 
szeretettel. Én nem választhatok az ön által elém írt utak 
közül. Én nem akarok sem a gyalázat gyönyöreiben el- 
égni, sem ascetai ridegségben megdermedni. Én boldog 
akarok lenni, én szeretni akarok I 

— Van önnek gyermeke, szeresse azt. 
E szó dühbe hozta. 

— Azt a gyermeket? Én azt a gyermeket gyűlölöm. 
Gyűlölöm úgy, hogy soha meg nem csókolom és nem 
imádkozom érte. Én attól a gyermektől borzadok, mintha 

a testembe égetett stigma volna Világra hoztam, de anyja 
nem leszek neki soha ! 

E rettenetes kitörés után az ajtónak vetette a hátát, 
mintha erőszakkal akarná meggátolni eltávozásomat. 

Én azon a titkos ablakon át, a melyiken saját lelkünkbe 
lehet tekinteni, végig néztem a saját énemen. 

Itt most két ember beszél egymással, a kik közül az 
egyik igaz érzésből szól ; a másik tettetésből. 

Az igaz érzés ezé az asszonyé : a tettetés az enyém. 

Nem a legnagyobb hypocritaság-e az én tőlem, hogy 
én itt most játszom a nagy charactert, a ki a felesége va- 
gyonához' hozzá sem nyúlt, holott ennek a sokszoros 
koGzkáztatásával halmoztam kincseket kincsekre. És most 
kevélyen visszaadom a gazdagságom alapját neki. S aztán 
azt mondom, nem tartozunk egymásnak semmivel. Ö 
lángoló szerelmével vesz körül, s én lefejtem magamról 
a szerelmet, azt mondom : szobor vagyok, jég vagyok ! 
S aztán jövel Hathor, Mylitta, Baaltis ! Törpülj el, nyomo- 
rult tettető ez asszony igaz nagysága előtt ! 

Odamentem hozzá, megfogtam a kezét. 

— Hát majd fogom én önnek a fiát szeretni, leszek neki 
igaz édes atyja. 

E szavaimra odarogyott le elém, s átkarolta a térdeimet 
hevesen zokogva. 

Én lehajoltam hozzá, hogy fölkaroljam. 
Nem engedte magát fölemeltetni. 

— Nem ! Hagyjon így ! Én nem kegyelmet könyörgök ; 
hanem ítéletet. Legyen ítélő bírám. Tudja jneg azt, hogy 
az az ember, a ki engemet így megrontott, álomitallal 
kábított el. Öntudatlan, tehetetlen voltam, a midőn meg- 
gyilkolta a lelkemet ! 

De már akkor én is ott térdeltem mellette a földön ; s 
csókjaimmal árasztottam el arczát, ajkait, szemeit. 

— Hát mért nem mondtad meg ezt nekem mingyárt 
az első órában? 

— Tettem volna, ha te is maradsz annál, a mire abban 

a pillanatban gondoltál. Mikor olyan égő szemekkel néz- 
tél arra a kétélű tőrre, ott az asztalodon. Ha te követed 
azt, a mit akkor a szived sugallt, hogy felkapod azt a tőrt, 
s rám emeled : akkor én elmondtam volna neked mindent. 
De te hidegen kiutasítottál a szobádból. Én szóltam még 
hozzád : «nem akar ön még valamit kérdezni tőlem ?» Te 
némán intél : semmit. 

Én karjaim közé szorítám a nőmet. 

— Hiszen te ártatlan vagy, mint maga az a szegény 
gyermek. 

Igazán olyan volt az ölemben, mint egy elveszett gyer- 
mek, a kire az atyja rátalált. 

— Te nem vagy bűnös. Mondám én neki. Hanem én az 
vagyok. Már most hallgasd meg te, hogy miket vétettem 
én te ellened, azóta, hogy férj és feleség vagyunk ? S aztán, 
ha megszán a szived, bocsáss meg érte. 

Ekkor aztán en gyóntam meg előtte. 

Elmondtam mindent, a mit az idő alatt elkövettem. 
Úgy borzadozott ! Mentül rettenetesebbeket mondtam neki, 
annál jobban hozzám simult. 

És aztán megbocsátott. 

Ekkor aztán kivándoroltunk Amerikába. Itt hagytuk 
az európai fájdalmakat. Nekem bizony a tót királysá- 
gomra sem volt gondom. Hadd üssék dobra a nem törlesz- 
tett adósságok miatt. 

Az új világban is folyvást beczézett a szerencse. Akár- 
mire vállalkoztam, az mind sikerült. 

így lett belőlem idő jártával a «Silver King.» 

Európába csak azért jöttünk vissza, hogy Jemmyt gyó- 
gyíttassuk, aki egyszerre csak néma kezdett lenni ; s Ameri- 
kában a ki doktor, az csak universal gyógyszereket 
árul. 

Már most érthetsz mindent. 

Értheted, hogy egy délamerikai nábobnak az öt eszten- 
dős fia, mikor a némaságából megtér, miért szólal meg 
magyarul ? Ki tanította erre ? 

Soha sem szeretett ez a gyermek senkit, csupán engem, 
és senki sem szerette őt : egyedül én. 

Én pedig szeretem egész lelkemből és igazán ; mert 
ennei a gyermeknek köszönhetem egész boldogságomat. 
Nem csak a gazdagságomat ; a nélkül lehet az ember bol- 
dog; lehet a mellett boldogtalan. Hanem ezt itt. 

(A nábob elővett a tárczájából egy fényképet, négy ne- 
vető gyermekarcz egy fürdőkádból előkandikálva, olyan 
egyformák: gömbölyű rajtuk minden. Az egész, mint egy 
madárfészek.) 

— Ezt hozta nekem az én kis Jemmym . . . Ha ő nem 
jön, ezek sem jönnek. 

(Könyei ragyogtak a szemében.) 

— Látod barátom : nincsen ördög. Engem a pokolba 
taszítottak s a mennyországba estem. 



( — Bocsánat, hogy még egyre kiváncsi vagyok : mi lett 
Szigfriddel? 

— Óh az most igen hires ember. Egész honett módon 
keresi a kenyerét : itt van a párisi hyppodromnál, jó fize- 
téssel alkalmazva mint lóidomár. Azt mondják, hogy igen 
szépen tud ugratni : én ínég nem láttam. Nagyon dicsérik, 
a kik látták. Én nagyra tudom becsülni, ha valaki a talen- 
tumát értékesíti.) 

Ez alatt szépen ránk virradt az idő. A felkelő nap a 
bezárt redőnyök résein át aranypiros karikákat rajzolt a 
falszőnyegekre, hosszú rfénykorongokat toldva hozzá a 
sűrű szivarfüst ködén keresztül. 

A mi, puncstól és cognactól ráspolyos hangjaink közé 
egyszerre egy csengő hang vegyült. 

« Apácska, apácska !» 

S egy kis szárnytalan Kherub-fej jelent meg az alcoven 
függönyhasadéka között. 

— No, gyere ide Jemmy I Szólt neki az én barátom^. 

A gyermek a hívásra kiugrott az ágyból, s mezítláb, 
egy ingecskében odafutott az apjához, s felkuporodott az 
ölébe, belecsimpajkozva mind a két karjával a nyakába. 

S ennek a pajkos sikongatására aztán a szomszéd szobá- 
ban is egyenrangú visítozás támadt. Az volt a gyermekek 
hálószobája. Úgy volt ez, mint a madaraknál : ha egy a 
fiókák közül el kezd csipogni, a többi pulya mind felüti, a 
fejét és utána csipog. 

« Verik a reveillet !» monda az én barátom. Következik 
a csapatszemle. 

De nemsokára megjelent maga a főhadszertármester ; 
az oldalajtón benyitott az asszony. Reggeli pongyola volt 
rajta. 

— Önök «még» ébren vannak? kérdezé. 

, — S te «már» ébren vagy? viszonzá a férj. 

A nő megállt előttem s néhányszor csendesen megbó- 
lintá a fejét, mintha azt mondaná: «már most értesülve 
van ön?» 

Azután odament a férjéhez s á gyermeket megölelte és 
megcsókolá. 

Először csókolta meg születése óta. 

S a gyerm^t: nagyon jó fizető volt. Húsz csókot adott 
vissza egyért, s azután egyik karját az anyja, másikat az 
apja nyaka körül fonva, egymáshoz szorította a fejeiket. 
Az ő feje volt legfelül. Soha szebb képet nem láttam éle- 
temben. 

Azután kivette a nő a gyermeket az apja öléből s a 
saját karjáía emelte. 

Oda szorítá az arczát az orczájához. 

— Gyere kicsikém a kis testvéreidhez. Korán van még. 
Alugyatok továob. 

S átvitte őt a másik négyhez. A gyermek csókokat hányt 
a kezével az apja felé. 

A Silver King megszorítá a kezemet. 

— Ez a nap ünnep lesz a családunkban örökre : az első 
anyacsók ünnepe. 

Szótlanul viszonoztam a kézszorítást. 

— És most még egy felvilágosítással tartozom, szólt a 
nábob, búcsuzásunk előtt. Meglepő lehet, hogy egy család- 
apa ilyen titkait a családéletének elmondja egy jó barátja 
előtt, a kiről tudja, hogy az azokat tovább fogja adni. Ha- 
nem hát mi rólunk annyiféle mesét költött már a nép- 
fantázia: hogy gazdagodtunk meg? Egyik 'azt mondja: 
általános kéme voltam a poroszoknak, azoktól kaptam 
kincseket, a miért a francziák hadállásait elárultam nekik ; 
a másik azt híreszteli, hogy a nőm egy király szeretője 
volt : az tett dúsgazdaggá ; a másik azt állítja, hogy még 
most is az, s én a civillistában osztozom ; van, aki arra 
esküszik, hogy az ördögnek adtam el a lelkemet, s az 
hordja nekem a mesés kincseket. Ezekkel szemben az 
őszinte igazság leleplezése a legjobb védelem. Ember 
voltam, emberi dolgok történtek velem, amiket nincs okom 
eltitkolni. Nincsen ördög I ^ 

Egy szép reggelen Magláy Sebestyén úgy találta, hogy 
a feleségének a szemei ki vannak sirva. 

Hisz az egésa föld tekintete másforma lesz záporeső 
után, hát még az asszonyi szemeken hogy ne látszanék 
meg ? 

Kivált az olyan szép szemeken, mint Klarindáé, a mik- 
nek az örvényébe, ha valaki belenéz, hát beleszédül. 
. Látni azokban mindent, a mi az égen van: csillagot, 
szivárványt,* villámlást, holdudvart, napfeljövetelét. 

Magláy Sebestyén rendesen csak a borulatot szokta 
benne látni. 

— Mért van kisirva a te két szép szemed, te égből le- 
járó angyal? 

A lehunyó szárnyas szempillák még egy ragyogó köny- 
csepppárt zúztak szét. Kész volt a felelet. 

— Elszökött tőlem a Lórim ! 

A Lóri, az a madárfej ü ember, a tarka szárnyú, a ki 
beszélni tud háromféle nyelven, de legszívesebben néme- 
tül ; a ki úgy szerette az asszonyát, hogy antiak a szájá- 
ból ette meg a narancsszeletet s minden embert vérig 
harapott, a ki az úrnőjéhez közelített, s urat, cselédet 
egyformán •filounak, spitzbubnak, betyárnak)) czímezett; 
ő neki pedig sorba csókolta mind az öt ujja hegyét, olyan 
hangos csattogtatással, hogy a ki nem látta, hogy madár, 
azt hitte : vőlegény, a ki menyasszonyától kérdezősködik ; 
8 mikor annak a nevét kimondta : «Liebe Klarinda)), azt 
annyi hízelkedéssel tette, olyan beczés hanglejtéssel, hogy 

15* 

az CHupa csoda volt; néha még azt a szót is hozzátette : 
wLiebst du mich noch?» 

És mégis el tudott szökni. Itt áll a szép czifra kalitka 
üresen a kitárt ablak előtt. 

— Nosza minden ember, a ki csak mozoghat : hajdú, 
szerezsán, vadász, kertész, csősz, erdőkerülő ! Jobbágyok ! 
Naplopók ! Kenyérpusztítók ! Neki az erdőnek I Száz arany 
üti a markát, a ki a beszélő madarat meghozza ! Ne félj 
bálványom : visszakerül a madarad. 

A magiái uradalom vadas erdősége tesz valami hatvan- 
ezer holdat ; de ember is van hozzá elég, a ki azt felhajtsa 
egy madárért. 

II. 

A Magláy- család történetében valósággal történelmi 
szerepet játszanak a kajdácsok. 

Mint a név maga is sejteti, a család Bosniából vette 
eredetét ; a hol az ősei régi magyar nemesek voltak abból 
az időből, a mikor Hollós Mátyás volt Bosnia királya, 
vagy talán még régibb időből, a mikor Nagy Lajos elvette 
a szép bosnya királyleányt. Egy közülök ott esett el a 
Eigómezőn Szibinyáni Jankó oldala mellett, a hogy a 
bosnyák népdal Hunyady Jánost nevezi. 

Magláy Sebestyénnek az csapja unokatestvére volt 
Karposznak, a ki rövid ideig Albánia királyául szerepelt, 
míg a törökök a fejét le nem ütötték. 

Ez akkor történt, a mikor Piccolomini tábornok nyolcz- 
ezer emberrel betört az ozmán birodalomba s egész 
Balkánig hatolt győzedelmesen. Számításba vetle a török 
járom alatt nyögő keresztény népeket : szerb, bolgár, bos- 
nyák, macedón nemzetei, hogy azokkal fogja szaporítani a 
seregét. 

Kiáltványokat azonban hiába bocsátott volna hozzájuk, 
mert azoknak az olvasás nem mindennapi foglalatossá- 
guk ; ellenben ott vannak a guszliczárok, a kik a liosszú- 

nyakú hegedűjük mellett a bősballadákat éneklik minden 
csáordában. Ezeknek a szava ott az oraculum. 

A délszláv népballadák legfényesebb hőse a «királyfi», 
a «Deli Markó» ; a ki ott alszik a hármas érczkapuval be- 
zárt barlangban, míg a menyasszonya érte nem jön, fel 
nem költi : akkor aztán feltámad és felszabadítja a rab 
népeket és visszahozza a hajdani fényt és boldogságot. 

A Deli Markó nem jön ám pusztán emberi erővel ; ha- 
nem annak kíséretében lesznek olyan lények is, a minő- 
ket emberszem soha nem látott, emberhez hasonló ördög- 
fattyak, s emberi nyelven beszélő szárnyasok ! 

Ezt a népmesét használta fel a furfangos Piccolomini 
balkáni hadjárata alatt. Nissza elfoglalása után tömérdek 
majmot és papagájt zsákmányolt a török főurak háremei- 
ben : kapta magát, azokat odakötöztette a dromedárok 
púpjaihoz s ezeknek a kíséretében vonult a nép elé. 

«A Deli Markó jön !» hangzott az üdvkiáltás minden- 
ünnen; s a majmok és papagáiyok segélyével elfoglalta 
Piccolomini az egész Balkánhegylánczig minden tarto- 
mányaikat a török basáknak, a kik úgy látszik, hogy még 
annyit sem tudtak a hadviseléshez, mint a Deli Markó 
csodaállatjai. 

Már ennél a történelmi emléknél fogva is kedves állatja 
lehetett a Lóri papagály Magláy Sebestyén úrnak. 



III. 

De különben is egészen oly előkelő hang uralkodott a 
magiái várkastélyban, hogy abban egy czímeres kajdács, 
melyet nórimbergai madárprofesszor tanított ki emberi 
beszédre, s melynek az eredeti ára kétszáz oroszlántallér 
volt : éppen nem szégyelhette magát a környezete miatt. 

A pompa méltó volt ahhoz a fejedelmi jövedelemhez, 
melyet Sebestyén úr óriási uradalmaiból kihúzott. 

Valaha a Zrínyiek és Frangepánok birtokát képezték 

nzok; Sebestyén úr dédapja okos ember volt : mikor ama- 
zok a nagy hires főurak elvesztették a fejüket, ő meg- 
tartotta a magáét s nem is vallotta kárát. Ezt a szép vár- 
kastélyt is ő építtette még I. Lipót alatt, a kinek igen hű 
embere volt. 

Az emeleti szobák, termek, mind az asszony rendelke- 
zésére állanak: a földszintiek az úréra. Az épület két 
szárnya a vendégeknek szolgál, mellékházakban tanyáz a 
szolgahad. 

Az emeleti szobák pompáját leírni katalógus kellene, a 
földszintiek pompája annál egyszerűbb. Ezeket díszítik 
régi fegyverek, harczi troféumok ; egy termet foglalnak el 
az ősök arczképei, férfiak, hölgyek drága bronzrámákban ; 
a képek művészi tekintetben is nagybecsüek, többnyire 
velenczei festők munkái, csak a két utolsóelőttit festette 
Kupeczky : Sebestyén úr apjáét és anyjáét ; a következő 
kettő már ujabb iskolájú bécsi festő műve : ezek Sebes- 
tyén urat és nejét ábrázqlják, e század elején viselt divat 
szerinti jelmezekben. 

A képen Sebestyén úr nem is mondhatni, hogy nem 
volna nyalka férfi ; a díszmagyar dolmány sokat tesz I a 
ránczok sem látszanak olyan nagyon a szemek körül ; a 
szájon sem tűnik fel az a kellemetlen fekete folt, s a csak 
nem összeérő sűrű szemöldök kifejezése szelídítve van 
meglehetősen ; a szemhéjak sem olyan vörösek, mint a 
valóságban. 

Ellenben a női arczképen semmit sem kellett eszme- • 
nyíteni a művésznek, ennél csak az lehetett a feladata, 
hogy híven eltalálja. Az istennői arcznak valami olyan 
szine van, mintha a lemenő nap adott volna neki arany 
zománczot: a bágyatag szenvedélynek szine; hozzá e 
vénusi ajkak, e lángoló feketekék szemek, a mik fölött a 
legtökéletesebb két fekete szemöldív juttatja az'embernek 
eszébe Ámor nyilazó tegzét. Annál megkapóbb az ellentét 
a dús hajzatban, mely a sáfrányhoz hasonló; két oldalt a 
hófehér nyakra és kebelre hull alá fürtökben, míg elől, 

akkori divat szerint, oldalt elválasztva, az üstök csigája 
a homlok háromnegyedét eltakarja s árnyékot vet a töb- 
bire. S a piros ajkak még félig nyitva vannak, mintha 
nem volna elég, hogy a szemek megszólítják a ránézőt. 

E két ráma után következik még sok üres hely, a mi- 
ket az elmés szobafestő egyelőre allegóriái képekkel töl- 
tött ki. 

Egy másik hasonlóul nevezetes tornácza a föld- 
szinti lakosztálynak az agancsterem. Ilyent is csak igazi 
főurak rendezhetnek be. Mert e pompás ágbogak viselőit 
magának a tulajdonosnak kellett elejteni; ezt nem lehet 
úgy összevásárolni, mint a majolikát. Aztán meg olyan 
vidék is kell ahhoz, a hol az ilyenek megteremnek. — 
Micsoda hatalmas állati koronák ! Bitkaságok ! Csodák ! 
Természet játékai. Van köztük egy húszvillás és egy hu- 
szonkét villás agancs. Az elsőbbet Sebestyén úr nagyapja, 
az utóbbit az édesapja hódította el nemes vadászati he- 
vélyben. 

Magláy Sebestyén gyakran sétálgat egyedül végig e 
termeken, s meg megáll az utolsó két kép előtt ; nagyot 
néz és fejet csóvál. Azután átmegy az agancsterembe : a 
szarvasdíszek, a vadkanfejek, hiúzbőrök múzeumába ; tőle 
is számos diadaljel van azok közt, de olyan, mint az ősök 
által térítőre hozott, egy sincs. 

Pedig nem veszett ki a méltóságos rőtvadak fönemes- 
sége a földről. Bég tartja a hírét a szarvasok fejedelme, a 
ki a többieket vezetni látszik. Nevet is adtak már neki. 
A «^'ardanapal». Evek óta vadásznak rá és nem tudják 
elejteni. Pedig valóságos harámbasa a szarvasok között. 
A fiatal szarvasbikákat mind kiüldözi a lankaságba, meg- 
öli az ellenállót. Egy tuczat kopót felvillázott már a 
szarvaival. Egyszer belekerült már a hajtásba s akkor 
neki fordult a vadászláncznak s az egész szarvasgulyát 
maga után vezetve, keresztül tört a vadászokon. Egy- 
néhány vadász úr máig is emlegeti az összetört oldalbor- 
dáiról ezt a mulatságot, a hogy az egész vadcsapat keresz- 

itil gázolt a hátán. Maga a Sardanapal pedig egyenesen 
neki vágtatott a fővadásznak, beleakasztotta az agancsát 
annak a vadásztáskájába, felkapta a levegőbe s ügy vitte 
magával ttiskön-bozóton keresztül valami fél mértföld- 
nyire, míg a táskaszíj elszakadt s a nyavalyás összetépve, 
karmolva megmenekült valahogy. 

Erre feni a fogát Sebestyén úr szörnyen. 

Most már huszonnégyes agancsa van Sardanapálnak. 

Az unieumok közé tartozó ! 

De nem engedi magát lövésre kapatni a ravasz gonosz- 
tevő! 

Pedig Sebestyén úr egész éjszakákat eltölt a bozóti les- 
ben, hogy a Sardanapált puska végére kaphassa; de a 
vén satrafa azt a fogást használja, hogy mielőtt maga a 
mindig változtatott búvhelyéröl előjönne, előbb szétereszti 
a sutákat kémszemlészetre, s addig maga ki nem jön a 
patakhoz, a míg azok vissza nem térnek; aztán olyan 
szaglása van, hogy a puskának a szagát, szélmentében, 
megérzi háromszáz lépésnyire. 

Ugyanazon a napon, a melyen Clarinda szemei veresre 
ki voltak sírva, az agancsteremben várta Sebestyén urat 
Mirkó, a kedvencz puskafelhúzója. 

Mirkó dalmata volt, még pedig a lovas fajtából, a mi 
már nagy ritkaság. De annál nagyobb virtuóz a lóval bá- 
násban : ennek mindegy, akár szilaj, akár tanult ló ; a 
sziklákon úgy ugrál vele a ló, mint a zerge, a vízben úgy 
úszik, mint a delfin. 

— A fővadász jelenti, hogy az éjjel a Sardanapál a 
Tarcsabozótban rigyeztett: két fiatal szarvasbika mene- 
kült ki a bozótból sántítva. Most ott lehetne lepni. 

A dalmatának az arczán, keresztben a két szemöldöke kö- 
zött, végiga szája szegletéig, látszott egy tüzes veres vonal. 

— Hát téged mi lelt a pofádon ? — kérdé tőle Sebes- 
tyén úr. 

— A lovam a sűrűbe vitt. Egy égerfa-galy visszacsapó- 
dott, majd kiütötte a szememet. 



Digitized by VjOOQ IC 



íá33 

— Nekem ne hazudj ! Tudod, hogy semmiért sem lia- 
ragszom, mint a hazugságért. Egy dolgot kivéve, mindig 
igazat kell mondani minden becsületes embernek. Ha va- 
laki a legdrágább kincsemet ellopja s megvallja, nem ke- 
resem rajta tovább. De ha valami cselédem egy őszi- 
baraczkot elcsen a fáról s kérdésemre hazug módra el- 
tagadja, felvágatom a gyomrát, úgy kerestetem meg benne. 
Téged nem az égerfa ütött meg. 

— Igenis. Nem az ütött meg. 

— Hát mi lelt? 

— A méltóságos asszony végig vágott a pofámon a 
lovagostorával. 

— Az én feleségem ? No ez csodadolog. Mit vétettél 
neki? 

— Hát mikor a Cserebere gróffal ... 

— flSternberg* gróf, te szajkó ! Tanuld meg a nevét. 

— Már az én nyelvem csak erre jár rá. 

— No hát, mit csinált vele? 

— Hát mikor a Szentkúthoz ki akart vele lovagolni, a 
hová mindennap ki szoktak menni együtt . . . 

— Kettecskén ? 

— Nem. A méltóságos asszony a Lórit is magával 
szokta vinni. 

— Hiszen az madár. 

— De igaz. Nem akarok többet hazudni. Hát a méltó- 
ságos asszonynak a lovásza részeg volt : én vezettem elő 
a lovat. Aztán a ló nem volt hozzám szokva, ficzánkolt. 
Éppen akkor, mikor a méltóságos asszony az egyik lábát 
feltette a kengyelbe, egyet ugrott a ló, úgy hogy a méltó- 
ságos asszony visszacsúszott. Ezért aztán jót húzott a 
fejemen keresztül a lovagkorbácscsal. 

— Ez megint nem igaz I Most megint hazudtál. Az én 
asszonyom ilyen dologért a cselédjét meg nem üti. Mondd 
el az egész igazságot! 

— No, hát elmondom, ha parancsolják. Az történt, 
hogy a mint a méltóságos asszony lába lecsúszott a ken- 

gyeiből s ő a földre hibbant, a ruhája fennakadt a ken- 
gyelvason, úgy hogy a lába egész a térdóig meglátszott s 
én azon elnevettem magamat. Ezért ütött arczul. 

— ügye? így volt? Hát aztán szép fehér volt a térde ? 

— Nem az. Inkább szép rózsaszín. 

— No, már most igazat mondtál. Ezért megjutalmazlak. 
S azzal kivett a zsebéből egy dupla császáraranyat s azt 

a baltenyerébe fektette, ellenben a jobb kezét is felfelé 
fordította tenyérrel. 

. — No itt van. Válassz. Melyik tenyerem tetszik? A bal 
aranyos, a jobbik üres. A kinek a jobbikat adom, az velem 
te-tu pajtás lesz. 

A dalmata elvigyorodott e fogas kérdésre. Azt mon- 
dani, hogy a tele marok jobban tetszik az üresnél, alávaló 
érzésre mutat ; de az ellenkezőt mondani meg világos 
hazugság. 

— Hát hiszen nekem is van két kezem, hogy mind a 
kettőt elfoghassam. 

— Legény vagy ! — szólt Sebestyén úr, helybenhagyva 
a kényes kérdés megoldását : s odaadta a szolgájának az 
aranyát is, meg a paroláját is. — Most már látom, hogy 
nem hazudol. Úgy is tégy. Mindig igazat kell mondani 
annak, a ki férfi ! Egyetlenegy esetet kivéve. 

De hogy mi az a kivételes eset ? azt nem mondta meg 
neki. 

— No, már most vágtass a fővadászhoz s mondd meg 
neki, hogy az éjjel ott leszek lesben a huszonnégyágúra. 



IV. 

Sebestyén úr kiment az erdőre, meg is találta, a mit 
keresett. Ott volt a Sardanapál a sűrűben, a hol a fővadász 
jelezte. De azért még sem tudta azt meglőni, mert ez a 
szultánja á szarvasoknak úgy körülvette magát hárem- 
hölgyeivel, hogy az egész csorda suta közül épen csak a 

huszonnégy ágú koronája látszott ki. Ott robogott el a 
Rzeme előtt az egész had, a nélkül, hogy magát a vezér- 
gimet czélba vehette volna. 

Sebestyén úr pedig fejébe vette, hogy éjszakára is ott 
marad az erdőben s törik-szakad, elejti a Sardanapált. 

Nem volt vele más, csak Mirkó. Ketten együtt meg- 
húzták magukat egy leskunyhóban, s hogy az idő teljék, 
kézröl-kézre adták a nagy tízpintes kulacsot. 

A kulacsban jó tengermelléki veres bor volt s minthogy 
csak ketten voltak hozzá, a fejükbe mehetett. 

Mirkó egészen beletalálta magát a pajtásságba s 
((komámnak » czimezgeté a gazdáját. A főúr viszonozta a 
bizalmat. 

Egyszer csak nagy lárma támad az erdőn ; mintha hajtó- 
vadászatot tartanának, száz torok kiabálásától zendül 
meg a liget ; a fákat ütögetik. 

— Száz milliom ördögi ordít fel a főúr. Ki a bolond 
hozza ezeket most a nyakamra ? 

— Hát biz az a bolond te magad vagy, komám ; szólt rá 
Mirkó. Te rendelted el, hogy minden hajdú, vadász, csősz 
menjen keresni az elszökött Lóri madarat. Hát most azt 
hajtják fel. 

— Megint igazat mondtál; én voltam az a bolond. 
A huszonnégyes agancsot már elkergették pokollá ! No hát 
igyunk. Csak legalább a madarat megfognák ! 

De hát azért is hiába hajtották fel az erdőt. A szolgahad 
a mint rábukkant a lesben ülő gazdájára, nem tudott 
egyebet felelni, mint hogy hiába fáradtak. 

— No, ha elfáradtatok, feküdjetek le. Majd reggel foly- 
tassuk. E szerint se madár, se huszonnégyes agancs ! 
Igyál komám ! 

Mirkó még egy nagyott húzott a kulacsból s azzal még 
jobban feloldódott a nyelve. 

— Hoj komám ! monda hamis hunyorítással ; tudom én, 
hol van a te elszökött Lóri madarad ; de még azt is, hogy 
hol van a te huszonnégj'^es agancsod ? 

— Az utóbbit szeretném előbb megtudni ; hát hol van 
a huözonnégyes agancsom ? 

— Mikor otthon vagy, akkor az is ott van a kastélyban ; 
mikor elmégy hazulról, akkor nincs ott. 

— Ez annyit tesz, hogy a fejemen hordom. 

— De biz ott. 

— Nem félsz, hogy felöklellek ? 

— Nem. Mert akkor nem tudnád meg tőlem, hogy hol 
van a beszélő madarad. Azt pedig te nagyon szeretnéd 
tudni. 

— No, hát hol van ? 

— A Cserebere grófnál. 

— A Sternberg grófnál? Akkor hát nálunk van. 

— Dehogy is van. A gróf még ma délben elutazott. 

— Hisz búcsút sem vett tőlem. 

— Tőled nem. De a feleségedtől igen. 
- Hát akkor szerencsés utat neki ! 

— Nem úgy, komám ! nem úgy, uram. Én hű szolgád és 
pajtásod, neni vehetem a lelkemre, hogy ezt a gyalázatot 
elhallgassam előtted. Tudod, hogy dalmata vagyok : mór- 
iak nemzetségből. Aki egyinorlákot arczul üt korbácscsal, 
az olyan adósságot vállalt, a mit keservesen fizet vissza s 
nem viszi a másvilágra. Elmondok mindent, hallgass rám. 
Hát a mint én a kapott ütés után vérző arczomat eltakar- 
tam a tenyeremmel, csak annyit láttam, hogy maga a gróf 
segitette fel a méltóságos asszonyt a nyeregbe. A mada- 
rász-gyerek hozta a ke/én utána a Lóri madarat, a mit 
mindig magával szokott hordani az asszony, mikor kilova- 
golt; ezüst láncz volt a madárnak a lábán; az felült 
a vállára s mikor vágtatni kezdett a paripa, a madár 
is repkedett a szárnyaival, mintha ő is segitene hozzá. 
Olyan volt az, mint valami tündér, mint maga a wVila*. 

« Mikor ketten együtt elrobogtak, én kimentem a vad 
ménes közé, ami ottazsarnói völgyben legelész ; kiválasz- 
tottam egyet azok közül a mokány lovak közül, a miknek 
a sörénye a csülkéig omlik le ; arra felkaptam; de nem a 

hátára, hanem az oldalára. A hogy a vad indiánok szoktak 
lovagolni, mikor meglopják a bölénycsordát Félkezükkel 
a mén sörényébe, fél lábukkal a farkába kapaszkodnak ; a 
fejüket lehúzzák a ló nyaka mögé; az egész emberből 
semmi sem látszik elő. A kiválasztott ló a vezérmén volt ; 
a mint az megindult, egész falka ló indult a nyomába; 
azok még jobban eltakartak. » 

• A Szentkutnál utóiértem a lovagló párt. Távolabb, 
a hol az ut a begyoldalba felkanyarodik, láttam egy hintót 
négy lóval befogva. Az a grófé volt. » 

«A Szentkutat eltakarják az óriási cserfák, a miket 
a piros bogyót termő dalmát boróka sűrűje vesz körül. Én 
a lovammal ebbe a sűrűbe hatoltam be. » 

«A lovag és a lovagnő itt leszálltak a nyeregből s oda- 
mentek a forráshoz. Itt a hölgy megfogta a lovagnak 
a kezét a balkezével, a jobbjával a vállára támasz- 
kodott. » 

«Francziául beszéltek. Én értem ezt a nyelvet. Sokáig 
voltak a francziák az uraink Napóleon idejében. » 

«Az asszony azt monda: «Hát el akarsz engem hagyni? 
Nem emlékezel már az esküre, a mit nekem ezen a helyen 
tettél ?» 

<(Az úr felelt rá: «De erősebb az eskü, a mit haldokló 
anyámnak tettem: hogy Isten tizparancsolatját meg 
fogom tartani ! » 

«Hiu beszéd ! moiidá a nő. Megtartottad- e a tizparancso- 
latot? Nem ejtett ki a szád istenkáromlást soha? Nem 
imádtál bálványokat? Nem öltél? Nem gyilkoltad meg 
párbajban a legkedvesebb barátodat? Akkor nem jutott 
eszedbe az anyádnak tett eskü ? Hát igaz ember 
vagy te ? » 

«A lovag újra mentegetődzött. «Hát igazat mondok. 
A még erősebb eskü, a mi innen távozni késztet, a szent 
barátságra tett fogadás, a mit mi egymással kötöttünk ; én 
és Magláy Sebestyén, mikor hadczimborák voltunk. Meg- 
esküdtünk egymásnak, hogy minden nagy veszélyből 

kiszabadítjuk egymást, hogy feláldozzuk egymásért még a 
vérünket is. Látod, ezt fogadtam az én barátomnak. » 

« Megint az asszony szólt: «De hát akkor elfeledted 
a neki tett esküdet, mikor arra biztattad, hogy vegyen 
engem feleségül ? holott jól tudhattad, hogy én leszek rá 
nézve a nyavalya, én leszek a halál, én leszek a pokol? 
Üres kifogás ez ?» 

«A lovag erre figyelmessé kezdett lenni a bozótban 
közeledő paripára s inté az asszonyt, hogy vigyázzanak. » 

«Ejh mit? oktalan barom az. Csák nem félsz, hogy egy 
ló meglát és kihallgat? Hát nem látott-e bennünket ez a 
forrásvíz tükre elégszer s a csermely tud csevegni, beszélt-e 
ki valamit ? Nem hallott- e bennünket a cserfa lombja s a 
lomb tud susogni, árult-e el valamit? Nem ! Nem félsz te 
semmitől. Hanem nem szeretsz. Nem a haldokló anyádnak, 
nem a fegyvertársadnak adott eskü távolít el innen, hanem 
az, hogy mást szeretsz ! Szép arának adott eskü tart fogva 
téged !» 

« Ezt olyan indulatos hangon kiáltotta az asszony, hogy 
még a kajdácsot is tűzbe hozta vele, az is belekiabált: 
«Filou, betyár!)) 

«Erre a lovag azt felelte: «Úgy van. Igaz. Nekem 
menyasszonyom van otthon Csehországban.)) 

« Ekkor a hölgy megfogta mind a két kezét a lovagnak 
s arczát az övével szemközt fordítva, azt kérdé: « Szebb 
mint én ? Jobb, igazabb, mint én ?)> 

«A lovag válaszolt: «Se szebb, se jobb, se igazabb nem, 
mint te vagy; de én el lettem vele jegyezve, mielőtt téged 
ismertelek volna ?» 

«S most oda sietsz hozzá ?» 

« Oda. » 

« Ekkor a hölgy elkezdett hevesen zokogni, a kezeit tör- 
delte. A lovag figyelmezteté rá, hogy ne sírja veresre, 
a szemeit, mert a férjének majd fel fog tűnni. » 

«A nő aztán elcsendesült s csak egyre kérte a lovagot: 
«No, ha elmégy innen, ha elszakadsz tőlem örökre, akkor 

vidd el magaddal ezt az én kedvencz madaramat ; vidd el 
a Lórit. Hadd mondja ez el legalább előtted mindennap a 
nevemet; hadd kérdezne ez meg től«d: «Liebst du mich 
nocb ?» mikor már engemet nem látsz többé. » 

«S ráerőltette a lovagra a kedvencz beszélő madarát. 
Lekapcsolta az ezüst lánczot a saját karjáról s annak 
a karjára csatolta át : a madár a lovag válláraköltözött át. 
És akkor aztán búcsú fejében megölelték egymást s 
szapora csókok hangzottak ; de azt már nem tudom bizto- 
san, hogy nem a madártól származtak-e, a mely a csóko- 
lás hangját igen jól tudta utánozni. » 

« Azután elváltak egymástól. A lovag felszökött a paripá- 
jára s elvágtatott az erdei utón, a hölgy azonban még ott 
maradt állva, a legelésző paripája nyergéhez támaszkodva, 
mindaddig, mig a hegyoldali utón álló hintónál újra meg 
nem pillantotta a lovagot. Még akkor is integetett felé 
a fehér zsebkendőjével. 

«Ezt én mind így láttam és hallottam a mokánycsődör 
oldalára kapaszkodva. Itt nyeljen el a pokol tüze, ha mind 
egy szóig így nem történt. » 

.... Mikor vége volt a szolga meséjének, azt monda az 
úr: «Nem beszélted el ezt még senki másnak ?» 

— Senkinek te rajtad kívül. 

— Mit gondolsz ? Utói lehetne még érni a grófot ? 

— Bizonyosra veheted. Ö nehéz, fedett hintóban utazik, 
felfelé a hegyi utón ; éjjel bizonyosan pihenőt is tart. 
Ha mi paripára kapunk, jó holdvilágnál reggelig utóiérjük, 
mielőtt a csinált Károly-utra betérne. 

— Jól van. 

Azzal kiment Magláy Sebestyén a leskunyhóból a szer- 
teszét heverésző csatlósai közé. 

— Bat szál hajdú keljen fel és jöjjön ide. 
Azok teljesítek a parancsát. 

— Fogjátok le ezt a ficzkót és verjetek rá ötven botot. 
Nem kellett nekik több biztatás. Négyen lekapták a 

puskafelhuzót a tíz körméről s ketten kétfelől jó friss 

mogyoróhajtásokkal olyan félszázadot hegedültek el rajta, 
hogy visszhangzott bele az erdő. 

Mikor készen voltak vele, azt monda Sebestyén úr szép, 
nyájas, oktató szóval Mirkónak : 

— Tanuld meg, komám, hogy ez a jutalma az olyan 
gazfiozkónak, a ki egy nemes úrhölgyre leskelődik és 
árulkodik. 

Ezzel aztán megtudta Mirkó, hogy mi az az egyetlen 
eset, a miben nem kell elmondani az igazat. 



IV. 

Fáklyákat gyújtottak s megindult a hajtó vadászat 
éjszaka a szökevény madár után. 

Keresztül a rengeteg erdőn, a kopár Karsthegy boróka- 
bozótjain, kecskejárás ösvényein, gyalog, a hogy az ösvad 
morlákok szoktak menyaspzonyrablásra vagy vérboszura 
járni. Eeggelre eléje kerültek a grófnak, a ki az éjszakát 
valamelyik utféli csárdában tölte. 

Sebestyén úr olyan helyen állta el az utat, a hol az hegy- 
nek visz fölfelé, ott a menekülés esélye ki van zárva. 

Sternberg Alfréd gróf csendesen aludt a hintó mélyében, 
a postakocsis aludt a bakon s a papagály aludt lánczra- 
kötve a hintó előülésén. Ez a madár még horkolni is tud 
álmában, mint az ember. 

Egyszerre verte föl mind a hármat a támadó kiáltás : 
« megállj !» 

Sternberg, a mint álmából felrezzent, minden oldalról 
felé irányzott puskacsövek üregébe látott bele. De mind 
azoknál elij esz több lehetett rá nézve Magláy Sebestyénnek 
az arcza : ez a kegyetlen mosolygás rajta. 

Mazeppa jutott az eszébe. 

Az első ijedtsége után hirtelen ráborította a köpenyét a 
kajdács madárra. Azt nem szabad meglátni Sebestyénnek. 

— Ej ha, drága barátom ! szólt a főúr, rátéve a iezét a 



Digitized by V^OOQ iC 



241 

gróf kezére. Hát így szokás elszökni egy magyar nemes 
házából ? Búcsúzás nélkül ? Hollandus módra ? Aztán még 
meg is lopni a házamat ? 

— Én nem loptam semmit. Hebegé az ártatlan hős. 
Hanem az ám a fatális dolog, mikor az ellopott 

tárgy beszélni is4nd ! A papagáj a maga éles harapófogó 
csőrével egy perez alatt lyukat rágott a fejére dobott 
köpönyegen s azon kidugva a fejét, elkezdett kiabálni: 
« zsivány ! betyár ! » 

Sternberg gróf látva, hogy a tagadás mind hiába, hirte- 
len változtatott a modorán s magas hangon kezdett 
beszélni. 

— No hát jól van. Állok elébe az úrnak. Tessék velem 
rendelkezni. Tudom, hogy mi a becsület. Ha megsér- 
tettem, adok elégtételt : pisztolyra vagy kardra. 

— Ohó ! Semmi párbaj ! monda Sebestyén úr. Azt nem 
vívunk tolvajjal. Az ilyent megbüntetjük. 

— Én tiltakozom minden hatalmaskodás ellen. 

— Nem ér vele semmit. Én itt földesúr vagyok, pallos 
joggal birok. ítéletet hozok. Kegyelmed ne higyje, hogy 
egy nemes úrhölgynek a legdrágább kincsét elrabolhatja 
valaki, s aztán odább állhat vele. Az ellopott kincset 
vissza fogja ön vinni azonnal, és a szökésért, meg a 
lopásért egy esztendei várfogságot fog szenvedni. Ha 
ellenkezik vasra fog veretni I 

A gróf látta, hogy itt veszedelmes kelepczébe került. Ha 
megmondja, hogy mi utón jutott a kajdácshoz, rögtön főbe 
lövik; ha magán hagyja a lopás vádját száradni, ez 
a dalmata nemes bizony becsiikatja a vár tömlöczébe ; s az 
ilyen helyiségről nem igen volt a gróf valami jó elövéle- 
ménynyel. 

Még sem fogja elárulni az asszonyt. 

A hintót aztán visszafordították, s a benne ülőkkel 
együtt csendes ügetésben eldöczögtek a magiái vár- 
kastélyig. 

A falvakban kijött a nép a házakból, a convoi bámula- 

Jókai: Ninoten ördftg. — A Magláyosalád. — A ki holto után. 16 

tára; azt hitte mindenki, hogy Napóleont hozzák, a ki 
vissza szökött Szent-Ilona szigetéről s innen akarja elkez- 
deni megint a Dagy háborút. 

Annyi igaz, hogy Alfréd gróf meglepően hasonlított I-ső 
Napóleon császárhoz : ugyanazon arczél, az a homlok, az 
az áll, csak épen a szemeiből hiányzott az a valami, a mi 
Napóleonnál megvolt. 

Mikor a magiái várkastély kapuján berobogott az utazó- 
hintó, a kapus jeladó szavára a vár úrnőjét is kihozta a 
kíváncsiság az udvari tornáczra. 

El nem tudta gondolni, hogy mi lehet abban a körül 
lefüggönyözött uti hintóban ? (A kastély közelében mind 
lekapcsolták arra a bőrernyőket.) 

Mikor aztán a függönybőrt felgöngyölítek, s kitűnt alóla 
a foglyul ejtett Sternberg gróf alakja, Clarinda lefutott a 
lépcsőkön az érkezők elé. Erős szívű nő volt, a ki a 
veszélylyel szembeszalad. 

A hosszú boltíves folyosón már szemközt találkozott az 
urakkal. 

Sebestyén úr erős kézzel átmarkolva Sternberg kézcsuk 
lóját, hozta őt magával ; a Lóri pedig ott himbálódzott a 
gróf vállán, belekapaszkodva a karmaival annak a váll- 
zsinórjába. 

— íme, feleség, monda Sebestyén úr, a mit ígértem azt 
beváltottam. Visszahoztam a Lóri madarat. Több könye- 
det hullani ne lássam. A tolvajt is elfogtam, a ki azt 
ellopta. Büntetése ki van mondva : egy évi várfogság. És 
azt itt kell neki leülni a magiái várkastélyban. A parancs 
ki van adva az őröknek: ha szökik lelőjjék. 

Clarinda és Sternberg egymásra bámultak ; egy szónak 
nem volt ura egyik is. 

Csak a kajdácsnak a nyelve volt föloldva; az tudta 
a maga leczkéjét. 

öLiebst du mich noch, liebe Clarinda ?» 

Sebestyén úr ezzel ismét visszatért az erdőbe a les- 
kunyhóhoz, nem vitt magával se vadászt, se puskaföl- 
huzót I egyedül kereste fel a hírhedett huszonnégy agan- 
csost a mocsári rejtek helyen s ezúttal óriási vadászszeren- 
cséje volt; ráakadt a Sardanapálra s ugrás közben 
terítette azt le kétszáz lépésnyiről tiroli karabélylyal. 

Most már nem vethettek szemére semmit az ősei: 
ő a huszonnégy ágas agancsot sorozta be a na^ gyűj- 
teménybe. 

V. 

Valami huszonöt esztendő múlva bontották föl Magláy 
Sebestyén végrendeletét a veszprémi káptalanban. Az öreg 
úr kilenczven esztendős szép kort ért el; még akkor 
is csak úgy halt meg, hogy merész nyargalás közben 
leesett a lováról és nyakát szegte. 

A két fia között úgy osztotta föl a vagyonát, hogy 
a magiái birtokából majorátust alakított, s azt az idősebb- 
nek hagyta; a kisebbiknek jutottak a dalmácziai nagy 
erdőségek és egy tetemes összeg tőkepénz, a mit nem volt 
neki szabad a bankból fölvenni, hanem csak a kamatjait 
költhette el. 

Az idősebb, a Fülöp igen szép tehetségekkel megáldott 
fiu volt, annak Sebestyén úr kitűnő nevelést adott, 
Franczia- és Angolországban utaztatta, a diplomacziai 
pályára szánva. Az ifjú alakja is délczeg, arcza deli, 
modora finom, előkelő volt: első tekintetre megnyert 
minden embert, s a jelleme, magaviselete további ismer- 
kedés után még jobban igazolta a kedvező elővéleményl, 
nemes szive mellett eszessége, bátorsága mellett szelíd 
kedélye hódított. 

Egészen ellentéte volt neki az öcscse, Ernő; termetre . 
is kétszer olyan széles, mint a bátyja, szegletes fejű, dur- 
ván faragott ábrázatú, hetyke, csúfondáros modorú : nők 
és férfiak irányában egyiránt. A tanulást nem szerette, a 

16* 

Bzubordinácziót még kevésbbé, azért se pap, se katona 
nem válhatott belőle. Egyedüli szenvedélye volt a vadá- 
szat : most is odajár valahol Afrikában oroszlánra vadászni. 

A mint az öreg úr meghalt, Fülöpöt azonnal hazahít- 
ták Parisból, hogy vegye át a majorátust, ö mindent szé- 
pen rendbehozott. Az apjának volt egy derék jogigazga- 
tója Pargha Márton, a ki még fiatal jurátus korában ott 
kezdte a pályafutását a mágiái uradalmi székeken, mint a 
régi fiskális joggyakornoka. Az öreg úr nagyon is ragasz- 
kodott hozzá : talpig becsületes volt. Ez is lehetett akkor 
valami negyvenkét esztendős. 

Magláy Fülöp Pesten elvégezve a dolgait, fölutazott 
Bécsbe. Az udvarnál az atyja kedvelt személy volt : ő maga 
is ott akart pályakört keresni. 

Megérkezése után rögtön sietett megtenni az illemláto- 
gatásokat azoknál a főúri házaknál, a mikkel családjának 
összeköttetései voltak, de a hol őt még nem ismerték. 
Mindenütt ott hagyta a látogatój egyeit a kapusnál. 

Ennek a következése az volt, hogy nagyhamarmeghivót 
kapott Korneuburg herczegnő tánczestélyére, a kinek a 
palotája híres volt remek németalföldi festményeiről. 

Az opera után odahajtatott a berezegi palotához, a mely 
előtt már akkor hosszú sora állt a korábban érkezett fő- 
rangú vendégek fogatainak. 

A ruhatárban átadta kabátját a felügyelő szolgának. 

— Nem ád valami számot róla ? — kérdezé. 

— Fölösleges ; — szólt az inasok hadnagya moso- 
lyogva ; — hiszen ráismerünk. 

«No, ez az ember Lavater és Mezzofanti, először lát 
életemben s háromszáz ember és kabát közül, rám ismer 
és a kabátomra talál. » 

Megnyugodott benne s ment föl a lépcsőkön a tor- 
náczba. Ott meg a hölgyi ruhatár volt. Tánczhoz öltözött 
kisasszonyok, ékszerekkel terhelt delnők adták át a sürgő- 
forgó lakájoknak divatos burkonyaikat : egész túlvilági 
parfümmé vált tőlük az athmosphaera. 

Fülöp ott látta őket maga előtt ellibegni. Szép fiú volt, 
uem csoda, ha a hölgyek tekintete megakadt rajta. 

Ö maga is nagyon megnézett egyet a sok közül. Fiatal 
leányka volt. Bizonyosan most mutatják be először a tár- 
saságban. Olyan nagy gondja van rá, hogy vállait betakar- 
ják a ruhájának tüUfodrai. Egyszerű fehér ruhát visel, 
narancsvirág diszítéssel. Finom, madonna arcz, az ártat- 
lanság mesterkéletlen zománczával, a mire a pirt a szív 
lüktetése festi. A hogy vannak hét fő bűnök, úgy vannak 
hét fő erények is : ezek mind ott voltak egyesülve a szép 
gyermek szemeiben. 

Fülöp megállt, odalapulva a korridor falához, hogy 
tovább lophassa meg azt a gyönyöradó tekintetet. 

Egyszer aztán, mikor a bájos tünemény átadta a kö- 
penykéjét, meg a tekintélyes kisérőnője bayardérjót a 
szolgálattevő személynek, fölveté szemét és meglátta 
Fülöpöt. 

Abban a perczben örömsugárzó mosolyra nyilt meg az 
arcza, az ajkai nevetésre váltak. 

— Ah ! hisz te itt vagy már ? kiálta mennyei csengő 
hangon, s minden tartózkodás nélkül átölelte az ifjút s 
egy őszinte csattanó csókot nyomott az ajkára. — Hanem 
aztán egyszerre valami ijedtség válta föl az örömhajnalt 
az arczán : elképedt, az ajkai gömbölyűre húzódtak. Hir- 
telen az arcza elé kapta a legyezőjét félénken, s kisérő- 
nője kezét megragadva, elsuhant a bálterem ajtaján ke- 
resztül. 

— No, ez a nap jól kezdődik ! monda magában Fülöp, 
egész mámorba szédülve egy ilyen váratlan tündórcsók 
bubájától. «Hogy jutottam én ehhez ?» 

A bálteremben már akkor nagy társaság volt együtt, 
melyben az igéző tündér könnyen eltűnhetett. A ház úr- 
nője, a herczegasszony a terem elején fogadta az érkező 
vendégeket. Fülöp látta, hogy mindenki ő előtte bókol : 
maga is sietett hódolatát átadni. Először volt nála. 

— Bátor vagyok magamat bemutatni, herczegnő. 

— No, csak menjen, maga szeleburdi ! vágott a sza- 
vába a herczegnő, bizalmas tréfa hangján. Van szüksége 
magának a bemutatásra! Nagyon jól ismerjük a szép 
hiréről. 

Fülöp elámult: « Ismernek a szép híremről? Hiszen 
több bolondságot én sem követtem el Parisban, mint a 
mennyit más fiatal ember szokott. Már idejutott volna a 
híre?» 

Aztán csak odavegyült a társaság közé. 

Senkit sem ismert itt: egészen új ember volt. Ellenben 
vette észre, hogy azok a méltóságos alakok, a kik rend- 
csillagokat viselnek a frakkjuk baloldalán, bizonyos ne- 
hezteléssel sandítanak reá, hogy nem üdvözli őket ; pedig 
ez nem szokás: valakit üdvözölni, a kinek nincs be- 
mutatva az ember. 

Egyszer aztán egy fiatal félszemtiveges gavallér tör oda 
hozzá a csoportosuló vendégeken keresztül. 

— Ugyan régen kereslek ! s azzal megfogja a frakkja 
gombját, s oda vonja magával egy ablak-mélyedésbe. 
Akkor kivesz a zsebéből négy darab bankjegyet, mind- 
egyik ezer forintos, azokat az öt ujja közé szorítja, mint 
egy legyezőt, s azt mondja neki: 

— Nos ! Hát mennyi ez? 

— Négy darab ezeres ! felelt Fülöp hűségesen. 

— No hát nesze. Tedd el. 

— Tegyem el? Hát aztán mit csináljak én ezzel? 

— Mit csinálj vele ? Hát bánom is én I Végy rajta egy 
bracelettet Taglianinak ! Az a te dolgod. 

— Igen, de miféle jogczimen jutok én ehhez a pénzhez ? 

— Hát ez játékadósság. A baccaratból. 

Fülöp fölnézett a levegőbe. Nem emlékezem rá, hogy 
valaha életemben valaki adósom maradt volna a játékban. 

— Nem emlékezel rá ? Hát annál rosszabb rád nézve. 
Azzal a félszemüveges vissza dugta a zsebébe a négy da- 
rab ezerest, s tovább sasírozott. 

Fülöp pedig nem ért rá, e furcsa találkozás nyitján 

töprengeni, mert nagyhamar egy gyöngéd legyezöütés 
érinté a vállat hátulról, s a mint visszafordult, egy junói 
szépséggel találkozott szemközt, ki brilliántoktól ragyogó, 
kolibri tollaktól elrepülő ruhában pompázott a szépség- 
koszorúban, a saison királynője látszott lenni. Fekete 
hajú, fekete szemű hódító szépség volt. 

— Aztán majd, édesem, megint ott felejtsen a fakép- 
nél, mikor a quadrille kezdődik, szólt nevetéstől csengő 
hangon a hölgy, elbűvölő szemragyogtatással. 

— Én ? Én ? hebegé Fülöp. 

— Igen ? Ön az, a ki el szokott feledkezni a tánczos- 
néiról, a kikkel foglalkozott. De ezúttal körülvétettem a 
titkos rendőreimmel, hogy el ne szökhessen. 

S azzal kaczagva hagyta magára. 

Fülöp nem birt magához térni a nagy bámulástól, míg 
a másik terembe átkalandozva egyszerre csak egy finom 
diplomata kezei közé került, a ki bizalmas nyájasFággal 
ölté a kezét az ifjú karja alá s aztán elkezdett neki sut- 
togjra beszélni bizonyos titkos neheztelésekről, a miknek 
az okát nem szükség magyarázni, egy szétágazó cselszö- 
vényről, a minek a szálai nagyon könnyen kitalálhatok; 
számtalan veszélyekről, a melyek a fiatal embert a sikam- 
lós udvari parketten fenyegetik, s osztotta a jó tanácso- 
kat, hogy mihez tartsa magát. 

Fülöp nem tudott mind ezekre egyebet mondani, mint 
«ühüm» és «aha». Egy szót sem értett az egész diskur- 
zusból. Szinte jól esett neki, mikor rejtélyes pártfogója 
egyszerre kirántotta a karja alól a kezét s e szóval: úti 
jön ő!» hirtelen elpárolgott mellőle. 

De hát ki az az «ő», a ki itt jön? 

Egy hat láb magas herkulesi termet, az orosz testőr- 
tisztek egyenruhájában, rendjelekkel rakva, kezében ha- 
talmas csákója. Egyenesen Fülöpre vitorlázik. 

— Zdrawdwujtye Zudár, szól a magas úr, s egy olyan 
izmos tenyeret nyújt Fülöp elé, a melyben az övé egé- 
szen elvész. 

Fülöp egész tisztelettel és bocsánatkérő arczczal 
szólt francziául. 

— Uram ! Ezer bocsánatot kérek. Én többféle nyelvet 
beszélek, de fájdalom ! a hangzatos muszka nyelvet nem 
vagyok szerencsés bírhatni. 

— Mit ! kiált rá a sámsoni alak, fejét büszkén hátra- 
vetve. Te elfelejtetted az orosz nyelvet ! Te minket meg- 
tagadsz ? S azt még nekem szemembe mered mondani ? 
Korcs ivadék ! Te szégyenled a dicső orosz nemes nyel- 
vét, a mely három világrészben uralkodik ! No hát csak 
szegyeid. Hanem akkor ne lepjen ilieg, ha én is szégyen- 
leni fogom a te. atyafíságodat, s az örökségedből ki- 
tagadlak. 

Azzal megfordult a sarkán, s ott hagyta Fülöpöt. 
Ez meg csak bámult. 

— Ihol van ni ! Most meg kitagad valaki az öröksé- 
gemből ! Csak legalább azt tudnám, hogy kinek hívják? 

Azonban egy csoport fiatal ember azonnal körülvette, 
a kik egyszerre mind igen jó pajtásai voltak. Fülöp na- 
gyon különösnek találta, hogy a bécsi előkelő termekben 
az a szokás, hogy idegen emberek nem mutatják be egy- 
másnak magukat, hanem a hogy összeakadnak, mindjárt 
per tu lesznek, aztán kinek-kinek csak a gyermekkori be- 
czés neve használódik: Thuri, Nelli, Bebus, Blikus; a 
melyek ugyanannyi Arthurt, Comélt, Albertot és Adal- 
bertet jeleznek, öt mindenki «Pipó»-nak szólítja. Talán 
az a kicsinyítője a « Fülöp »-nek itt a bécsi arisztokrata 
világban ? 

Belenyugodott, hogy legyen hát «Pipó». 

Az alatt a tánczteremben végződött a keringő, a fel- 
melegedett tánczospárok elváltak s kerestek ujabb szö- 
vetségeket ; az inasok frissítőket hordtak körül ; Fülöpöt 
is magával ragadta az emberi forgatag, mi közben azonban 
egy pár fiatal dandy folyvást a sarkában látszott lenni, — 
mintha detektivje volna. Végre megunta a sok idegen arcz 
ismerős mosolygását s behúzódott egy szegletbe. De ott 

sem talált nyugodalmas menedéket ; mert a mint a fran- 
czia négyes előjátékát rázendítették, s megkezdődött az 
előre-hátra futkosás : tánczosok, tánczosnék, átellenesek 
kipuhatolása, egyszer csak azt látja, hogy egy hosszú 
nyurga dandy odatánczol feléje, mérges örömmel : 

— Ah ! végre megkaptalak ! Itt van az én vis-á-vis-m. 
Frissen ! Frissen ! A marquisnő nyugtalankodik már ! Az 
ouverturet eljátszták. 

Fülöp engedte magát a nyúlánk ifjú úr által a termen 
keresztül kalauzoltatni; s gondolta magában: «vajjon ki 
lehet az, a ki távollétem által szerencsétlenné téve érzi 
magát ?» Jó, hogy annyit megtudott, hogy miként czi- 
mezze ? « Marquisnő*. Bizonyosan az a hódító Semiramis 
lesz, a ki bejövetelénél megszólította. 

Helyesen kombinált, csakugyan a kolibris szépséghez 
vezették. 

— Épen az utolsó perczben ! monda az szemrehányó- 
lag, s kezét nyújtva, inkább vezetett, mint vezettetek a 
tánczkolonneban fentartott helyére. 

Fülöp vizsga szemei észrevették, hogy a szép hölgy 
támlásszékéhez egy kövér, zordon tekintetű uraság tá- 
maszkodik, a ki hölgyét kétcsövű pisztolyként fenyegető 
szemeivel minden léptében kiséri. Ez bizonyosan az a 
hidalgó, a ki után a deli amazon marquisnő czímet viseli, 
gondola Fülöp. Nem sejtette, hogy valaha összevereked- 
jenek. Az ő szemei a tánczterem túlsó végén kalandoz- 
tak; ott látta lejteni azt a bűbájos tündér alakot, a kivel 
olyan rejtélyesen édes találkozása volt. Még most is ezen 
a titkon törte a fejét. 

A quadrilleBen csak akkor lehet a tánczosnőjével be- 
szélni az embernek, mikor a helyére visszakerült, s a míg 
az átellenesei kergetőznek. Csak hogy a hidalgó úgy a hátuk 
mögé plántálta magát, hogy egy szó sem kerüli el a füleit. 

Lehet azon segíteni. 

— A hévmérő ma tizenegy fokot mutat; mondja a 
marquisnő Fülöpnek. 

(Ki magyarázhat ki ebből valami g}'anú-okot ?) 

— Igen. De hideget. Viszonozza erre Fülöp egész tudat- 
lanul. 

^Csakhogy a válaszra egy olyan haragtól szikrázó tekin- 
tetet kap a tánczosnéjától, hogy elmegy a kedve Reau- 
mur-röl diskurálni. 

A következő pihenési időszakokban azt mondja neki az 
istennő : 

— Nem találja ön, hogy a sárga rózsa igen jól illik a 
fekete dominóra? 

— Nem ! marquisnö. Ez nekem nem tetszik. 

Erre a válaszra kicsiny híja, hogy a körmére nem kop- 
pintanak az elefántcsont legyezővel. A szép hölgy arczán 
észrevehető a boszús neheztelés ; a kebel sebes hullámo- 
kat hány. 

Szerencsére «solo des dames» jön. Ez alatt ráér hódító 
mosolyát visszaidézni arczára a delnő. 

A rákövetkező «tour des maines» alatt ezt súgja a tán- 
czosának : 

— A holnapi álarczos bál igen fényesnek ígérke- 
zik. 

— Nagyon sajnálom, hogy nem láthatom meg ; de hol- 
nap el kell utaznom Pestre. 

Erre a szóra végig néz rajta hidegen az úrhölgy, s többé 
egy szava sincs hozzá : még az ujja^egyét sem nyújtja 
neki a lejtés közben, hanem csak a legyező végét, s mi- 
kor a grand chaine következik, kiválik a lánczból, s a 
nélkül, hogy a tánczosára egy pillantást vetne, a háta 
mögött álló kövér úr karjába akaszkodik, azzal vezetteti 
magát vissza a helyére. 

Fülöp látva, hogy kimaradt a sorból, odább ődöngött s 
addig tévedezett egyik teremből a másikba, a míg eljutott 
a buffetbe. 

Tapasztala, hogy vannak okos emberek, a kik az alatt, 
míg más robotol és izzad, leülnek az asztalhoz és gon- 
doskodnak a testük jóllétéről. Ott találta már Bebust és 

Blikust egy szöglet asztalkánál pezsgőzve. Szorítottak 
neki is helyet. 

De még alig hozhatott ítéletet a bordeauxi felett, a mi- 
vel az ember kezdi a vacsorát, midőn feszes léptekkel lát 
maga felé közeledni három fiatal urat, a kik közül a kö- 
zépsőben az egyszemüvegesét ismeri föl ; a másik kettő 
volt Thuri és Nelli. 

Egyenesen ő felé hajtottak. 

Az egyszemüveges, féllépésnyi közelben állásba vetette 
magát, balkeze hüvelykujját a mellénye ujj nyilasába 
akasztva, a jobb kezében tartott lehúzott keztyűivel pedig 
a czombját veregetve. 

— Uram ! így szólt Fülöphöz. Ön én rólam azt beszélte 
több gentleman előtt, hogy én játéktartozásomat önnek 
elmulasztottam megadni. Ezért én önt hazug rágalmazó- 
nak nyilvánítom. 

Azzal tovább lavíroztak mind a hárman. 
Fülöp elképedve nézett a két asztaltársára. 

— Nem értem ezt a dolgot. Hanem annyit értek belőle, 
hogy ez az úr engem megsértett s azért elégtételt kell 
vennem. 

— Szolgálatodra állunk ; — mondák azok egész kész- 
séggel. 

— Csak arra kérlek, hogy végezzük el minél előbb, 
míg híre nem fut; Ti intézkedjetek, én addig visszame- 
gyek a tánczterembe, majd ott keressetek föl. Aztán majd 
egyenkint távozunk el, hogy föl ne tűnjék. 

Fülöp tapasztala, hogy itt igen gyorsan megy az igaz- 
ságszolgáltatás. Alig telt bele egy mazurka, midőn az 
egyik segéde odajött hozzá s jelenté, hogy találtak egy 
igen jó és e czélra alkalmatos helyet. A berezegi palota 
kertjében van egy czéllövöldözésre berendezett oszlop- 
csarnok. 

Ott mindjárt el lehet intézni a dolgot, a nélkül, 
hogy az urak a hintójaik előjáratása által a cselédség 
előtt feltűnést okoznának. A segédek pisztolyt választot- 

tak, harmincz lépés az indulási távol, tiz lépés a sorompó, 
három golyóváltással. 

— No, ez a nap szépen végződik ; monda magában 
Fülöp. 

Aztán még megvárta, a míg a kotillion elkezdődik, an- 
nak a minden érdekeltséget fölszivó változásai alatt 
észrevétlenül eltűnhetett a társaságból. 

Odakinn a ruhatárban az ismerős mosolygású főinas 
úrtól csakugyan megkapta a felső kabátját. Az övé ugyan 
kávészinű volt, apró fekete gombokkal ; ez pedig őzbőr- 
szinű akkora négy gyöngyházgombbal, mint egy csemegés 
tányér ; hanem hát az ilyen csekélységeken nem akad fenn 
az ember, halála előtt tíz perczczel. Még ez talán jobb ? 
Volt eset rá, hogy a golyó egy ilyen nagy gombról vissza- 
pattant. 

A két segédje ott várt alant az udvaron ; szép csende- 
sen átmentek a kertbe, fölkeresték a lövöldét ; hoztak ma- 
gukkal gyertyákat, azokat a hosszú csarnok két végében 
föltüzködték, meggyújtották; elég világosságot csináltak 
arra nézve, hogy két ember egymást halomra lövöldöz- 
hesse. Az alatt a másik fél is megérkezett;. orvost is ke- 
rítettek valahonnan. 

Azután a négy párbajsegéd megtöltötte a pisztolyokat ; 
hoztak két párt magukkal. 

Majd a szokásos felhívást intézték Pülöphöz, hogy nem 
hajlandó-e valami magyarázatot adni, a mit az természe- 
tesen elutasítqtt magától. Ilyen afifront után nincs semmi 
diskurálás. 

Akkor aztán kimérték neki a harmincz lépésnyi távolt, 
meg a tíz lépésnyi barriéret, a mit megjelöltek zsebken- 
dőkkel, s aztán fölállították az ellenfeleket, mindegyiknek 
a kezébe adva a felvont sárkányú pisztolyt, meg egy tar- 
talék gyutacsot, hogy ha a fegyver csütörtököt találna 
mondani. 

— «Sternbergéi az első lövés! monda a szakavatott 
Arthur, s azzal háromszor csattantott a tenyerével. 

Fülöp csak állt ott, és nézett maga elé, a pisztolyát le- 
eresztve. 

— No, hát mért nem lősz? kiálta rá Blikus, a segédje. 

— Várom, hogy lőjjön Sternberg. 

— Te várod, hogy lőjjön a « Sternberg ?» 

— Na, igen. Az az úr ott. 

— Az az úr ? Hisz az Greifenwald. 

— Hát akkor hol van az a Sternberg? 

— Hol van a Sternberg ? No ilyen czifrát még nem 
ettem, a mióta két lábon járok ! Hát nem te vagy a Pipó? 

— Ai meglehet, hogy Pipó vagyok ; de akkor Magláy 
Pipó vagyok ; és soha életemben a Sternberg nevet nem 
hallottam; most jövök Magyarországból. 

Erre aztán az általános elszőrnyedés hangja zendült föl. 

— Ez nem a Sternberg ! Ez egy vad ember Magyar- 
országból. Ez lehetetlen ! 

S a míg szörnyüködnek, jön rohanva a csarnokba az 
igazi Sternberg Pipó nagy lélekszakadva. 

Fülöp mintha csak saját magát látta volna a tükörből 
szemközt jönni. Még a saját kabátját is az viselte. 

— Hallatlan egy dolog ez! kiabált a most érkezett. Itt 
nekem egy hasonmásom jár a társaságban, a ki minden 
dolgomat fejtetőre forgatja fel. Ihol van ni. Még a kabá- 
tomat is fölvette. 

Mikor aztán szemtől-szembe kerültek egymással, akkor 
tűnt ki, hogy van biz a két alak között külömbség ; hanem 
azért mégis oly csalóka a hasonlatosság, ha együtt nin- 
csenek, hogy akárki összetévesztheti őket. Legfelebb a 
hajnak a színe tér el ; de az meg este észre nem vehető. 

Akkor aztán nagy nevetés között összebarátkoztak. 

Hanem aztán Sternberg elkezdett debacchálni. 

— No, te nekem, mondhatom, hogy szép galibákat csi- 
náltál egyhuzamban. Visszautasítod Greifenwald tartozá- 
sát, a mit az a tenyéren kínál, a miatt összeveszítesz 
vele ; a minisztert lenézed, nem köszöntöd, az dühös rám ; 
a nagybátyámmal kitagadtatsz, s az imádottamat rám 

bőszíted. Ezért az utolsóért vagyok legdühösebb ! Mondd 
csak, miket közölt veled ? 

— Hát azt mondta, hogy a hévmérö tizenegy fokot 
mutat, hogy fekete dominón jól áll a sárga rózsa s hogy 
a holnapi álarczos bál fényesnek ígérkezik. Becsületemre, 
egyebet nem mondott. 

— Oh, te barbár eszkimó ! Hisz az annyit tesz, hogy 
tizenegy órakor legyek ott az álarczos bálban, ráismerek 
a sárga rózsás fekete dominójáról. S te mind ezekre mit 
feleltél? 

— Hát az elsőre azt, hogy a hévmérő hideget mutat, 
hogy a sárga rózsa nekem nem tetszik, s hogy a holnapi 
álarczos bálra nem mehetek el, mert Pestre utazom. 

— Óh, te ÖDgyilkos ! Most kedvem volna veled rögtön 
felvenni a pisztolyt ! hogy a hasonmásomat elpusztítsam 
a világról. 

— Hát tehetek én róla, ha minden ember elfogadott 
helyetted ? 

— 8 még hozzá téged is Fülöpnek hínak. Nem. Nekünk 
kettőnknek nem szabad egy városban laknunk. 

— Nem úgy ! Külömböztessük meg magunkat a nyakra- 
valóinkkal. Én hordok kéket te hordj veresét. 

— No ez még mind tréfa. De van egy igen komoly 
ügyem veled, a mit nem lehet olyan könnyen elütni, mint 
a többit. Te helyettem egy csókot kaptál az én kis Adél 
húgomtól. 

— Mit ? Az a te húgod volt ? 

— Az ám. A kis ostoba. Az a rossz szokása, hogy ha 
sok ideig nem látott, mikor megkap, a nyakamba ugrik 
és megcsókol. 

— Ez nagyobb baj nekem, mint neked. 

— De ez nem maradhat helyrehozás nélkül Jöjj velem 
azonnal. 

Azzal karjára fűzte feltalált képmását, követve a jó 
kedvre hangolt segédektől, "^visszatért vele a palotába. 
A felső kabátjaikat ezúttal külön szegre akasztották. 

A termekben már híre futott annak a csodálatos qui- 
proquonak, a mihez hasonlót csak a shakespearei Gome- 
die of errors hoz föl. Csak hogy ez költemény : a mi tör- 
ténetünk pedig igaz. 

Most azután az igazi Sternberg Pipó sorba bemutogatta 
az igazi Magláy Fülöpöt mind azoknak az uraknak és 
hölgyeknek, a kik eddig már beszéltek vele, s nagy derült- 
ség között lett kiderítve minden félreértés. 

Legutoljára maradt az a csók- história. 

Az úrhölgyek félrevonultak a szünóra alatt a teázó 
szobákba. Ott találták föl a szép Adélt, nagynénje társa- 
ságában egy myrtusz bouquet alatt. 

Sternberg Pipó odavonta magával hasonmását. 

— Itt hozom azt a gonosz tolvajt, a ki az én kis Adél 
húgomtól egy csókot ellopott. Követelem, hogy adja 
vissza ! 

A bájos gyermek szépen elpirult erre a tréfás szóra. 
Fülöp azonban kitalálta a helyes megoldását ennek a 
kényes ügynek. 

— Vissza nem adhatom, monda, de visszaküldhetem, 
még pedig az által, a kinek az szánva volt. S ezzel meg- 
csókolta a hasonmása ajkát. 

Ezt mindenki, a ki a jelenetnek tanúja volt, igen unom 
és helyes ötletnek ismeré el. Sternberg Pipó aztán oda- 
lépett a szép húgához, hogy megbízatásához híven vissza- 
adja neki a megküldött csókot. 

Hanem a szép lányka tiltakozva eltakarta az arczát a 
legyezőjével; s azt suttogá: 

— Nem veszem vissza; csak hadd maradjon ott. 

... Ez bizonyára a legjobb alakban tett vallomás volt. 



Három nap múlva Sternberg Adél grófnőt eljegyezte 
Magláy Fülöp. 

VI. 

Eddig csak négy évszakát ismerte meg Fülöp annak a 
szép földi világnak, a minek asszony a neve : epedni, 
élvezni, félteni, csalódni; egymásra következnek ezek, 
mint tavasz, nyár, ősz és most egy egészen új világra 
talált, a mi külömbözik minden eddig ismerttől : a minek 
a fogalmai közel járnak a bithez, az imádathoz. 

Stemberg Adelaide otthon nevelkedett az atyai háznál ; 
anyját korán elvesztette, a ki orosz grófnő volt;* azontúl 
az atyjának egy nagynénje vette gondjai alá. Tizennégy 
éves koráig annak a felügyelete alatt volt ; akkor ősi szo- 
kás szerint beadták kolostorba s onnan csak akkor került 
elő, a mikor a világba be lehetett vezetni. Az alatt az 
atyja is meghalt ; azt különben is igen keveset látta, mert 
a katonai szolgálat távol tartá a családjától. 

Eitka eset, hogy egy fiatal leány azt az első férfiarczot, 
a mit megszeretett, örökévé tegye. Adéllal az történt. 
A tévedésből adott csókot soha sem bánta meg. 

Ez sok édes enyelgésre adott tárgyat a hosszú időszak 
alatt, a mi az eljegyzés és a menyegző napját elválasztja. 

— Látod, ha olyan nagyon nem hasonlítottál volna a 
bátyámhoz, soha sem szerettelek volna meg. 

— De valami külömbség mégis csak van közöttem és a 
bátyád között. 

— Ég és föld ! Te olyan vagy, mint a milyennek szeret- 
tem volna mindig a bátyámat látni. Mindig azon ábrán- 
doztam, miért nincs meg nekem ez az én bátyám két pél- 
dányban, hogy a míg az egyik teszi azt, a mi neki tetszik, 
a másik tenné azt, a mit én akarok? És ime most csak 
ugyan megvan, a miről ábrándoztam. Az egyik Pipó sza 
lad a vadak után az erdőben, a városban meg ki tudja mi 
után ? a másik meg itt ül mellettem szépen és engem mulat 
tat. Annak csak a hirét hallom : itt leesett a lóról, karja 

törte ; amott megsebesítették a párbajban ; de most már nem 
esem kétségbe miatta; hiszen megvan kettősben : a másik 
itt kiséri az én hárfámat a fuvolájával. A mende-monda 
hír elhatol hozzám, mennyit vesztett az egyik bátyám a 
kártyajátékban, hogy viszik haza mámoros fővel. Most 
már nem szörnyűködöm rajta, mint azelőtt, mikor még 
csak egy volt : hiszen a másik itt van, és engem tanít sak- 
kozni ; mámorunk is van, de együtt, mikor Shelleyt, vagy 
Byront olvassuk. Látod: ilyennek kellene lenni a bátyák- 
nak, mint te ! 

— Az a csodálatos, hogy a bátyák nem szoktak a 
bugákhoz annyira ragaszkodni. 

— De én pedig, látod, azt szeretném, ha én nekem 
örökké testvérem maradnál. Akkor is lakhatnánk egy 
házban. Mindig egymás mellett lehetnénk. Aztán szeret- 
hetnénk egymást nagyon. Nappal te tanítanád nekem a 
kertben, a mezőn, a napkeleti virágnyelvet, a mit én nem 
tudok, éjjel meg én te neked a csillagismeretet a mit te 
nem tudsz. 

— Testvérek között ezek mind igen szép tudományok, 
monda enyelegve Magláy Fülöp, hanem én ezeknél sok- 
kal jelesebb tudományokat is sejtek. 

— Oh, minden esetre. Ilyen a vallás. Tudod, hogy mi 
volna az én vágyaimnak a netovábbja? Az, hogy ha te 
szerzetes lennél, én pedig apácza. 

Erre már hangosan elkaczagta magát Magláy Fülöp. 

— No, ne nevess ki ; mert szomorú leszek. Hát milyen 
szép volna az ! Te abban a szép fehér talárban, kék se- 
lyem övvel a derekadon. Milyen magasztos alak lennél. 
Az a te szép csengő hangod hogy vinné égnek a zsolozs- 
mát. Az enyém pedig utána szállna : odafenn összetalál- 
koznának, együtt repülnének a csillagokig. 

Magláy Fülöp megragadta kedvese kezét s keblére vonva 
azt, könyörgött neki, hogy csak maradjanak itt ezen a 
szép földön együtt : hisz síz asztronómia szerint a föld is 
csak egyike a sok régi bolygóknak, és így a ki a csilla- 

JókfU: NiDoaeo Ardög. — A Magláycsalád. — A ki holta ntán. 17 

gokba vágyik, gondolja el, hogy az egyiken már rajta van 
8 nyugodjék meg benne. 

... A menyegző határideje az őszi hónapokra volt 
halasztva, a mikor Adelaide a tizennyolczadik évét be- 
tölti, az alatt a menyasszony hol Bécsben, hol Felső-Ausz- 
triában volt a nagynénjénél; Magláy Fülöp csak rövid 
időközökre távozott el mellőle ; mikor a jogi és gazdasági 
ügyeinek rendezése személyes jelenlétét követelte. 

Félbeszakítá ezt az idyllt a bekövetkezett vadászidény, 
a mikor az a másik Pipó, a szeleburdi, szintén odakerült 
a nagynénjéhez a nimródi élvezetek ösztönéből. Egy- 
néhány jó pajtást is hozott magával : egyszerre megnépe- 
sült a csendes kastély kópékkal, vizslákkal, terrierekkel. 

Hanem Adelaide nem eresztette velük vadászni a maga 
Fülöpjét. Elég ha az egyik üldözi a vadakat. 

— Ugyan nem fájna a szived érte, meglőni egy olyan 
kedves állatot, mint egy őz ? Azt mondják, hogy az elejtett 
szarvas sir, mikor meghal, s a könnyei csorognak a sze- 
méből, akár egy embernek. Hát abban ugyan mi vitézség 
van, azt a szegény kis futó nyulat orozva lelőni? a ki még 
panaszkodni sem tud. Azt meg épen lelkiismeretháborító 
öldöklésnek tartom, mikor a vadászok a fajd himét olyan- 
kor lövik le, mikor az épen menyegzőjére készül? Szeret- 
néd te, ha valami náladnál hatalmasabb lény épen akkor, 
midőn te az esküvőre indulsz, egy fa mögül, lesből, ledur- 
rantana ? Gondolj a túlvilági lények bossszújára ! Ne 
bántsd te az ártatlan állatokat, a kik az Isten cselédjei ! 

Sternberg Fülöp kinevette a húgát ezért a sentimentális 
beszédért; hanem Magláy Fülöp szót fogadott neki; ezért 
aztán őtet is kinevették. Adél annyira vitte a varázshatal- 
mát a vőlegény fölött, hogy az még az elejtett vadak 
húsából sem evett, egészen következetes maradt a kedvese 
nézeteihez. 

Egyszer aztán az egész vadásztársaság felkerekedett, 
Sternberg Fülöp meghívására átrándulandó a grófi majo- 
rátus ősi uradalmába, Badomitzba. 

Fülöp, a bátya oda is meghívta Fülöpöt, a vőlegényt. 

— Medvére vadászunk. 

Ide már férfi-bátorság kell. A medvét nem lehet azzal 
vádolni, hogy gyáva, hogy nem tudja védeni magát. Nem 
is a busáért lövik meg, hanem azért, mert dúvad ; a sze- 
gény jobbágyok zabját learatja, marháit levágja. Veszé- 
lyes ellenség. A medvével szemben legény kell a gátra ! 

Adélnak azonban épen ezért legkevésbbé tetszett ez a 
neme a vadászatnak, ha abban az ő kedvesének is részt 
kell venni. 

— Ne menj oda ! Bizony szerencsétlenül jársz. A Fri- 
gyes nagybátyámat is medvevadászaton lőtték agyon ; a 
legkedvesebb barátja lőtte meg véletlenül. Az apánknak 
egyszer a meglőtt medve összetörte a kezében a puska- 
agyát, s a czombján sebet hasított. Nézd ezt a kiterített 
medvebőrt itt ! Rettenetes állat volt az, a mi ezt viselte, 
egy fejjel nagyobb az embernél ; milyen iszonyiató kör- 
mök, milyen agyarforma fogak ! Kérlek : ne menj oda I 

De már a veszedelem élénk leírása épen arra való volt, 
hogy Magláy Fülöpnél az ellenkezőjét érje el « kívánt 
hatásnak. 

— Akkor, kedves Adél, ha olyan veszedelmes állat az a 
medve, mégis csak felkeresem és beszélek vele. 

— Az atyám is rosszul járt vele. 

— Kötelességem bosszút állni érte. 

— No hát csak egyre kérlek. A medvének is van hímje 
és nősténye. Ne lődd meg a nőstény medvét ! Hátha kis 
fia van ! 

Ezzel a szavaival általános derültséget keltett Adél az 
egész társaságnál. 

— Kedvesem, galambkám, szólt Fülöp bátya nevetve, 
csak az a baj, hogy nálunk a medvehölgyek nem viselnek 
a fejoikönfőkötőt. Nem ismer rá az ember, hogy úr-e vagy 
asszonyság, mikor bemutatja magát ! 

— Csak ti ne nevessetek azon, a mit én mondok : mert 
én nekem van valami érzésem, a mi azt súgja, hogy sze- 

rencsétlenség lesz annak a vége, ha í'ülöp egy nömedvét 
meg talál lőni. 

— Majd nem úgy beszélsz tíz esztendő múlva. 



vn. 

A radomÍGzi kastély a Sternberg grófí családnak ős 
fészke. Még azokkal a sánczokkal van körülvéve, a mik a 
husziták támadásait diadalmasan kiállták. A régi emlékek 
mind jó karban vannak fentartva; a várfelügyelő sorra 
megmutogat mindent a látogatóknak, a kiket a kiváncsi- 
ság idehoz : a fegyvertermet, a kaszabörtönt, a vas szüzet, 
az ódon himzéseket, a kitömött állatok gyűjteményét, s 
sorba elmagyarázza a falakon függő ősi képek neveit, 
viselt dolgait; amennyiben azok nem volnának a kép 
szegleteire felírva lapidár veres betűs sorokban. Az ősi 
sírbolt is megnézni való, azokkal a századokat jelző már- 
vány emlékekkel, az oroszlánra taposó pánczélos alakok- 
kal, kik vaskesztyűs kezeiket imára összetéve tartják. 
Maga a várkastély kápolnája is megnézésre méltó, fres- 
kóival, oltárképével és nagybecsű monstrancziájával. 

Csupán egy szobának az ajtaja szokott rendesen el- 
zárva lenni, a legutóbb meghalt Alfréd gróf hálószobájáé. 

Ennek a szobának a kulcsa az ifjú Fülöp grófnál szo- 
kott állni. S ez nem is nyitja fel annak az ajtaját más, 
mint a családhoz tartozó rokonok előtt. 

A medvevadászat két első napja sikertelen volt. Az első 
hajtásban a medve kitört és elmenekült. A másodiknál a 
megriadt vadász, a kire ráment a maczkó, nem mert rá- 
lőni. (Először látott hajtott medvét.) Hanem aztán a har- 
madik hajtás bő kárpótlást nyújtott : egy nagy anyamed- 
vét vertek fel, két hathónapos bocsával együtt. No ez 
már ugyan magával hordta nemének bizonyságát a két 
fiában ; de azért Magláy Fülöp csak leterítette azt egy jól 
irányzott lövéssel, a két bocsnak pedig a másik Fülöp ol- 

totta ki az életét szép kettős lövéssel. Az elejtett anya- 
medve gyönyörű példány volt, sokszor volt már a hajtás- 
ban ; a lebúzott bőre alól valami tizenkét mindenféle kali- 
berű golyót szedtek ki (volt köztük egy rézgolyó is), a 
miket különböző alkalmakkor ajándékoztak emlékül a 
vadászok a maczkónak, s a íuiket az szépen megköszönt 
és elvitt magával. A Fülöp golyója azonban épen a szivén 
ment keresztül ; az már egy medvének is sok. 

Ennek a torát aztán fényes lakoma ünnepelte meg. 

Fülöp bátya megirta a diadalt a bugának. Kellemetes 
örömmel és ijedtséggel kevert kedélybuUámzást remélt 
vele okozni a kicsikének. 

A következő napon nem volt liajtás, azt pihenőnek 
hagyták. A többi czimborák változatosság kedvéért elmen- 
tek pisztrángot fogni, Sternberg Fülöp azonban otthon tar- 
totta druszáját és leendő sógorát, hogy holmi prózai 
ügyekről értekezzék vele. Meg akarta ismertetni az atyja 
végrendeletével, mely intézkedik a vagyon felosztása iránt 
a fiú és leány között. A vőlegénynek ezt szükséges meg- 
tudni. Az anyai birtok egészen Adél hozományát fogja 
képezni ; az apai birtoknak pedig a beesárából készpénz- 
ben fizeti ki neki a bátyja a járandó negyedrészt az eskü- 
vője napján. 

Könnyen megegyeztek : gavallér ember volt mind a 
kettő. A mit az egyik mondott, a másik ráhagyta. 

Akkor aztán, a horgászó társaság visszatértéig még 
marad egy kis elölni való idejök. 

— Jer velem, — monda Sternberg Fülöp. — Tekintsük 
meg, a míg magunkban vagyunk, azt a szobát, a hol az 
atyám meghalt. 

Egyedül mentek oda. 

Az egész szoba azon módon volt hagyva, a hogy a gróf 
halála napján találták. Hirtelen és véletlen volt a halála. 
Még erőteljes férfi volt akkor, az életősz kezdetén. 

A szarvasbőrrel terített ágyon még ott hesrert a kis 
zsebbeli imakönyv, a mit a gróf magától soha el nem 

hagyott. Az éji asztalkán a gyertyatartóban fenékig kiégett 
a viaszszál ; tehát éjjel kellett a halálnak történni. A mel- 
lett volt egy kis fekete üvegcse : bizonyosan digitalisz-csep- 
pekkel, meg egy kis arany kanál ; a pohárból a víz elpá- 
rolgott régen. A vadászöltöny szépen rendben volt rakva 
egy székre, a czombtakaró saruk, meg egy vastag nemez 
kalap, a mi teli volt tarka madártojásokkal, azt tanusíták, 
hogy a megboldogult aznap gázlókra cserkészett a kokoj- 
szásban. 

A szoba közepén pedig volt egy nagy bőrkarszék, rézfejü 
szegekkel kiverve. 

— Ebben a székben találták az öreget meghalva, — 
monda Stemberg Fülöp. 

— Hogy kerülhetett ő ide erre a székre ? — kérdé 
Magláy Fülöp. 

— Innen nézett maga elé, oda arra a falra. 

— Hát mi van azon a falon? 

Az egész hálószoba tölgyfa táblázattal volt burkolva, a 
mibe művészi vésővel voltak faragva mindenféle vadász- 
diadal jelvények; lábaiknál felakasztott fáczányok, nyu- 
lak, fajdok. A székkel szemközt álló fatáblát épen egy 
szép pávamódra szétterjesztett farkú fajdkakas ékesíté. 

— Hát mit nézhetett azon ? 

— Meg akarod tudni ? 

— Van valami változtatva ezen a szobán azóta, hogy 
az atyád meghalt ? 

— Csak ez a tábla van helyre tolva. Ez kijár a he- 
lyéből. 

— S mi van alatta ? 

Stemberg Fülöp egyet fordított a kifordított fajd- 
kakasnak a fején, s arra az egész tábla félrehúzódott a 
helyéből. Alatta egy nagy életnagyságú olajfestmény tűnt 
elő. Vénus, a kis fiával, Ámorral. A nő háttal van fordulva, 
csak a fejét fordítja hátra visszanéző arczczal, s a kis 
eleven, szerető, piros arczú gyermek a vállára kapasz- 
kodva, néz azon keresztül. A kövér, rózsaszín kis kezek 

olyan ellentétet képeznek a fehér rózsa színével vetekedő 
vállon é8 nyákod. 

Hosszan végig omló arany veres hajzat takarja a csoda- 
szép női termetet, a hogy az a fürdőből kiszállt. 

Magláy Fülöpnek a szívverése elakadt, a mint azt a 
képet meglátta. Ez a nő, és ez a gyermek ottan ! 

Kifutott a szobából. 

— Hát téged mi lelt ? — kérdezé Sternberg Fülöp, a 
mint a szobát ismét rendbe hozva és bezárva utána 
sietett. 

— Semmi, semmi, — hebegé az. — Nem tudom mi 
bajom támadt ? Úgy elszédültem egyszerre. 

— A fulladt levegő odabenn. Magam is elfulladok, ha 
soká benn vagyok. 

A hazaérkező vendégtársaság lármás zaja aztán új 
hangulatot hozott a termekbe, a kísértetek lábcsoszogása 
elveszett benne. 

Hanem Mttgláy Fülöpnek a jó kedve meg volt ölve vég- 
képen. 

Félrehúzta magát a társaságból, alig lehetett rátalálni, 
mikor az ebédhez keresték ; ott meg se enni, se inni nem 
akart. Szavát nem lehetett venni. Beszéltek előtte bolond- 
nál bolondabb adomákat, a miktől a többiek veresre ne- 
vették magukat : az ő arcza még csak el sem mosolyodott. 

— Tán biz az elejtett nőmedvének a lelke kisért Pipó ! 
— szólt nevető kötődéssel a druszája hozzá. 

Magláy Fülöp csak a fejét bólintotta meg rá, magában 
mondva: «Bizonyára lélek volt az, a ki megütött; de 
ugyan a földig ütött.* 

Még az nap búcsút vett a barátaitól, azt mondta, hogy 
sürgős izenetet kapott a jogigazgatójától, haza kell sietnie 
Pestre. 

vm. 

Pargba űskális úr ismeretes alak volt a fővárosban. 
Széles vállú termete, batalmas nagy feje, dörgő bangja, 
magában is feltűnővé tették ; de a mi bírt, nevet szerzett 
neki egész országszerte : az a páratlan ügyvédi gyakorlata 
volt, összekötve rendkivüli ismeretekkel, és a mi ezekhez 
csatlakozott, az a meseszerű becsületessége. Igazságtalan 
ügyet el nem vállalt sóba, s a mit megkezdett, azt meg is 
nyerte. Sok nagy főúri családnak volt a jogigazgatója ; 
azok között legrégibb kliense volt a Magláy család ; fiatal 
korában annál kezdte, mint uradalmi ügyész, mielőtt 
Budapestre felköltözött. Sebestyén úrnak nagyon kedves 
embere volt. Le is járt a birtokára minden esztendőben a 
nyári juristitium alatt vadászni. 

Magláy Fülöp a radomiczi vadászat után egyenesen 
Budapestre sietett, s csak rubát sem váltott, úgy ment uti 
gúnyában Pargba úrboz. 

A fiskális megdöbbent, a mint meglátta. Az ifjú egészen 
meg volt törve. 

— Beteg volt ön ? 

— Semmi baja a testemnek. 
-— Hogy olyan halavány? 

— Arra van okom. Azért jöttem önböz, bogy egy 
nagyon sürgetős ügyet elintézzünk minél bamarább. 

— No no ! Pénzkérdés ? 

— Igen is, az. 

— Sokat vesztettünk a kártyán ? 

— Mindenemet elvesztettem. 

— Mindenét ? Hisz az lebetetlen ! 

— Úgy állok, a hogy itt vagyok. Semmim sincs. 

— De hisz ez képtelenség I Ez érthetetlen dolog ! Hogy 
ön elvesztette mindenét ! Hát ki nyerte el ? 

— Az öcsém : Ernő. 

— Az Ernő öcscse? Hisz az' itthon sincs. Odaát Afriká- 
ban lövi az oroszlánokat, hogy csak úgy ordítanak bele. 
Ha soká ott lesz, nem marad oroszlán, csak a mena- 
zsériákban. 

— És azért mégis ő nyerte el az egész vagyonomat. 
Én átiratom az ő nevére a magiái majorátust: legyen az ő 
tulajdona. 

— Hát ön? 

— Én pedig elmegyek Jászóra, felveszem a szerzetesi 
köntöst. 

Már erre mennydörgő nagyot kaczttgott Pargha fiská- 
lis úr. 

— No ez már jó tréfa. Ennek magam is nevetek. 

— Sohse nevessen rajta. Elhatározott szándékom az. 

— No hát mi baj van ? Szerencsétlen szerelem ? Hűte- 
len lett a szép menyasszony ? 

— Az egy angyal, a kire halandó nem érdemes, ö 
imád engem, ö is kolostorba fog menni. 

— A mennykőt ! Az meg apácza lesz ? 

— így egyeztünk meg. 

— Tán a rokonok tiltják a házasságot ? 

— A rokonok mind óhajtják. 

— 8 önök mégis kolostorba mennek ? Egyik erre, 
másik arra. 

— Nem tehetünk másképen. 

— Fiatal ember ! Fiatal ember ! Ön valami nagy bo- 
londot csinált! Vallja meg igazán. Amerikai párbaj 
nyomja a lelkét ? 

— Becsületemre mondom, nem az. 

— De hát akkor mondja meg ön, hogy mi az indító oka 
egy ilyen megfoghatatlan elhatározásra ? mert ha nem 
tudja ön okát adni, akkor nem kolostorba, hanem Döb- 
lingbe, az elmekórok házába kell önnek bekérezkedni. 

— Hát megmondom őszintén. Megtudtam, hogy én 
nem vagyok az apámnak a fia. 

— - Hogyan? 

— Minden ember Sternberg Alfréd fiának néz el. Úgy 
hasonlítunk egymáshoz, mint egyik néger a másikhoz. 
Sternberg Alfréd gróf abban az időben még nőtlen volt s 
itt járt Magyarországon : kastélyunkban is lakott, a mikor 
én a világra jöttem. 

— No no, fiatal ember! Gondolja meg ön, hogy mit ejt 
ki a száján. Saját anyja ellen akar-e ön ily megbélyegző 
vádat emelni, s maga Ítéletet hozni? Az erény mintaképe 
ellen, a ki már halott, s magát nem védelmezheti. 

— Tanúbizonyság ellene ez a hasonlatosság. 

— Legyen önnek esze ! Hisz ez semmi egyéb, mint egy 
rég megoldott természeti talány. A nőknél bizonyos álla- 
potban uralkodó idiosyncrasia teremti ezt. Az egyik asz- 
szony megbámulja Napóleon képét, s a szülötte Napoleon- 
arezot kap, a másik rábámul egy majomra, s afia majom- 
pofát hoz a világra. Hisz ezt az igazságot már Jákob 
pátriárka ismerte, mikor Lábánnál juhokat őrzött. Sohse 
kutassuk azt. A jus romanum már kimondta: « Páter est, 
quem nuptiae denominant.» 

— De én nem kérdezem sem a római jogot, sem a ter- 
mészettudományt I Engem csak a becsületérzés vezet. Én 
nem fogom eltűrni azt, hogy a Magláy család elsőszülötti 
jogait egy korcs bitorolja ! Én követelem, hogy azokba a 
törvényes igazi utód helyeztessék bele. Nekem nem kell 
sem a birtok, sem a név. A kolostorban majd adnak valami 
nevet: « Fráter Paulusw. Az leszek. A Magláy nevet nem 
viselem többé. Azért kivánom, hogy ön végezze el azt az 
ügyet minél előbb. 

— Nevezetes bolondság. Hm, hm! Nekem pedig 
elvem, hogy igazságtalan ügyet soha sem válla- 
lok el. 

— De ez épen igazságos. 

— No, ha ön azt hiszi, hogy igazságos, hát akkor 
legyen az akarata szerint. Én rögtön kurrentáltatni fogom 
a bécsi franczia követség útján az Algírban tanyázó Ernő 
úrfit, s a mint az hazaérkezik tudósítani fogom önt felőle; 

akkor aztán majd jöjjön fel. Addig elkészitem a lemon- 
dásról szóló okiratokat. 

— Jól van. Addig itt fogok maradni Pesten, nem megyek 
ki a házból, s kérem önt, ne tudassa senkivel, hogy hová 
lettem ? 

IX. 

Magláy Fülöp csodaszerű eltűnése óta elmúlt egy egész 
hónap. Ez alatt mind a magiái jószágigazgatójához, mind 
a budapesti fiskálisához egymást érték a levelek Sternberg 
gróféktól. Fülöp és Adél, s végre a nagynéne maga sür- 
getve tudakozódtak az elveszett ifjú vőlegény felől ; de 
felvilágosítást sehonnan sem nyertek. 

A harminczadik napon aztán kap Magláy Fülöp a 
városmajori lakásán, hol elrejtőzve lakott, egy rövid leve- 
let, melyben felszólítják, hogy annak a tudvalevő lemon- 
dási ügynek a végbefejezése végett jelenjék meg a fiskális 
házában. 

Fülöp makacsul ragaszkodott ez elhatározásához, las- 
sankint hozzászoktatta már a szivét ahhoz a nagy fájda- 
lomhoz, a mi e lemondással együtt jár, megválni a szép 
világtól, a még szebb fiatalságtól, s a legeslegszebb meny- 
asszonytól ! Beállni halottnak, s úgy élni tovább . . . 

A kitűzött órában ott volt az ügyvédnél. 

Mikor benyitott annak az elfogadó termébe : egy fiatal 
embert talált ott, a ki szivarozva nyúlt végig a pamlagon, 
a lábait magasabbra rakva fel, mint a hogy a feje volt. 

Az első tekintetre ráismert. — Ez az Ernő. 

Igen : annak a buksi, nagy, szegletes feje, gorombán 
esztergályozott ábrázatja, zsákhordásra termett vállai, 
széles ajkai, azzal a csúfondáros fintorlattal, ez a 
sülök orr ! 

— Szervusz, Ernő ! 

Arra az a fekvő alak vállat von ; felnéz a padlásra, 
nagy füstöt fúj felfelé s meg sem mozdul fektéből. 

Erre eszébe jut Fülöpnek, hogy hiszen az ő öcscse már 
egy pár óv óta folyvást angolokkal jár együtt : az már 
nem hall magyarul, s azzal . agolra fordítja az üdvözlést. 

— God marrow, sir. 

Ekkor aztán egyenesre peezkelődik a fekvő alak s 
ülővé változik, a két izmos tenyerét a térdére fektetve, s 
azzal a két hegyes, apró szemével oda néz a megszólitóra. 

(Ezek az Ernő vasvilla szemei.) 

S a fogai közül ezt morzsolja: 

— Mit tetszik önnek ? 

— Ah, hát te még értesz magyarul? Mikor jöttél 
haza? 

— ügy reggel négy óra felé. 

— Egyenesen Afrikából ? 

— Nem. Egyenesen Európából, most ott szoktunk 
makaózni. 

— Hát lőttél sok oroszlánt ? 

— Bakot lőttem egynehányat ; de oroszlánt nem láttam. 

— Hát akkor mivel töltötted az időt ? 
Erre már felpattant ültéből és interpellált. 

— De mit faggat ön engem azzal, hogy én mivel töltöm 
az időt ? 

— Szeretném tudni, hogy minek jösz azért olyan na- 
gyon tűzbe? 

— Én meg előbb azt szeretném tudni, hogy hol és mikor 
ittunk mi egymással testvéri poharat, a mi önt arra fel- 
jogosítja, hogy engem tegezzen ? 

Ez a szó nagyon elkeseríté. Fülöpöt : a mellére ütve 
mind a két tenyerével, kiáltá indulatosan : 

— No ez sok ! Te már is meg akarod tagadni a testvéri 
viszonyunkat, a mikor én még le sem mondtam a ked- 
vedért az első szülöttségről. 

Erre aztán kiesett a szivar a szájából annak a másik 
fiatal embernek, a nagy kaczagástól. Oda futott a mellék- 
szoba ajtajához, az volt a fiskálisnak az irodája. Bekiáltott 
hozzá : 

— Jöjjön ki csak, édes apám ! Itt van egy úr, a ki 
nekem minden áron bátyám akar lenni. 

Pargha fiskális úr erre a szóra előjött a dolgozó szobá- 
jából, szájában a keresztbe fogott kalamnst, a két kezében 
Írásokat és tentatartót hozva. 

— Micsoda ? Hát ez a fiskális úrnak a fia? — kérdó 
elámulva Fülöp. 

— Meg vagyok felöle győződve, hogy az én fiam, a 
gézengúz ! 

— Én azt hiszem, hogy az én Ernő öcsém. 

— Az ám ! Nagyon hasonlítanak egymáshoz. 

— Megfoghatatlan ! 

— Hát a hogy a minap már megmagyaráztam. A nők- 
nek az idíosyncrásiája, semmi más. Akkoriban épen én 
jártam ott a magiái .kastélyban. De már azzal talán csak 
nem akarja ön azt a dicsőült emlékű úrhölgyet gyanúsí- 
tani, hogy ebbe az én hypopotamus pofámba szeretett 
volna bele. Az én Jóskám épen olyan jogon hasonlít az 
ön Ernő öcscséhez, mint a Sternberg Fülöp önhöz. Bánk 
bámultak ... 

Fülöp még kételkedett. 

— De hát az az arczkép : — monda — az a Vénus-kép 
ott a rakomiczi kastélyban. 

— Hjaj, barátom ! Az egy párisi énekesnőnek a kép- 
mása, a szép Cornemuse istenasszonynak, a ki a megbol- 
dogultnak fiatal korában egy uradalmába került. 

Fülöp megkönnyebbülten lélekzett fel. 

— No hát, Írjuk alá a lemondást. — Monda Pargha úr, 
leterítve az okiratot Fülöp elé. — Ernő úrfi azt irja a 
Saharából, hogy ő most nem jöhet; mert tevepárduczokra 
vadászik ; hanem csak csináljuk meg azt a majorátus át- 
írást, s én adjam is el a dominiumot, az árát küldjem 
utána. Hát csak frissen, édes Fülöp barátom! Itt van, 
írja alá. Van két tanú. Az egyik a Jóska, a ki előt- 
temezi a históriát. Aztán menjen cistercita barátnak: 
várják I 

És e közben szeretetreméltó malicziával mosolygott a 
fiskális. 

Magláy Fülöp azt monda erre : 

— Köszönöm szépen. Már mást gondoltam. Csak ma- 
radjon az öcsém öcsémnek. 

— Ön pedig visszamegy szépen a szeretetreméltó meny- 
asszonyához ? 

— Igen. És a Jóska öcsémet fogom megkérni, hogy 
jöjjön el vőfélynek. 

— Jó lesz. Elveheti ön nyugodtan Sternberg grófnőt. 
Hanem csak annyit mondok, hogy mikor az az idiosyn- 
crasia elkövetkezik, akkor tegye üvegharang alá. — Sze- 
gény asszonyok ! Mennyi rosszát rájuk fognak ! Pedig az 
örök, kitanulhatatlan természet titk^ti ezek ! Ki tudja a 
teremtés rejtélyét ? 

Magláy Fülöp visszatért a menyasszonyához. Sok dolga 
volt elrendezni való : azzal vágta ki magát. Boldog pár 
vált belőlük s viruló család gyarapult utánuk. 



Már most az a kérdés, hogy e sok derék ember közül 
melyik volt a legderekabb? Magláy Sebestyén-e? vagy 
Sternberg ? vagy Fülöp ? vagy a Pargha fiskális ? 



Digitized by VjOOQ IC 



A KI HOLTA UTÁN 
ÁLL BOSZUT 



Digitized by VjOOQ IC 



Digitized by V^OOQ iC 



HOGYAN TÁMADT EZ AZ ELBESZÉLÉS? 

(Olyan elöljáró-beszéd forma.) 

Nagyon régi keletű ennek az eredete. 

A ki nem restelli az elolvasását, kénytelen lesz velem 
visszafáradni azokba az időkbe, a mikor még üriszékek 
voltak. így hittak azokat a törvényszékeket, a mikben egy 
nagybirtokot képező uradalom a maga jobbágyai fölött 
törvényt látott, s ügyes-bajos dolgaikban igazságot osz- 
tott : az árvákat megosztoztatta, a veremfeltörőket meg- 
csapatta, szülőikkel gorombáskodó űúkat egész három 
esztendeig tartó fogságra elitélte. Tessék elhinni, hogy 
nagyon okos világ volt az (már t. i. az én időmben). 

Mint patvarista, sokszor jártam a princzipálisommal ez 
úriszékekre, ott lehetett praxist szerezni. A jegyzőkönyvek 
letisztázása is a patvarista nemes hivatását képezte. 
A pulyka, liba feltráncsirozás hivatala már akkor lemaradt 
az uzusból. Egy emberöltő idővel elébb azonban még a fa- 
fürészelés és éjjel a lámpás-hordás a hintó előtt is nagy- 
ban gyarapította a patvarista joggyakorlatait. 

Az úriszéki ebédet rendesen a tiszttartó adta, természe- 
tesen az uradalom költségére, s a patvarista is hivatalos 
volt az asztalhoz. « Sohse keresd, édes öcsém, hogy hova 
ülj ? a hová te leülsz, ott van az utolsó hely.* 

Volt szerencsém gyakran az ilyen utolsó helyen ülni. 

Találkoztam ugyan, életkorra hozzám hasonló asztal- 
társakkal is; de azoknak mind előkelőbb titulusuk volt 
az enyimnél. Azért pertu voltunk. A Simi már jurátus 

Jókai : Nincsen ördög. — A Magláycsalád. — A ki holta után. 1 3 

volt (tabulse regije nótárius), annak már kardja is vo]t, 
nekem még a sétapálczaviselés is illetéktelen túlbecsülése 
lett volna társadalmi állásomnak. A Misi pedig uradalmi 
cancellista volt, tehát biztos fizetésben levő hivatalnok. 
Azután volt még egy megátalkodottan a fiatalsághoz tar- 
tozni akaró jó pajtásunk, a ki veterinariát végzett s annál 
fogva «lódoktor»-nak hivták, a keresztneve különben 
Szepi volt; ezzel a hárommal együtt tettünk ki egy fran- 
czia négyest, mikor tudniillik a Bántódi úríszéken össze- 
találkoztunk, a hol este az uradalmi tisztség női sarjadéká- 
val rögtönzött tánczestély fejezte be az ünnepélyes törvény- 
látást. 

Az úriszéken prezidensül (igen is, és nem alelölülőül ! 
inkább visszatérek a diák műszóért, de fuvolázni nem 
tanulok meg), tehát prezidensül fungált Darvady Márton 
jogigazgató úr, nagyszerű anecdota- mondó, eleven krónika, 
kitűnő paskevicsjátszó, pesti két emeletes házi úr, és üres 
óráiban tabuláris fiskális. Ennek a jurátusa volt Simi 
barátom, a ki viszont egyéb jó tulajdonságain kívül kitűnő 
tánczos volt, különösen a lengyelt tánozolta nagy tűzzel 
s a hölgyeknek fáinul tudott udvarolni. Ellenben a Misi 
a tarokkjátékban volt jeles, a miért rendesen expropriál- 
ták a tánczkolonnból, s kicserélték a kopasz ispánnal, a 
ki csak rontja a játszótársaságot, ultimét mond pagát 
nélkül. Végül a Szepi, a lódoktor, csodaszerű énekes volt, 
a ki olyan magas hangon tudott áriázni, mint egy «falsche 
Catalaniw. Ha az ember behunyta a szemét, azt gondolta, 
valami primadonnát hallgat. Én mind a három dologhoz 
értettem egy kicsit : tánczolni is, kártyázni is, meg éne- 
kelni is, de mondom, hogy nagyon középszerűen, azért 
nem is nagy volt utánam a kérdezősködés. Ha valahova 
negyedik kellett : quadrillban, tarokkban, vagy quartett- 
ben, akkor engem is bevettek. A széptevéshez is épen csak 
olyan kevés talentumom volt : azt képzeltem, hogy ha egy 
szép hölgynek valami bókot mondok, megharagszik érte. 
Azt is megvallom, hogy szerelmes voltam valami nagyon 

kicsiny leányba, a ki még akkor nevelőbejárt, s attól féltem, 
hogy az megtudja, ha másnak udvarlok s majd szomorú 
lesz érte. És így, leszámítva azt, hogy a jegyzökönyvet 
nekem kellett letisztáznom, meglehetősen fölösleges figu- 
rát képeztem a bántódi úriszékeknél. 

Hanem azért mégis szerettem oda járni. 

Volt ott egy nagyszerű régi kastély. Annak a második 
emeletén, a kertre nyiló sarokszobában volt az én patva- 
ristai szállásom. 

Derék nagy szoba volt, négy ágygyal ellátva. Azok 
közül az egyik az én számomra, a másik Sírni pajtáséra 
felvetve, a többi kettőn csak szalmazsákok voltak. 

De én abban a szobában rendesen csak magam háltam, 
mert a Simi pajtás, mikor vége volt a tánczmulatságnak, 
rendesen átment a kopasz ispánhoz, s ott azután Misivel, 
meg Szepivel ittak, pipáztak, daloltak és ferbliztek reg- 
gelig. (Én még akkor nem ittam bort, dohányozni most 
sem tudok, ferblihez pedig pénz kell, s nekem soha sem 
volt több pénzem egy húszasomnál, krajczáros tarokkhoz 
elég, de ferbliben egy visszavágásra feneket ér.) 

Tehát egyes-egyedül voltam abban a hatvannégy szo- 
bás kastélyban. Már a princzipálisaink a tiszttartó kényel- 
mes lakásán voltak elszállásolva, a mit a kastélytól egy 
nagy park választott el ; magában a kastélyban senki sem 
lakott. Az egyetlen felügyelő sáfárnak a kerti házban volt 
a lakása, annak a béresnéje készítette el számomra távol- 
létemben a mosdó vizet, felvetette az ágyamat, ha tél 
volt, befűtött ; én soha sem láttam a személyét, csak a 
sáros talpának a folyosón hagyott nyomáról képzelem, 
hogy asszonyféle lehetett. Mikor későn este a tiszttartói 
lakból hazatértem a kert ropogós kavics-útján saját lép- 
teim visszhangjára neszelve, nem várt senki, én sem 
alkalmatlankodtam senkinek. Ismertem^ a nyitját a kis 
kertre nyiló oldalajtónak, a mi kulcscsal soha sem volt 
bezárva; a folyosó bejáratánál megtaláltam a gyertya- 
tartót, meg a gyufát és a hálószobám kulcsát egy szek- 

rónyre letéve, s aztán magam magamnak világítva ballag- 
hattam fel a szűk csigalépcsőn a második emeletbe. 

Nem jutott eszembe, hogy féljek. Ugyan mitől is? Arra 
még nem volt eset, hogy patvaristát megöltek volna pénzé- 
ért. Van esze a rablónak, hogy nem vesztegeti magam- 
forma prédára az idejét és fáradságát. A mi pedig a kísér- 
teteket illeti, no azok szépen megjárják, ha velem van 
bajuk, mert én a mint leteszem a fejemet, egyben elalszom, 
huhukolhatnak én miattam ! 

És aztán egyáltalán a félelem nem az én feladatom. 
Terringettét is 1 Tizenkilencz éves korában az ember olyan 
óriásnak képzeli magát, hogy mikor felhős idő van, kény- 
telen lehúzni a fejét, hogy be ne üsse vele az eget! 
Oroszlán jöjjön ide ! Megeszem ! 

Sőt ellenkezőleg, nagy gyönyörűségemre szolgált, hogy 
egyes-egyedül tanyázhatok egy ilyen rengeteg palotában. 
A hátulsó csigalépcsőről ugyan nem volt az első emeleti 
lakosztályokba bejárás, hanem a második emelet vala- 
mennyi szobája, folyosója mind nyitva állt előttem. Végig 
járhattam rajtuk, tanulmányozhattam a falakra felakasz- 
tott ócska rézmetszvényeket, a mik mind Mária Terézia 
korából valók voltak, insurrectionalis jeleneteket ábrá- 
zolók. A folyosókon rámákban álltak sorban felakasztva a 
sokféle családi czímefek, utolsó tisztességtételek marad- 
ványai. Azokból tudtam meg, hogy a kastély birtokos urát 
Palárdynak hivják, vagy legalább annak hivták valaha. 

Mert a gazdatisztek sohasem említették a földes uruk 
nevét, csak ugy nevezték, hogy «a gróf». 

Aztán meg egy nagy alapokom volt keresni ezt a magá- 
nyos kastélyt s nem félni a kísértetektől ; hiszen magam 
is kísérteteket csináltam, regényt írtam titokban. Itt ké- 
szültek a legborongósabb részletei a « Hétköznapok )>-nak. 
Úgy tudom, hogy a bántódi kastély maga is le van benne 
írva apróra, egész valóságában. Már három vármegyében 
ismertek akkor: Veszprémben, a hol az első novellám 
megjelent a «Tavasz»-ban, Komáromban, ahol nyílt titok 

volt, hogy a Pesti Divatlapban az ó — ó aláirású levele- 
ket én irom, és abban a vármegyében, a hol a bántódi 
uradalom volt. Ott már tudták, ha eltűntem a társaság- 
ból, hogy miben töröm a fejemet? A tiszttartó nevetett, a 
kisasszonyok azt mondták rám, hogy « szegény fíú»; csak 
a jó öreg princzipálisom mondta azt, hogy: «lesz belőle 
valami, de prókátor bajosan ». 

Az ilyen iróhirben álló fiatal ember kellemetlen úti- 
táj-s. Minden ember azzal a tartózkodással közelit felé, 
hogy « bizony még bele talál írni a regényébe !» Egyszer 
megpróbáltam az ispán kopasz fejét rávenni, hogy nyissa 
fel előttem az első emeleti lakosztály termeit, d© észre- 
vette szándékomat s nem állt rá: «Még le találnád írni a 
regényedbe, a grófom megtudná s rögtön elcsapna az 
ispánságból. 

Furcsa kastély lehetett az és furcsa gróf. 

De én azért mégis leirtam a furcsa kastélyt, a hozzá- 
tartozó, furcsa grófokkal együtt. Még akkor eleven grófot 
nem láttam. 

Az utolsó úriszék összeesett a szürettel, a mikor az én 
patvaristaságomnak az esztendeje is a végére járt. Pestről 
megint lejött a tabuláris fiskális a hivatalos functiókra. 
A Simi ezúttal egy tudománynyal gazdagabban érkezett 
meg. Akkor került fel a «polka», ő már tudta; de még 
a provinczián nem ismerték, valószinű volt pedig, hogy a 
legközelebbi farsangon az lesz a bálok favoritja, mint tavaly 
a mazur volt, azelőtt pedig a «radovacska». Nagylelkű 
volt megígérni, hogy az úriszék alatt az egész fiatalságnak 
betanítja az új divat-tánczot. Kapós is lett érte ! 

A parasztok ügyes-bajos dolgai úgy felhalmozódtak az 
őszi évadra, hogy az úriszék ebéd után is tartott üléseket, 
s ennélfogva a protocollum is nagy halomra felgyűlt, 
annak a letisztázásában ugyan Simi barátomnak is segí- 
teni kellett volna ; csakhogy annak olyan infámis rossz 
Írása volt, hogy maga sem tudta elolvasni ; azért az egész 
az én nyakamra maradt. 

Előre látva a feladat nagyságát, már a vacsora alatt 
meginstáltain a tiszttaiiiÓDé asszonyságot, bogy az én 
számomra egy egész font faggyúgyertyát kegyeskedjék 
f elküldeni a szobámba, mert sokáig fenn kell maradnom. 
Erre aztán a tiszttartó elmondott egy tréfásan kísérteties 
adomát a saját gyakorlati életéből, hogy rémítette őt egy 
éjjel halálra egy font faggyúgyertya, a mi az ablak csavar- 
jára volt felakasztva, ő arról egyet, olló nem lévén, a 
másik égő gyertyával koppantott le, az elégett kanócz 
azonban tovább izzott s egyenkint perzselte el a fel- 
aggatott gyertyák bélvégeít, a mik aztán időközönkint 
na.gy koppanásokkal hullottak le a padlóra, az ő halálos 
rémületére. Nevetni való volt az nagyon ! 

— Csak te, fráter, furcsábbul ne járj abban a kastély- 
ban, monda a jurium director, baljóslatú arczczal. Ott 
igazi kisértet jár. 

— Igazi kísértet ? kaptam én rajta nagy mohón. 

— Még pedig szép asszony alakjában. 

— Ugyan spectabilis ! inté óva a tiszttartó. 

A kisasszonyok erre a szóra felugrottak az asztaltól s 
kiszaladtak a szobából, azt hitték, valami olyan csintalan 
adoma kerül az asztalra, a miből nem kell a kis leányok- 
nak kapni. 

Pedig hát nem azért protestált a tiszttartó. 

A fiskális úr azonban már benne volt a krónikázásban 
s nem hagyta magát visszatartóztatni. 

— Nevezetes története van ennek a kastélynak, ha 
írott krónikák nem bizonyítanák, az ember alig hinné el. 
A ki ezt a kastélyt építtette ezelőtt kétszáz egynehány esz- 
tendővel, a Zrínyi, Nádasdy, Frangepán összeesküvésből 
hírhedett Palárdy Máté volt, ki a felsógárulási per be- 
végezte után donatíóba kapta ezt az összeesküdött főurak 
egyikének uradalmát ; öreg legény volt már akkor, sok 
csatája volt férfiakkal, de asszonyokkal is, s ekkor jutott 
eszébe, hogy megházasodjék. Elvett egy szép tízennyolcz 
esztendős báró kisasszonyt a Pfalzból, a nejét hívták Eglan- 

tiue von Lilienhorstnak. Palárdy Máté, eddig szerzett 
tapasztalatai után, nem bizott a^ asszonyi hűségben, nem 
mert Bécsben maradni a feleségével, hanem lejött vele 
ide a falusi jószágára. Ezt a kastélyt úgy építteté, hogy az 
első emeleti lakosztálynak semmi összeköttetése ne legyen 
a báz többi részével, annak külön lépcsője volt elzárt 
tomáczczal, sarkon forduló fülkékkel, mik rejtett bejára- 
tokat fedeztek el, akustikai kürtőkkel, a miken hallgatózni 
lehetett távoleső szobákból, a plafondba alkalmazott les- 
kelődő lyukakkal és egymásnak megfelelő tükrökkel, a mik 
minden mozdulatot elárultak. 

A tiszttartó nagyot sóhajtott : «Ez mind bele fog jönni 
ennek a crucifixus poétának a regényébe!)) A jószág- 
igazgató ellenben folytatá kedélyesen a megkezdett regét. 

— Ez még mind nem volt elég a szerelemféltő férjnek. 
A neje mellett semmi férficselédet nem tűrt meg. Férfi 
libériába bujtatott leányok voltak az inasai, még a kocsis 
is a sequioris sexus tagja volt. Sétáiban, kocsikázás köz- 
ben a férj kisérte mindenüvé, s mikor ez vadászni ment, 
a feleségét bezárta a belső szobájába. Az ebédet úgy tolta 
fel egy emelőgép a konyhából az étkező asztallal együtt 
a szobába. 

Nem állhattam meg, hogy közbe ne szóljak. 

-^ De hisz akkor ugyanazzal a sülyesztővel akár egy 
élő embert is fel lehetett szállítani a földszintről az eme- 
leti szobába. 

A fiskális úr nagyot nézett a szemem közé. 

— Ecce ni ! Hiszen neked akár ne is mondjam tovább, 
kitalálod magadtól is. 

— Bizony jól teszi spectabilis, ha nem historizálja 
tovább, véleményezé a tiszttartó. Nem nyilvánosságra 
való ez.. 

De a fiskális úr már fel volt ingerülve ellenem az előre 
szaladásomért. 

— No hát mondjad te; fráter, hogyan volt tovább? ha 
olyan könnyen kitalálsz mindent. 

Minden arcz vigyorogva fordult felém, úgy érzi ezt az 
ember, mintha parázson pirítanák. 

No hát segíts, édes múzsám 1 Bigorozáljunk. A hölgyek 
is visszatértek az asztalhoz a mesélésre. 

— Hát én úgy gondolom, hogy egy szép napon valami 
irigy árulkodó, vagy elutasított udvarló bevádolta a szép 
úrhölgyet a dölyfös főúr előtt, a ki aztán az első indulat 
hevében hűtlennek vélt neje ellenében alkalmazásba vette 
szent László törvényét s megölte őt kihallgatatlanul. 

A jurium director nagy felleget fújt a pipájából. 

— Pedzi! monda röviden. De hát miért akarja maga, 
fráter, hogy a szép úrnő ne legyen valósággal hűtelen, 
hanem csak látszatból ? kérdé examináló minával. 

— Azért, felelém, mert a költői igazságtételben logicá- 
nak kell lenni. Ha a megölt delnő valóban bfinös volt, 
akkor semmi keresete többé ezen a világon, nyugodjék 
békével ! Az én felfogásom szerint a nőnek ártatlannak 
kellett lenni, s e felől a férjnek később bizonyos tudomást 
kellé szerezni. Ebből a lélektani helyzetből erednek azután 
a víziók, a miket a zavart idegrendszer a valósággal össze- 
téveszt, a hallucinatío látványokat és hangokat idéz fel, 
a miket csak egy ember lát és hall, míg beleőrül s azok 
utoljára is megölik. így képzelem én a végét a Palárdy 
gróf tragoediájának. 

A jurium director megcsóválta a fejét. 

— Közel tapogatózott a fantasiájával a fráter a valóság- 
hoz. De hát hogyan csinálná azt ki maga, hogy a Palárdy 
gróf kétségtelennek higyje a felesége hűtlenségét, s mégis 
meggyőződjék a tévedésről, de akkor, mikor már késő, 
mikor már nem hozhatja életre az asszonyát ? 

Kör ül vakartam a hajamat (volt ám még akkor elég). 

— Olyan rögtönözve ezt a feladványt nem tudom meg- 
oldani, hanem majd egyet aluszom ezzel a gondolattal, s 
majd megálmodom az alatt. 

— No, no ! Csak segítségére ne találjon önnek jönni a 
szép ős Palárdyné az éjjel, elmondani a maga történetét. 

Mert feljár ám az ebbe a kastélyba most is, s a ki előtt 
megjelenik, az Iiat hétre a látvány után meghal. 

A hölgyek összeborzadtak, én pedig tüntettem a neve- 
téssel. 

— Akkor én nem igen várok a légyottjára, mert én 
nyolczvannégy esztendős akarok lenni, mint az öreg- 
apám volt, 

— Nem kell nevetni a dolgon, édes öcsém, szólt a 
jurium director, pipáját kiverve ; még eddig, a hány ura 
volt ennek a kastélynak, mindenik előtt megjelent a szép 
kisértet halála előtt hat héttel, és pedig több izben, akár 
aludt, akár ébren maradt, s ha vendég foglalta el a ház 
ura helyét : az is meglátta s rossz vége lett. 

— ugyan ne ijesztgesse agyon, spectabilis, ezt a fiatal 
embert, szólt közbe a tiszttartó, a ki restellte a földesűri 
család titkainak egy irkafirkász jelenlétében való pro- 
fanálását. Még valami talál vele történni az éjjel. 

Erre aztán az én derék jó princzipálisom állt elő a jó 
tanácsával. 

— Tudja mit? fráter. Vigye fel magával a kastélyba a 
protokoUumokat és fogion hozzá a letisztázásukhoz. Soha 
még kisértet protokollum-tisztázást félbe nem szakított. 

Magam is azon voltam, hogy minélelébb a magányos 
szobámba feljussak. Siettem búcsút venni a társaságtól, a 
hónom alá nyalábolva az aktákat. 

Hanem hiszen szép protokoUum lesz az, a mit én az 
éjjel lemásolok I 

A fejem tele volt már a boszuálló hölgygyei, ki századok 
multán is vissza- visszatér, ártatlanul bemocskolt nevéről 
halottköntösével letörülgetni a foltot, s viszi magával a 
túlvilágra, irgalmat nem ismerő kézzel, az áldozatokat, 
kiket ott kap. Engem nem fog ő bántani, mert én az ő 
lovagja leszek, védelmére kelek, a költői «Minne- törvényű 
szerint. 

Borongós volt az idő, csillagtalan az ég, hideg, novem- 
beri szél söpörte végig a kavicsos tekervény-utakon a szá- 

raz falevelet ; mintha egész szellemcsapat jönne utánam 
zizeregve, a levéltelen jegenyék sudarain olyan síró han- 
got adott a. szél, mint egy másvilágról jövő orgonaszó. 
Én magányos sétámban a sötét geszt sűrűjében bátran 
daloltam a legújabb népdalt: « Zajjal tajtékzik a Maros. » 
A tisztáson cziczázva suhantak át mindenféle fehér és 
fekete alakok, azok a sáfár házi nyulai voltak, a feketék- 
nek még a szemei is pislogtak, mint a parázs. De engem 
még a házi nyulak sem voltak képesek megrémíteni. Sze- 
renesésen eljutottam a kastély hátulsó lépcsőjéhez vezető 
kis ajtóig. Az épen tárva volt. Ez nem tetszett. De még 
kevésbbé tetszett az, hogy a szegletszekrénykén, a hol 
rendesen az én gyertyatartóm és gyufás katulyám szokott 
elkészítve lenni, nem találtam se az egyiket, se a másikat. 

— A ki áldója van a részeg sáfárjának! dörmögém. 
Most aztán botorkálhatok fel a lépcsőn a koromsötétben. 

Húh I Egy denevér repült el a fülem mellett. 

Elkezdtem a lépcsőn fölfelé lépegetni. 

Hátha mégis van benne valami ? 

Egyszer csak úgy tetszik, mintha a saját lépteim hang- 
ján kivül még valami más csoszogásféle is zavarná a falak 
csendjét. Nono ! 

Egyre közeledik : felülről jön lefelé. 

Olyan sötét van, hogy csak hallom, de nem látom a 
kisértő alakot. 

Azon is segítve lesz. Egyszerre egy fcék csillag gyullad 
ki a sötétben, mint valami sirbolti fény, s én látom alá- 
szállani a magasból, kit? a fehér asszonyt! 

De magam is összeszedem a bátorságomat : 

— Megállj ! ki vagy ? rivallék rá vitézül, s két kézre 
kaptam az egész protokollumot, azzal az elhatározott 
szándékkal, hogy úgy vágom hozzá valamennyi aktát a 
kisértethez, hogy rögtön odaragad a falhoz. 

— Jézus Mária ! Szent Anna ! hördült fel a szembejövő 
alak, s egyúttal a kék világ sárgára lobbant fel (addig csak 
a kén égett a gyufa végén) igazi világításba helyezve a 

hordozóját. Hát nem volt az se fehér, se asszony, hanem 
a vén sáfár, a ki a tiszttartóné rendeletéből egy font 
kecskefaggyu gyertyát vitt fel a szobámba, ő hordta el 
magával a gyertyámat ós gyufámat, nem remélve, hogy 
ilyen korán haza jövök. 

— Úgy megijesztett az ifjú úr, hogy egy krajczár sem 
maradt a zsebemben, rebegé az ember fogvaczogva. 

Adtam neki egy két krajczárost, hogy nyavalyát ne 
kapjon az ijedségtől. Azt gondolta a fogásáról, hogy húszas 
s megköszönte. 

Az egy szál gyufa az alatt elaludt ; a többit elvettem 
tőle s most aztán én haladtam odább gyufavilágítás 
mellett. 

A mint abba a tágas nagy szegletszobába megérkeztem, 
kellemesen lepett meg a jó langyos idő; a nagy ódon zöld 
kályha, a keramikai trofeumokkal az ormózatán, jó előre 
be volt fűtve. Gondoskodtak róla, hogy a patvaristának a 
keze el ne gémberedjék, mikor jegyzőkönyvet tisztáz. 

Az egy szál gyertya, a mit meggyújtottam, csak homá- 
lyosabbá segített tenni a szobát. 

Tehát lássunk a lélekidézéshez. 

Ezek a falak zárják be talán most is nyugodni nem 
tudó lelkedet, ártatlanul megölt « fehér asszony?* 

•Fehér asszony » legyen a czime? Nem! Hisz ez aczim 
már úgy el van viselve, hogy nem is lehet többé igazán 
fehér. Tehát « fekete asszony ?» Az sem. Hisz ez a döghalál 
jelképe a költészet országában ; azután ebből is van már 
elég. Tehát micsoda? kék, sárga, rózsaszínű asszony? Egy 
sem illik ide. Megtaláltam ! «czifra asszonya lesz a neve. 
Ez a magyar népmythosz szerint túlvilági tündért jelent. 
Azonkívül majd kifejtem én azt a novellámban, hogy 
miért szolgált rá az a hölgy a «czifra» elnevezésre. Valami 
bizarr, valami rendkívüli alak lesz belőle, a ki czifrálko- 
dik azért, mert a férjének akar tetszeni: senki másnak. 

A kezdet gyorsan ment. Leírtam én a bűbájos Eglanti- 
nét oly pazarlásával a hölgyi bájaknak, hogy mikor el- 

olvastam, már nem az asszonytól, hanem a férjtől kezd- 
tem félni, hogy egyszer csak odaüt a buzogányával az 
asztalomra, s a fülembe ordít: «Hol láttad te mindezeket 
kákompille?* 

A férj jellemzésére annál több sötét szint használtam 
el. No, az meg lehet elégedve az arezképével. Megérdem- 
lik ezek a házi zsarnokok, hogy az ember ne kimélje 
őket. 

És a nő mégis szereti őt és hűséges hozzá. 

«Egy angyal, a ki hűséges az ördögéhez !» 

(Ez olyan szép frázis, hogy a tiszttartóné Stammbuch- 
jába is beválnék.) 

De most hogyan bogozzuk a cselszövényt ? 

Ha a becsületes realisticus iskolát követném, hagynám 
a szép asszonyt szép fiatal legénynyel összeviszonyulni. 
A tényleges adatok nyomán felhozhatnám hozzá az emelő- 
sülyesztővel a kedvesét, a hogy az étkező asztalát f elküldik 
hozzá s ezt maga a férj kileshetné a Judáslyukakon és 
Dyonisius füleken keresztül ; de hát az idealista roman- 
tikusok szerint még olyan asszonyok is vannak a világon, 
a kik hűségesek, de nagyon unalmasak ; sőt olyan poéták 
is, a kik az ilyen unalmas asszonyokról még unalmasabb 
regényeket irnak ; s engemet azzal vert meg Apolló, hogy 
az utóbbiak közé tartozzam. 

Tehát hogyan furfangoljuk ki, hogy ő tiszta, ártatlan 
maradjon, de a látszat mégis oly csalhatlan tanúbizony- 
ság erejével birjon, miszerint a férj embergyilkos haragia 
egészen indokoltnak láttassék a talány megoldása előtt ? 

Éjfélig elbajlódtam vele, válogatva az eszközökben. 
Beszélő papagáj, mely titkokat kifecseg? Nem való ide. — 
Virágvázában elrejtett törpe, a ki észrevétlenül hallgatózik? 
Ez sem alkalmatos. A tizenkétóra elkongására megérke- 
zett a sugallatom. Kendkivüli és regényes : 

A hölgy bezárva a szobájába. Esteli világítás. Hárfázik, 
majd sakktalányok megoldásával tölti idejét. A kor divatja 
szerint hovoscoppal vallatja a zárt ajkú jövendőt. A him- 

zésbe már belefáradt. Majd alvásidejére figyelmezteti az 
óra ; leveti czifra köntöseit . . . (kinálkozó volna az alka- 
lom a női bájak speciális leirására; — de eszembe jut, 
hogy ha az a bizonyos kis leány olvasni fogja, milyen 
szemrehányó bámulással tekint majd rám ! hát csak irjuk 
azt: « a függönyök összehúzódtak mögötte. ») Sehol sem 
látható többé ! 

A bántódi kastély elcsendesült. Csak a nagy álló fali 
óra ketyeg, folyvást ismételve «addig-meddig» egyhangú 
időfelosztását; a « halálóra)) kopog a deszkák közt, tizen- 
egyet ütve, a szélvitorla nyikorog odafenn a háztető tor- 
nyacsain. Minden alszik . . . 

Minden alszik : csak a szerelemféltés van ébren ! Ez a 
nyitott szemekkel álmodó rém. 

Palárdy gróf éjjel ellopózik a vadásztanyáról, erdőkön 
keresztül haza oson, meglesni, mi történik a kastélyban, 
a mig öt távol tudják. 

Titkos ajtó, rejtett csigalépcső odavezeti az áruló szög- 
letig, a melyből egy fali óra átlátszó czimlapján keresztül 
felesége szobájába látni. 

Az utolsó gyertyavilág is kialudt már a kastélyban, 
csak az éjjeli mécs ég. 

Nem hisz a cselédségnek. Vár és leskelődik. 

Azt már megsúgta neki valaki : tán a gonosz cseléd, 
vagy saját rossz szive, hogy a sülyesztővel, mely az étkes 
asztalt felhordja, egy férfi alakot is fel lehet ide csem- 
pészni. 

És nem vár hiába. A mint az egész kastély elcsendesült, 
megmozdul az ágy függöny, s kilép fehér háló köntösben 
a szép hölgy. 

Félénken, óvatosan széjjeltekint. Majd gyertyákat 
gyújt : két négy águ karos tartóban nyolcz szál gyertyát. 

Mi lesz itt ma ? 

Hogy ennyi fény kell hozzá ! 

Azután a hárfájához ül s három accordot ád rajta : kez- 
detét egy ájtatos zsolozsmának. 

Ájtatos zsolozsma ! A pokol, a bűn orgiáihoz be- 
vezetés ! 

A Bülyesztő gép halk nyikorgása hallik : az érczcsigák 
simák ; a padló koczkája félremozdul, s a négyszögű nyi- 
lason kezd csendesen fölemelkedni egy férfi alak. 

Az arczát nem láthatni onnan a les rejtekből, mert 
háttal van fordulva felé, s félig letakarva lepellel. Ugyanaz 
a lepel redőkben omlik alá az egész ülő alakon, s azt be- 
takarja. 

Ki ez? 

A leskelődő szive nagyokat dobban, a mint a szép hölgy 
ez alakhoz lép, s térdét meghajtva előtte, megcsókolja a 
szivét. 

A szivét ! 

És milyen szerelmes tekintettel ! 

így csak azt csókolják, a kit imádnak. 

Az álló óra megszólal: azt mondja « kakukk », 

Elmondja tizenkétszer egymás után. Éjfél az idő. 

A nő arcza mosolyra vonul. Fejét ingatja negéddel. 

Ej, ej, te csúfondáros óra! 

Azért se lásson semmit az érez kakukk madár, a ki az 
óraütésre kiugrik az odújából s a szárnyait összeveri ! 

Hirtelen odahuzza a spanyolfalat, s rejtett búvókat 
csinál belőle ő maga és a férfi alak körül. 

A leskelődő nem láthat többé semmit. Ez is elég. 

Könnyen beléphetne a szobába : csak a fali órát kellene 
eltaszítania. De a?s ő haragja hideg. 

A kiontott asszony-vér nem mossa tisztára a férj nevét, 
hanem bemocskolja . . . Mást gondolt ki a számára. 

Ott marad, mig másodszor is megszólal a hárfa: a 
hymnusz véghangjait adva. Hymnuszét! 

Az emelő gép csigái sirnak, nyikorog a kötél: a spanyol- 
falat összecsukják, a férfi alak eltűnt, az asszony egyedül 
van, a gyertyákat egymásután kioltja; aztán letérdel, 
imádkozik s ágyába siet. 

Az óra egyszer mondja: «kakukk». 

— Majd holnap eljösz te megint ! suttogja a férj s 
távoztában kifőzi a nehéz tervet. Most visszatér, lopva, a 
vadásztanyához. 

Másnap késő este, mikor már a cselédség aludni mént, 
ismét hazatért a kastélyába; rejtekajtón, rejteklépcsön 
át, titkos ajtón keresztül betoppant az asszony háló- 
szobájába. 

A nő már ágyban fekszik, de ébren van. 

Mikor a férj belép, először ijedten felsikolt, de a mint 
megismeri megérkezett urát, rémsége örömre válik. 

— De megijedtél tőlem, kedvesem ! 

— Nem tőled, hanem a véletlen megjelenéstől. 

— Aludtál talán? S valami jót álmodtál? 

— Nem aludtam, nem álmodtam : rólad gondolkoztam. 

— Akkor hát örülsz, hogy megérkeztem? 

— Mindig örülök, ha látlak. 

— Tehát szeretsz nagyon. 

— Tudod te azt. 

— Nem mondják azt, hanem teszik. Hát megölelnél-e, 
ha kémélek ? Kebledhez szorítanál-e, úgy, a hogy én 
téged? 

A nő széttárta karjait ölelkezésre : ajkait nyujtá csóko- 
lásra, s arra a férj oly erővel szorítá őt magához, ajkait 
ajkaira nyomva, hogy ezzel az ölelkezéssel megölte az 
asszonyt. 

(Sokkal szebben volt ez abban az én novellámban le- 
irva, ez a gyilkosság szerelmi öleléssel, hanem hát a vén 
czigány mindennap egy nótát felejt.) 

Az asszony tehát meg volt ölve a legideálisabb halál 
nemével. 

Hanem már most a hullát el is kell rejteni valahová. 

Palárdy vállára emelte a holt asszonyt s a rejtek-lépcsőn 
levitte abba a félgömbölyü csarnokba, a hol a cserépben 
tenyésző virágok szoktak állni; két ilyen virágedényt 
félretolt a helyéből, az alattuk levő márványkoczkákból 
hármat fölfeszített, azoknak a helyébe gödröt ásott; az 

onnan kikerült földet a virágcserepekbe szétosztotta ; az- 
után belefektette a halottját asirba, rátakarta a többi földet, 
visszahelyezte a márványkoczkákat s rájuk tolta ismét a 
virágvázákat. 

De ez még mindig csak fél munka volt. 

Még csak az asszony volt megölve. Hátra volt még a 
bűntárs. 

Ismét visszatért a hálószobába : elővette a neje bárfáját 
8 azi a három accordot, a mit tegnap hallott, elpengette 
a búrjain. E jeladásra azonnal csikorogni kezdtek az 
emelőgép csigái : a padlatkoczka félrecsúszott s a sülyesz- 
tőből kezdett kiemelkedni a tegnap látott férfialak, le- 
terítve fejtől talpig fehér lepellel. 

Palárdy a spanyolfal mögött leskelődött, mig a gép 
megállt s a férfialak egészen előtte termett. 

Akkor odarohant hozzá, jobbjában kivont karddal, s 
baljával letépte róla a takaró leplet. Látni akarta az arczát 
B aztán kétfelé hasítani az egész alakot egy csapással. 

Azonban a felemelt kard kiesett kezéből, mintha villám 
ütött volna bele. Az a fórfialak volt — a mi urunk Jézus 
Krisztus, viaszkból kiformálva. 

Palárdy reszketve tántorodott vissza. Nem bűntárs, ha- 
nem birája jelent meg előtte. 

Nem birta hirtelen felfogni eszével, hogy mi történik 
vele? ' 

Csak lassankint vezette vissza az emlékezete eltévedt 
elméjét a látott valósághoz. Eszébe jutott, hogy a felesé- 
gét otthon, Németországban, apáczák nevelték. Azok taní- 
tották meg viaszkép gyömködésre ; látta is a szülői háznál 
több szűz Mária képét, miket leánykorában készített. 
A szobor lábainál ott hevertek a gyömködő pálczikák, a 
viaszfestékek ; csak az utolsó zománcz hiányzott még a 
szent szobron. A nő ezt a férje születésnapjára készítette ; 
meglepetés akart lenni ; azért volt a titkolózás. Ezt meg- 
tudhatta Palárdy attól a gépésztől, a kire a sülyesztő titka 
volt bizva, ez értett egyet az asszonynyal. 

A Erisztus-szobor azon híres és mindenütt ismeretes 
minta szerint készült, melyen az isteni alaknak a szive 
kivül látszik a mellen, sugároktól körülfogva. Ezt csókolta 
ineg az asszony, ínikor a férje rálesett. Ennek a szivnek 
szánt ő egy tőrdöfést. 

Most azután ez a viaszkép szúrta az ő szivét keresztül. 

Szerette volná most már tiz körmével felvájni a sirból 
az ártatlanul megölt hitvest: szerette volna elhitetni 
magával, hogy csak álom volt az egész; bejárta az egész 
kastélyt, egyik termet a másik után ; sehol sem volt ma- 
radása. Utoljára visszatért ismét a neje hálószobájába. 
Félrehúzta az ágyfüggönyöket. Ott feküdt az asszony. Fel 
is riadt a lépteire, miként nem rég. 

— Te itt vagy? 

Az asszony ajkára tette az ujját, s egy vércsepp maradt 
utána az ujja hegyén. 

— Ártatlan voltam. Gyónás nélkül, halotti szentségek 
nélkül küldtél a túlvilágra. Jöjj utánam : légy tanúm, hogy 
igaz lélek vagyok. 

Palárdy félőrülten rohant ki e rémteljes szobából, 
futott a saját ágyasházába s levetette magát a kerevetére. 
De alig húzta magára a medvebőr takaróját, midőn egy 
kéz levonta azt róla s ott látta ismét maga mellett ülni 
azt a halovány alakot, azzal a véres ajkkal s hallotta a 
hivogató szavát. 

Mindenütt rátalált az. Ha a zsölyeszékbe dűlt le álomra, 
odaült a szék karjára, onnan költé fel a szavával; hasz- 
talan taszította el magától, elesett, megint fölkelt. Haszta- 
lan védte magát ellene kardjával; vághatta négyfelé: 
újra egyesült, megint odaült az ölébe. Most már az szorí- 
totta őt a kebléhez olyan erőszakos öleléssel ; most már 
az csókolta az ő ajkait olyan fojtogató csókkal, hogy ful- 
ladozott bele. Bettegés volt rá nézve az álom. Csak mikor 
megvirradt, tűnt el a rém előle. 

— Nem temettelek volna el elég jól? 

Leszállt a virágtelelő csarnokba s hüledezve látta, hogy 

Jókai: Nincaen Srdög. — A Magláy-család. — A ki holta után. l-^ 

kót virágcserép jobbra-balra feldűlt s egy márványkoozka 
kiemelkedett a helyéből. 

«Sok volt rajta a föld!)) Kiásott belőle a mennyi elég, 
hogy a kőlap helyére álljon. El volt a halott temetve 
megint jól. 

A következő éjszakán daczolni akart a rémmel. Meg- 
érkezett a vidám vadásztársaság ; borozó asztalhoz ültek, 
muzsikust hozattak, czimbalom, török síp kisérte a danát: 
«Elindula Szent Péter Eómába. Botját veté vállára ha- 
ragjába!)) Egyszer csak azt hallja Palárdy, hogy a vad 
tivornya közepett valaki ezt énekli a fülébe: «Gemitus 
mortis, dolores inferni Circumdederunt me!)) Odanéz. 
Megint ott ül a nő a széke karján. 

— No, ha idejöttél, hát igyál velünk ! — kinálja a billi- 
kommal. 

A rém megizleli a bort ; és egy vércsepp ott marad az 
ajkáról a serleg szélén. 

És azontúl Palárdyt hiába erőltetik a czimborái, hogy 
áldomásozzék velük : inkább a fejére hagyta önteni a bort, 
mint hogy szájához értesse a serleget. 

— Ezt ! Ezt vigyétek el innen előbb ! 

És senki sem tudja kitalálni, hogy ki az az «ez)). 

Majd őrjöngések veszik elő. Egész éjjel beszél a sem- 
mivel. Küzködik a puszta léggel. Kergeti magától a saját 
árnyékát. Eepülő szúnyogot üldöz buzogánynyal. Ágy alá 
búvik. Félholtra iszsza magát, utoljára barátokat hivat, 
azokkal énekeltet szent zsolozsmákat maga körül, mig 
maga szőrcsuhában imádkozik a Jézus-szobor előtt térde- 
pelve. Az sem ád neki irgalmat. Réme ott is közéje áll s 
útját szegi a mennyei malaszthoz. 

A negyvenkettedik napon ott találják Palárdyt holtan 
elterülve, nejének nyoszolyája előtt. 

Az én gyertyáim azonban csonkig leégtek, a papirtakaró 
lobogott a tartókban. Tovább nem is lehetett volna már 
folytatni. Magam is siettem az ágyb^ kerülni : az is olyan 

Digitized by V^OOQ iC 



291 

hideg volt már, mintha egy kísértetet ugrattam volna ki 
belőle. Azonban nem kellett ringatás; aludni mindig jól 
tudtam: az álom a jobbik fele az életnek. Csak az igazán 
a mienk, a mit elaluszunk. A kastély rémasszonya olyan 
kegyes volt, hogy nem háborgatott, a nap fényesen sütött 
be a redőnyök között, mire fölébredtem. 

A sok kegyetlen protokoUum ott hevert mind az aszta- 
lon letisztázatlan s az urasági hajdú már ott dörömbölt 
az ajtómon, hogy viszi authentizálásra ; aztán siessek 
kávézni, már az uraságok mind ott ülnek. 

No iszen szép kis dicsériáda várt rám a tiszttartói lak- 
ban, mikor kirukkoltam vele, hogy én bizony egy betűt 
sem másoltam le a tegnapi jegyzőkönyvekből, hanem a 
helyett megírtam a kastély «czifra asszonyának» a novel- 
láját. 

«Óh, maga poéta !» Ez volt az abszoluczíó. Ebben a szó- 
ban megvan az általános bűnbocsánat. Elfelejti az ember 
a leglényegesebb rábizottat? Oh, maga poéta! Ott mondja 
ki az igazat, a hol nem kérdezték? Oh, maga poéta! 
Bakot lő a kártyában? Oh, maga poéta ! Ez az egy min- 
dent indokol s egyúttal konstatálja az emberi társaságban 
való inferioritásunkat. 

A fiatal pajtások csinálták ehhez a legsavanyubb képet, 
a kiknek már most velem együtt meg kellett osztozni 
a jegyzőkönyveken, hogy hamarább elkészüljön a letisz- 
tázás. 

«Egy föltétel alatt megbocsátunk a poétának I » monda 
ki az ítéletet a jurium director; «ha este felolvassa előt- 
tünk a novelláját. Hadd lássuk, hogy poétázta ki a dolgot ?» 

Nekem pedig semmi sem nagyobb gyönyörűségem, mint 
felolvasást tartani. Készséggel fogadtam. 

Össze is gyűlt a legszebb társaság erre az én előadá- 
somra. Ebben a tekintetben nem voltam már új legény. 
Pápán, Kecskeméten nagy közönség előtt produkáltam 
magamat, kitűnő sikerrel (hírlapi nyelven mondva). 

Meg is volt a kivánt^hatás. A kisasszonyok a szemeiket 

törülgették, a fiatal barátaim a nyelvtikkel csettentgettek, 
a tiszttartó egy-egy «82apperment»-et szalasztottal közbe- 
közbe, s a jurium director szájában kialudt á pipa. Mikor 
véget ért a novella, azt mondták, hogy de kár, hogy nincs 
tovább. «Nem volt már több gyertyám !» 

. — Furcsa, furcsa, nagyon furcsa ! monda fejét csóválva 
a jurium director. Hallotta azt maga valakitől ? («Nem én 
soha !») Csaknem úgy esett, a hogy leirta. 

— De még azt is kitalálni, hogy van a kastélyban egy 
gödör, a hol egy márványkoczka ki szokott néha emelkedni 
magától ! szömyűködék a tiszttartó. 

— Hát aztán nem néztek utána, hogy mi van alatta? 
kérdezem én nagy mohón. 

— De igen. Csiperkegomba- telep volt alatta, az képes 
fölemelni a nehéz márványkövet. 

Ezen nagyot nevettek, a mi rontotta a hatást. 

A tiszttartóné azonban sietett azt helyrehozni: fel- 
magasztalt azért, hogy nem követtem a szokott szellem- 
idéző írók chablonját, a kik a hazatérő lelket obligát fehér 
köntösben hozzák elő, hanem akisértő lelket minden éjjel 
más-más pompás öltözetben hoztam elő: válogatott garde- 
robjában, hiven a cziméhez : «a czifra asszony*). 

A kisasszonyoknak azonban legjobban tetszett a halál 
neme, a mivel a hősnőmet megöltem. 

— Hanem aztán fráter, valahogy ki ne adja ezt a 
bolondságot valami újságba; mert a Palárdy grófok meg- 
ölik érte : nem szeretik, ha ez a története az ősapjuknak 
publicitásra kerül. Ezt a tanácsot a tiszttartó adta nekem. 

— Én is a mondó vagyok ; folytatá a princzipálisom, 
de azon okból, hogy ha bele talál kóstolni az íróságba, 
soha sem lesz önből fiskális. 

Én azonban hypocrita válaszszal tértem ki : 

— Hát ugyan ki is adná ki az én novellámat ? Nincs én 
nekem semmi ismeretségem Pesten. 

Hanem a mint összepakoltam a firkámat, s odább álltam 
vele, egyike a pajtásoknak utánam osont s elkísért a kas- 

télyig ; útközben addig kért, hogy adjam neki oda a novel- 
lámat : hadd írja ő azt le magának, bizony soha sem fogja 
mutatni senkinek, a míg hajlandó lettem ráállni ; s oda 
adtam neki, örökítse hát meg legalább tintában. Másnap 
reggel vissza is adta készen. Olyan gyönyörű calligraphiája 
volt, mint a metszés. Én meg aztán azt kértem el tőle s az 
eredeti kéziratomat hagytam nála. 

Mert nem voltam egészen igazmondó, a mikor azt 
állítottam, hogy nincs én nekem semmi ismeretségem 
a pesti irodalmi magas régiókban. Volt : egy jó pajtásom 
a diák életből ; ^z ott volt egy szépirodalmi lapnál segéd- 
szerkesztő, javítnok; jól emlékezem a nevére: Petőfi Sán- 
dornak hittak. 

' Az még nagyobb bolond volt, mint én : az már egy 
pályát ott hagyott az íróságért. 

Volt akkor már három szépirodalmi lap Pesten és 
Budán, hanem ezek közül az egyikkel ellenséges lábon 
álltunk. (Már én is.) 

Ez volt a Honderű. Szerkesztője Petrichevich Horváth 
Lázár. 

Ez valami külföldieskedő, előkelő modort igyekezett 
meghonosítani az irodalomban, (szalonképessé tenni); 
ezért a másik két lapban : az Életképekben és a Pesti 
Divatlapban ütöttük, a hol értük. Én egy rossz szójátékot 
is csináltam a lapja czimére: «Honte de rue», s ezt a 
Pesti Divatlap kiadta. 

A mint a bántódi úriszékről hazakerültem, otthon várt 
egy levél Petőfitől, mely így kezdé : 

« Áldás és háború !» 

«No Marczi pajtás most már vígan vagyunk ! Horváth 
Lázi azt irta rólunk valamennyiünkről a Honderűben, 
hogy «ein Lumpengesindel von Gemeinheíten». Ezért 
Imre (Vahot) kihívta; megverekedtek: nagy bolond lyukat 
lőttek a levegőbe. Hanem már most Imre arra kér, hogy 
több komáromi levelet ne irj neki, hanem inkább küldj 
valami humoreszket, a min röhöghet a publikum. Egyéb- 

iránt van nálam valami epizód, a mit Kecskeméten irtál, 
azt legközelebb beszúrom, stb.» 

Magam is kiváncsi voltam rá, hogy mi lehet az ? 

Szavának állt a barátom. A legközelebbi száma a Pesti 
Divatlapnak meghozta tőlem a legelső czikket : « A kártya» 
volt a czime. Nem tudom én már, hogy mi volt benne ; 
csak azt tudom, hogy a #makkfilkó» volt benne a hős. 
Olyan diákgyermekmunka lehetett biz az : hézagtöltő. 

De megkaptam én azért az elismerést. 

Kapok nyomba egy frankirozatlan (olvasd : bérmentet- 
len) levelet a postán, csúnya fakó tintával irva. A tinta még 
hagyján, de a tartalom I A velem együtt élt kortársak előtt 
csak a nevét kellett kimondanom : « Simon István » s máj 
tudták, hogy mi volt a levélben. Ez a Simon Pista volt a 
világ minden eddig ismert goromba emberei között az 
Attila, Isten ostora. Olyan dorongokkal, szeges buzogá- 
nyokkal, gombos korbácsokkal soha kritikus nem dolgozott, 
mint ő. A ki Simon Pistát nem kóstolta, az nem is tudja, 
hogy milyen az ize az igazi csapról eresztett kritikának. 
Megirta az a véleményét mindenkinek, a ki csak feltűnt 
valahol a hazai irodalom, művészet és politika terén; 
remekműveit zsebében hordta minden kitűnő hazafi ; mert 
szidatni rendesen nem kellemes dolog ; de úgy szidatni, 
a hogy Sinjon Pista értett hozzá, pokoli élvezet! Nálam 
ezen kezdte a levelét : 

((No gratulálok a bécsi vörös toronynak az új kandidá- 
tusához, a kit benned megnyert.* (Az a bécsi vörös torony 
a bolondok intézete.) Ez buzdító hatással volt reám nézve. 
Ha a drámámmal az akadémiai pályadijat megnyertem 
volna, nem lelkesített volna úgy fel, mint a Simon Pista 
kritikája. Mindig az kellett nekem, hogy szidjanak. 

Első dolgom volt, a mint Pestre felkerültem juratériára, 
Petőfit felkeresni a Pillwaxban: a ((Közvélemény » asz- 
talánál. 

— Irtál-e valamit azóta ? förmedt rám, vagy csak ferde 
szájú portrékat mázoltál mindig? 

Szótlanul nyújtottam át neki a letisztázott novellámat. 
Szótlanul dugta el o azt a Csokonai mentéje zsebébe. Azzal 
fizetett, szivarra gyújtott s odább ment. (A « Közvélemény* 
asztala «aufscbreibent» nem tűrt.) 

Másnap reggelizésnél már ott találtam Petőfit a Pillwax- - 
ban : reggelizve. Végre meginterpelláltam. 

— Hát mit szólsz hozzá ? Jó lesz « Imrének » a novellám ? 
Erre változatlan márvány- arczczal monda: 

— Ezt nem kapja Imre. Ezt viszem «Frankenburg- 
nakv. 

«Ezt viszem Frankenburgnak!» 

Ez a superlativusa az elismerésnek. 

Ez épen olyan, mintha a mai világban egy fiatal ember 
folyamodik tiszteletbeli helyettes fogalmazói állásra s azt 
az elintézést kapja, hogy kineveztetett valóságos miniszteri 
titkárnak. 

Nem Imrének ; de Frankenburgnák ! 

Tudniillik, hogy az Imre egy tiszteletpéldánynyal 
szokta honorálni a kezdő irók zsengéit; ellenben, a mit 
Frankenburg kiad a lapjában, azért harmincz erős forint 
honorárium jár ivenkint: s ez nagy különbség a qualifi- 
káczióban. Ez a ((főrendiház diurnummal». 

Este találkoztam vele a szinházban. A nemzeti szinház- 
nál akkor az a jó szokás uralkodott, hogy minden fiatal 
Írónak ingyen bejárása volt az álló helyre. Képzelhetni azt 
a zsivajt ! A tudósoknak ellenben adtak egy saját páholyt. 
Képzelhetni azt a lármát ! 

— Nos, hát mit mondott Frankenburg ? kérdem tőle. 

— Tánczolt örömében, mikor elolvasta. 

— Hát kiadja? 

— A legközelebbi számban. 

— De hátha megbánja? 

— Akkor én keresztre feszítem. 

Még soha darabnak így nem tapsoltam, mint ezen 
az estén. Az igaz, hogy a leghMásosabb darabot is adták: 
Szigligeti « Szökött katona » -ját. Először láttam. Egészen 

magával ragadt. Kivált azok a gyönyörű népdalok, Ftiredy 
rokonRzenves előadása mellett. 

Hanem a hátam mögött Petőfi mindig veszekedett 
valakivel, ügy zavarták az élvezetemet. 

— Ugyan kivel pöröltél annyit a színházban ? kérdem, 
mikor vége volt az előadásnak. 

— Ejh, hagyj békét! Az az ostoba Pivoda. 

— Ki az a Pivoda ? 

— Egy németbe ojtott rácz, a ki a német szinház direk- 
tora számára fordítja, a « Szökött katonát ». Ott is elő akar- 
ják adni. De a szerencsétlen a népdalokat már nem tudja 
németre átcsavarni, s egyre engem ösztökélt, hogy fordít- 
sam le neki barátságból: « Három alma, meg egy fél. 
Kérettelek, nem jöttél!* Én! Magyar népdalt! Németre! 

Igaz, hogy rettenetes gondolat is volt. 

Szinház után elmentünk vacsorálni a Sperlbe (ott volt 
a váczi-utczán egy kurta korcsma); oda járt Petőfi rendesen. 
Télen szerette a csigát, nem a tésztát, hanem a valóságos 
csigabigát, (helix hortensis), eczettel, tormával a mitől én 
irtóztam, és hozzá karlóczai ürmöst ivott (egy pisztolyt 
esténkint = 2 deci). Én még akkor nem ismertem a bor- 
nak az izét. Orlay Soma a festő és Várady Tóni is velünk 
voltak. 

« Navita.de ventis.» A hajós a szelekről beszél. Vissza- 
tértünk az én «Czifra asszonyomra*. Vájjon csakugyan 
kiadja-e Frankenburg? Ha az nem, majd kiadja Vahot 
Imre. De hát ha ennek sem fog kelleni. 

— De már arra fogadok, hogy ki lesz adva a novellád ! 
hatalmaskodók Petőfi ; Orlay és Várady hallgattak. 

— Én azt sejtem, hogy nem lesz belőle semmi. 

— No hát fogadjunk. 

— Egy millióba. 

— Az sok lesz. 

— No hát még többe. Ha te veszted a fogadást, meg- 
eszel egy tányér csigát s megiszol egy itcze ürmöst. 

— Ez nekem annyi, mint a halál. 

— No hat tégy ellenébe te, a mi ezzel fölér. 

— Tehát, ha te veszted a fogadást, akkor te lefordítod 
németre a « Három alma, meg egy fél»-t. 

— Hiszen te gyilkos, uzsorás vagy ! Ez nekem kettős 
halál. 

Felcsaptunk a fogadásra. 

Rám nézve az a jó volt benne, hogy én akár megnyerem, 
akár elvesztem a fogadást, mindenképen nyertes maradok. 

Másnap délben a Pillwaxban találkoztunk egy fekete 
kávénál. 

Egy derék franczia nyelvmester, monsieur Eayée is oda 
szokott közénk ülni ; egész Budapesten nagy tiszteletben 
részesülő alak. Akkor még szép fiatal ember volt. 

Petőfi bemutatott bennünket egymásnak, s rólam 
így szólt: 

— íme, az igazi franczia író a magyarok között. 
Ez volt ő nála a non plus ultrája a magasztalásnak. 
Monsieur Eayée megígérte, hogy a mint a «Czifra 

asszony »-om megjelenik, azonnal le fogja fordítani fran- 
cziára a Journal des Demoiselles számára. 

Kezdtem kétségbeesni a szerencsém fölött. 

No de van róla gondoskodva, hogy a fák ne nőjjenek 
az égbe. 

Még hátra volt egy nagy faktor az írók pályafutásában. 

Hátra volt a cpnsor «typis admíttitur»-ja. 

Hátha kitörli a censor az egész novellát ? 

De hisz az tiszta lehetetlenség. Hiszen nincsen abban se 
politika, se vallás, se közerkölcs ellen semmi. 

És mégis mégtörtént. 

Egy reggel a szokottnál is mogorvább arczczal ront be 
a szállásomra Petőfi, sarkig kivágva az ajtót, s elkerítve a 
Miatyánkját annak a censornak : «Itt van ni ! Kitörülte a 
lapból az egész novelládat o. 

— Már most mit csináljunk ? 
Petőfi erre ezt tanácsolá : 

— Eredj oda a czenzorhoz s beszélj a fülével. 

— Hogy hívják azt a czenzort? 

— - Besetának híják. Csodálom, mert külömben olyan 
derék, becsületes ember, nekem mindent elnéz : hogy ha 
valamennyi czenzor mind forró kénköves fürdőt kap is a 
pokolban, ennek az egynek hideg douchet adnak felülről 
az enyhítésére. Nem tudom, mi lelte ez úttal? 

A jó öreg Beseta csakugyan megörökítésre méltó derék 
ember volt. Megkövesült bureaukratasága daczára még is 
derék, szabadelvű és hazafias érzelmű férfi. Ha természe- 
temben volna a poétázás, a petrificált fához hasonlítanám, 
mely fa létére szikrát tud adni, mint a tűzkő. És mindenek 
felett nagy oltalmazója volt a fiatal íróknak. Mindnyáját 
tegezte. 

Nálam különös joggal tehette azt, mert még se baju- 
szom, se szakállam nem volt. 

Mikor beléptem hozzá s elmondtam neki, hogy ki vagyok 
és mi járatban va^ok, letette az egyik szemüvegét, feltette 
a másikat ; áz egyikkel betűt, a másikkal emberképet szo- 
kott nézni. 

— Hiszen te nagyon fiatal ember vagy ; monda szemre- 
hányással rokon hangon. 

— Azt nem tagadhatom. 

— Aztán kálvinista is vagy. 

— Azt hiszem és vallom. 

— És végül szabadelvű is vagy ? 

— Azzal meg dicsekedem. . 

— No hát, édes ifjú szabadelvű, kálvinista barátom, 
hogy tudtál te egy ilyen kísértetes história leírására tollat 
venni a kezedbe ? Hát azért adta neked az Isten a talen- 
tumot, hogy babonát terjeszsz vele ? Nemde, nem az-e a ti 
feladatotok, fiatal költőké, hogy a világosságot sugározzá- 
tok az egész népre? S te a helyett a sötétséget akarod 
sűríteni? Hisz a kik a te rémes históriádat elolvassák, 
mind lunatikussá lesznek tőle ! Hát álmoskönyvet, csíziót 
akarsz te a közönségnek szerkeszteni ? Pokolbeli víziókkal 
traktálod te a hivő népet ? 

Mint a kovácspöröly, ügy hullott a fejemre a czenzor 
minden szava. 

Megpróbáltam magamat gyöngén mentegetni, felhozva, 
hogy hisz ez csak költészet. 

— Annál rosszabb, mert a költészet varázsa alatt 
bebizelegteti a balhitet a szivekbe. 

Még egy paizst emeltem föl a védelmemre. 

— Hiszen hasonló munkákat Dumas Sándor egész 
kötet számra irt: a «Mille et une fantomes)) czim alatt. 

No ezért aztán tökéletesen porrá tört Keseta bátyánk. 

Fölugrott a székéről s az asztalán heverő írásokra 
ütött a tenyerével : azt hittem, hogy mindjárt megesz. 

-^ Micsoda? Hát te Dumasra hivatkozol? Hát nem 
tudod, hogy azt a jezsuiták fizették meg azért, hogy az 
((Ezeregy kisértet » könyvét megírja? Hát ez a te minta- 
képed ? Hát te is Loyola Ignácz zsoldjába szegődtél ? 

Én a sárga földig voltam legázolva ; ha nem szégyenlet- 
tem volna, sírva fakadtam volna. 

Minden további szó nélkül kértem vissza a kéziratomat, 
s dugtam a karbonári köpenyem alá. 

Ekkor aztán a derék öreg úr megszánt ; (mert áldott jó 
szívű ember volt). Utánam jött, megállított az ajtóban, 
megfogva a köpönyegem vitézkötését. 

— Ne vedd ezt a leczkét nehéz szívvel; édes öcsém. 
Nem árt az neked. Fordíts te hátat ennek a nyavaly- 
gós, túlvilágban járó ábrándoknak. Hagyd te ezt a franczía 
romantikusoknak. Keresd te másutt az eredetiséget. 
Írj azokról, a mik valósággal itt vannak körülöttünk: 
a magyar élet eleven alakjairól, a kikben van hus, vér, 
igazi érzés, tréfa és komolyság! Maradj te a földön; ne 
járj te se égbe, se pokolba; meglásd, hogy jobban oda 
találsz, a hova törekszel. 

Ezzel bocsátott el : soha sem felejtem el a szavait. 

Még soha nagyobb fiaskót nem csináltam, (pedig 
elismerem azoknak szép számát), mint az én (( Czifra 
asszonyommal ». Hanem aztán meg volt bennem az a 

felizgatott. 

A legelső leczkének a hatása alatt neki ültem, s addig ki 
sem jöttem az odúmból, a míg meg nem irtam a « Sonkolyi 
Gergely »-t. 

Ezt aztán kiadta Fankenburg igazán, pompásan is 
dijazta. Petőfi sokat nevetett rajta (pedig hej, de ritka 
madár volt nála a kaczaj) s Beseta bátyánk megdicsért 
érte, mikor az utczán összetalálkozott velem. A nyájas 
olvasó ezt találja az összes munkáim elején, mint 
Numero 1-et. 

Csak azután, mikor az uj megszületett, fogtam hozzá a 
korábbi szülött eltemetéséhez. 

Valóságos temetés volt biz az. Az első szülött takarítása. 
Előttem volt a nyitott kemencze szája s abba egyenkint 
hajigáltam bele a meggyújtott lapokat. «Ti a sötétséget 
akarjátok terjeszteni? No, hát támaszszatok világosságot I 
Égjetek el! És azután elnéztem, hogy zsugorodnak az 
elégett lapok egymás fölött, vándorló szikrák, mint tüzfér- 
gek, hogy tekeregnek bennök még sokáig; mintha az 
elűzött démon keresné még a maga eszméit. 

Utoljára kivettem az elégett iráshalmazból egy reszkető 
lapot ; a tenyeremre tettem, a fekete lapon még csillámlott 
a betűk sora a tinta érczfényétöl. Megpróbáltam, hogy el 
lehetne-e azt még olvasni? El lehetett. Volt benne valami 
gondolat, a mit nagyon megsajnáltam. Talán egy köny is 
esett a hamvadt lapra. Ráfújtam : elrepült. 

S ezzel be volt fejezve a gyászszertartás. 

Az én szellemi első szülöttem porrá és hamuvá lett 
szépen. 

Porrá és hamuvá lett azóta sok más is. 

A két lapszerkesztő, a ki az első munkáim kinyomatta ; 
a czenzor, a ki kitörülte; a jó barátok, a kik mulattak 
rajta, a kritikus, a ki leszidott érte, mind por és hamu 
már. 

A kedélyes táblabíró, a ki az eszmét adta hozzá, a tiszt- 

Digitized by V^OOQ iC 



301 

tartó, a ki félt a közzétételétől, a grófok, a kik meghara- 
gudhattak volna érte : mind por és hamu már. 

Maga az az emlegetett kis leány, ' első álmom, a kire 
gondoltam, mikor az első munkám irtam, mit fog rá mon- 
dani ? Kégen por és hamu. 

És az a lelkemhez nőtt jó barát, a szabadság leghivebb 
dalnoka, az óriás valamennyiünk között, az is por és 
hamu. 

És iitána és körüle egész nemzedékei az isteni szikrától 
átvilágított dicső sziveknek : irók, tudósok, költők, aeszthe- 
tikusok — por és hamu. 

Valóban, ha a sok fényes por, a mivel ez a föld-teke 
már be van burkolva, elkezd tündökölni, úgy ez a mi kis 
planétánk a csillagos ég-ürben önfényétől ragyog. 



Hanem a sok közül, a mi porrá, hamuvá lett, egy mégis 
feltámadt, a kire legkevesebb szükség volt, s ez az én no- 
vellám. 

S itt kezdődik már most a valóságos igazi elbeszélés, 
a mit a czim igér ; mert a mit eddig elfecsegtem, az mind 
csak előljáró beszéd volt. 

Hogy el ne felejtsem : — ebből a gyászos történetből a 
szomorú nyereségem az volt, hogy a fogadást megnyertem 
és így Petőfi kénytelen volt a vesztett fél kötelességét tel- 
jesíteni: lefordítani a magj'ar népdalt németre. Mégis 
felelt gavallér módra tartozásának. 

A műbírálók és irodalomtörténetirók iránti kedveske- 
désből ide iktatom az eredetit a fordítással együtt. 

« Három alma, meg egy fél ! 
Kérettelek, nem jöttél, 
Ha nem jöttél, ott vesztél, 
Lányok anyjává lettél. 

Hej, huj I Nem bánom ! 

Nekem is van virágom. 
Hej, liuji Leszakasztom a nyáron.* 



Digitized by VjOOQ IC 



*Ü2 

Drei Aepfel und a halber, 
Liess dich rufen, kamst uicht her; 
Bist nicht kommen, bliebst dahaam : 
Bist geworden so Fra-maam. 

Hej huj I meinetwegn I 

Hab ich auch a Bluml gsegn : 
Hej huj! Sommers thu ichs pfiücken pflegn. 

De olyan szép volt ez a német vers, hogy még Kertbeny 
is irigy volt rá. 

Hajh, boldog Isten, de sokszor eldaloltuk ezt a német 
verset magyar nótára, a mikor nagyon el voltunk búsulva, 
aztán hirtelen jó kedvet akartunk magunknak csinálni : 
sötét, csúnya, zivataros idők jártán, magányos odúinkba 
internálva, a mikor az volt a közös jelszó, hogy «czudar 
a világ* — hanem azért « hej -huj I meinetwegn! hab ich 
auch a Bluml gsegn, hüj-huj, Sommers thu ichs pfiücken 
pflegn», hát akkor muszáj volt egyszerre szivszakadva ka- 
czagni minden embernek. 

Mondok valamit ! Azt hiszem, hogy azon a mezőn, a 
hol az eltűnt költőt keressük a zöld pázsit alatt, mikor 
tavasszal a kikiricsek kidugják a fejeiket a fű közül, vala- 
mennyinek be van zárva még a kelyhe, ha olyankor vala- 
mi ismerős hang rákezdené: «hej-huj ! meinetwegn!* hát 
akkor egyszerre egy három lépésnyi területen valamennyi 
kikirics mind nevetésre nyitná fel a kelyhét. — Arról meg- 
tudnók, hogy ott játszszQf a bújósdit «ő». 

Hajh-hajh ! 

De régen volt ez már. 

Tavaly az országos kiállítás alkalmával, a hiúság ördöge 
rávett, hogy kiállítsam az összes munkáimat. Megtelt 
velük egy egész könyvtár. 

Ha a születésem napján megmutatták volna azt a sok 
tiszta papirost, a mit nekem majd mind tele kell írnom, 
bizony azt mondtam volna rá, hogy: «Vísszaszületek!» 

így azonban, miután már megvan, hát csak megnyug- 

szom benne. Maga az idő szerinti osztályozása az eredeti- 
nek, a nyelvek szerinti a fordítottaknak két napi munkát 
adott magamnak, de aztán mikor meg volt, én is azt 
mondtam, a mit a székely atyafi mondott, mikor elkészí- 
tette a portája előtt a szép nagy tanórkaput, czifra bál- 
vány forma zabéval, zászlókopj a bunkós végű léczekkel, 
kiugró galambbúggal, arra kifaragta a saját maga csinálta 
kegyes mondókát ékes kezdőbetűkkel, végre be is festette, 
kék, zöld, piros és sárga festékkel, nem kímélve tőle a 
tulipánt, gránátalmát és szekfüvet ; akkor aztán megállt 
a müve előtt nagy elégedetten : « Sok ez egy embertől ! » 
Hát a mint ott állok, az átelleni orgonának vetve a há- 
tamat, megbök valaki könyökkel oldalba. (« Köszönöm.))) 

— Ugyebár, ön a szerző ? 

— En biz az, Isten bocsássa meg ! 

— Káismertem arról a rézszobráról ott a szekrény 
tetején. 

— Az nagyon hasonlít hozzám. 

— Jobban, mint ez a kis portrait itt az üveg alatt. 
(Negyvenkét év előtt festettem azt magam tükörből.) 

— Pedig én akkor is ismertem ám önt igen jól. Jókat 
mulattunk együtt hajdanában. 

Csak akkor kezdtem figyelmesen szemügyre venni dis- 
kuráló társamat. Alacsony tömzsi alak volt ; ránczos képe 
olyan színű, mint a kordovány, hanem egészséges piros- 
sággal lazurozva, apró fekete tatárszemei azzal a hamis 
bunyorgatással csakugyan emlékeztettek rá, hogy szurkál- 
tak felém valaha. Tudom is én, hol ? Csavargó életem 
folytán ezer irókoUegával, kétezer képviselővel, négyezer 
honvéddel, nyolczezer tisztelt választó polgártárssal let- 
tem per tu pajtás ; nem vagyok én Gyula császár (talán 
Július Caesar ? corrector), hogy egy egész hadsereget a 
fejemben tartsak. Aztán negyven nem tudom hány esz- 
tendő múlva. 

A tisztelt barátom izzadt a nagy sokaságban, annál- 
fogva a kezében tartotta a kalapját; a feje egészen topasz 

volt, egész orographiát lehetett rajta tanulmányozni, csak 
a homloka elején volt egy tincs megátalkodott haja, azon 
kivül egyik fülétől a másikig egy keskeny sövény, mintha 
hátrafelé kötötte volna fel a pofaszakáiiát, a mit elől le- 
borotvált. Valószínűleg ez is másként volt hajdanában. 

— Hát bizony sokat össze tetszett irogatni azóta ! 
monda az én barátom, olyan hangon, hogy dicséretnek is 
vehettem, meg szemrehányásnak is. Hanem hát még sem 
teljes a gyűjteménye. 

— Nem gondolnám. 

— De én bizonyosan tudom. Hiányzik belőle valami. 
No találja ki, hogy mi? Még azt sem találja ki? Segítsek 
egy kicsit? Hát a legelső munkája. Bizony talán mára 
nevére sem emlékezik? Hát a «Czifra asszony ». 

Erről a szóról aztán egyszerre a fejembe villámlott a 
neve az én régi ismerősömnek. 

— Hisz ön az én Szepi barátom, a kivel hajdan 
Bántódon . . . 

— Igen, igen ! kapott a szavamba nevetve, a tiszttartó- 
éknál. Szegény az is meghalt, a fia patikárius lett, mégis 
meghalt. 

— Ön pedig akkor doktor volt, a ki — pegazusokat 
gyógyított. 

(Nem akartam azt mondani, hogy lódoktor.) 

— Az voltam, de felhagytam vele. Egy kis örökséget 
csináltam. Jószágot béreltem ki, volt egy kis szerencsém, 
most magam ura vagyok ; szereztem egy kis birtokot, adós- 
ság nélkül. 

— No ennek örülök, bár én is azt tettem volna. Hát a 
falsche Catalanit énekli-e még? 

— Van eszemben. Hiszen olyan a hangom, mint a re- 
pedt fazéké. 

— Hát ha ráér, látogasson meg. Nagyon fogok rajta 
örülni, ha a régi boldog gyerekkorunkról előhozakodha- 
tunk. Teringettét ! De szép fiúk voltunk akkor mind a 
ketten, mikor vis-a-vis tánczoltuk a franczia négyest. 

- Külömben is be akartam önhöz rontani. Nem jöttem 
üres kézzel. Hoztam valamit az ön számára, a minek ön 
nagyon meg fog örülni. Nem találja ki? 

El nem tudtam gondolni, mit hozhatott nekem, a mit 
ón olyan nagyon szeretek, faluról?- talán barabolyt, vagy 
csíkot ; ezeket Pesten nem lehet kapni, pedig én nagyon 
szeretem. 

— Hahaha ! nevetett, mikor bevallottam az élhetetlen- 
ségemet. Hát azt, a mi önnek hiányzik az összes művei 
közül : a «Czifra asszony-t !» Nem emlékszik már rá, hogy 
én tisztáztam le, s az eredetit magamnál tartottam ? 

Boldog Isten ! Ez az ember negyven év óta tartogatja 
bebalzsamozva azt a halottat, a kit én magám elégettem. 

Csakugyan kíváncsi voltam rá, megköszöntem a barát- 
ságát s megmondtam neki az órát, a melyen életveszede- 
lem nélkül be lehet hozzám jönni, (a ki más időben jön, 
annak hátrakötöm a sarkát) s azután nem beszélhettünk 
egymással többet, mert rákezdtek orgonázni, hogy az em- 
bernek még a foga is vaczogott bele. A nagy orgona volt 
a tőszomszédom. 

Másnap a bizonyos órában ott volt nálam az én régi jó 
barátom. 

Elhozta azt a bizonyos kéziratot. Szép bőrtok volt a 
számára készítve, nagyon megbecsülte a tulajdonos. Lát- 
tam az orczáján, milyen nagy áldozatot cselekszik, a mi- 
kor ezt nekem visszaadja. Feltettem magamban, hogy 
nem fogadom el az ajándékát. Hanem azért mégis kíváncsi 
voltam meglátni az «első szülöttemet* halottaiból feltá- 
madva. 

Akkor még jó becsületes merített papírra irtunk, a mi 
nem fakul meg olyan hamar, nem törik, nem mállik, még 
a tinta sem veresedett meg rajta. Olyan volt, mintha teg- 
nap Írtam volna. 

Ugyanazok a selyembogártojásforma betűk, a milyene- 
ket most írok, azok a sürü, egyenes sorok. Hanem a tar- 
talom egészen idegen rám nézve. Úgy olvashatom, mint 

Jókai: Nincsen ördög. — A Magláy-caalád. — A ki holta utáu. ^0 

valami idegen munkát. De a míg olvasom, lassankint 
visszatér minden körülmény az emlékezetembe. Látom 
a szobát, a miben tanyáztam, az ócska képeket a falakon ; 
8 eszembe jut, hogy ennél a szónál az éji őr hány órát 
kiáltott. 

— Vissza fogom én ezt önnek adni, kedves barátom ; 
látom, hogy becsben tartja. Rám nézve ez a munkám 
meg van halva. Elégettem. 

— De pedig nem azért hoztam én ezt önnek, hogy ezt 
is elégesse, hanem hogy irja meg a folytatását. 

— A folytatását? kérdem elbámulva. 

— Azt bizony. Mert a mi eddig itt van, az csak fantázia, 
de a mi ezután következik, az igaz történet, és az túlmegy 
a legvakmerőbb költői képzelődésen is. Azért jöttem ide, 
hogy azt önnek elmondjam. Ráér meghallgatni. 

— Óh kérem ! Soha sincs nekem semmi dolgom. 

— Szabad rágyújtanom? 

— Szabad. Csak arra kérem, hogy mikor nem szíja ön 
azt a patkányfarkat, ne tegye ide mellém, mert mikor a 
holt szivarnak úgy magában vékonyan szálldogál föl a 
lelke, attól jobban félek mint a kísértettől. 

Az én barátom kényelembe helyezé magát és hozzá 
kezdett. 

— A bántódi kastély már azóta a negyedik kézen járja. 
Igazán mondom, soha sem latiam még vándorló kastélyt ; 
ez az. Nincsen maradása, mehetnékje van. ügy változtatja 
a gazdáit, mint a kikapó asszony szeretőit. Azt még talán 
tudja ön, hogy a legutolsó Palárdy gróffal mi történt ? 
Nem tudja? Hisz az is tragikus dolog. Mikor az öreg gróf 
meghalt, a fiatalra egészen tehermentes szép bírtok szállt. 
Volt ugyan magának szép csomó adóssága, de azokat még 
az apja életében (mint kiskorú) revocálta. (Zárjel között 
mondom : ön, mint honatya, keresztül vihetne az ország- 
gyűlésen, hogy a kiskorúság harminczöt esztendőre meg- 
nyujtassék, az ország egyszerre ranzsirozva lenne.) 

A fiatal gróf, a mint az örökségét átvette, azon kezdte, 

hogy megházasodjék. Valami németországi princzeszt 
talált magához méltónak. A menyegző előtt lejött Bán- 
tódra a kastélyát lakályossá tenni ; oda akarta hozni az 
ifjú menyasszonyát a mézes hetekre. A nászutazás Olasz- 
országba épen abban az időben nem volt ajánlatos. Tet- 
szik tudni : «1848». Többet nem mondok. «Kennst du 
das Land, wo die Gránátén blühen ? » De nem gránát- . 
almák, hanem az égő gránátok. Azoknak épen akkor volt 
a szüretje. Itt Magyarországon meg minden indulcijubilo 
volt. A pesti revoluczió I Tetszett benne résztvenni. Para- 
plui alatt. — Kérem! Nagyon jól tette, hog^ megkímélte 
az életét. Az a másik bolond is — pardon — akarom 
mondani, az az egyik bolond is jobban tette volna, ha 
megtartja magát az utókornak, s iija nekünk mais a szép 
verseket, mintsem hogy ott áll a pesti dinnyepiaczon réz- 
lábon, rézköpönyegben, s integet rézujjakkal a vásárosok- 
nak, hogy itt kapni a jó cserhajút! — De hogy egyik 
szavamat a másikba ne öltsem, visszatérek a bántódi kas- 
télyhoz, a melyet az ifjú gróf pompásan berendezett, 
Bécsből hozatott uj bútorokkal, rangjához illő kényelmet 
otthonosítva meg az ősi lakban. A sok ócska retyemutyát 
felhordták a padlásra. Külön lakosztálya volt a princzesz- 
nek, külön a grófnak ; az utóbbi igen egyszerű, de mégis 
Ízléses bútorzattal; a felesége hálószobájában selyem- 
menny ezetesnyoszolya, a magáéban jegesmedvebörrel be- 
vont kerevet. — De soha abban a selyemkárpitos ágyban 
a grófné nem hált; a gróf is csak egy éjszakát töltött a 
jegesmedve bőrön. Másnap korán hajnalban, senkinek 
annyit sem mondott, hogy ((köszöntetem aplébánust», 
kocsira ült, ott hagyott kastélyt, jószágot, szép menyasz- 
szonyt; csak nagy tudakozódás után jöttek rá a jószág- 
os jogigazgatój, hogy beállt néma barátnak valami trap- 
pista kolostorba. 

Könnyű volt kitalálni az okát. Ö is áldozatul esett a 
családi rémhagyománynak. Neki is megjelent a czifra 
asszony. Ezzel az egész lényéből ki lett forgatva ! Azt 

hitte, hogy e lélekjelenés után hat hétre meg kell halnia. 
Ezt az időt sietett felhasználni bűnbánással, testsanyar- 
gatással és éjjeli imákkal. A legkegyesebb carthausi lett 
belőle. A hat hét azonban elmúlt, meg is szaporodott s a 
grófon csak nem fogott az ősi átok : szépen életben ma- 
radt. — Azonban a családi hagyomány szerint a «ezifra 
asszony* boszuállásának vannak stádiumai. Ha a meg- 
jelenése napjától hat hétre nem hal meg a választottja, 
úgy várhat a halálra hat hónap múlva. ]^*olongál neki. 
S ha még akkor sem váltja be a fenyegetését, akkor követ- 
kezik a hat esztendő. De ez az utolsó terminus. Ez aztán 
olyan, mint ha a fínanczdirekczió mondja, hogy « fizess !« 

— A gróf megunta a kolostorban várni be a hat hónapot, 
levetette a barátruhát, visszament az ezredéhez, a hol 
eddig szolgált (kürazér volt) s aztán verekedett odalenn 
az olaszokkal, később ellenünk is. elég alkalma lett volna 
meghalni, de biz a hat hónap is elmúlt, s a fatális termi- 
nust átugrotta megint. Se kard, se golyó nem fogott rajta. 
Most már aztán igazán türelmetlen kezdett lenni. A hat 
esztendei időt nehéz végig várni helyben ülve. Elkezdett 
futni a világba. Elment Grönlandba jegesmedvéket va- 
dászni, bekóborolta Afrikát mind a három oldalán, felmá- 
szott a Himalayára, körülkerülte a földet; az emberi 
nemzet mindenféle szinü asszonyait tanulmányozta 
anthropologice : (úgy hiszem koponyaméreteket vett fel 
róluk) — haza a tiszttartóinak csak annyit irt, hogy hová 
küldjenek utána pénzt, de sokat! hogy honnan vegyék? 
az az ő dolguk. Végre aztán emberevők közé jutott a ha- 
todik év vége felé, s azok megették. 

— Ah ! kiáltók fel, hihetetlennek találva a befejezést, 

— Meg azok! Megették csizmástul. — Úgy szokták 
azok a kannibálok — ott Homburgban. Még akkor virág- 
zott ez az anthropophagusok nemzete. Több embert meg- 
ettek ezek, mint a Fidzsi szigeti karaibok. — Ez is halál. 

— Csúnya halál. Mikor egy hajdani milliomosnak hol- 
napra nincs mit ennie. — Én ott voltam a temetésén. — 

Mikor a jószágot elárverezték. — Mert az ám a legszomo- 
rúbb temetés, mikor a halott fölött dobszó prédikál. — 
Pontban azon napon történt meg, a melyen hat év előtt a 
gróf ott hált a kastélyban. Azóta ő meg van halva. Kisért 
ugyan itt-araott, de fél is tőle minden ismerőse, mint a 
vámpyrtól. Mert az az igazi vámpyr, az a félelmes kisértet 
a kit ha meglát az ember, keresztet vet — nem magára 
— hanem a bugyillárisára : «Jaj, itt jön az a kósza lélek, 
a ki engem megfog, s addig el nem ereszt, a mig tíz fo- 
rinttól száz forintig meg nem szivattyúzott. » 

— No ez még eddig nem borzasztó történet. 

— Majd az lesz mindjárt, csak elébb hadd gyújtok má- 
sik szivarra. 

Égett már, s adta a füstöt. (T. i. a « patkány fark. dJ 

— No hát, a ki megvette a hivatalos kótyavetyén a 
szép Palárdy birtokot, egy fiatal> derék magyar földbirto- 
kos volt, a kinek a bevezető jellemzésére elég annyit 
mondanom, hogy ((akkvizitor* volt. Kérem! Magyar — 
fiatal — gavallér — földbirtokos — és vagyonszerző I 
Unikum ! Az ősi birtoka odafenn volt a Kárpátok között, 
a hol mindig fúj a szél. Fiatal nejének nem tett jót a ha- 
vasok levegője, azérf vásárolta meg ezt a mi sikságunkon 
fekvő birtokot, a hol az ember magától a levegőtől meg- 
hízik. 

Szép daliás férfi volt maga is, a felesége is egészen 
hozzá illett. maga barna-piros Attila- ivadék, a neje sző- 
ke, lengyel hölgy. Volt egy kis hat esztendős fiuk, a kit 
imádtak. Hajnalig mindig az apjánál aludt a fiú, akkor az 
apa felkelt az istállókat sorba járni, a béreseket felköltö- 
getni, arra meg 8z anyjához ment a kis fiú tovább aludni, 
így volt náluk felosztva a szeretet. 

Megjegyzem, hogy a birtokba vétel után az új földesúr 
nem ment ám a kastélyba lakni, hanem a tiszttartói lak- 
ban telepedett le. És ezt nem azért tette ám, mintha félt 
volna valamiféle kísértettől, hanem abból az igen helyes 
indokból, hogy egy olyan nagy kastélyban lakáshoz rop- 

Digitized by V^OOQ IC 



310 

pánt nagy léhűtő szolgaszemélyzet kell ; ő pedig takaré- 
koskodni akart. Az ott talált tiszttartót elcsapta (nem azt 
ám, a kivel mi mulattunk, az már akkor meghalt ; egy 
morvát hozott a gróf a helyébe) s maga állt be tiszttartó- 
nak. Lett is ott rend mindjárt ! Nem arattak vetés előtt. 

A nevét is megmondom az új földesúrnak, de ezt ne 
tessék használni, az urak nem szeretik, ha az igazi ne- 
veiket megörökíti az ember valami regényben. Nevezzük 
csak «Lomniczy»-nak. 

Hát egy pár esztendeig igen jól ment itt minden. A kör- 
nyékbeli uraságok idejártak gazdaságot tanulni. S azt min- 
gyárt az első belépésnél megkezdhették. Mert hogy a tiszt- 
tartói lakásban bizony szűken lehetett elférni a vendég- 
seregnek : három négy úr is kénytelen volt egy szobában 
hálni, s ha nagyobb társaság volt, két szobában kellett 
teríteni s volt elég fejtörése a házi-asszonynak, a míg 
osztályozni tudta a vendégeket, melyiket ültesse a föasz- 
talhoz, melyiket a mellék szobába. (Mert tetszik tudni, 
vannak némelyek, a kik az utóbbiért megneheztelnek, el- 
lenben vagyunk többen, a kik épen ott érezzük magun- 
kat nagy biztosságban.) 

Lomniczy nem volt kártyás ; sőt nagyot mondok, még 
csak azt sem engedte meg, hogy az ő házába kártyát vi- 
gyenek be. A kinek tetszett, nyáron kuglizhatott nála, té- 
len meg biliárdozhatott. Hanem persze a tiszttartólak nem 
volt arra a czélra építve, hogy az valaha kávéház legyen. 
A biliárdszoba olyan rövid volt, hogy mind a kétfelől ki 
kellett nyitni az ajtót, ha az ember egy becsületes kvar- 
tot akart csinálni a piramidli partiban, s aztán megesett, 
hogy a kiugratott golyó átszaladt a harmadik szobába, a 
hol a hölgyek kávéztak s alig tudták előkeresni a krinoli- 
nok közül. 

Ad vocem «krinolin». Akkor volt ez a csudálatos divat, 
hogy a hölgyek a léghajó kormányozhatóságát megvalósí- 
tották. Nem szaporítanám ezzel a szót, ha ez is a moti- 
vumok közé nem tartoznék, melyek a história kifejlődésé- 

hez tartoznak. Ha már az urak nem fértek el a dákóval, 
hát a hölgyek még kevésbé fértek el a krinolinokkal. Pe- 
dig tánczolni is szottyant kedvük néhanapján ; de a zon- 
gorának is kevés volt a hely, nemhogy a tánczolóknak 
lett volna. 

Az uri kastélyban ugyan lett volna elég hely ; csakhogy 
ott egész télen át nem volt fűtve semmi kályha : a hideg- 
ben nem esett jól a mulatság; ha pedig befűtötték hirte- 
len, olyan fejfájasztó gőz támadt, hogy azt még a rinócze- 
rosz sem állta ki. 

Az ismerősiek köre pedig egyre szaporodott, a tiszttar- 
tói lak csakugyan nem állta ki tovább az ostromot. 

Egyszer, a mint Lomniczy a felsőmagyarországi bir- 
toka megtekintése végett hosszabb időre eltávozott (úgy 
tudom, hogy nagyszerű sajtgazdaságot és pisztráng te- 
nyésztést rendezett be), a neje minden előleges tanácsko- 
zás és beleegyezés nélkül, a bizonyos indemnity reményé- 
ben, átköltöztette a háztartást az úri kastélyba. Nyár 
volt: szép meleg idő ; azokban a hűs magas teremnagy- 
ságú szobákban gyönyörűség volt a lakás. Hiszen tetszik 
rá emlékezni, azok a pompás platánfák hogy integetnek 
be az ablakokon, a nagy kúszó rózsák meg keresztül bújnak 
a salugáderek nyilasain s bemásznak a szobába a virág- 
girlandjaikkal. Aztán az erkélyről milyen fölséges kilátás 
esik! 

Arra a halastóra ott a sík pázsit közepén, a mibe 
azok a rengeteg nagy gyászfűzek lógatják bele az ágaikat! 
Én nem vagyok poéta ember ; de magam is óra számra el 
tudtam ott ácsorogni, bámészkodva, mikor más dolgom 
is lett volna. 

Az ismerősök, úgy féltréfából, mondák ugyan az asszony- 
ságnak, hogy nem fél-e a «czifra asszony* -tói. (így hivta 
már minden ember a kastély kisértetét, a mióta azon no- 
vellájában ez a név lett ráruházva.) De ő nevetve monda : 
«Nem féltem én az én uramat semmiféle czifra asszony- 
tól. Magam sem vagyok az ; még csak krinolint sem hor- 

dok ; másféle czifra asszony volt az, a ki miatt az elob- 
beni földesuraságot utóiérte a maga veszedelme ». 

A hazatérő Lomniczy egészen meg volt lépetve, mikor a 
háza népét már az új kastélyban elhelyezkedve találta. 

Eleinte egy kicsit dörgött -morgott (a családfői jogainak 
megóvása tekintetéből), a dolgozó, pipázó, tekéző szobái- 
val elégedetlen volt : azon patvarkodott, hogy semmijét 
sem találja: a volt lakásán tudta már, hogy mije hol áll? 
most pedig mindenért inas, kulcsár, szobaleány után kell 
kiabálni, hogy hová dugták el ezt? hova pratálták el ezt 
amazt ? És a mi legnagyobb okot adott a zsémbelésre : 
az elhagyott kisszerű lakban szorosan egymás mellett 
voltak a hálószobáik, az övé, meg a feleségéé ; itt pedig 
egész teremsor, folyosó, rejtekajtó választja el őket egy- 
mástól ; már most a kis Bélácska hogy fog vándorolhatni 
egyik szülőnek az ágyából a másikba ? 

A nagy zsémbelésnek utoljára azzal szakitá végét az 
asszonyság, hogy tréfásan oda veté az urának : 

— Tán bizony attól félsz, hogy téged is meglátogat a 
szobádban a « czifra asszony » ? 

Ez a tréfás csiklandás elevenre talált. Lomniczy nem 
szerette, ha a rovására nevetett valaki; igen komoly, 
mindenkinek becsületadó, de mástól is becsületkövetelő 
ember volt. 

— No engem ugyan nem ijeszt meg semmi czifra asz- 
szony. Monda büszkén. Ha tetszik, látogasson meg. Szíve- 
sen látom. 

— Inkább ha félsz, itt leszek én is melletted ! kötödék 
vele az asszonyság. 

— Köszönöm a grácziát : de mikor nekem egy ilyen ér- 
dekes hölgygyei készül légyottom, akkor a feleségem asz- 
szony csak maradjon a saját szobájában s ne rontsa el a 
mulatságomat. 

S ezen a tréfán évődtek aztán egész este, a vacsora 
alatt is, s mikor eljött az ideje : a férj ment a maga lak- 
osztályába, a nő is a magáéba. A Bélácska szokás szerint 

az apjával akart aludni menni ; de az azt mondta neki : 
^Csak maradj te ezentúl az anyádnál; reggel nem talál- 
nál oda hozzá. » 

Éjszakán alig hogy elcsendesült a ház, roppant nagy 
dörömbözésre ébredt fel minden ember. A zaj Lomniczy 
úr szobájából jött: úgy te'szett, mintha a házi úr egész 
banda zsivánnyal dulakodnék. Asszony, szobalány, pap- 
lannal ft nyakában, instruktor stiléttel, inas puskával, 
szakács palacsintasütővel rohantak a megtámadottnak 
vélt segítségére s mikor benyitnak hozzá, ott találják az 
ágyaszélén ülve egyedül az urat. A szobában szétszórva 
hevert csizma, famacska, gyertyatartó, a miket az ajtóhoz 
hajigált. Egészen ki volt kelve képéből. 

— Az Istenért ! mi történt? kérdé a felesége. 

Lomniczy nagyon restellte a dolgot, hogy annyi ember 
összeröffent, s még ő neki állt feljebb. Zsémbelni kezdett, 
hogy az inas nem hozott neki éjszakára friss ivó vizet, s 
minthogy ebben az új hálószobában nem talált rá a csen- 
getyüzsinórra, azért hajigálta a csizmát az ajtóhoz ; most^ 
menjen mindenki az ágyába s neki hagyjanak nyugtot. 

Azonban a hangjának a reszketése elárulta, hogy vala- 
mi másnak kellett itt történni; annyival inkább, minthogy 
az ivó víz is ott állt az éji szekrényen, a csengetyüzsinór 
is ott csüggött az ágya fejénél. 

Ő azonban szigorúan megtiltotta, hogy erről a mai dö- 
römbözésről valakinek említést tegyenek. 

Hanem ettől a naptól fogva mintha kicserélték volna. 
Magába zárt, búskomor lett ; alig lehetett szavát venni. 
A mit soha sem szokott, ebéd után feküdt le aludni. Az 
inasa, a ki a földszinten épen az ura háló szobája alatt 
szokott aludni, azt beszélte, hogy az úr mindig éjfél után 
felkel csizmát huz s nagy dobogó lépésekkel jár fel s alá 
a szobában ; s néha a szavát is hallani, mintha kérdezne 
valakitől valamit : mintha kiparancsolna a szobájából va- 
lakit. Egy reggel pedig, mikor még az úr aludt, a szobá- 
jába benyitó inas a vadászkést az ajtóba fúrva találta ; 

mintha valakinek utána hajították volna. S az úr rendki- 
vül haragos volt, a miért azt az inas észre vette. 

Hanem akkor aztán komolyan kérdőre fogta a felesége 
s egész szivszerinti nyájassággal kivallatta a férjét, hogy 
mi történt vele ? 

— A flczifra asszony. » 

— Megjelent előtted ? 

— Minden éjjel. Mindig ugyanegy órában. Pedig én 
nem vagyok se képzelődő, se holdkóros. Semmi bűnömet 
sem tudom, a miért valakinek a halottja boszut álljon raj- 
tam. Bántja a büszkeségemet, hogy a babona, a mi paraszt- 
nak való, engem is megnyergeljen. De ott áll előttena 
minden éjjel s nem tudom elkergetni. Ébren vagyok; 
megmosom az arczomat, s mikor meg akarom törülni, 
nem veszem észre, hogy az ő halotti köntöse akadt a ke- 
zembe, abba törülközöm. 

Az asszony megijedt. Azt hitte, hogy ez kedélykór- 
ság. De eltitkolta a rémületét. Még "derült kedélylyel 
monda : 

— Óh, ez ellen én igen egyszerű házi szert tudok. Meg- 
hivunk a környékből egynehány jó barátot, s a hogy más 
tisztességes ember szokott tenni : egész éjjel eltarokkoztok 
ott abban a te megbabonázott szobádban. 

Ez a házi orvosság csakugyan jó prophylacticus szer a 
kisértetek ellen. Ugyan a tarokkozok is szoktak baboná- 
kat hinni : vannak, a kik félnek a «rossz bibicz»-től, a 
« szurokmadár » -tói (Pechvogel), a kik a harmadik ultimo 
után helyet húznak, de a « dáma* -tói nem félnek : azt le- 
tenni jó. Sőt ismerek olyan tarokk celebritást, a ki négy 
dámával a kezében kimondta a « szólót ». Nem! a czifra- 
asszonytól a tarokkozok nem félnek. 

Tehát az történt, hogy a soha nem kártyázó Lomniczy 
egyszerre csak elkezdett szenvedélyes tarokkistának fel- 
csapni: mégpedig az « ugrándozó » fajtából, négy tarok- 
kal, nyolcz szinnel megjátszta a «kettőst», kilencz tarok- 
kal az ultimot, kétféle vulpessel bevágott a solóba, s re- 

kontrázott ötödik vételre. Tetszik tudni úgy-e bár, hogy 
ezek micsoda dolgok ? 

( — Hogy ne tudnám ? hiszen abból élek.) 

— Vesztett is eleget, úgy hogy kezdték «ké8z-pénz 
bácsi ))-nak csúfolni: de hát azzal nem törődött. Kész 
nyereségnek vette, hogy agyonverhetett egy éjszakát a 
másik után. Mindig volt tiz-tizenegy összekötött kettős a 
táblán (tetszik érteni?), úgy hogy reggelig nem lehetett 
abba hagyni. 

Ez hát így ment valami egy hétig. 

Egyszer megint hozzá ültek a játékasztalhoz, jól meg- 
vacsorálva elébb : csak még a thea volt hátra, a> mit egész 
éjjel fogyasztottak. Lomniczy megint beugrott; kérte a 
talont. Az osztó egymás után felvágott neki négy dámát. 

— Ejnye, bizony ha még egy ötödik dáma volna, azt is 
nekem adnád ! monda rá tréfálkozva. 

Erre a szóra belép az inas, egy tálczával a kezében, 
azon hoz nyolcz findzsát, a szamovárt, czukortartót, tej- 
szines ibriket, rhumos palaczkot. De ugyanabban a pilla- 
natban az átelleni ajtó is megnyilik, s erre olyan légvo- 
nat támad, hogy minden gyertyának a lángja lefelé csapó- 
dik s a kártyák szétrepülnek az asztalról. Az inas elordítja 
magát: « Jézus, Mária, szent József !» S kiejti a kezéből a 
tálczát, minden porczellánostól ; Lomniczy pedig elme- 
redve bámul maga elé, az átelleni ajtónyilás sötétjébe. 
Magkapta az « ötödik dámát ». 

Mind felugráltak az asztal mellől : Lomniczy aléltan 
hanyatlott hátra a karszékébe ; magán kívül volt : le kel- 
lett őt fektetni. Éjjel futtattak a városba orvosért. 

A jelen voltak valamennyien mind esküdtek rá, hogy ez 
valóság volt ; az egyik látott belőle valamit, a másik a 
hangját hallotta, a harmadik valami megnevezhetlen sir- 
bolti dohot érzett ; de leghívebb tanú volt az inas, a ki 
semmit sem szólt, csak a foga vaczogott össze, ha kérdez- 
ték, mit látott. Hiszen ok nélkül csak nem dobta el a ke- 
zéből azt a sok drága theás edényt. 

Ez már több a tréfánál ! 

A minek annyi ember tanuja volt, annak nagy hamar 
hire futott. Egész szenzácziót keltett az a vidéken. A ki 
nem akarta hinni, azt megverték. 

Mikor mára közönség kidisputálta magát e rémjelenet 
lehetősége fölött, fogja magát két fiatal katonatiszt (főhad- 
nagy mind a kettő): «No, majd megfogjuk mi azt a ezifra 
asszonyt* ! 

Még olyan « ezifra asszony » nem volt a világon, a ki 
egy főhadnagy szobájába büntetlenül be mert volna lépni. 

Szabadságot kértek a várparancsnoktól (K . . . . várá- 
ban volt a garnizonjuk) egy pár napra. S kihajtattak a 
nem messze levő Lomniczy kastélyig. 

Egyenesen elmondták odajövetelük czélját: komoly 
dolgot csináltak belőle. Ebben a kisértet históriában va- 
lami szemfényvesztésnek kell lenni. Az ujabbkori bűvé- 
szet olyan tökéletességre vitte már e tudományt, hogy 
valóságos boszorkányságot űz vele. Spiritisták, lélekidé- 
zők mind, vagy szándékos ámítók, vagy professionatus 
komédiások; hátha van valakinek valami czélja azzal, 
hogy e kastély urait elrémítse ? ők ketten majd rájönnek 
e kisérte tjelenés titkára ; csak engedjék őket egész erély- 
lyel hozzá látni. 

Lomniczy nem akart beleegyezni; de a neje rávette, 
hogy engedje a két katona vendégét abban a kísértetjárta 
szobájában hálni. 

Vacsora után a két főhadhagy eltávozott; Lomniczy 
ezúttal a neje szobájába vonult alvásra. 

(Nem állhattam meg, hogy ennél a szónál félbe ne sza- 
kítsam az elbeszélő hazafit : «De ugyan mért nem tette 
ezt hamarább is?))) 

— Miért ám? Hiszen én is azt kérdeném nyomban. 
Nem tudok rá más okot gondolni, mint hogy nem akarta, 
hogy a kisértet még oda is utána menjen, s még a nejét 
és a kis fiát is megrémítse. Pedig az oda csakugyan nem 
ment utána. Nem üldözött az mást, csak. azt, a ki ama 

szobát foglalta el, melyben öt ártatlanul meggyilkolták. 
Éjfél után egy pisztolylövés csattanása verte fel az alvó 
kastélyt. Mindenki oda futott a háló szobába, a hol a két 
katonatiszt hált. Az egyik a pamlagon feküdt, a másik az 
ágyon. A pamlagon fekvő tiszt mély álmából ébredt fel a 
pisztolydurranásra, s a golyó által összezúzott fali tükör 
cserepeinek a hullására. Az ágyban fekvő főhadnagynak 
még kezében volt a kilőtt pisztoly, s még többször is lőni 
akart vele : felhúzta, meg elcsettentette, szemei mereven 
bámultak a semmibe. 

Meg volt őrülve. 

( — Uram, ön rettenetes dolgokat beszél itten !) 

— Nem én. Csak a mi megtörtént. Annyira megháboro- 
dott, hogy meg kellett kötözni, ügy szállították a várba 
vissza. Ott hagymázba esett. Gyógyította azt mindenféle 
doktor ; még Bécsből is hoztak le kettőt. De még csak a 
betegségének a diagnózisát sem tudták megállapítani. 
Nem hallotta azoknak a kórtüneteknek soha senki hirét. 
Hatodnapra meghalt. A nélkül, hogy egy árva szóval is 
elmondta volna, hogy mit látott azon az éjszakán. 

( — Kérem : van még ebből a történetből több is hátra ?) 

— Még két szivarom van, a . mit kiszívok, azzal vége 
lesz. Ezt még meg kell önnek hallgatni. 

Az én hajdani czimborám folytatá rendíthetlen nyuga- 
lommal a rémmesét. 

— Csodálom, hogy nem ismeri ön azt a történeteti hi- 
szen le volt írva a Győri Közlönyben, a hol még a főhad- 
nagyok is névszerint fel voltak sorolva. Az, a ki ily gyá- 
szos véget ért, egyetlen fiivadéka volt egy előkelő stájer 
családnak. Ez eset után még a legskeptikusabb filozófus 
emberek is azt tanácsolták Lomniczynak, hogy hagyja 
oda azt az elátkozott kastélyt, legalább egy időre : menjen 
fürdőre, vagy induljon utazni Skócziába. 

— De Lomniczy makacs természetű ember volt ; vagy 
talán vonta valami fátum. Azt mondják, hogy vannak lu- 
nátikus emberek, a kiket a holdvilág felcsal a ház tetejére 

éjszak^, mezítláb sétálni. Ezek sem tehetnek róla. Ámbár 
minden logika ellen van, hogy egy ember, a ki nem 
cserépfedelező, a háztetőkön sétáljon : még is ösztönözve 
érzik magukat ez indokolhatlan eljárásra. Ilyenforma le- 
hetett Lomniczynak az a végzetes vágyakodása, csak azért 
is megtartani hálószobájául a megölt asszony termét. Nem 
akart félni. Aztán mitől? Egy semmitől ! Egy agyrémtől! 
Hiszen gyermek az, aki meg hagyja magát ijeszteni azzal 
a szóval, hogy «jön a mumus » ! 

.Pedig hát ezúttal épen a gyermekszív volt az, a mi nem 
ijedt meg. 

Említem, hogy Lomniczynak volt egy kis fia, a ki aze- 
lőtt, míg a tiszttartói lakban tanyáztak, az apja mellett 
szokott aludni. 

A czifra asszony kisértetregéjét már minden cseléd be- 
szélte : a kis fiu is meghallotta azt, s akkor aztán addig 
nyűgösködött az apja, anyja nyakán, hogy engedjék naeg 
neki, hadd háljon ő a papával: majd ő olyan szépen fog 
imádkozni, hogy a kisértet nem jön oda; hiszen benne 
van az imádságban : «Ne vigy minket a kísértetbe !» míg 
engedtek az okos gyermeki beszédnek, s Lomniczy magá- 
hoz vette éjszakára a kis fiát az ágyába. 

És attól fogva nem háborgatta őt a czifra asszony. 

ügy ébredt fel, azon az oldalán fekve reggel, a melyi- 
ken este elaludt. A kis gyermek karja a feje körül fűző- 
dött, fejecskéje a vállán feküdt : kölcsönadta az apjának 
az álmát. 

Hát nem szép költői gondolat ez, barátom uram ! A ki- 
sértet egy nő. Mindenkit üldöz, ijesztget, öldököl erős fér- 
fiakat ; hanem a mikor egy kis gyermeket lát maga előtt, 
akkor megenyhül a haragja. Ha fölkel, odajön éjféli órá- 
ban, rátakargatja a kis alvóra a lecsúszott paplant, meg- 
csókolja és odább lebben. Ezt ön így írná meg úgy-e, ha 
valami románczot csinálna belőle? A női gyöngédség még 
a kisértet szivét is uralja. 

Hanem hát ez csak poézis, a mit a valóság meghazudtol. 

. . . Ejnye, de imfámis rosszul ég ez a szivar; pedig 
kiállítási specziálitás. Megengedi ön, hogy egy másikra 
gyújtsak ? 

No hát a hogy mondom : a valóság meghazudtolja á 
poézist. A kisértetnek nincs irgalmat érző szive : nincs 
nála gyöngédség, kegyelem, kiengesztelődés. Negyvenedik 
napjára az első megjelenésnek reggel halva találták Lom- 
niczyt az ágyában. Vérömlés ölte meg, mint Attila apán- 
kat. 

( — S ön ezt nevezi valóságnak, a mely a poézist .meg- 
hazudtolja?) 

— így történt ; ezen módon. Ezt én bizonyára nem 
most találtam ki az ön szórakoztatására, sem pedig a 
rosszul égő szivarom miatt elkeseredésből. Halva találták 
a derék, erőteljes férfit az ágyában. Hiszen nagy hire volt 
annak ! Ólomkoporsóban vitték a hulláját haza az őseihez 
sárosi sírboltjába : ott aluszsza örök nyugalmát. Az özve- 
gye egy napig sem maradt tovább a kastélyban, rögtön 
összepakolt, a kis fiával együtt felköltözött Bécsbe ; a jó- 
szágát áruba bocsátotta s mihelyt vevő akadt rá : azt sem 
kérdte, kic.soda-micsoda ? aláirta a szerződést : a többit 
az ügyvédjére bízta. A kastély egészen ingyenben maradt 
az új birtokosnak. 

— Az uj birtokos — valljuk meg igazán — egy bécsi 
bankár volt. Éktelen gazdag Dárius ember. A ki csak úgy 
komázik Szerencse istenasszonnyal. Ezeres bankóval 
gyújt szivarra. Azt mondják, hogy Bécsben az volt a leg- 
nagyobb gyönyörűsége, hogy a pénzestárczáját a külső 
kabátzsebébe dugva, belevegyült a kohlmarkti sokaságba 
8 aztán nagyon mulattatta, ha a tárczáját kicsenték a zse- 
béből. Híres volt a börze manővereiről. Egyszer haussera, 
másszor baissera dolgozott. Először meggründölt egy 
nagy vállalatot, aztán lánszirozta, tovább pusszírozta, 
végre konterminozta s így nyerte a milliókat. Tudott is 
velők élni ! Nagy Lebemann volt. Az Opera komikban ő 
tartotta az egyik proscenium-páholyt, a melyikből fölfelé 

kell nézni a színpadra. A legbireseBb bolondságokat ő 
rendezte. Hagyjuk neki azt a nevet, hogy «LebenianD 
Alfréd ». 

Ez vette meg a szép bántódi birtokot. 

Én bizony megvallom igazán, hogy nehéz szívvel látom, 
mikor egy-egy ősi magyar család jószága a másik után 
gazdát vált. Tudom ugyan, hogy abból az idegenből is jó 
hazafi lesz időjártával ; de csak még is nehezen esik hozzá- 
szoknom, hogy a mit őseink lóháton, karddal és kopjával 
a kezükben meghódítottak, azt a földet az idegen parup- 
lival a kezében ragadja el tőlünk. Azonban utólag még is 
jól esett, hogy így esett ; a bécsi bankár ezt a birtokot is esak 
spekuláczióra vette : rögtön parczellázta, harmincz évi tör- 
lesztésre elárusította. ; én is úgy jutottam belőle egy két- 
száz holdas taghoz ; de én hála Istennek, az első eszten- 
dőben kifizettem az egész árát; akkor nagy termés 
volt : tizenkét forintos búzaár, nem tartozom senkinek. 
Hát nekem, meg több apró gazdáknak egész javunkra vált 
az a birtokcsere. Lebemann bankár nem tartott meg a 
birtokból magának egyebet, mint a kastélyt meg a hat- 
százholdas parkot és vadaskertet. Az nem kellett senkinek. 
Hét forint luxus-adó a parktól holdankint ; no köszönöm 
szépen. azonban megengedhette magának ezt a költeke 
zést ; mert ezen az üzleten is nyert száz perczentet nettó. 

Aztán meg más öröme is volt benne. 

Ö is tudta azt jól, hogy ehhez a kastélyhoz micsoda 
kísértetes hagyomány van fűzve : épen ez csiklandozta az 
ínyét szörnyűképen. 

Itt, a kísértetek elhírhedett tanyáján tartani egy neve- 
zetes dáridót. Ennek van valami pikáns zamatja. Egy 
olyan lakomát, a melyen száz arany egy kuvert; van 
minden : csemegék, a melyeket esznek, és csemegék, a 
melyek maguk is esznek. Tizenegy bonviván gavallér jött 
le vele Bécsből : mind válogatott sportszmenek és börze- 
bárók. És tizenkét elegáns hölgyecske a balletkarból a 
szimmetria végett. 

Hej, ha ön olj'^an szépen tudna ilyesmit leirni, mint 
azok a franczia regényirók, a kiket mi olyan kedvtelve 
olvasunk ott falun (mikor a feleségünk nem látja), — ez 
volna az igazi tárgy. 

Egy orgia a kisértet tanyáján ! 

Ezekkel tessék megküzdeni madám «czifra asszony !» 
Ezzel a féktelen vihánczoló csoporttal, mikor a kiivott 
poharaikat a falhoz verik s úgy hívják a kisértő szelle- 
met: «Ide hozzánk! szép asszony a túlvilágról ! Itt van 
egy üres Fzék, itt egy tele pohár a te számodra is ! Igyál, 
mulass, kaezagj velünk! Tanulj élni! Éljen a kisértet I» 

Az óra tizenkettőt üt. Az ajtó megnyílik. A lármás had 
elnémul, de a következő percében még nagyobb vihon- 
gásban tör M; hisz az éjféli kisértő nem suhanva közelgő 
rémszellem, hanem a bizalmas komornyik, ki az urának 
ezüst tálczán hoz egy táviratot. 

Távirat! Éjfélben? Azt bizony K . . . városból hozta 
egy lovas staféta. Nagyon sürgős lehet. Bécsből érkezett, 
gyors továbbítás utasítása mellett. 

Alfréd úr engedelmet kért a vidám társaságtól, hogy egy 
perezre a szobájába vonuljon a kapott táviratot elolvasni. 

— No, csak el ne kapjon a czifra asszony odabenn ! — 
kiáltanak utána a dőzsölök gúnyolódva. 

Tizenegy pár ott maradt a tivornya-terembep, a tizen- 
kettedik fele, a magányosan hagyott bacchánsnő, nem 
tehetett okosabbat, mint hogy a többiek mulattatására 
felugrott az asztal közepére s szilaj merészséggel lejtette 
a pohártánczot, a mivel a dobzódókat még frenetikusabb 
őrjöngésbe hozta. 

Egyszer aztán a mámoros zsivajt egy csattanó dörgés 
szakítá félbe. 

A pisztolylövés a bankár hálószobájából jött. 

Mi volt ez ? 

A hölgyek egyszerre ijedten húzódtak egy csoportba, 
nagy kendőikkel - takargatva ludbőrző tagjaikat: a férfiak 
szájában is elakadt a dal. 

Jókai: Ninosen ördög. — A MagUj-család. — A ki holta után. ^1 

— Ejh, mit ? kiálta közülök a legbátrabb. Alfréd most 
meg akart bennünket tréfáim. 

Azzal odarohantak kaczagva a hálószobájába. 

Ott aztán abbahagyták a kaczngást. 

Lebemann Alfréd ott feküdt az ágy előtti medvebőrön 
elnyúlva, keresztül lőtt fővel. Jobb kezében a revolver, 
baljában a távirat. 

Felvették a táviratot s a következőket olvasták belőle. 

• Seeschiffart maga után rántott minden vállalatot. — 
Általános pánik ! Krach ! Holnap másfél millió differenczia 
fizetendő. Pénztáros kasszával elszökött. » 

De ezzel ugyan a többi tizenegy uraság is meg volt lőve. 

Ezzel a szóval az ő papirváraikat is szétfújta a szél. 

Egyszerre kiment a mámor valamennyinek a szeméből. 
Nem kellett már nekik szép leány csókja ; se esszbukéval 
kevert pezsgő ; orczátlan dal, csábító táncz ; futott vala- 
mennyi ki a kastélyból, felverni a kocsist álmából: — 
fogatni, vágtatni a legközelebbi vasúti állomáshoz. A dé- 
vaj hölgyek is siettek felkapkodni, ki mit talált az úti- 
köntöséből, hogy itt ne felejtsék őket ; á Sachertól hozott 
pinczérek sebtén takarították össze az ezüstnemüt és por- 
czellánt : reggelre üres volt a kastély. Csak az agyonlőtt 
uraság maradt ott a czifra asszony szobájában, egyedül, 
végig nyúlva a padlón, a míg este felé előkerült a szolga- 
bíró, meg a törvényszéki jegyző, hogy felvegyék az eset- 
ről a protokoUumot. 

No hát ki tudta seperni a kastélyból a «czifra as8zony» 
az egész bacchanált, úgy-e? 

Ez pedig olyan igaz történet, mint a milyenről csak 
valaha szolgabíró protokoUumot vett föl s rányomta a 
pecsétjét. 

Nem hiába mondja Göthe (vagy nem Göthe mondja?), 
egy szóval egy okos német, hogy: «Sok dolog van még a 
világon, a miről a bölcsek nem is álmodának». 

... De már csakugyan nem szívom tovább ezt a szivart, 
mert úgy büzölg, mint a tőzeg; pedig «Cuba flór» volna. 

A többit, a mi a kastélylyal történt azóta, három szó- 
Tal elmondhatom. 

A krach, tetszik tudni, teljes mértékben beütött. Nekem, 
hála Istennek, nem volt egyéb papirosom, mint egy pár 
magyar dunagőzhajózási, egy pár bajai kiházasítási, egy 
néhány tisza-tűzkárbiztosítási, öt darab balaton-boglári 
gőzkompozási részvényem. Azokkal a kerti filagoriám bel- 
sejét igen szépen kitapetiroztam, a couponjaikat pedig 
czigarettnek használom ; hanem azok a szegény Lebe- 
mannok bizony mind Sterbemannok lettek, a kik ott a 
«czifra asszony ))-t inzultálták. 

A kastély és a park kótyavetyére került. Potom áron 
vette meg egy spekuláns. Valami spiritusfábrikáns. - 

Ez aztán prakticze fogott hozzá a kisértet kiküszöbölé- 
séhez. Az egész kastélyt átalakítá szeszgyárrá. A nagy 
parkot pedig kivágatta : eladta öl fának ; a telket köles, 
burgonya és tengeriföldnek használja, abból főz spirituszt. 

És így jelenleg a szellem ellen küzd a szesz : az egyik 
spiritus ellen a másik spiritus. 

De meglássa ön : (kivánom, hogy rossz próféta legyek) 
az a felingerelt kisértet még ennek a spiritusznak is ki 
fogja tömi a nyakát. 

Eddig tartott az én régi barátom elbeszélése. 

Én elvégre is csak azt ismétlem, hogy daczára annak, 
miszerint ez mind való történet : az egésznek az össze- 
fü^ését lehetetlennek tartom ; hanem hogy a szeszgyáro- 
soknak a rémmese utolsó szakaszával nem ütöttem- e sze- 
get a fejükbe ? azt nem tudom : azok aligha el nem hiszik 
a «czífra asszony» boszuját a mostani keserves antispiri- 
tista viszonyok között. ... 

